
Argument 


Comentariile literare au fost concepute sintetic, 
cu scopul de a asigura eficienţa fixării şi recapitu- 
lării cunoştinţelor într-o perioadă de timp cît mai 
scurtă, pe criteriul esenţializării. 

Nu am avut în vedere analize exhaustive. 

Temele de sinteză, privite din aceeaşi perspectivă 
ca şi comentariile, urmăresc să sugereze, nu numai 
un anumit tip de subiect posibil pentru proba scrisă 
de examen, ci şi o modalitate de a sonda funcționali- 
tatea cunoştinţelor acumulate, lăsînd suficient loc 
pentru lărgirea temei sau pentru abordarea ei în 
mod diferențiat, în raport cu propriile puncte de 
vedere ale fiecăruia dintre participanţii la examen. 


Autorul 


ORIGINEA ŞI DEZVOLTAREA 
LIMBII ROMÂNE 


Limba română s-a format pe teritoriul vechii Dacii, în primele 
secole ale mileniului 1 al e.n. Ea a luat naştere în procesul de 
convieţuire dintre daci şi romani, după cucerirea Daciei de către 
romani în anul 106. Un timp, limba geto-dacă şi latina populară, 
din această parte a imperiului, au coexistat. Procesul de formare a 
limbii române a tost, de altfel, asemănător ca şi în cazul celorlalte 
limbi înrudite din familia limbilor romanice: italiana, franceza, 
portugheza, sarda, catalana, provensala, reto-romana. 

După părăsirea Daciei de către armata şi administraţia 
romană, începînd cu anul 275, numeroase popoare nomade au 
invadat teritoriul Daciei, urmărind să pătrundă, de aici, în 
imperiu: vandalii, vizigoții, ostrogoții, gepizii, avarii, hunii şi slavii. 
Cei din urmă au apărut în secolul al VI-lea, aşezîndu-se masiv ca, 
mai apoi, să formeze, în sudul Dunării, un stat de sine stătător. 

Limba română este o limbă de origine latină, deoarece are 
Structura gramaticală şi fondul principal lexical de origine latină. 
O dovadă concludentă că limba română era deja formată în 
secolul al VI-lea, o constituie faptul că, după năvălirea şi aşezarea 
slavilor, structura gramaticală şi fondul principal de cuvinte n-au 
mai putut fi influențate, deşi, după cum se ştie, o lungă perioadă 
de timp, limba oficială, în biserică şi în cancelariile domneşti, a 
fost limba slavonă. 

Pe baza metodei istorico-comparative, s-a putut demonstra că 
limba română, ca de altfel şi celelalte limbi romanice, a evoluat, s-a 
dezvoltat şi s-a format după anumite reguli specifice: 

a) „l“ intervocalic, de exemplu, pronunţat accentuat, s-a transfor- 
mat în „r“, ca în următoarele cuvinte: 

filum = fir 

solem = soare 

gula = gură. 

Dublul „Il“, pronunțat neaccentuat, s-a păstrat: 

callis = cale. 

b) Consoanele m, n, s, t, din forma de bază, au dispărut din 


poziţia de la sfîrşitul cuvintelor: 

filum = filu = firu = fir. | 

c) „b“, între două vocale, dispare în trecerea de la forma latină 
la cea românească; 

caballus = caballu = calu = cal 

sebum = sebu = seu. 

Cuvintele din fondul principal lexical, transformate în procesui 
de formare a limbii române, pot fi recunoscute cu uşurinţă: casa = 
casă; campus = cîmp; canis = cîine; digitum = deget; dens = dinte; 
lana = lînă; homo = om; manus = mînă; panis = piine; finestra = 
fereastră; rivus = rîu; tempus = timp; bene = bine. 

La sfîrşitul secolului al VI-lea al e.n. limba latină populară, care 
se vorbea în Dacia, avea caracteristici şi puteti distincte şi 
o putem numi limba română. 

Scrisul în limba română, cu rădăcini foarte îndepărtate în 
epoca dinainte de a se scrie în slavonă, după cum atestă nume- 
roase cercetări, este printre cele mai vechi scrieri în limbi naţionale 
din Europa. 

În cadrul documentelor descoperite pînă în prezent, în afară de 
Scrisoarea lui Neacşu din Cîmpulung, datată 1521, trebuie consi- 
derat şi Manuscrisul de la Teud, din 1392. 

Se poate afirma cu certitudine, pe baza formelor de limbă din 
toate textele rotacizante (Psaltirea Scheiană, Psaltirea Hurmuzaki, 
Psaltirea Voroneţiană şi Codicele Voroneţian), că limba română 
s-a folosit şi în scris cu multe secole înaintea documentelor descope- 
rite pînă în prezent. 

BIBLIOGRAFIE: 

LITERATURA POPULARĂ 


IDEI PRINCIPALE: 


- Cea mai veche formă de manifestare artistică prin viu 
grai a poporului. 

- Are caracter oral, popular, anonim şi sincretic. 

- Constituie un nesecat izvor de inspiraţie pentru literatura 
cultă. 

- Este anterioară cu secole literaturii culte şi scrise. 

- Oglindeşte idealurile şi sentimentele cele mai nobile ale 
omului. 

- Reflectă cu fidelitate factura psihică a poporului, 
obiceiurile şi tradiţiile sale milenare. 

- Constituie parte integrantă a literaturii noastre natio- 
nale. 
Genurile şi speciile cele mai reprezentative sînt - genul 
liric şi epic. 

- Speciile: doina, balada, basmul, snoava, legenda, poezia 
obiceiurilor - pluguşorul, irozii, sorcova, orația de 
nuntă. 


Anterioară cu secole literaturii culte şi scrise, literatura populară 
înglobează creaţiile literare anonime şi colective ale poporului, 
creaţii în care rezidă o cultură milenară. Circulînd de-a lungul 
timpului şi în succesiunea generaţiilor pe cale orală, creaţiile 
folclorice oglindesc idealurile şi năzuinţele cele mai nobile ale 
omului: lupta pentru libertate şi dreptate, pentru o viaţă mai bună; 
evocă eroismul poporului în lupta pentru apărarea plaiurilor 
străbune. Se poate spune că, într-o diversitate de specii, literatura 
populară reflectă cu fidelitate obiceiurile şi tradiţiile neamului 
nostru, factura psihică a poporului, motiv pentru care se constituie 
parte integrantă a culturii noastre naţionale. Referindu-se la însem- 
nătatea ei, Nicolae Iorga spunea: „Literatura cultă izvorăşte din 
literatura populară“, iar în alt loc menţiona: „ Fără poezie lirică... 
nu se poate concepe viaţa poporului“. 

Trăsăturile caracteristice ale literaturii populare sînt determinate 
de ceea ce are ea specific şi particular faţă de literatura cultă. Ca 
şi operele scrise ale autorilor culţi, creaţiile folclorice se nasc prin 
intermediul creatorilor individuali, dar ele devin, în procesul de 


circulaţie pe cale orală, ANONIME şi POPULARE. Acest proces 
este de durată şi, în cadrul lui, operele folclorice sînt supuse, în 
permanenţă, unor schimbări şi şlefuiri pînă ce ajung la o formă 
artistică  desăvirşită. În mişcarea exercitată pe diverse arii 
folclorice şi în succesiunea timpului, producţiile folclorice se pot 
schimba structural, pot apărea specii noi în timp ce altele ar dispare. 
În epoca modernă, cdată cu înregistrările după o metodologie 
ştiinţifică, se asigură păstrarea peste timp a nestematelor folclorice 
în arhivele unor instituţii de specialitate şi, de aici, selectarea şi 
publicarea lor în culegeri sau antologii reprezentative. 

Opera folclorică are şi un caracter SINCRETIC. Coexistînd şi 
exprimînd o stare de spirit, poezia, muzica, dansul, şi chiar portul 
dovedesc, în primul rînd, capacitatea creatorului anonim de a realiza 
unitatea de expresie în diversitate. 

Tematica literaturii populare este extrem de variată, reflectînd 
desigur complexitatea vieţii umane. Bogăția temelor şi motivelor 
este confirmată şi de multitudinea speciilor literare. Cele mai 
răspîndite teme sînt: Lupta împotriva nedreptăţii şi întrajutorarea, 
iar cele mai cunoscute şi mai cîntate motive sînt: motivul dorului, 
motivul jertfei zidirii şi motivul Zburătorului. 

În literatura noastră populară doina este foarte răspîndită. În 
realitate un cîntec cu forme diferite şi variate: de dor, de dragoste, 
de jale, de revoltă, de haiducie, de voinicie, de înstrăinare, de 
cătănie ş.a.m.d., un cîntec supus mereu improvizaţiei. Prin 
intermediul lui, omul din popor îşi exprimă sentimentele, adesea 
durerea şi jalea provocate de vitregiile vieţii. Cîntecul acesta pe 
care-l numim doină are, în realitate, o funcţie etică şi de purificare 
a omului, căci, prin decantarea suferinţei, a sentimentului de durere, 
omul iese întărit, cu forţele revitalizate, capabil să continuie 
eforturile şi să reziste vicisitudinilor vieţii: 

„Codrule, codruţule/ Deschide-ţi cărările / Să-mi duc supără- 
rile “ 

Motivul doinei şi al dorului, intraductibil în alte limbi, este unul 
din motivele specifice creaţiei lirice a poporului nostru. Atît de 
răspîndit este încît noţiunea însăşi a ajuns să fie personificată sau, 
altfel spus , substituită fiinţei iubite: 


„Frunză verde mărgărit, / Sus pe malul înverzit / Găsii dorul 
adormit,/ Pe-o pală de fîn cosit.../ Frunzuliţă fîn ales,/ Cum să fac 
să nu-l deştept?/ De s-o deştepta cumva, / Nu mai pot de el scă- 
pa...“ 

Reprezentativă pentru tema şi motivul înfrăţirii omului cu 
natura este balada Mioriţa. Deşi ni se sugerează o moarte metafori- 
că sau exprimată testamentar, apare totuşi, cu claritate, ideea că 
ciobanul acceptă prezumtiva moarte cu demnitatea vechilor daci, 
conştient că, după moarte, se va înfrăţi de-a pururi cu natura: 

„Şi de-o fi să mor/ În cîmp de mohor,/ Să-i spui lui vrîncean/ 
Şi lui ungurean/ Ca să mă îngroape,/ Aice pe-aproape,/ În strunga 
de oi,/ Să fiu tot cu voi“. 

Motivul jertfei zidirii, al sacrificiului suprem, acceptat de artistul 
creator, apare în balada Monastirea Argeşului, unde destinul 
implacabi! al Meşterului Manole şi al soţiei sale, Ana, este reflectat 
în versuri de o tulburătoare simplitate: 


„Iar bietul Manoli,/ Meşterul Manoli,/ Cînd se încerca/ De-a se 
arunca, / lată c-auzea/ Din zid că ieşea / Un glas năduşit,/ Un glas 
mult iubit/ Care greu gemea/ Şi mereu zicea:/ „Manoli, Manoli,/ 
Meştere Manoli! / Zidul rău mă strînge, / Ţiţişoara-mi frînge, / 
Copilaşu-mi plînge,/ Viaţa mi se stinge!“/ Cum o auzea,/ Manea se 
pierdea,/ Ochii-i se-nvelea,/ Lumea se-ntorcea,/ Norii se-nvîrtea,/ Şi 
de pe grindiş,/ De pe coperiş,/ Mort bietul cădea!“ 


Drama Meşterului Manole este puternic potenţată de con- 


tradicţia existentă între aspiraţia sa de a realiza opere şi mai 
desăvirşite şi aceea a domnitorului de a împiedica o asemenea 
tentativă pentru a putea astfel să deţină el, singur, gloria şi faima 
produse, inevitabil, de o asemenea operă: 

„Voi meşteri zidari,/ Zece meşteri mari,/ Spuneţi-mi cu drept/ Cu 
mîna la pept/ De-aveţi meşterie/ Ca să-mi-faceţi mie/ Altă monasti- 
re/ Pentru pomenire,/ Mult mai luminoasă/ Şi mult mai frumoasă?“ 

Creatorul aspiră în permanenţă spre absolut. El nu poate să fie 
niciodată satisfăcut pe deplin de ceea ce a realizat. Meşterul 
Manole se identifică aievea cu imaginea artistului creator, mistuit 
neîncetat de dorinţa de a da la iveală opere care să dăinuie peste 

timp: 
„Află că noi ştim/ Oricînd să zidim/ Altă monastire/ Pentru 
pomenire,/ Mult mai luminoasă/ Şi mult mai frumoasă!“ 


Legenda este una dintre speciile foarte răspîndite, o povestire de 
dimensiuni reduse în cadrul căreia se împletesc elementele fantasti- 
ce, miraculoase cu cele bazate pe fondul real al unor evenimente. 
Legenda are un profund caracter funcţional şi sens axiologic, 
urmărind să explice, atit originea şi existenţa, cît şi însuşirile unor 
fiinţe, lucruri sau fenomene. 

În afară de valoarea lor artistică, legendele, în mare măsură, 
prin conţinutul lor tematic, au şi calitatea de a înfățișa aspecte 
inedite din viaţa poporului, concepţii diferite despre lume şi viaţă 
care ș-au succedat de-a lungul timpului. 

Legendele sînt de două feluri: istorice şi mitologice. 

Legendele istorice se grefează pe un fapt real: un personaj 
istoric, o întîmplare petrecută, un loc geografic deosebit. Legendele 
mitologice atribuie existenţa şi însuşirile fenomenelor din natură 
unor personaje supranaturale. 

Basmul este o operă epică în proză în cadrul căreia întîm- 
plările reale capătă proiecţii fantastice într-un plan fictiv (simbo- 
lic). Basmul are o trăsătură specifică distinctă şi anume, 
indiferent de proporţiile conflictului dintre forţele binelui şi ale 
răului, forţele binelui înving inevitabil, căci ele reprezintă, în 
ipostaze variate, idealul de frumuseţe, vitejie, cinste şi, mai presus, 
idealul de dreptate al poporului. 

Orice basm se poate comenta sau analiza după principiul 
adecvat operei epice, cu deosebirea că aici, este necesar să se facă 
diferenţierea între cele trei planuri caracteristice basmului: planul 
real, planul simbolic şi planul didactic. 


Poezia obiceiurilor 


Folclorul românesc cunoaşte un repertoriu extrem de bogat 
referitor la obiceiurile tradiţionale legate de sărbătorile creştine, a 
muncilor agricole de peste an sau a diferitelor preocupări cum ar fi, 
de pildă, păstoritul. Deşi au o origine foarte veche, multe dintre 
aceste obiceiuri s-au păstrat, unele cu succesive schimbări pînă în 


zilele noastre. Foarte răspîndite sînt colindele, urările cu pluguşorul 
şi jocurile cu măşti, toate legate de schimbarea anului sau de 
sărbătorile crăciunului. 

În poezia pluguşorului realitatea h:perbolizată se îmbină cu 
aspecte comice pentru a stîrni interesul şi a produce momente de 
veselie în rîndul ascultătorilor. 

In cadrul obiceiurilor primăverii şi verii, foarte popular şi 
răspîndit este Caloianul. Cîntat pe un ritm aproape de recitativ, se 
distinge prin sincretismul său, reprezentînd, în esenţă o incantaţie 
de factură arhaică: 

„Caloiene iene,/ Caloiene iene,/ Du-te-n cer şi cere,/ Să 
deschiză ploile,/ Să curgă ca gîrlele/ Zilele şi nopţile/ Ca să 
crească grînele“. 


La oricare din popoarele lumii, momentele cruciale din viaţa 
omului (naşterea, căsătoria şi moartea) sînt sărbătorite şi însoţite 
de diferite obiceiuri. Printre cele mai răspîndite obiceiuri de acest 
gen, am menţiona cîntecul bradului, o evocare simbolică a actului 
de tăiere a bradului, a durerii pe care o stîrneşte moartea unui tînăr. 
Cîntecul este, în fond, un monolog solemn prin care se descrie 
ceremonialul tăierii bradului şi aducerii lui la căpătiiul mortului. 
Intr-o anumită fază, bradul însuşi, personificat, regretă evenimen- 
tul: 


„Eu dacă ştiam,/ Nu mai răsăream,/ Eu de-aş fi ştiut/ N-aş mai 
fi crescut“. 


Nunta este cea mai exuberantă manifestare artistică populară. 
Cintecele au semnificaţii diferite: tristeţe, nostalgie, umoristice şi 
satirice: 


„O, săraca soacra-mea, / Îmi dă lapte într-o lulea Mămăli 
p „/ Mămăliga 
pe-o surcea,/ Eu mănînc şi-o rămurea/ Pentru biata soacră-mea“. 


Textul vechi amintit de Dimitrie Cantemir în „Descrierea 
Moldovei“ se reflectă, într-o formă evoluată, în oraţia de nuntă 
de la începutul secolului al XIX-lea: 


„Plecarăm cu tînărul nostru împărat la vînătoare/ Astăzi, fiind 
zi de sărbătoare,/ Şi vînarăm munţi cu brazi/ Vîlcele cu pietrice- 
lile,/ 

e. a 


Ceriul cu stelele,/ Cîmpul cu florile,/ Iar cînd fu soarele îndeseară/ 
Dădurăm într-o urmă de fiară,/ Toată oastea stăturăm la mirare./ 
Unii ziseră că este urmă de fiară,/ Ci de va fi urmă de fiară,/ Va 
să fie cu tînărul nostru împărat dăsară;/ Alţii ziseră că să fie 
urmă de zînă,/ Ci de va fi urmă de ziînă,/ Va să fie cu tînărul 
nostru împărat de mînă;/ Alţii ziseră: sînt floricele din rai,/ Ci de 
va fi floricica din rai,/ Va fi cu tînărul nostru împărat la bun trai“. 


(Din colecţia lui Mihail M. Robea) 


Poem de mare întindere, Oraţia de nuntă se distinge prin 
cuprinderea, în plan epic, a întregului ceremonial, a obiceiului 
străvechi, practicat de comunitatea umană cu prilejul căsătoriei a 
doi tineri, a întemeierii unei noi familii. 

Momentele memorabile ale nunţii, de. măreție epică, sînt date 
de Oraţia de nuntă, specie de mari dimensiuni, o îmbinare de 
elemente alegorice şi glumeţe, încărcată de simboluri folclorice 
străvechi, între care motivul vînătoarei, atestat pentru prima oară 
de Dimitrie Cantemir: 


„Cinstiţi boieri,/ Măritul nostru împărat,/ În vreme ce umbla 
după vînat,/ a dat de-o ciută...care/ a luat-o la fugă şi s-a ascuns./ 
Noi am pomit pe urmele lăsate de copitele ei / şi am ajuns pînă la 


casa aceasta“. 


Literatura populară, izvor de inspiraţie pentru literatura cultă 


Eminescu a dat cel mai strălucit exemplu de valorificare 
creatoare a literaturii noastre populare. În cazul poemului Luceafă- 
rul, pornind de la basmul fantastic cules de Richard Kunisch, Fata 
din grădina de aur, Eminescu a realizat un poem filozofic de 
factură romantică de o inegalabilă valoare artistică. In basm, 
conform schemei tipice, se spune că o fată frumoasă de împărat 
fusese ascunsă de tatăl ei în palatul din grădina de aur, situat între 
nişte munţi foarte înalţi. Cu toate acestea, un zmeu a văzut-o şi s-a 
îndrăgostit de ea, cerîndu-i să-l urmeze mai întîi pe cer, în 
vecinătatea soarelui şi apoi, în ocean, în palatele sale de mărgean. 
Fata îi pretinde să devină muritor. Zmeul acceptă dar, pînă să se 

întoarcă de la ziditor, o vede fugind cu un fiu de împărat şi, 
înfuriat, dărîmă peste ea o stincă, răzbunindu-se. 

Dacă am suprapune schematic cele două opere, am constata că 
poemul urmează firul epic al basmului dar, în realitate, motivul 
folcloric a fost asimilat şi topit aproape definitiv. 

Astfel, de la intriga specifică basmului, se ajunge la poemul 
romantic eminescian pe tema destinului omului de geniu. Poemul 
capătă însă implicaţii mult mai largi, deoarece Eminescu a spart 
hotarele imaginate iniţial cînd spunea: „Mi s-a părut că soarta 
luceafărului din poveste seamănă mult cu soarta geniului de pe 
pămînt şi i-am dat acest înţeles alegoric...“ (mss.2275, fila 56, 
Biblioteca Acad. Române) şi a ajuns la un nou concept, aspirînd 
spre cunoaşterea-iubire,ca spre un univers cu legile, tainele şi 
miracolele sale proprii. 

Comparind schema epică a basmului cu poemul, vom constata, 
de fiecare dată, capacitatea uluitoare a poetului de a sorbi din 
substanţa unor plăsmuiri populare şi de a le înălța în perspectiva 
eternității. 

Zmeul din poveste se metamorfozează în flăcău, cerîndu-i fetei 
din grădina de aur:„Urmează-mă! Te voi duce în vecinătatea 
soarelui“, Aceasta îi răspunde:„dacă te-aş urma, soarele m-ar arde“. 

Poetul, urmînd acelaşi fir epic, ajunge însă la forma cea mai 
tulburătoare a lirismului, dezvăluind, alegoric, distanţele ireconci- 
liabile dintre omul de geniu şi omul de rînd, dintre spiritul superior, 
care aspiră, sub impulsul setei de cunoaştre, spre materialitatea 
totală şi fiinţa inferioară, incapabilă să-şi depăşească propria 
condiţie: 

„O vin’! odorul meu nespus,/ Şi lumea ta o lasă:/ Eu sunt 
luceafărul de sus,/ Iar tu să-mi fii mireasă.// O, eşti frumos, cum 


numa-n vis/ Un înger se arată,/ Dară pe calea ce-ai deschis/ N-oi 
merge niciodată;// Străin la vorbă şi la port,/ Luceşti fără de 
viaţă,/ Căci eu sunt vie, tu eşti mort,/ Şi ochiul tău mă-ngheaţă“. 

În timp ce zmeul îşi exprimă dorinţa sub impulsul sexualității 
nemăsurate, Hiperion ni se întâuis: :/ă într-o ipostază unică. 
Dorinţa sa reflectă o aspirație nemărginită, o ardere interioară, 
de proporţii prometeice: 


12 


„Cum el din cer o auzi,/ Se stinse cu durere,/ lar ceru-ncepe a se 
roti/ În locul unde piere;// În aer rumene văpăi/ Se-ntind pe lumea- 
ntreagă/ Şi din a chaosului văi/ Un mîndru chip se-ncheagă“ 


Zmeul se manifestă ca o fiinţă elementară, răzbunătoare, 
atunci cînd, din gelozie, dărîmă o stîncă peste fată, în timp ce 
Hiperion se disociază total de asemenea răbufniri. El se află la 
celălalt pol, gata de orice sacrificiu pentru a eterniza condiţia 
spiritului superior. Chiar dacă este condamnat să rămînă izolat, 
să nu poată obţine niciodată fericirea, într-o lume incapabilă să-l 
înţeleagă, el nu provoacă, în mod deliberat, suferinţa altora. 

Deşi este tentat să stigmatizeze atitudinea Cătălinei, o face 
însă cu detaşarea şi mîndria caracteristică firilor superioare: 

„-Ce-ţi pasă ţie chip de lut,/ Dac-oi fi eu sau altul?// Trăind în 
cercul vostru strîmt/ Norocul vă petrece,-/ Ci eu în lumea mea mă 
simt/ Nemuritor şi rece“. 


ELEMENTE DE INTERFERENŢĂ 
ÎN LITERATURA POPULARĂ 


Balada Toma Alimoş a fost culeasă şi publicată de Vasile 
Alecsandri în primul volum de folclor tipărit la noi, în anul 1852. 
După opinia mai multor cercetători, pare să fie una dintre cele mai 
vechi balade populare, situată la confluenţa dintre două epoci: 
comuna primitivă şi orînduirea feudală. Ea invocă astfel un anumit 
tip de relaţii sociale. 

Vechimea baladei este atestată şi de contaminarea deosebit de 
pregnantă cu basmul popular - specie care a circulat încă din cele 
mai vechi timpuri. 

Poetul anonim, folosind procedeul antitetic, caracteristic 
basmului, unde binele se confruntă în mod ineluctabil cu răul, 
atribuie celor două personaje însuşiri diametral opuse - antonimice. 
Haiducul, om drept şi viteaz „nalt la stat, mare la stat“, reprezintă, 
în esenţă, binele, în timp ce boierul, „stăpînul moșiilor“, hidos la 
chip şi la suflet, „Manea slutul şi uritul, Manea grosul şi-arţăgosul“ 
întruchipează răul. 

Subiectul baladei corespunde în parte schemei stereotipe a 
basmului fantastic. 

Date fiind deosebirile de structură dintre baladă şi basm, 
confruntarea dintre bine şi rău cunoaşte un deznodămînt tragic. 
Hapsîn şi crud, dar, mai presus de toate, laş, stăpînul moşiilor îl 
loveşte pe haiduc mişeleşte, în timp ce acesta îi închina plosca: 

„Manea stînga/ şi-ntindea/ să-i ia plosca,/ şi să bea,/ iar cu 
dreapta/ ce-mi făcea?/ Paloş mic că răsucea, pîntecele i-atingea,/ 
maţele i le vărsa/ şi pe cal încăleca,/ şi fugea, nene, fugea,/ vitejia/ 
cu fuga!“ 

Aria: de interferenţă dintre basm şi baladă este foarte largă, cu 
numeroase puncte de suprapunere.Folosind dialogul şi personificarea, 
autorul anonim ne pune în faţa unei situaţii identice prin analogie cu 
întîmplările specifice basmului. În basmul fantastic, calul este 
înzestrat cu însuşiri omeneşti. El are grai ca şi omul şi, pe deasupra, 
fiind năzdrăvan, „se dovedeşte un sfătuitor preţios care oferă 
stăpînului, ori de cîte ori este nevoie, soluţia cea mai nimerită 

pentru a ieşi din impas“ (Ov. Bîrlea, Mică Enciclopedie a poveştilor 
româneşti, Buc., Ed.Ştiinţifică şi enciclopedică, 1976, p.90). 

Calul haiducului Toma Alimoş se manifestă întocmai ca şi 
strămoşii omonimi din basm. 

Rănit de moarte, haiducul cere ajutor calului pentru a putea 
înainte de moarte, să împlinească dreptatea: 

„Murgule, murguţul meu,/ datu-mi-te-a taică-meu/ ca să-mi fii 
de ajutor-/ la nevoie şi la zor,/ să te-ntreci cu şoimii-n zbor/ pîn-a 
fi ca să nu mor./ ...Să mă porţi ca gîndul meu/ ŞI s-ajung pă-l 
cîine rău...“ 


Calul conştient parcă de misiunea hotăritoare ce-i revine, 
răspunde simplu, fără ezitare, convins că dorinţa stăpînului 
trebuie îndeplinită: 

„Lasă şaua, sai pe mine/ şi de coamă ţin'te bine,/ Ca s-arăt la 
bătrîneţe/ ce-am plătit la tinereţe!“ 

În acest pasaj, versul de opt silabe, cu rimă împerecheată pare 
că ar necesita o cezură după primele patru şi apoi trei silabe 
pentru a evidenția poziţiile contrastante, antitetice. Haiducul va 
călări fără şa, iar în loc de frîu va folosi coama, în timp ce calul, 
ajuns la bătrîneţe, va dovedi ce-a fost în tinereţe. 

Din îndemnurile lui Toma, constatăm că murgul său se poate 
întrece cu „şoimii-n zbor“ şi, de asemenea, posedă însuşirea de a 
străbate distanţele cu viteza gîndului, întocmai ca şi omonimii săi 
din basmul fantastic. 

Sub aspectul forţei şi voinţei supranaturale a haiducului de a 
lupta şi după ce a fost rănit de moarte, influenţa basmului se 
exercită numai pînă la o anumită limită. Ceea ce se petrece în 
planul simbolic, specific basmului, nu mai corespunde sensului 
baladei, raporturilor în care se află eroul. Conduita sa, oricît de 
miraculoasă ar părea, rămîne în esenţă, circumscrisă planului 
real. Cînd Toma Alimoş găseşte resurse de-a dreptul supranaturale 
pentru a supravieţui, el se află în similitudine cu eroii din basm: 


3 „Vreme multă nu pierdea,/ maţele că-şi aduna/ cu briul lat se 
incingea,/ mijlocul că-şi strîngea/ şi la murgul se ducea/ şi pe murg 
încăleca“, 

Sentimentul, care-i dă tărie să înfrunte şi chiar să sfideze, 
pentru un timp, moartea iminentă, izvorăşte din adîncul fiinţei sale 
însetate de dreptate. Ca haiduc şi-a închinat întreaga viaţă luptei 
pentru dreptate şi libertate socială. De aceea nu poate concepe o 
asemenea cădere: să piară dintr-o lovitură mişelească. El trebuie, 
în concepţia omului din popor, să supravieţuiască cel puţin pînă 
în clipa cînd va împlini dreptatea şi-l va pedepsi pe stăpînul 
moşiilor, laş şi ucigaş, conform conceptului care dăinuie ca lege 
nescrisă:,„după faptă şi răsplată“: 

„Bine vorba nu sfîrşea,/ murguleţu-şi repezea/ şi cu sete mi-l 
lovea;/capu-n pulbere-i cădea,/ iar cu trupul sus pe şea,/ calu-n lume 
se ducea“ 


Constatăm asttel că numai din această etapă se remarcă o 
disociere faţă de schema basmului fantastic. Atit eroul cît şi 
creatorul anonim recunosc şi acceptă „caracterul ineluctabil al 
morţii“ (lon Biberi, Viaţa şi moartea în evoluţia universului, Buc., 
Ed.enciclopedică română, 1971, p.59). 

Întîmplările sînt evocate simplu, impresionînd tocmai de aceea 
şi devenind cu atît mai verosimile. A 

Din moment ce viaţa luminoasă, închinată iubirii pentru frumos 
şi bine, s-a stins, înfrăţirea cu natura eternă urmează firesc: 


„Codrul se cutremura/ulmi şi brazi se clătina,/fagi şi paltini se 
pleca,/ fruntea de i-o săruta/ şi cu freamăt îl plingea.“ 


Influenţa basmului a încetat şi, în disjuncţie cu el, deznodă- 
mîntul este dramatic. Dacă, în basm, asistăm la victoria, la triumful 
total al eroului, în cazul baladei, eroul plăteşte cu viaţa, face 
sacrificiul total în lupta pentru triumful binelui şi dreptăţii. 


BIBLIOGRAFIE 
Dima Al., Arta populară şi relaţiile ei. Buc. Editura Minerva. 1971. 

LITERATURA ROMÂNĂ VECHE 


IDEI PRINCIPALE: 
A constituit o fază de tranziţie spre literatura modernă. 


Pe lîngă literatura populară de circulaţie orală, manifestările 
oamenilor, evenimentele de seamă din istorie au fost consemnate şi | 
în scris. Singurul text dacic păstrat pînă în prezent este o inscripţie 
descoperită la Sarmisegetuza, compusă numai. din trei cuvinte: 
Decebalus per Scorilo (Decebal fiul lui Scorilo). 

În evul mediu limbile de cultură folosite pe teritoriul ţării 
noastre, în biserică şi în cancelariile domneşti, au fost latina, greaca 
şi slavona. 

Literatura română în limba slavonă ajunge, în secolul al XVI- 
lea, cu Învățăturile lui Neagoe Basarab către fiul său Teodosie - 
o adevărată enciclopedie a cunoştinţelor moral, politice şi filozofice 
- la cea mai înaltă dezvoltare. 

Odată cu valul reformator, care cuprinde Europa, se extinde şi 
în ţările române procesul de introducere a limbii române în 
biserică, în locul celei slavone. În aceste împrejurări, se înfiinţează 
primele tipografii şi începe o intensă activitate de editare a cărţilor 
religioase. Cele mai importante traduceri, sub aspect lingvistic, sînt 
realizate, începînd din anul 1557, de diaconul Coresi, la Braşov. 
Aceste traduceri pun bazele limbii române literare. 

În etapa imediat următoare, prin participarea directă a unor 
învăţaţi şi cărturari de seamă, apar lucrări de o covirşitoare 
importanţă pentru dezvoltarea limbii române literare: 


- Cazania sau Cartea românească de învăţătură (1643) a 
mitropolitului Varlaam; 

- Noul Testament, tradus şi tipărit la Bălgrad (Alba Iulia), în 
anul 1648, de mitropolitul Transilvaniei, Simion Ştefan; 

- Psaltirea în versuri (1673) a mitropolitului Dosoftei; 


- Biblia de la Bucureşti (1688), considerată monument de limbă 
română literară şi de biruinţă a limbii române ca limbă a culturii 
creştin-ortodoxe. 

BIBLIOGRAFIE: 
Cartojan Nicolae. /storia Literaturii române vechi, |, 11.111. Buc.,1940,1942,1945. 

ISTORIOGRAFIA ROMANEASCA 


IDEI PRINCIPALE: 
A introdus pe scară largă primele elemente specifice 
literaturii artistice. 

Mişcarea culturală europeană, cunoscută şi sub numele de 
Renaştere, a pus în centrul activităţii sale omul. Iniţiatorii acestei 
mişcări erau conştienţi că omul nu se putea perfecționa decit prin 
cultură şi de aceea s-a dat o mare amploare dezvoitării tuturor 
ramurilor ştiinţei şi culturii, determinînd o adevărată explozie şi 
înflorire a vieţii spirituale, stimulînd marile creaţii şi descoperiri 
geografice, promovind, pe toate căile, o concepţie filozofică şi 
socială umanistă, avînd ca scop suprem emanciparea fiinţei umane 
şi umanizarea societăţii. 

In perioada renaşterii, secolele XIV-XVI, mulţi dintre domnitorii 
români sînt adepţii curentului umanist european, distingîndu-se ca 
promotori ai culturii (Mircea cel Bătrîn, Ştefan cel Mare, Neagoe 
Basarab, Iancu de Hunedoara). 


De asemenea s-au remarcat, în această perioadă, pleiade întregi 


de cărturari, de spirite luminate ca Udrişie Năsturel, Varlaam, 
Dosoftei, Simion Ştefan, Nicolae Milescu Spătarul, Grigore Ureche, 
Miron Costin, Stolnicul Constantin Cantacuzino, Dimitrie Cantemir. 

În ţara noastră, alături de arhitectură şi pictură, a cunoscut o 
amplă dezvoltare şi istoriografia. Spiritele luminate au văzut în e2 
singurul mijloc de a transmite urmaşilor date şi dovezi despre istoria 
neamului nostru. Mărturisirea lui Miron Costin este concludentă 
din acest punct de vedere: 

„Să încep osteneala aceasta, după atîtea veacuri de la descăle- 
catul ţărilor cel dintîi de Traian, împăratul Rîmului, cu cîteva sute 
de ani peste mie trecute, să sparie gîndul. A lăsa. iarăşi nescris, cu 
mare ocară înfundat neamul acesta de o seamă de scriitori, este 
inimii durere. Biruit-au gîndul să mă apuc de această trudă, să 
scot lumii la vedere felul neamului din ce izvor şi seminţie sînt 
lăcuitorii ţării noastre, Moldovei şi Ţării Româneşti şi românii din 
tările Ungureşti că toţi un neam sînt şi o dată descălecaţi sînt.“ 

Cele mai valoroase scrieri istoriografice sînt: 

-Letopisețul Tării Moldovei, realizat în ordine, de Grigore 

Ureche, de la 1359 la 1594; de Miron Costin, de la 1594 la 1661 şi 
de Ion Neculce, de la 1661 la 1743. 

-Letopisețul cantacuzinesc şi Cronica Bălenilor, realizate de 
autori anonimi pentru perioada 1290-1688 şi continuate de Radu 
Greceanu, între 1688-1714, de un anonim şi Radu Popescu, de la 
1714 la 1729. 


Importanţa istoriografiei româneşti: 


1. A susţinut şi a demonstrat, pe baza-unor dovezi istorice, lingvisti- 
ce şi arheologice: 

a) Originea romană a poporului şi a limbii române. 

b) Continuitatea neîntreruptă a românilor pe teritoriul vechii 

Dacii. 

c) Unitatea etnică a tuturor românilor. 

. A introdus în circulaţie, prin puterea cuvîntului scris, primele 
e elemente specifice literaturii artistice: 

- narațiunea; 

- descrierea; 

- dialogul; 

- portretul literar; 

- aspectul subiectiv al evocărilor; 

- caracterul memorialistic. 

Portretul literar al iui Ştefan cel Mare, realizat de Grigore 
Ureche, a rămas pînă astăzi celebru în întreaga noastră literatură: 
„Fost-au acest Ştefan Vodă om nu mare de stat, mînios şi de grabă 
a vărsa sînge nevinovat; de multe ori la ospeţe omoriia fără 
piudeţ. Amintrelea era om întreg la fire, neleneşu, şi lucrul său îl 
ştiia a-l acoperi, şi unde nu gîndeai, acolo îl aflai. La lucruri de 
războaie meşter; unde era nevoie, însuşi se viriia, ca văzîndu-l ai 
ăi, să nu îndărăpteze, şi pentru aceia raru războiu de nu biruia. 
Şi unde-l biruia alţii, nu pierdea nădejdea, că ştiindu-se căzut gios, 
œ tădica de-asupra biruitorilor.“ 

Demn de reținut este şi portretul metaforic - contrastiv al lui Ion 
Neculce, la adresa unuia dintre domnitorii moldoveni: 

„Pe de-asupra, pom înflorit, iară pe dinlăuntru, lac împuţit.“ 

3, A exercitat o puternică influenţă asupra literaturii române 
moderne. 

Celebra nuvelă istorică „Alexandru Lăpuşneanul“, de Costache 
Negruzzi îşi are izvorul în Letopiseţul Ţării Moldovei de Grigore 
Ureche, ca şi drama istorică „Despot Vodă“ de V.Alecsandri, 
trilogia „Apus de Soare“ de Barbu Ştefănescu-Delavrancea, „Fraţii 
Jderi“ şi „Nicoară Potcoavă, de M. Sadoveanu. Din „Letopiseţul 
Ţării Moldovei“, de Miron Costin, s-au inspirat: B.P.Haşdeu în 
drama „Răzvan şi Vidra“, M.Sadoveanu în romanele „Neamul 
Şoimăreştilor“ şi „Nunta domniţei Ruxandra“. 

Letopiseţul Ţării Moldovei, precedat de O samă de cuvinte de 
Jon Neculce a constituit, de asemenea, o sursă inepuizabilă pentru 
numeroşi scriitori, printre care la loc de frunte se află Mihail 
Sadoveanu, 

Cronicarii munteni, a căror cronică exceiează prin violenţa 
polemică şi tenta satirică, au constituit modele pentru pamfletele de 
mai tirziu realizate de vestiți: Tudor Arghezi şi N.D. Cocea. 


BIBLIOGRAFIE: 


Cartojan Nicolae. Istoria Literaturii române vechi. UI. Buc..1945. 


DIMITRIE CANTEMIR 


(personalitate enciclopedică, domn al Moldovei între 1710-1711) 


Cărturar de seamă, recunoscut la nivel european, Cantemir a 
sintetizat acumulările cronicarilor, arătind că cel mai important 
aspect ce trebuia relevat cu privire la originea latină a limbii şi a 
poporului român, rezidă în taptul că noi sîntem urmaşii unui popor 
care „a creat o cultură şi o civilizaţie în lume.“ ` 

La cererea Academiei din Berlin, realizează prima lucrare 
etnografică despre ţara noastră: Descriptio Moldaviae. 

Cantemir este întemeietorul primului roman în literatura noastră: 
Istoria ieroglifică (1705), roman alegoric dedicat unor evenimente 
din istoria Moldovei anilor 1703-1705 şi a conflictului dintre 
cantemirişti şi brîncoveni. 

Cu virulență pamfletică se confruntă lumea păsărilor condusă 
de Corb (Brîncoveanu), cu lumea patrupedelor, avîndu-l în frunte pe 
Inorog (Cantemir). 


BIBLIOGRAFIE: 


P.P.Panaitescu. Dimitrie Cantemir. viaţa şi opera. Buc..1958 


ŞCOALA ARDELEANĂ 


IDEI PRINCIPALE: 


A pus bazele ştiinţifice ale procesului de luptă pentr: 
eliberarea naţionaiă. 


Ca mişcare de idei iluministe, Şcoala ardeleană apare în 
Transilvania la sfîrşitul secolului al XVIII-lea şi începutul secolului 
al XIX-lea, avînd ca principal scop obţinerea egalităţii în drepturi 
a românilor cu celelalte naţiuni privilegiate: maghiarii, saşii şi secuii. 
Acestea realizaseră, încă din anul 1437, înţelegerea cunoscută sub 
numele de Unio trium nationum. 

In condiţiile subjugării Transilvaniei de către imperiul Austro- 
Ungar, Programul şi obiectivele Şcolii ardelene, program, de 
eliberare naţională şi socială, rezultă din memoriul Supplex 
Libellus Valachorum Transilvaniae, înaintat împăratului Leopold I, 
în anul 1791, prin care se cerea, în esenţă, recunoaşterea românilor 
din Transilvania ca naţiune egală în drepturi cu celelalte. 

Inscriindu-se în curentul de gîndire european, Şcoala ardeleană 
urmărea, pe de altă parte, emanciparea „luminarea“ poporului. În 
acest scop au fost înfiinţate sute de şcoli în limba română şi a 
cunoscut o amploare deosebită tipărirea de lucrări istorice şi 
filologice. 

Cei mai de seamă reprezentanţi ai acestei mişcări sînt: Samuil 
Micu (1745-1806); Gheorghe Şincai (1734-1816), Petru Maior 
(1761-1821); Jon Budai Deleanu (1760-1820), autorul primei epopei 
în limba română, intitulată „[iganiada“. 

Lucrările cele mai reprezentative prin care s-au adus argumente 
ştiinţifice în susţinerea drepturilor românilor, datorită originii, 
unităţii etnice, vechimii şi continuității lor pe teritoriul vechii 
Dacii, sînt: 

-Istoria şi lucrurile şi întîmplările românilor, 1795, de Samuil 
Micu; 

-Hronica românilor şi a mai multor neamuri, de Gheorghe 


Şincai (a văzut lumina tiparului, tîrziu, după moartea autorului, 
datorită lui Mihail Kogălniceanu); 

-Istoria pentru începuturile românilor în Dachia, 1812, de Petru 
Maior. 

Punînd un accent deosebit pe dezvoltarea ştiinţei şi culturii şi 
urmărind, prin aceasta, ridicarea gradului de civilizaţie al întregului 
popor, cîştigarea drepturilor sacre ale naţiunii române subjugate din 
Transilvania, Şcoala ardeleană are, în primul rînd, marele merit de 
a fi decianşat procesul de modernizare a culturii noastre, înscriindu- 
se astfel, cu toate particularităţile sale, în. curentul iluminist 
european, asigurînd totodată, bazele ştiinţifice ale procesului de 
luptă pentru eliberarea naţională. 


BIBLIOGRAFIE: 


Rotaru lon, O istorie a literaturii române, vol. |, capitolul Şcoala ardeleană, pp. 64- 
76. Buc.. Ed. Minerva. 1971. 


ŢIGANIADA SAU TABĂRA ȚIGANILOR 


de lon Budai Deieunu 


Realizată pe principiul alegoriei, într-o largă respiraţie lirico- 
epică, epopeea, compusă din douăsprezece cînturi, constituie unica 
operă de acest gen din literatura noastră, 

Acţiunea se petrece sub domnia lui Vlad-Ţepeş. Acesta îi 
solicită şi pe ţigani să-l sprijine în lupta contra turcilor. Pitorescul 
şi comicul se îmbină armonios. Cetele ţiganilor sînt alcătuite pe 
baza  îndeletnicirilor principale: ceata ciurarilor, argintarilor, 
fierarilor, lingurarilor, aurarilor şi lăieților. Intrarea acestora în 
scenă, audierea planului de război expus de Vlad-vodă, peregri- 
nările fantastice ale lui Parpanghel în căutarea iubitei sale, Romica, 
furată de draci, participarea ţiganilor la bătălie şi încăierarea din 
final, din timpul dezbaterilor pentru stabilirea tormei de guvernă- 
mînt sînt tot atîtea modalităţi prin care autorul îşi îndreaptă satira 
împotriva racilelor care bîntuiau societatea. 

Vinzoleala din tabăra de la Spăteni, localitatea situată între 
Flămînda şi Inimoasa, sugerează, prin şarja comică, disproporţia 
dintre vorbele şi faptele ţiganilor: 

„..-Ba-în urmă-ndrăzniră ş-a să bate/ Cu murgeştele păgîne 
gloate.“ 


Arhaismul limbii, explicabil astăzi prin vechime, constituie una 
din particularităţile operei, iar procedeele stilistice multiple o fac 
accesibilă peste timp. 

Folosind enumeraţia şi comparaţia dezvoltată, autorul individua- 
lizează pregnant personajele: 

„iubitorul de dreptate,/ Neagul ce numai de-o parte aude,/ Şi-i cel 
mai bun meşter de covate,/ De scafe, cauce, linguri, tăiere,/ 
Himbare, răvare şi cuiere“. 

Conflictele dintre ţigani se încheie, de regulă, prin confruntări 
dramatice, dezvăluind teluricul din firea lor. Aici, cu tot dramatis- 
mul, pitorescul şi comicul se îngemănează: 

„Ghiolban încă dete să dea/ In Căcicea cu o bardă lată,/ Iar cela 
aruncînd o bebee/ Il tocă tocma în gura căscată./ Şi aşa-i fu 

cruntă lovitura,/ Cît îi zdrobi toţi dinţii din gură“. 

Comicul are surse multiple, oscilînd însă în jurul comportării 
pururea schimbătoare a țiganilor, reprezentanţi, în plan alegoric, ai 
boierilor. De remarcat în primul rînd comicul de situaţii. Ţiganii îl 
asigură pe vodă de vitejia şi curajul lor, susţinînd că-i vor sătura 
pe duşmani „dă bătălie“, dar pînă la urmă cer cu deznădejde să 
le dea domnitorul „pă drum v'o pază“. 

Dezbaterile îndirjite din final, dintre diferiţii adepţi: Baroreu - 
monarhist; Slobozan - republican; Tandaler - demo-aristo-monarhist, 
ne dau imaginea unui conflict ireconciliabil, ce nu se putea încheia 
decît cu o încăierare şi apoi cu împrăştierea ţiganilor: 

„apoi prin o gilceavă-amară/ Căci nu se nărăvea depreună,/ 
Toţi care-ncotro fuga luară/ Prin dimonească amegitură“. 


BIBLIOGRAFIE: 


Tiganiada, Buc., Ed. Tineretului, 1959, 

__ MOMENTUL 1848. 
ÎN LITERATURA ROMÂNĂ 


Perioada paşoptistă este delimitată convenţional între anii 1830- 
1860. In acest interval de timp, exponenţii de frunte ai generaţiei, 
spirite luminate, oameni de cultură s-au aflat şi în primele rînduri 
în lupta politică pentru înnoirea structurilor sociale. O trăsătură 
specifică, particulară, a mişcării revoluţionare din ţara noastră, 
alături de lupta împotriva despotismului feudal, o constituie idealul 
unirii. Acesta stă la baza întregului edificiu de idei politice şi 
culturale. Se pune, de asemenea, un accent deosebit pe dezvoltarea 
unei literaturi în spirit şi specific național, pe cultivarea tuturor 
valorilor moştenite şi cele ale culturii universale. Se poate afirma 
că, odată cu realizările generaţiei paşoptiste, s-au pus bazele 
renaşterii noastre culturale. Scriitorii din această pleiadă au dat 
viaţă programului naţional, lansat, în 1840, de M. Kogălniceanu, 
în revista „Dacia literară“. Operele literare ivite acum se înscriu în 
specificul nostru național, oglindesc realităţile ţării, fiind inspirate 
din trecutul istoric de luptă eroică pentru neatîmare, din frumuse- 
tile patriei, din folclor, aşa cum cerea tuturor scriitorilor ţării 
programul amintit. 

Literatura momentului 1848 a realizat un salt calitativ pe plan 
naţional, trasînd primele linii de contact pe traiectoria sincronizătii 
sale cu literatura europeană. 

ION HELIADE RĂDULESCU 
(1802-1872) 


(De la mit ia baladă) 


Personalitate proeminentă a generaţiei paşoptiste. Se impune ca 
îndrumător al culturii, fiind un frecvent sprijinitor în acţiunea de 
înființare a unor şcoli, teatre, societăţi literare. În 1829, editează 
primul ziar din Ţara Românească, intitulat „Curierul Românesc“, cu 
suplimentul „Curier de ambe sexe.“ 

Ca poet şi prozator, abordează diterite genuri şi specii. Combate 
cu vervă satirică şi accente de pamflet impostura în artă, iar în 
1828, publică, la Sibiu, celebra „Gramatică românească“ în care 
suţine cîteva principii avansate: ortografia fonetică, limbă literară 
unică şi adaptarea neologismelor. 

Dat fiind faptul că, în cazul baladei Zburătorul de |. Heliade 
Rădulescu, avem un exemplu de transpunere creatoare a mitului 
popular al Zburătorului în literatură, ne vom referi mai întîi la 
relaţia mit-operă literară şi apoi la interferența dintre genuri şi 
specii, dintre literatura populară şi cea cultă. 

Observăm că, în balada Zburătorul, relaţia mit-baladă s-a 
realizat printr-un proces de transfer obiectiv al ideii şi semnificației 
mitului. Intre credinţa populară că primele semne ale iubirii şi , ca 
atare, trezirea unui nou sentiment, ar apărea sub influența unei forţe 
supranaturale, numite Zburător, şi reflectarea ei în baladă, există 
o diferenţă numai sub aspectul individualizării şi al localizării 
simbolice, natura şi esenţa mitului rămînînd cu totul nealterate. 

Surprinsă de „invazia“ unor simţăminte necunoscute, Florica 
crede în existe ţa şi în intervenţia zburătorului: 

Oar'ce să fie asta? Întreabă pe bunica: 
O şti vrun leac ea doară...o fi vrun zburător! 


Esenţa mitului rezidă aşadar în formele şi modalităţile prin care 
circulă, răspîndindu-se de la om la om şi din generaţie în generaţie. 
Dialogul dintre cele două surate este concludent din acest punct de 
vedere: 

„- Dar ce lumină iute, ca fulger trecătoare,/ Din miazănoapte 
scapă cu urme de schintei?/ Vro stea mai cade iară? vrun împărat 
mai moare?/ Or e - să nu mai fie - vro pacoste de zmei?// Tot zmeu 
a fost, surato. Văzuşi, împieliţatui!/ Că ţintă l-alde Floarea în 
clipă străbătu!/ Şi drept pe coş, leicuţă! ce n-ai gîndi, spurcatul!/ 
Inchină-te, surato! - Văzutu-l-ai şi tu?“ 

Aici constatăm existenţa unor motive în similitudine directă cu 
alte specii. Mitul zburătorului se oglindeşte în forme specifice, dar 
evident analogice, şi în basmul fantastic popular. Acest fapt ne duce 
la concluzia că între balada cultă Zburătorul şi basmul fantastic 
popular se pot stabili unele paralelisme, determinate de o sursă de 
inspiraţie comună. 

Procesul de interferenţă dintre cele două specii în discuţie se 
manifestă atît sincronic (în acelaşi timp), cît şi diacronic (în 
momente diferite). În plan sincronic, se poate observa că, atît în 
basm, cît şi în baladă, zmeul este o fiinţă cu însuşiri supranaturale, 
avînd capacitatea de a străbate în zbor distanţele, în ipostaze 
diferite: „Lumină iute ca fulger trecătoare“, „Balaur de lumină cu 
coada-nflăcărată“ -în baladă;, „nor“, „pară de foc“, „vint“ etc. - 
în basm: 

„Greuceanu, simțind că s-a luat după dînşii zmeoaica cea 
bătrînă, zise frăţine-său: -la te uită, frate, înapoi şi spune-mi ce 
vezi. -Ce să văz, frate- îi răspunse el -iată un nor vine după noi 
ca ur virtej.* (ileana Sînziana). 

In ceea ce priveşte fizionomia şi atitudinile erotice ale zmeului, 
desprindem cîteva trăsături în diacronie. Astfel, în basm, „zmeii 
tînjesc după graţia fetelor pămîntene, pe care le fură, suferind de 
a nu fi iubiţi de ele“, în timp ce, în balada Zburătorul, situaţia se 
modifică, fetele îndrăgostindu-se de zmeu, acesta. avînd darul de a 
se metamorfoza şi de a le apărea fetelor în vis, sub înfăţişarea unui 
tînăr frumos, pentru a le ademeni şi a le insufla dragostea: 


„Pîndeşte bată-l crucea! şi-n somn colea mi-ţi vine/ Ca brad un 
flăcăiandru, şi tras ca prin inel,/ Bălai, cu părul d-aur! Dar slabele 
lui vine/ N-au nici un pic de sînge, şi-un nas ca vai de el!“ 


Motivul erotic, sub impulsul căruia zmeul se metamorfozează 
şi-i apare fetei sub chipul unui tînăr cu însuşiri fizice atrăgătoare, 

poate fi găsit într-unul din cele mai vechi basme fantastice, Fata din 
grădina de aur, din culegerea lui Richard Kunisch: 

„Zmeul se transformă în stea şi căzu la ea în odaie. Apoi luă 
chipul unui tînăr frumos cu ochii negri ca noaptea“. 

De aici, pe alte coordonate estetice, mitul zburătorului apare şi 
în Luceafărul lui Eminescu, căpătind o tulburătoare proiecţie 
cosmică: 

„În aer rumene văpăi/ Se-ntind pe lumea-ntreagă,/ Şi din a 
chaosului văi/ Un mîndru chip se-ncheagă;// Pe negre viţele-i de 


păr/ Coroana-i arde pare,/ Venea plutind în adevăr/ Scăldat în foc 
de soare.“ 


Deşi este numai invocat, mitul zburătorului se întilneşte şi în 
poezia Călin - file de poveste: „Zburător cu negre plete, vin la 
noapte de mă fură“. 

Revenind la problema interferenţelor dintre specii, menţionăm 
că, în basme, zmeii le fură pe fete, animați de dorinţa de a se 
căsători cu ele, fiind în stare să îndure oricite suferinţe; în baladă 
însă, raportul este inversat: Zmeul are darul de-a le chinui pe fete, 
înfăţişîndu-li-se numai în somn „ca brad un flăcăiandru şi tras ca 
prin inel“. 

În funcţie de natura fantasticului încorporat, diferit în basm şi în 
baladă, diterenţierile apar şi sub aspectul realizării portretului fizic. 
În baladă, imaginea este cu desăvirşire miraculoasă, aparţinînd în 
întregime planului simbolic (fantastic): 


„Balaur de lumină cu coada-nflăcărată,/ Şi pietre nestimate 
lucea pe el ca foc“. 


În basm, planurile se interferează, Deşi prin definiţie zmeul este 
o fiinţă fantastică, el apare, în multe cazuri, în paralelism cu pianul 
real, adesea într-un rapori direct de comparaţie cu ființa umană: 


„Prislea, ajuns pe tărimul celălalt, o întrebă pe tata de împărat 
ce fel de oameni sunt zmeii aceia şi dacă sunt voinici.“ 


(Prislea cel Voinic şi merele de aur) 


Apare deci concludentă intenţia povestitorului popular de a-l 
pune pe zmeu într-o ipostază care să-l apropie de om, date fiind 

confruntările directe dintre ei, cel mai adesea sub formă de luptă 

` dreaptă; în baladă însă, unde motivul confruntării şi cel al 
salvării fetelor nu există, persistă înfăţişarea de dimensiuni 
supranaturale şi imaginea de natură cosmică: 


„Dar ce lumină iute, ca fulger trecătoare, / Din miazănoapte 
scapă cu urme de schintei?* 


Trecînd succint în revistă aceste aspecte, ajungem la concluzia 
că analiza baladei Zburătorul diferă substanţial de a altor poezii 
care au la bază motive folclorice. Dacă, de pildă, în cazul 
Luceafărului - inspirat, după cum se ştie, din basmul Fata din 
grădina de aur, urmărim concomitent descifrarea sensurilor sale 
fundamentale şi a mijloacelor artistice folosite de scriitor, putînd să 
neglijăm raportarea la sursa de inspiraţie, în balada Zburălorul vom 
avea ca principal scop să demonstrăm măiestria poetului de a 
transpune fidel în operă esenţa mitului, arătind, în acelaşi timp, că 
acesta nu se mai află în circulaţie pe nici una din ariile folclorice 
ale ţării noastre şi deci poate fi cunoscut numai prin intermediul 
operei de artă (dacă nu avem curiozitatea de a cerceta arhiva de 
folclor). 

Ţinînd seama de valenţele transferului realizat între mit şi 
baladă, de unele puncte de interferenţă dintre basmul fantastic 
popular şi balada cultă Zburătorul, putem să conchidem că 
vechiul mit al zburătorului a fost asimilat în cadrul celor două 
specii, fiecare căpătînd particularităţi specifice, dar păstrînd totuşi 
substratul unei origini comune. 

BIBLIOGRAFIE: 

GR. ALEXANDRESCU (1812?-1885) 


(Între clasicism şi romantism) 


Înrudit în aspirații cu mari spirite ale literaturii universale ca 
Byron, Young, Lamartine, Voltaire, La Fontaine, Musset, Hugo şi 
alţii, poetul Gr. Alexandrescu se distinge, în cadrul generației 
paşoptiste, prin originalitate şi profunzime, atit în ceea ce priveşte 
introducerea unor noi genuri şi specii literare, cît şi prin folosirea 
unor procedee artistice. Poetul este considerat creatorul fabulei şi 
satirei în literatura română; cît şi un reprezentant de frunte al liricii 
patriotice. 

Originalitatea poetului în crearea fabulei derivă din modalitățile 
de adaptare a unor teme universale la realitățile noastre. Meritul 
poetului constă, după Călinescu, în capacitatea „de a vizualiza 
realitatea şi de a fi lucrat în tugul! epocei“!. În acest sens, reținem 
şi observația lui I. Trivale că „Alexandrescu exemplifică, în mod 
unic în poezia noastră, felul cum o individualitate reală reuşeşte a 
răzbi prin mulţimea influențelor străine care o covirşesc aproape, 
şi a triumfa în cele din urmă, biruindu-le“?, 

Mijloacele folosite în fabulă sînt variate. Pentru a demasca 
parvenitismul, de exemplu, este pusă în scenă o anumită acţiune. 
Aflînd că unchiul său, boul, a ajuns într-un post mare, vitelul se 
piăbeşte să-i facă o vizită, Unchiul refuză să-l primească şi dă 
ordin să fie îmbrincit. În naivitatea sa viţelul presupune „că 
unchiu-a orbit/ căci fără îndoială nu putea a crede/ Că buna sa 
rudă să-l fi ocolit“. 

Procedeul este ingenios. Observăm că pentru a eticheta gradul 
de decădere al parvenitului este folosit eufemistic verbul a orbi, iar 
consecinţa acestuia -conjunctivul perfect să-l fi ocolit - produce 
efecte ironice. 

Limbajul artistic se individualizează, generînd, în vorbirea 


' G. Călinescu, Istoria literaturii române de la origini şi pînă azi, ediţie 
prefaţă de Al. Piru, Bucureşti, Editura Minerva, 1985, p.159. 
? î. Trivale, Cronici literare, Bucureşti, 1915, p.311. 

personajelor, comicul şi ironia. Epitetele depreciative: lichea 
neruşinată şi potaie, realizate din cuvinte populare, dau, în context, 
o coloratură expresivă specifică, dezvăluind opoziţia ireconciliabi- 
lă dintre vorbele şi faptele demagogului politic, în speţă, dulăul 
Samson, surprins şi demascat de intervenţia căţelului Samurache: 


„Giîndirea voastră, zise, îmi pare minunată,/ Şi sentimentul 
vostru îl cinstesc, fraţii mei“. Dulăul însă ripostează cu furie: „Noi 
fraţii tăi, potaie? O să-ţi dăm o bătaie/ Care s-o pomeneşti./ 
Cunoşti tu cine sîntem, şi ţi se cade ţie,/ Lichea neruşinată, astfel 
să ne vorbeşti?“ 

Uneori, chiar din felul cum cade accentul pe o unitate frazeologi- 
că se obţine un anumit efect. Într-o replică a dulăului Samson, 
accentul este pus pe prepoziţia adversativă negativă pentru a 
răsturna şirul afirmațiilor anterioare, făcute cu aplombul caracteris- 
tic demagogului: „Adevărat vorbeam;/ Că nu iubesc mîndria şi că 
urăsc pe iei,/ Că voi egalitate, dar nu pentru căţei“. Expresia a 
devenit un veritabil loc comun în vorbirea obişnuită, cu rostul de a 
zeflemisi formele de manifestare demagogică. 

Observăm că unele construcţii lexicale devin mijloace de 
potenţare a expresiei poetice. Este cazul sintagmei „coadă de 
topor“, care, printr-un transfer sinonimic, capătă o valoare 
figurativă ce va deveni, de fapt, un echivalent pentru stigmatizarea 
trădării de orice natură: 


„Dar cînd avu toporul o coadă de lemn tare,/ Puteţi judeca 
singuri ce tristă întîmplare./ Istoria aceasta, d-o fi adevărată,/ Îmi 
pare că arată/ Că în fieşce ţară/ Cele mai multe rele nu vin de pe 
afară,/ Nu le aduc streinii, ci ni le face toate/ Un pămîntean d-ai 
noştri, o rudă sau un frate“. 


Ironia se degajă şi din formele variate de adresare sau de 
identificare de tipul: „„Craiule strălucit“; „Stăpine luminat“; 
„Păroşii dregători“;  „Înălţimea-mblănită“ etc., prin care se 
parodiază eticheta şi formulele pompoase de adulare de la curtea 
domnească sau din anumite medii sociale. Lupul, ajuns împărat, 
este întîmpinat „de un vulpoi în slujbe lăudat“ cu formula: „să 
trăiţi la mulţi ani dobitocia voastră“. Desigur în contextul apropie- 
rii fabulei de actualitate, aici nu poate fi vorba numai de pastişarea 

savuroasă a moravurilor de la curte, ci şi de particularizarea unor 
aspecte sociale. Sub aparenţa înaltului respect, vicleanul dregător 
urmăreşte să persifleze, în replică, pornirea neaşteptată a împăra- 
tului de a perora în numele dreptăţii şi, în acelaşi timp, să atragă, 
cu subtilitate, atenţia celorlalţi confraţi că hrăpăreţul stăpînitor e 
un simplu dobitoc, aşa cum de altfel sugerează insidioasa sintagmă 
derivată de la acest substantiv: 


„Să trăiţi la mulţi ani dobitocia voastră,/ Răspunse un vulpoi 
în slujbe lăudat,/ Ne poate fi iertat/ Să vă-ntrebăm zmerit, de vreţi 
a ne-arăta,/ De unde-aţi cumpărat postavul de manta?“ 


Pe de altă parte, interpretarea atît de măiestrit formulată şi tot 
atît de linguşitoare, pregăteşte cu maliţie poanta finală din morala 
fabulei: 


„Cînd mantaua domnească este din piei de oaie,/ Atunci 
judecătorii fiţi siguri că despoaie.“ 

Unul dintre atributele de fabulist ale lui Gr. Alexandrescu derivă 
şi din faptul că „autohtonizează peisajul şi aduce în scenă o 
tipologie românească, profund ancorată în realitatea vremii.“ Spre 
exemplificare, ne vom opri la o strofă din fabula Boul şi viţelul, 
citată mai sus. Interogaţia este declanşată de contactul cu o 
realitate de neimaginat: „-Un bou în post mare?“, urmată de o 
propoziţie ce accentuează nedumerirea: „Drept, cam ciudat vine“ 
şi, apoi, de o afirmaţie de generalizare care anulează definitiv 
interogaţia: „-Dar asta se-ntimplă-n oricare loc“, pentru ca, in 
ultimile două versuri- devenite proverb- morala să apară ca o 
concluzie firească: „Decît multă minte ştiu că e mai bine/ Să ai 
totdeauna un dram de noroc“, 

Gr. Alexandrescu este considerat, pe drept cuvînt, un precursor 
al lui Eminescu în ceea ce priveşte satira. Formă clasică de 
ridicularizare a moravurilor sociale, satira conţine o intenţie etică, 
exprimînd năzuinţa autorului de a combate aspecte ale decăderii 


3 G. Călinescu, Gr. Alexandrescu, Bucureşti, Editura pentru Literatură, 
1962, p. 181. 

morale ca: jocul de Cărţi, birfa, manifestările cosmopolite din 
saloanele mondene ş.a.m.d. 

Operînd cu elemente ca repetiţia şi disimularea, poetul obţine 
efectele satirice scontate: 


„Mai lesne poci a spune hoţiile urmate/ La zece tribunaluri sub 
nume de dreptate,/ Mai lesne poci să număr pe degetele mele/ Câţi 
sfinţi avem pe lună şi cîte versuri rele/ Decît să bag de seamă ce 
carte nu e dată,/ A cui este mai mare şi cine o să bată.“ 


Folosind stilul direct şi dialogul imaginar cu propriul său duh, 
în Satiră. Duhului meu, din care am citat mai sus, se obţine 
portretul unui tînăr cosmopolit, prototip al saloanelor mondene, 
devenit ridicol prin încercarea de mimare a modei apusene: 


» Vezi domnişoru-acela care toate le ştie,/ Căruia vorba, duhul, 


îi stau în pălărie, / În felul de-a o scoate cu graţii prefăcute?/ 
Hainele după dînsul sînt la Paris cusute“. 


Pentru ca imaginea tînărului anost şi superficial să se contureze, 
poetul operează o mutație de sens, punînd cuvîntul duh într-o 
poziţie dublă şi divergentă. În prima accepţiune, duhul tînărului 
stă „în pălărie“, dar umorul se degajă din folosirea celuilalt sens, 
determinat de modul tînărului de a purta pălăria, de felul, „de-a o 
scoate cu graţii prefăcute“, pricepere în care ar sta, deci, spiritul, 
duhul unui tînăr din înalta societate: 


„Dar pentru că dă bine din miini şi din picioare,/ Şi trînteşte la 
vorbe fără să se gîndească,/ Am văzut multă lume cu duh să-l 
socotească.“ 


Ca şi contemporanii săi, Gr. Alexandrescu a scris poezii 
patriotice, între care Umbra lui Mircea. La Cozia. Pentru a glorifica 
pe vestitul domnitor Mircea cel Bătrîn, foloseşte figuri de stil ca: 
personificarea, hiperbola sau procedee fonetice şi gramaticale: 
aliteraţia, repetiţia, eufonia. Versurile au o muzicalitate şi o 
cadență specifică, pentru că intervine, în mod cu totul particular, 
cezura repetată. O atenţie deosebită, merită, de asemenea, 
hiperbola, prin intermediul căreia natura însăşi ia parte afectivă la 
actul de slăvire a domnitorului, făcînd să dăinuie peste timp 
ecoul marilor sale înfăptuiri. i 

„Mircea! îmi răspunde dealul; Mircea! Oltul repetează./ Acest 
sunet, acest nume valurile-l priimesc;/ Unul altuia îl spune; Dunărea 
se-nştiinţează/ Şi-ale ei spumate unde către mare îl pornesc. 

În strofa finală a poeziei, aliteraţia şi eufonia dau versurilor 
unitate şi armonie desăvîrşită, sugerînd totodată scurgerea ireversi- 
bilă a timpului: 

„Lumea e în aşteptare...turnurile cele nalte/ Ca fantasme de mari 
veacuri pe eroii Jor jălesc;/ Ş-ale. valurilor „mândre „generaţii 
spumegate/ Zidul vechi al mănăstirei în cadență îl izbesc. 

Poet modem în înţelesul deplin al cuvîntului, patriot înflăcărat 
şi vizionar prin excelenţă, Gr. Alexandrescu ocupă, pe drept cuvint, 
un loc de seamă în istoria literaturii române. Elogiul pe care i l-a 
adus Eminescu în Epigonii este o dovadă a aprecierii de care se 
bucură poetul în conştiinţa neamului românesc: 

Şi ca Byron, treaz de vintul cel sălbatic al durerii, d 
Palid stinge - Alexandrescu sînta candelă-a sperării, 
Descifrînd eternitatea din ruina unui an. 

COSTACHE NEGRUZZI (1808-1868) 


(Întemeietorul nuvelei istorice în literatura română) 


A fost unul din cei mai prolifici scriitori ai generaţiei paşoptiste. 
El se înscrie, prin cea mai rezistentă parte a operei sale, în rîndurile 
acelora care au aderat la principiile „Daciei literare“. 

Pornind de la cronica lui Gr. Ureche şi de la „O samă de 
cuvinte“ a lui Neculce, a proiectat o epopee naţională, „Ştefaniada“ 
închinată domnitorului supranumit „Soarele Moldovei“. A introdus 
genul epistolar în literatura noastră, iar nuvela sa „Alexandru 
Lăpuşneanul“ a rămas, ‘pînă astăzi, unică, atît sub aspectul 
unităţii arhitectonice, cît şi al realizării estetice. 


„ALEXANDRU LĂPUŞNEANUL/ 
(Caracteristici dramatice aplicate în genul epic) 


Nuvela este inspirată din Letopiseţul Ţării Moldovei de Grigore 

Ureche şi apare în anul 1840, în primul număr al revistei „Dacia 
literară“. 
Sub aspect compozițional, se apropie de genul dramatic. Persona- 
jele, confruntîndu-se direct, într-un dialog dens şi fluent, menţin în 
permanenţă tensiunea şi dramatismul conflictului. Este împărţită, 
de asemenea, în patru capitole cu titluri distincte, încadrate pe deplin 
întregului, dar putînd funcţiona, fiecare în parte şi de sine stătător: 
„Dacă voi nu mă vreţi, eu vă vreu...“; „Ai să dai sama, doamnă“; 
„Capul lui Moţoc, vrem!“; „De mă voi scula, pre mulţi am să 
popesc şi eu.“ 

Nuvela este realizată în viziune romantică. Personajul principal, 
domnitorul Alexandru Lăpuşneanul acţionează în împrejurări 
excepţionale şi el însuşi dispune. de trăsături excepţionale. Voința 
sa de neclintit se remarcă din prima clipă a întilnirii cu solii lui 
Tomşa, la graniță, la Tecuci, veniţi pentru a-i spune: „norodul nu 
te vrea, nici te iubeşte“, spre a-l determina să se întoarcă din drum 
şi să renunţe la tron. 

Dialogul dinamic, realizat pe o coordonată antitetică, contribuie 
direct la individualizarea fiecărui personaj. În acest context al 

confruntării cu boierii trimişi de Tomşa, Lăpuşneanu se detaşează 
prin superioritatea rece-şi prin replica incontestabilă: 

„-Să mă întorc? Mai de grabă-şi va întoarce Dunărea cursul 
îndărăpt.“ 

Comparaţia propriei sale hotăriri cu apa Dunării şi folosirea 
arhaismului „îndărăpt“, măreşte pînă la absolut forța de sugestie 
a răspunsului, dovedind inutilitatea oricăror încercări, oricăror 
strategii folosite de trimişii lui Tomşa: Moţoc, Veveriţă, Spancioc 
şi Stroici. 

Atitudinea despotică a lui Lăpuşneanu se degajă dintr-o 
singură replică, devenită o adevărată maximă: 

„-Dacă voi nu mă vreţi, eu vă vreu... şi dacă voi nu mă iubiţi, 
cu vă iubesc pre voi şi voi merge ori cu voia, ori fără voia 
voastră.“ 

Unul dintre soli, Stroici, pretinzînd că-i înfăţişează „prăpă- 
dul“ produs de oştile străine ce-l însoțeau, dă dimensiuni hiperbo- 
lice realităţii, în speranța că-l va clinti pe Lăpuşneanu din 
hotărîrea sa: 

„-Cînd astă negură de turci va prăda şi va pustii ţara, pe ce vei 
domni Măria ta? 

Şi cu ce vei sătura lăcomia acestor cete de păgîni ce aduci cu 
Măria ta? adăogi Spancioc.“ 

Deşi folosesc o metaforă cu valoare absolută: „negură“, în loc 
de trupe, elocinţa celor doi, nu-l poate deruta pe inteligentul şi abilul 
domnitor. El ştie să întoarcă ascuţişul sabiei verbale şi să pună, 
fără echivoc, în faţa adversarilor, opţiunea sa: 

„-Cu averile voastre, nu cu banii ţăranilor pe care-i jupiţi voi. 
Voi mulgeţi laptele ţării, dar a venit vremea să vă mulg şi eu pre 
voi.“ 

Sensul eufemistic, figurat, derivat de la verbul a mulge, dă 
acestei replici o puternică încărcătură expresivă. 

Este acum momentul decisiv. Boierii înţeleg că orice încercare 
ar fi inutilă. Lăpuşneanu însă deţine iniţiativa, tăind definitiv 
pofta boierilor de-a mai continua dialogul: 

„-Destul boieri! Întoarceţi-vă şi spuneţi celui care v-au trimis, 
ca să se ferească să nu dau peste el, de nu vrea să fac din 
ciolanele lui surle şi din pelea lui căptuşală dobelor mele.“ 


Amenințarea lui Lăpuşneanu aminteşte de practicile unor triburi 
primitive de a purta, ca pe un trofeu, un însemn din rămăşiţele 
fizice ale adversarului. Cu toate acestea nu se poate trece peste 
frumuseţea limbajului, ce decurge şi din folosirea arhaismelor surle 
şi dobe, definind vechi instrumente muzicale. 

După retragerea delegaţiei, planurile confruntării se schimbă. 
Cel mai viclean dintre cei patru, vomicul Moţoc, înţelegînd că 
Lăpuşneanu va ocupa, inevitabil, tronul ţării, se hotărăşte să 
rămînă şi să-i cîştige încrederea, nu înainte de a încerca să-l 
atragă într-o capcană: 

„Doamne! Doamne! zise Moţoc, căzînd în genunchi, nu ne 
pedepsi pre noi după fărădelegile noastre! Adă-ţi aminte că eşti 
pămîntean, adă-ţi aminte de zisa scripturei şi iartă greşiţilor tăi! 
Cruţă pre biata ţară. Doamne! Sloboade oştile aceste de păgîni; 
vină numai cu cîţi moldoveni ai pe lîngă Măria ta, şi noi chizeş- 
luim că un fir de păr nu se va clinti din capul Înălţimei tafe;şi de- 
ţi vor trebui oşti, ne vom înarma noi cu femei şi copii, vom rădica 
ţara în picioare, vom rădica slugile şi vecinii noştri. Increde-te în 

l Abil tesut, demersul lui Moţoc, conţine în substanța sa, trăsătu- 
rile individuale distincte ale boierului învechit în rele. După ce l-a 
trădat pe Lăpuşneanu în prima domnie, are acum ingratitudinea să 
pretindă că, sub oblăduirea lui, nici-un fir de păr nu se va clinti 
din capul domnitorului. Face apel la sfinta scriptură, el, care nu are 
nimic stînt. 

Mai subtil şi mult mai viclean decit Moţoc, Lăpuşneanu 
răstoarnă planul situaţiilor şi-l atrage pe vornic în capcană. Deşi 
îi descarcă în obraz toate mîrşăviile săvîrşite, ştie să-i adoarmă 
trădătorului vigilenţa, în aşa fel ca să rămînă pe lîngă el pentru 
a-i plăti, la momentul oportun, după conceptul: „după plată şi 
răsplată“: 


„Să mă încred în voi? zise Lăpuşneanul înţelegînd planul lui. 
Pesemne gîndeşti că nu ştiu zicătoarea moldovenească: „Lupul 

părul schimbă, iar năravul ba!“ Pesemne nu vă cunosc eu şi pre 
tine rnai vîrtos?... ai vîndut pre Despot, m-ai vîndut şi Pre mine, vei 
vinde şi pre Tomşa; spune-mi, n-aş fi un nătărău de frunte, cînd 
m-aş încrede în tine?“ 

Folosirea unui proverb, larg uzitat, pentru a eticheta cît se poate 
de cuprinzător pe trădătorul boier Moţoc, evidenţiază substratul 
psihologic al observaţiei, fineţea, rafinamentul şi diplomaţia lui 
Lăpuşneanu. 

„Eu te iert însă, c-ai îndrăznit a crede că iar mă vei putea 
înşela, şi îţi făgăduiesc că sabia mea nu se va mînji în sîngele 
tău; te voi cruța, căci îmi eşti trebuitor, ca să mă mai uşurezi de 
blăstemurile norodului. Sînt alţi trîntori de care trebuie curăţat 
stupul.“ 

În metafora:„sînt alţi trîntori de care trebuie curăţat stupul“, se 
spune tot şi se ascunde tot, dîndu-ni-se astfel o idee edificatoare 
despre înalta artă machiavelică stăpînită de Lăpuşneanu. 

În cel de al doilea capitol ni se înfăţişează personajul principal 
feminin, doamna Ruxandra, fiica lui Petru Rareş şi soţia lui Lăpuş- 
neanu. Nemaiputînd îndura ferocitatea cu care soţul ei îi tăia, îi 
ucidea pe boierii trădători, după ce a fost ameninţată de una din 
văduvele boierilor: „Ai să dai sama, doamnă!“ intervine pe lîngă 
domnitor, cerîndu-i să înceteze cu omorurile. Spre surprinderea ei, 
acesta îi făgăduieşte că o va face, dar numai după ce îi va da „un 
leac de frică.“ 

Punctul culminant al nuvelei se află într-o gradaţie ascendentă, 
în capitolul al III-lea, începînd cu tragicul episod al uciderii celor 
patruzeci şi şapte de boieri, continuînd cu „leacul de frică“ dat 
doamnei Ruxandra şi încheind cu scena aruncării vornicului Moţoc 
în ghearele „idrei“ cu mai multe capete de la porţile palatului. 

Procedeele stilistice variate: repetiţia, enumerările, frecvenţa 
imperfectului conduc la sintetizare şi condensare, accentuînd 
dramatismul încleştării, pe viaţă şi pe moarte, dintre boieri şi 
ucigaşii lor: 

„Boierii, neavînd nici o grijă, surprinşi mişeleşte pe din dos, 
tără arme, cădeau făr-a se mai împotrivi. Cei mai bătrîni mureau 
făcîndu-şi cruce, mulţi însă din cei mai juni se apărau cu turbare: 

scaunele, talgerele, tacîmurile mesii se făceau arme în mîna lor, 
unii, deşi răniţi, se încleştau cu furie de gitul ucigaşilor şi, nesoco- 
tind ranele ce primeau, îi strîngeau pîn-îi înăbuşeau. Dacă vreunul 
apuca vreo sabie, îşi vindea scump viaţa.“ 


În literatura noastră, Costache Negruzzi este cel dintii mare 
artist care surprinde psihologia mulţimii, uniformitatea manifestă- 
rilor ei: 

In urma larmei date pe la casele boierilor, „burzuluiseră norodul 
şi tot oraşul alergase la poarta curţii, pre care începuse a o tăia cu 
securile“. 

Cînd peste capetele acestei mulţimi cade întrebarea simplă a 
armaşului: 

„Oameni buni! Măria sa vodă întreabă ce vreţi şi ce ceriţi? şi 
pentru ce aţi venit aşa cu zurba?“ mulţimea descumpănită, surprin- 
să, încremeneşte asemenea unui singur individ în faţa unui obstacol 
la care nu s-a aşteptat şi nu s-a gîndit. Mînată de sentimente 
nedetinite, mulţimea se trezise la porţile palatului şi acum se vedea 
silită să răspundă la o întrebare. Este surprinsă uimitor această 
stare psihologică a gloatei care rămîne mută şi împietrită, pînă 
cînd, în cele din urmă, se aude, instantaneu, cuvîntul „Moţoc“ şi 
mulţimea se agaţă de el ca naufragiaţii de un singur colac de 
salvare. Apoi, brusc, vocile cresc în intensitate, pînă la explozia 
finală: 

„-Moțoc să moară!...-Capul lui Moţoc vrem!“ 

A sosit momentul aşteptat ca Lăpuşneanu să se răzbune pe cel 
mai netrebnic dintre trădătorii săi. Cu o undă de sadism, urmă- 
reşte reacţiile vornicului care, în disperare, cuprins de panică, 
pretinde acum imposibilul, ba chiar absurdul: „Pune să dea cu 
tunurile într-înşii... Să moară toți! Eu sînt boier mare; ei sînt nişte 
proşti!“ 

„-Proşti, dar mulţi“, răspunde Lăpuşneanul, dînd o replică 
celebră, care a devenit între timp, o maximă de largă circulaţie. 

In culmea satisfacţiei că i s-a ivit un prilej, cum nu se putea mai 
potrivit, pentru a-i plăti, aşa cum se cuvine şi pe măsura tuturor 
mîrşăviilor săviîrşite, domnitorul ordonă despotic: 


„-Haide! Luaţi-l de-l daţi norodului şi-i spuneţi că acest fel 

plăteşte Alexandru-Vodă celor ce pradă ţara.“ 


Mulțimea, este surprinsă, în continuare, obiectiv. Ea acţionează 
uniform şi mecanic, asemenea unui robot cu mai multe capete şi mai 
multe braţe: 


„Ticălosul boier căzu în braţele idrei acestei cu multe capete, 
care întru o clipă îl făcu bucăţi. 

-lată cum plăteşte Alexandru-Vodă la cei ce pradă ţara! 
ziseră trimişii tiranului. 

-Să trăiască Măria sa Vodă! răspunse gloata. Şi mulţă- 
mindu-se de astă jertfă, se împrăştie.“ 


Acţionînd în numele unui ideal, acela de întărire şi centralizare 
a statului feudal şi de îngrădire a privilegiilor boiereşti, Alexandru- 
Vodă, împins acum de dorinţa de a se răzbuna pe boierii care l-au 
trădat în prima domnie, pierde simţul măsurii, ce-i fusese recunos- 
cut anterior, şi acţionează despotic, cu cruzime, înverşunîndu-i pe 
boieri, în loc să-i potolească, fiindcă aceştia refac şi continuă 
complotul împotriva lui. 

Respectîndu-şi cuvîntul dat doamnei sale, după ce-i oferise 
leacul de frică- o piramidă din căpăţinile boierilor tăiați- 
domnitorul încetase cu omorurile, cu toate că se răzbuna, în 
continuare, pe cei bănuiţi de trădare: „îi ciuntea, scotea ochi, tăia 
miini“. 

În ultimul capitol, îl găsim pe domnitor retras în cetatea 
Hotinului, unde „se bolnăvi de lingoare şi ceru să fie călugărit“. 

Faţă de dinamismul naraţiunii şi al dialogului, ce menţine şi 
sporeşte dramatismul conflictului, găsim în ultimul capitol şi una 
dintre cele mai desăvirşite descrieri de natură din literatura 
noastră, o imagine peisagistică în consonanţă cu starea sumbră şi 
tensională care sugerează apropiata stingere din viaţă a domnitoru- 
lui tiran. Cetatea Hotinului „era mută şi pustie ca un mormînt de 
uriaş. Nu se auzea decît murmura valurilor Nistrului ce izbea regulat 
stîncoasele ei creste sure şi goale şi strigătul monoton al ostaşilor 
de strajă“. 

Descrierea excelează prin folosirea adecvată a epitetului şi a 
comparaţiilor: mută şi pustie ca un mormiînt;, coaste stincoase, sure 
şi goale, strigăt monoton. 

În finalul nuvelei, deşi episodic, se impune portretul mitropoli- 
tului Teofan, mai ales sub aspectul desăvîrşitei perfidii. Cînd 
doamna Ruxandra îi cere sfatul, dacă trebuie sau nu să-i dea 

pş soţului paharul cu otravă, cuviosul Teofan excelează în ambiguitate 
şi făţămicie: i 

„Domnul Dumnezeu să te povăţuiască...“ ceea ce ar vrea să 
însemne că el, prin ceea ce reprezintă, rămîne în afara oricărei 
decizii lumeşti. Dar prin ceea ce afirmă, în continuare, aprobarea 
lui, subînţeleasă, este, în fond, ireversibilă: 

„lar eu mă duc să gătesc tot pentru purcederea noastră cu noul 
nostru domn; şi pre cel vechi, Dumnezeu să-l ierte şi să te ierte şi 
pre tine.“ 

În prezenţa celor mai înverşunaţi duşmani, ce-l silesc să soarbă 
şi ultimele picături de otravă, de pe fundul paharului, descleştindu-i 
dinţii cu baioneta, se stinge Alexandru- Vodă, în timp ce, în locul 
ajutorului nădăjduit, aude următorul îndemn: „Invaţă a muri, tu 
care ştiai numai a omori.“ 


VASILE ALECSANDRI (1818?-1890) 


(creatorul în consonanţă cu imperativele istoriei) 


Considerat de Eminescu „rege al poeziei“, Vasile Alecsandri se 
impune în cultura română, atît prin abordarea mai multor genuri şi 
specii, cît şi prin multe realizări remarcabile. Doina din primul său 
volum intitulat „Doine şi Lăcrămioare“, (1853), a rămas pînă 
astăzi la fel de vestită ca şi balada populară „Mioriţa“. În teatru, 
a realizat primele opere de rezistenţă, inspirate din realităţile ţării 
şi pătrunse de un puternic specific naţional: comedia „Coana 
Chiriţa“ şi drama istorică „Despot-Vodă“. 

Ca personalitate de trunte a culturii, poetul va fi numit, în anul 
1840, alături de Costache Negruzzi şi Mihail Kogălniceanu, 
director al Teatrului Naţional din laşi. 

Lui îi datorăm prima culegere de poezii populare din literatura 
noastră (Poezii poporale, Balade -Cîntece bătrineşti- adunate şi 
îndreptate, 1852) (publicată ulterior şi în limba franceză). 

Din 1868, în revista „Convorbiri literare“, poetul începe să 
publice, împămîntenind la noi, o nouă specie, pastelul, dînd 
adevărata măsură a talentului său poetic. 

Printre realizările de scamă ce vor rămîne pentru totdeauna în 
tezaurul culturii române, se află şi poezia „Hora Unirii“, considera- 
tă, pe drept cuvînt, un adevărat imn naţional: 


Ti 

„Hai să dăm mînă cu mînă / Cei cu inima română, / 
Să-nvirtim hora frăţiei,/ Pe pămîntul României!“ 


„DEŞTEPTAREA ROMÂNIEI“ 


Deşi are o structură clasică!, poezia se remarcă printr-un 
pronunţat caracter romantic”, aparţinînd liricii patriotice. Este 
alcătuită din zece strofe a cîte cinci versuri, dintre care trei de 15 
şi respectiv 16 silabe şi două scurte, reprezentînd jumătate din 
măsura celorlalte, adică 7 şi 8 silabe. In întregul ei, poezia 


1 Ceea ce ţine, în acest caz, de perfecțiunea formei. 
” Aspiraţii excepţionale exprimate cu entuziasm nestăvilit. 

„Deşteptarea României“ constituie o înflăcărată chemare la luptă 
a tuturor românilor pentru a zdrobi „cruda, oarba tiranie“, pentru 
eliberarea țării de sub suzeranitatea străină, pentru unire. Poetul 
foloseşte mijloace şi-procedee diferite în conturarea evenimentelor 
antitetice supuse observaţiei. Se disting, astfel, în linie ascendentă, 
cinci dimensiuni  negativ-retorice şi afirmativ-imperative ale 
mesajului: 

1. Starea de inerție imputată românilor -strofele 1-2. ', 

2. Deşteptarea din „adînca-i letargie“ a întregii lumi, prezentată 
ca exemplu demn de urmat -strofele 3-4. : 

3. Reluarea ideii de imobilitate şi, pe acest motiv, de mustrare a 
compatrioților -strofele 5-6 şi parțial 7. PRE 

4. Îndemn direct la luptă pentru unire, dezrobire şi libertate - 
strofele 7 (parţial) şi 8-9. b M 

5. Glorificarea eroismului ca. act de vitejie supremă ce capătă 
semnificație eternă -strofa 10. E 

Primele două strofe se definesc prin vădita intenţie de a aprinde 
în sufletul tuturor românilor dorul de libertate. Versurile lungi, 
trohaice, de 16 şi 15 silabe, în alternanță cu cele scurte, de 8 şi 7 
silabe, marcate, în general, de o cezură simetrică, asigură, pe de 
o parte, posibilitatea exprimării unor idei înălţătoare, evocarea 
unor evenimente de amploare universală, iar pe de alta, solemnitate 
şi gravitate în consonanţă cu natura acestora: 


„Voi ce staţi în adormire, voi ce staţi în -nemişcare,/ N-auziţi 
prin somnul vostru acel glas triumfător,/ Ce se-nalţă pîn’ la ceruri 
din a lumei deşteptare,/ Ca o lungă salutare/ Cătr-un falnic viitor?/ 
Nu simţiţi inima voastră ce tresare şi se bate?/ Nu simţiţi în peptul 
vostru un dor sfînt şi românesc/ La cel glas de înviere, la cel glas de 
libertate/ Ce pătrunde şi răzbate/ Orice suflet românesc?“ 


Vizionar este văzut viitorul măreț al omenirii în contrast cu 
trecutul încremenit. Rima viitor/triumfător şi invocaţia retorică, 
repetată, dezvăluie starea de neacceptat a acelor see stau în 
adormire“ şi n-au auzit încă „acel glas triumfător ce se-nalţă pîn la 
ceruri“. Simbol al idealului de libertate, „glasul triumfător“ cheamă 
întreaga omenire „cătr-un falnic viitor“, evidențiind aspirația de 

veacuri a popoarelor. 

În aceste strofe, ca de altfel în întreaga poezie, observăm 
existența unor epitete de coloratură grandioasă, pe măsura 
vremurilor şi a măreţelor imperative ce băteau la poarta istoriei: 
glas triumfător, falnic viitor, dor sfint, timp reformator. 

După invocaţiile din aceste strofe, urmează o expunere 
antitetică a transformărilor impresionante ce s-au produs în lumea 
trezită „din adînca-i letargie“, lume care „păşeşte cu pas mare cătr- 
un ţel de mult dorit“, purtată spre țărmurile unei lumi noi de dorul 
de libertate şi unde „s-a aprins un mîndru soare.“ 

Imaginile care definesc aceste sentimente: „mîndru soare“ şi „ţel 
de mult dorit“, exprimă năzuinţele cele mai fierbinţi ale întregii 
omeniri: 


„lată lumea se deşteaptă din adînca-i letargie!/ Ea păşeşte cu 
pas mare cătr-un ţel de mult dorit./ Ah! treziţi-vă ca dînsa, fraţii 
mei de Românie!/ Sculaţi toţi cu bărbăţie,/ Ziua vieţei a sosit!/ Li- 
bertatea-n fața lumei a aprins un mîndru soare,/ Ş-acum neamurile 
toate către dînsul aţintesc/ Ca un cîrd de vulturi ageri ce cu-aripi 
mîntuitoare/ Se cerc veseli ca să zboare/ Către soarele ceresc!“ 


Comparînd marşul popoarelor ridicate la luptă cu „un cîrd de 
vulturi ageri“, poetul sugerează impetuozitatea forțelor angajate în 
lupta de eliberare, exuberanţa romantică şi încrederea în izbînda 
finală. Animat de dorinţa eliberării, autorul însuşi exclamă patetic, 
la modul romantic: „Ah! treziţi-vă ca dînsa, fraţii mei de Românie!“ 

In numele acestui ideal, Alecsandri devine tribun al poporului, 
îndemnîndu-şi cu entuziasm nemărginit compatrioţii să se înroleze 
alături de celelalte popoare. 

Folosind cu precădere anafora’, poetul ţintea să obţină o 
răsturnare spectaculoasă, să stirnească în cel mai înalt grad 
mândria şi virtuțile vitejeşti ale românilor: 


„Numai tu, popor române, să zaci vecinic în orbire?/ Numai tu 


———————— 


"Anatora -procedeu literar prin care repetiţia este reluată cu insistenţă 
la începutul versurilor dintr-o strofă. 

să fii nevrednic de-acest timp retormator?/ Numai tu să nu iei parte 
la obşteasca înfrățire,/ La obşteasca fericire,/ La obştescul viitor? 

In opoziţie cu aceste strofe, următoarele două şi jumătate au 
ca obiectiv mobilizarea la luptă şi la unire. Chemarea şi îndemnurile 
imperative, paralele, sînt exprimate printr-un şir de repetiţii de 
factură romantică: 

„La arme, viteji, la arme! face-ţi lumea să privească/ Pe cîmpia 
românească/ Cete mîndre de români!/ Sculaţi, frați de-acelaşi nume, 
iată timpul de frăţic!/ Peste Molna, peste Milcov, peste Prut, peste 
Carpaţi/ Aruncaţi braţele voastre cu-o puternică mîndrie/ Şi de- 
acum pe vecinicie / Cu toţi mîinile vă daţi!“ 

În entuziasmul său romantic, poetul însuşi se consideră partici- 
pant direct la aceste evenimente: 

„Hai, copii de-acelaşi sînge! hai cu toţii într-o unire/ Libertate- 
acum sau moarte să cătăm, să dobîndim.“ 

Cezura asimetrică are rolul de a accentua importanţa acţiunilor 
întreprinse de români în context universal: 

„Pas, români! Lumea ne vede... Pentru-a Patriei iubire,/ Pentru-a 


pe 


mamei dezrobire,/ Viaţa noastră să jerttim! 


Ultima strofă se contigurează pe un paradox care exprimă un 
adevăr cu semnificaţie absolută: dobîndirea nemuririi în conştiinţa 
neamului prin moartea vitejească în slujba idealului de libertate al 
patriei: 

„Fericit acel ce calcă tirania sub picioare!/ Care vede-n a lui 
țară libertatea reînviind,/ Fericit, măreț acela care sub un mindru 
soare/Pentru Patria sa moare,/ Nemurire moştenind.“ 

Ritmul iambic a luat locul troheului, iar cezura simetrică se 
îmbină cu cea asimetrică, pentru a da alt ritm versului, conceptului 
de cinstire şi recunoştinţă ce se cuvin eroismului. 

Deşi la origine poezie ocazională, Deşteptarea României s-a 
ridicat la valoarea perenă datorită încărcăturii de patriotism, 
sincerităţii de simţire, exuberanţei romantice cu care a fost 


realizată. 
Gloriticînd faptele vitejeşti ale fiilor patriei, spiritul de jertfă în 

slujirea aspiraţiei spre libertate şi unire, poezia se distinge mai ales 
prin optimismul de substanţă romantică, prin încrederea în triumful 
măreţei cauze de eliberare a poporului, ceea ce justifică pe deplin 
admiraţia lui Eminescu însuşi faţă de bardul de la Mirceşti, largul 
ecou de care s-a bucurat această poezie în epocă, răsunetul pe care 
Îl găseşte şi astăzi în inimile noilor generaţii, în conştiinţa 
neamului românesc. 
BIBLIOGRAFIE: 
V. Alecsandri. Opere, I, Buc.. E.P.L.., 1966, 


DESPOT-VODĂ 


Cu prilejul primei reprezentări, în 30 septembrie 1879, cea de 
a doua dramă istorică din literatura noastră (prima fusese „Răzvan 
şi Vidra“), s-a bucurat de un răsunător succes. Arta de dramaturg 
a lui Alecsandri şi-a spus cuvîntul. Aventurierul european, Despot 
care escaladează şi cucereşte tronul Moldovei, a fascinat publicul. 

Personajul este realizat antitetic, în viziune romantică. Atrăgă- 
tor la chip, dublat de harul de a cuceri prin puterea şi farmecul 
cuvîntului, înzestrat cu curajul şi cutezanţa de a înfrunta pericole 
Despot cucereşte, relativ cu uşurinţă, poziţie după poziţie. ÎI atrage 
pe Laski promiţindu-i bogății din pradă, pe Moţoc cu postul de 
prim sfetnic, pe boieri cu declaraţii “utopice, susţinînd eliberarea 
țării de sub dominaţia otomană şi construirea unei universităţi, pe 
Carmina, soţia lui Laski şi pe Ana, fiica lui Moţoc, le cîştigă 
promiţindu-le căsătoria. 

Autorul foloseşte un procedeu deosebit de ingenios în conturarea 
acestui personaj. Dacă, în prima fază a acţiunii sale, Despot merge 
vertiginos spre glorie, cu toate obstacolele întîmpinate, găsind 
resurse surprinzătoare pentru a se salva din numeroasele situaţii 
excepţionale: scapă de efectul otravei lui Lăpuşneanu, luînd un 
antidot la timp, fuge din închisoare exploatînd credulitatea nebunului 
Ciubăr vodă, ce se visa domn, se salvează de urmăritori prefă- 
cindu-se mort ş.a.m.d. 

„Despot nu mai dispune însă de aceleaşi resurse după ce a fost 
inscăunat Domn. Din acest moment nu mai este capabil să 
anticipeze evenimentele, ca în fazele anterioare, şi să le stăpi- 

nească: Ajuns în vîrful piramidei pare obosit de puterea pe care i-o 
dă funcţia supremă şi are naivitatea, care-l va pierde, să creadă 
că este suficient să. ordone tot ce pofteşte. Din această cauză 
acum începe prăbuşirea şi, prin contrast, luăm act de marile limite 
ale personajului; căderea sa fiind la fel de spectaculoasă ca şi 
ascensiunea. 

Promisiunile lui Despot nu se adeveresc. Dimpotrivă birurile 
sporesc, încît întregul popor, în frunte cu Tomşa, se ridică împotriva 
lui. 

În cele din urmă, învins, Despot îşi pune încă odată în joc 
întreaga energie, izbutind imposibilul: să obţină iertarea după ce 
fusese condamnat la moarte: 


Despot: (Privind în faţa tuturor cu mărire). 

„Boieri şi tu oştime!/ Mormîntul, ca şi tronul, e sacră înălţime,/ 
Şi cînd vorbeşte omul pe peatră de mormint,/ E drept să se asculte 
solemnul său cuvînt... /Rivnit-am tronul ţării, dar rîvna mea regală/ 
A fost însufleţită de-o ţintă colosală./ Visînd neatîmarea, voit-am 
prin Români/ Să dau loviri de moarte Osmanilor păgîni. (...) 

Vreţi moartea mea?... Ucideţi!... Dar eu, tristă victimă,/ Istoria 
Moldovei vreu s-o scutesc de-o crimă,/ Să nu poarte stigmatul în 
ziua reînvierii,/ că a plătit cu moartea pe Despot, Domn al ţării. 

(scoţîndu-şi coroana de pe cap şi aruncînd-o) 

Mi-arunc din cap coroana! Din mînă sceptru-mi scot.../ Nu mai 
sînt Domn!... acuma ucideţi pe Despot! 

(Toţi rămîn încremeniţi) 

Iliaş: (cu lacrimi) Iertare, tată! 

Boierii: Tomşa, iertare! 

Poporul: Indurare! 

- Tomşa: O cereţi?... Fie!... Despot de moarte ai iertare,/ Dar tu la 
monastire pe viaţă-i fi închis. 
(Ciubăr, dînd semne de exaltare frenetic, se înaintează şi strigă) 

Ciubăr: lertare?... Cui?... Lui Despot?... 

lertare?...Cine-a zis?/ În veci nu iartă cerul pe cel care-l desfide. 

(Se repede furios şi înjunghie pe Despot) 

Ai vrut să ucizi legea?... Mori! Legea te ucide!“ 


După ce uzurpatorul izbutise să obţină iertarea, moartea sa 

neprevăzută, prin apariția lui Ciubăr, asigură deznodămîntului, 
atît de dramatic, o turnură excepțional de spectaculoasă. Estetica 
romantică îi serveşte autorului în chip strălucit. Acest personaj 
excepţional, clădit din lumini şi umbre, ce acţionează în împreju- 
rări excepţionale, se impune cu desăvirşire. El se reliefează 
totodată şi în opoziţie cu alte personaje ca intrigantul Moţoc sau 
boierul patriot Tomşa, întrucît aspiraţiile sale sînt de dimensiuni 
absolute. De asemenea se impune prin vulcanica pasiune cu-care se 
avîntă în apele vieţii, în lupta pentru putere şi mărire. 

Versurile se disting prin limpezime şi plasticitate, asigurînd o 
deplină tluenţă în desfăşurarea evenimentelor. 

Drama istorică Despot-Vodă rămîne unul din modelele clasice 
ale literaturii noastre. 


CHIRIŢA ÎN PROVINCIE (1852) 
(Comedie de răsunet în repertoriul nostru naţional) 


Prin întreaga sa acţiune se satirizează parvenitismul, într-un 
moment de ascensiune a sa la scara întregii stratificări sociale, 
Protagonista principală a comediei este Coana Chiriţa, o moşierea- 
să avidă de mărire. Comicul se degajă din contrastul permanent 
existent între realitatea brută şi aspirațiile grandioase ale protagonis- 
tei. Printre altele ea năzuieşte să-l vadă pe Birzoi ispravnic, să-şi 
mărite fetele cu mari boieri de la oraş, să aibă amanți tineri, să 
tie, într-un cuvînt, o adevărată femeie mondenă. 

Deznodămintul stîmeşte hazul în aceeaşi măsură, fiindcă 
planurile Chiriţei sînt demascate de inteligentul tînăr Leonaş, 
îndrăgostit de una din fetele moşieresei, demonstrind astfel că 
asemenea specimene nu reprezentau un pericol potenţial pentru 
societate, motiv pentru care umorul comediei este robust, iar veselia 
marcată de optimism. 


BALTA-ALBĂ 


Narațiunea evocă aventura comică a unui tînăr pictor francez 
atras de exotismul Orientului. E] ajunge pînă la urmă în Valahia la 
vestitul „izvor al tămăduirii“, pe un alt tărîm „ca un Columb“ cum 

se exprimă însuşi autorul. 

Călătorul străin este confruntat cu realităţi paradoxale în 
raport cu civilizaţia din care descinde. Sosit noaptea în Amara, 
rămîne uimit fiindcă nimic din ceea ce ştia el despre o staţiune nu 
se afla aici. ÎI întîmpină o aşezare, un sat cufundat în întuneric, cu 
poteci în loc de străzi pe care poposeau animale şi diferite atelaje 
la întîmplare. Chiar şi străjerul „o matahală naltă, groasă, 
spătoasă, bărboasă, fioroasă“, ce aruncă „din vreme în vreme o 
căutătură sălbatică“ este pe măsura întregului peisaj. 

Totul în această parte de lume de la porţile Orientului pendulea- 
ză între sălbăticie şi rafinament, o etapă între vechi şi nou în 
procesul civilizator. 

O călătorie cu poştalionul, cu căruţa, este povestită de pictorul 
trancez cu umor: 


„Mă urcai în sfîrşit de iznoavă pe cuibul acela de fîn; dar astă 
dată mă apucai cu mîinile țapăn de căruţă: „Allons!“ 

„-Alon, domnule!“ strigă poştaşul şi înţepenindu-se în scări, şi 
chiuind ca un furios, şi pocnind grozav din harapnic, el porni ca o 
bombă.“ 


Chiar şi despărţirea postaşului de calul cu piciorul scrîntit cu 
urarea: „mînca-te-ar lup!“ i se pare ceva firesc într-o zonă a 
fantasticului sălbatic în care nimerise insolit. 

Umorul şi comicul se degaje din contrastele izbitoare ce răsar 
sub privirile călătorului între tradiţional şi nou, între sălbăticie şi 
rafinament. 

Proza lui Alecsandri se remarcă prin filonul de umor şi joviali- 
tate. 


BIBLIOGRAFIE: 


V. Alecsandri. Opere. V. Buc.. Ed. Minerva, 1975 
V. Alecsandri, Proză, Buc., Ed. Albatros, 1974. 

NICOLAE FILIMON (1819-1865) 


(metoda realistă cu vestigii romantice) 


Este autorul primului roman realist izbutit din literatura noastră 
şi întemeietorul acestui gen. Unicul său roman poartă un titlu 
dublat de un proverb: Ciocoii vechi şi noi sau Ce naşte din pisică 
şoareci mănîncă. 

Personajul principal al romanului este tînărul Dinu Păturică. 
E] deschide, în istoria literaturii noastre, galeria arivistului social. 

Primit, din milă, ca ciubucciu, la curtea marelui postelnic 
Andronache Tuzluc, favorit al domnitorului; Dinu Păturică reuşeşte, 
în scurt timp, să cîştige încrederea stăpînului, prin linguşire şi 
intrigă. După ce este avansat în importanta funcţie de logofăt, 
care-i asigură dreptul de a inspecta moşiile şi de a-i stoarce de bani 
pe arendaşi, Păturică poate exclama cu satisfacţie: „Una la mînă“, 
fiind de-acuma sigur că planul său nu va da greş. 

In cîrdăşie cu Chera Duduca, amanta postelnicului şi cu 
cămătarul Chir Costea Chiorul, Dinu Pâăturică dă asaltul împotri- 
va propriului său stăpîn, deposedîndu-l de întreaga avere. Dar nu 
se mulţumeşte numai cu atit. Aviditatea sa este nemăsurată. În 
schimbul promisiunii că va primi isprăvnicia pe două judeţe, el 
intră în complotul urzit împotriva lui Tudor Vladimirescu. Ca 
ispravnic, apoi, nu-şi dezminte vechile apucături. [i despoaie de 
averi pe ţărani, efectuînd adevărate jafuri şi ‘silnici, încît, în 
disperare, odată cu înscăunarea noului domn, ţăranii se înfăţişea- 
ză acestuia „cu rogojina aprinsă-n cap şi cu jalba-n proţap“, 
reclamînd fărădelegile săvirşite de Păturică. In urma anchetei, 
sentinţa este necruțătoare. Dinu Păturică va fi aruncat în ocnă iar 
averea sa împărţită ţăranilor. Nu vor scăpa nepedepsiţi (ca morala 
să fie deplină) nici asociaţii săi: Chir Costea Chiorul, spînzurat în 
fața propriei tarabe şi curtezana Chera Duduca, aruncată în Dunăre 
de un turc, ultimul ei amant. 

Portretele şi tablourile reprezentative de epocă sînt realizate sub 
influenţă balzaciană. De asemenea autorul operează şi cu 
elemente specifice romantismului. Antiteza, de exemplu, este 
folosită pentru a pune în contrast două categorii de personaje. 

Unele decăzute moral: Dinu Păturică, Chera Duduca, Chir Costea 
Chiorul, Andronache Tuzluc, personaje realizate, ce se impun în 
memoria cititorului. Intre ele se detaşează sub toate aspectele, Dinu 
Păturică. Altele, conturate în viziunea romantică, pe care autorul 
le-a idealizat: Maria, Banul C., logofătul Gheorghe, domnitorul 
Ghica, sînt neizbutite, conturate neconvingător şi schematic. 

Cu toate acestea romanul se impune prin tipologie, prin evocarea 
realistă a unor tablouri de epocă, 


BIBLIOGRAFIE: 


N. Filimon, Ciocoii vechi şi noi sau Ce naşte din pisică şoareci mănîncă, Buc.. 


E.P.L.., 1964. 


BOGDAN PETRICEICU HAŞDEU 
(1838-1907) 


Se remarcă de timpuriu prin ample şi temeinice studii etnogra- 
fice, folclorice şi lingvistice. 

In 1864, începe să editeze, la Bucureşti, „Arhiva istorică a 
Românilor“. 

Haşdeu acoperă cu uşurinţă diverse domenii. Publică monogra- 
fia „lon-Vodă cel Cumplit“, drama istorică” „Răzvan şi Vidra“, 
romanul „Ursita“, comedia „Trei crai de la răsărit“. 

Ca istoric şi filolog se distinge prin erudiție şi noutatea interpre- 
tării. Unele lucrări impresionează prin monumentalitate: „Etymolo- 
gicum Magnum Romaniae“, dicţionar din care au apărut doar trei 
volume. De menţionat „Istoria critică a românilor“ şi „Teoria 
circulaţiei cuvintelor“ - contribuţie de seamă în dezvoltarea 
ştiinţelor lingvistice. 

Personalitate enciclopedică, B.P.Haşdeu a lăsat posterităţii o 
operă impresionantă atît ca dimensiuni, cît şi ca valoare. 


RĂZVAN ŞI VIDRA 


(intercondiţionarea personajelor) 


Poemă dramatică în cinci cînturi: „Un rob pentru un galben“; 
„Răzbunarea“; „Nepoata lui Moţoc“; „Incă un pas“; „Mărirea“. 

Drama are la bază un fapt istoric real, domnia de cinci luni, în 
Moldova, în anul 1595, a lui Ştefan Răzvan. 

In reflectarea adevărului istoric, autorul urmăreşte să demon- 
streze, într-o viziune modernă, că, în scara ierarhiei sociale, nu 
trebuie să primeze criteriul de selecţie, în raport de originea 
socială, ci în funcţie de aptitudinile şi capacitatea individuală. 

Răzvan, personajul principal, este un erou romantic care 
acţionează în împrejurări excepţionale. Inteligent, viteaz, generos, 
el urcă, în scara ierarhiei sociale, treaptă cu treaptă şi, din rob 
ţigan, ajunge domn al ţării. 

În cursa pentru mărire, Răzvan este împins de Vidra, ambiţioa- 
sa lui soţie, înzestrată la rîndu-i, cu o voinţă extraordinară şi cu 
o nestăvilită sete de mărire. Ea intuieşte marile calităţi de care 
dispune Răzvan şi, cu abilitatea specifică femeii, izbuteşte să-i 

insufle bărbatului, echilibrat şi generos, dorinţa diabolică de 
mărire. 

Intre Răzvan şi Vidra, cele două personaje ale dramei, există 
un raport de intercondiţionare. Fără impulsul permanent al Vidrei, 
Răzvan n-ar fi aspirat să ajungă în vîrful piramidei sociale, iar 
Vidra, fără Răzvan, n-ar fi putut să se avînte. 

Conflictul dramei se desfăşoară cu intensitate, punînd cele 
două personaje, aflate, de altfel, într-un zbucium continuu, sub 
pecetea unui destin implacabil. 

Deznodămîntul este dramatic. Abia ajuns pe culmile puterii şi 
măririi, noul domn este nevoit să alerge la luptă pentru apărarea 
cetăţii şi salvarea domniei. Ostaşul viteaz de altă dată nu mai are 
aceleaşi şanse de a scăpa nevătămat din bătălie. Acum este rănit 
de moarte. Căderea lui în aceste împrejurări, capătă, ca la toţi 
eroii romantici, o aură sublimă. 

Urmărind evoluţia lui Răzvan, din momentul dezrobirii sale şi 
pînă în clipa prăbuşirii finale, sîntem martorii unui proces, al 
dramei transformării unei conştiinţe. Dintr-un om înzestrat şi 
animat, mai presus de toate, de sentimentul libertăţii, de dragostea 
de ţară, dintr-un spirit generos şi dezinteresat, departe de vanitatea 
caracteristică specimenelor limitate şi suficiente, Răzvan ajunge să 
fie orbit de ambiția Vidrei şi să aspire la mărirea deşartă. 

În clipa morţii, are revelaţia de a realiza proporţiile consecinţelor 
propriilor sale greşeli şi, prin cumul, şi pe cele ale soţiei sale: 

„Nu spuneai tu, oare, Vidro, să Liu întocmai ca Sbierea? 

Eu cu cinstea şi mărirea, el cu prada şi averea!“ 

Şi abia acum, tardiv, înţelege că, în fond, totul este zadarnic, din 
moment ce pentr-un ceas de mărire, 

„Necruţind nimica-n lume, neştiind nimica sfînt, 

Uitam că viaţa-i o punte între leagăn şi mormînt.“ 

Acum are revelaţia filozofică a sensului vieţii. Regretul din 
ultimele clipe îl înalţă din nou în sfera spiritelor conştiente de 
cauzele propriei lor prăbuşiri. 

Cu „Răzvan şi Vidra“, Haşdeu se înscrie ca întemeietor al 
dramei moderne în literatura noastră. 


BIBLIOGRAFIE: 
B.P.Haşdcu. Răzvan și Vidra. Ed. Eminescu. Buc.. 1975. 

PSEUDO-KINEGETICOS 
de Al. Odobescu 


După celebra apreciere a lui G.Călinescu, în această operă 
autorul „bate cîmpii cu graţie“ iar „farmecul său stă în scandalul 
de a surprinde pe un om atât de serios, schiţînd cancanul pe scara 
rulantă a bibliotecii lui înţesată cu autori greci“. 

Falsul tratat de vînătoare se impune mai întîi prin frumuseţea 
descrierii cîmpiei Bărăganului, comparată cu astralul fenomen Fata 
morgana: „am văzut cârdurile de dropii, cutreierînd cu pas 
măsurat şi cu capul aţintit la pază, acele şesuri fără margini, prin 
care aerul, resfirat în unde diafane sub arşiţa soarelui de vară, 
oglindeşte ierburile şi bălăriile din depărtare şi le „preface, 
dinaintea vederii fermecate, în cetăţi cu mii de minarete, în palate 
cu mii de încîntări“. 

În această operă există, după opinia lui N.Iorga, adevărate 
dizertaţii despre unele păsări rare (Grive, Sturz, Cocoşar). a 

Cele trei capodopere ale artei vînătoreşti: Diana cu cuta, 
sculptură antică; Diana lui Poitiers - opera lui Jean Goujon şi 
gravura lui Dürer înfăţişînd „legendara vînătoare a sfîntului Hubert, 
patron al vînătorilor creştini din Occident“, sînt prezentate sub 
raportul valorii lor estetice. Diana cu ciuta, de exemplu, este 
apreciată pentru puritatea sufletească degajată, pentru enigmaticul 
ce învăluie totul, pentru dinamismul, simplitatea şi graţia sa. 

Cu sensibilitatea artistului şi cu informaţia savantului, sînt 
prezentate cele patru medalioane ale Arcului de Triumf cu imagini 
cinegetice, predominate de vestitul împărat roman, Ulpiu Traian. 
Aici, vigoarea a luat locul graţiei, demnitatea pe cea a frumuseţii şi 
exactitatea pe cea a imaginii ideale. 

În acest tur de forţă, autorul descoperă prilejul să admire „acea 
limbă spornică, vînjoasă şi limpede a ţăranilor noştri“, în timp ce 
un tînăr bisocean îi povesteşte basmul, „Feciorul de împărat cel cu 
noroc la vînat“, tristă poveste de dragoste a Feciorului de împărat 
pentru Fata din piatră, cu,„ochi de mură albastră şi amară“, cu 
inima „sloi de ghiaţă-n miez de vară“. r 

Limbajul artistic nuanțat, încărcat de metafore, comparații, 
epitete, adesea cel omant sau oximoron: „Ochi de mură albastră şi 

amară“ sau „inima sloi de ghiaţă-n miez de vară“ etc., fac lectura 
deosebit de atractivă. 

Lucrarea se impune sub toate aspectele, dezvăluind un spirit 
elevat, capabil să reflecte, într-o manieră modernă, o pagină 
densă din istoria şi civilizaţia omenirii. Pseudo-kinegeticos este „o 
adevărată broderie în piatră“ după cum a numit-o Eminescu. 


BIBLIOGRAFIE: 


man căi Odobescu în volumul Studii de literatură română, Buc., 1965 de Tudor 
ianu. 


JUNIMEA 


Societatea „Junimea“ a luat ființă la laşi în anul 1863, din 
iniţiativa unor tineri reîntorşi de la studii din străinătate, în frunte 
cu Titu Maiorescu, Petre P. Carp, Vasile Pogor şi Iacob Negruzzi. 

„Junimea“ va avea, din anul 1867, propriul său organ de presă, 
revista „Convorbiri literare“. Această publicaţie se va bucura de cel 
mai înalt prestigiu în istoria literaturii române. Ea a impus, încă de 
la apariţie, o direcţie nouă, modemă, întregii noastre culturi, 
definindu-se prin spiritul ei etic şi sentimentul valorii estetice. 

În activitatea societăţii şi a revistei se conturează distinct trei 
etape: 

- Intre 1863-1874, cînd predomină caracterul polemic şi se pun 
bazele principiilor estetice ale junimismului. 

- Între 1874-1885, perioada de desăvirşire a direcţiei noi. În 
paginile revistei apar operele marilor clasici: Eminescu, Creangă, 
Caragiale, Slavici, precum şi ale altor personalităţi de prim rang în 
artă, ştiinţă şi cultură. Este perioada de glorie absolută a revistei. 

- Între 1885-1944, o perioadă mai lungă şi lipsită de omogeni- 
tate. Transterată la Bucureşti, revista îşi schimbă în mare măsură 
profilul, predominînd cercetările istorice şi filozofice. 

Mentorul junimii, Titu Maiorescu, se detaşează prin publicarea 
mai multor studii şi cercetări, pe baza cărora se structurează 
principiile filozofice şi estetice ale culturii române. 

Dintre acestea menţionăm: 

- „Despre scrierea limbii române“ (1866); 

- „O cercetare critică asupra prozei române de la 1867“; 

- „Direcţia nouă în poezia şi proza română“ (1872); 

- „Neologismele“ (1881); i 

- „Comediile domnului Caragiale“ (1885) şi altele. 

În prima lucrare, Maiorescu pledează pentru scrierea fonetică, 
susţinînd ideea, novatoare pentru vremea aceea, că scrierea trebuie 
să reflecte schimbările survenite în evoluţia sunetelor limbii. 
Respinge alfabetul chirilic, susţinînd folosirea literelor latine. 
Argumentează şi probează necesitatea îmbogăţirii limbii, pe căi 
externe, prin introducerea neologismelor, combătînd, în acelaşi timp, 
calcul lingvistic şi tendinţele de stricare a limbii („Neologismele“). 

Ideile, privind procesul de desăvirşire a limbii române literare, 
emise de Titu Maiorescu, sînt larg receptate, încît, în anii 1880-1881, 
Academia Română îşi însuşeşte aceste principii, contribuind astfel, 
în mod efectiv, la unificarea limbii române moderne. 

In celelalte lucrări, Maiorescu fundamentează teoretic concepte- 
le estetice şi direcţiile criticii literare. Pornind de la estetica lui 
Hegel, în lucrarea „O cercetare critică asupra poeziei române“ 
(1867), el conchide că „frumosul este ideea manifestată în materie 
sensibilă“, de unde artele se diferenţiază între ele, pornind de la 
materialul prin care se concretizează ideea. Muzica, de pildă, se 
bazează pe sonuri, în timp ce sculptura se reflectă prin piatră, 
lemn sau alte materiale. 

Realizînd, într-un anume fel, deosebirea dintre forma şi fondul 
operei literare, Maiorescu stabileşte, pentru prima oară, conceptele: 
„condiţia materială“ şi „condiţia ideală“ a poeziei, demonstrînd că, 
nu. cuvintele, în cazul literaturii, reprezintă materialul €i, ci 
imaginile ce se nase în mintea noastră cu ajutorul lor. 

Problema moralității artei este definită în „Comediile d-lui 
Caragiale“. Operînd cu elemente specifice analizei estetice şi 
ştiinţifice, criticul arată că arta devine morală prin propria sa 
valoare estetică şi nicidecum prin ideile morale pe care le conţine. 

Se ştie că, în anul 1872, în lucrarea „Direcţia nouă în poezia şi 
proza română“, el îl aşează pe Eminescu, în fruntea pleadei 
poeţilor, imediat după bardul de la Mirceşti, pe baza celor patru 
poezii publicate în „Convorbiri literare“, intuind geniul acestuia şi 
arătînd că este „un om al timpului modem, deocamdată blazat în 
cuget, iubitor de antiteze cam exagerate, reflexiv mai peste marginile 
iertate, (...) dar în fine poet, poet în toată puterea cuvîntului.“ 

Dovedind o concepţie unitară, în întregul proces de dezvoltare 
şi consolidare a civilizaţiei române moderne, respingând fără ezitare 
imitaţia şi împrumutul, orice forme care nu se întemeiau pe fondul 
nostru autohton şi nu se puteau integra organic în specificul nostru 
naţional, Societatea „Junimea“ şi revista „Convorbiri literare“ au 
constituit avanpostul cel mai înaintat de direcţionare a culturii 
noastre moderne. 

Astăzi se poate afirma că, atît de controversata, în perioada 
postbelică, teorie a „formelor fără fond“, elaborată de Maiorescu, 

a răspuns, în timp, necesităţilor obiective de respingere a mediocri- 
tăţii şi a altor forme de impostură manifestate în artă. 

„Junimea“ şi „Convorbiri literare“ au avut un rol decisiv în 
cultura şi literatura română. După cum este unanim recunoscut şi 
după cum au subliniat cei mai reprezentativi monografi şi exegeţi 
ai activităţii „Junimii“, trebuie să recunoaştem că, „Spiritul 
junimist“ a făcut să triumfe ideea conform căreia, în evaluarea 
operei de artă, este imperios necesar să primeze valoarea estetică, 
indiferent de ideea tematică. 


BIBLIOGRAFIE: 


I. Rotaru, O istorie a literaturii române. vol.I, cap. Junimea, pp. 275-310, Buc., Ed. 
Minerva, 1971. 


EMINESCU 


Poetul nostru naţional a văzut lumina zilei în ziua de 15 
ianuarie 1850, la Botoşani, ca fiu al căminarului Gheorghe Emino- 
vici şi al Ralucăi Eminovici, născută Juraşcu, fiica stolnicului din 
Joldeşti. 

După ce învaţă acasă primele noţiuni, Eminescu diata, cu 
intermitență, între anii 1858-1866, cursurile gimnaziului din 
Cemăuţi. Aici, la moartea dascălului său de literatură, în 1866, 
publică, în revista gimnaziului, prima poezie: „La mormîntul lui 
Aron Pumnul“. Tot în acelaşi an debutează cu poezia, „De-aş avea“, 
în revista Familia, condusă de Iosif Vulcan, prilej cu care acesta îi 
schimbă numele din Eminovici în Eminescu. 

Caracterizat încă din fragedă copilărie de dorinţa de a cunoaşte 
țara, obiceiurile şi tradiţiile poporului, Eminescu surprinde prin 
temperamentul său nonconformist. El fuge de la şcoală şi străbate 
drumurile ţării cu diverse trupe de teatru (Ştefania Tardini, Pascaly, 
Iorgu şi Costachi Caragiale), culegind în acest timp şi nestemate 
folclorice. 

In perioada 1869-1872, Eminescu se află ca auditor extraordi- 
nar la Universitatea din Viena. Aici o va întîlni pe Veronica Micle 
şi se va împrieteni cu loan Slavici. 

Cu o bursă de studii, obţinută din iniţiativa lui Titu Maiorescu, 
tînărul Eminescu va fi, între anii 1872-1874, student la Universita- 
tea din Berlin. 

După revenirea în ţară, funcţionează succesiv, datorită 
sprijinului acordat de Titu Maiorescu, în mai multe posturi: director 
al Bibliotecii Centrale Universitare din laşi, profesor suplinitor, 
revizor şcolar pentru judeţele laşi şi Vaslui. În această calitate îl 
cunoaşte pe Creangă. Între Eminescu şi Creangă se va înfiripa una 
dintre cele mai desăvirşite prietenii cunoscute în istoria noastră 
literară. Eminescu îl va introduce pe celebrul humuleştean la 
„Junimea“ şi-l va determina, ca şi pe Slavici, să-şi scrie şi să-şi 
publice opera. 

În perioada studiilor şi a activităţii, între anii 1870-1877, 
Eminescu a publicat frecvent în revista „Convorbiri literare“, 

impunindu-se, ca „poet în toată puterea cuvîntului“, aşa cum 
afirmase Maiorescu încă din 1872. 

Între 1877-1883, ca redactor şi apoi ca redactor şef al ziarului 
Timpul, Eminescu se impune şi se distinge ca cel mài de seamă 
dintre ziarişti. Tot în această perioadă creaţia sa atinge apogeul 
prin realizarea marilor sale poeme, printre care Luceafărul şi 
Scrisorile. 

La sfîrşitul anului 1883, apare primul volum de poezie, cu 
prefaţă şi texte selectate de mentorul Junimii, Titu Maiorescu. 

Tot în anul 1883, poetul se îmbolnăveşte destul de grav şi pînă 
în 1889, Titu Maiorescu şi alţi prieteni- ai poetului, caută, în ţară 
şi străinătate, să-l saiveze. 

La 15 iunie 1889, Eminescu se stinge din viaţă în sanatoriul Dr. 
Şuţu din Bucureşti. 

Sanctificînd dimensiunile celeste ale personalităţii şi ale nemuri- 
toarei sale opere, G. Călinescu a exprimat apoteotic fenomenul în 
Viaţa lui Mihai Eminescu: „Astfel se stinse în al optulea lustru de 
viaţă cel mai mare poet pe care l-a ivit şi-l va ivi vreodată, poate, 
pămîntul românesc. Ape vor seca în albie şi peste locul îngropării 
sale va răsări pădure sau cetate, şi cîte o stea va veşteji pe cer în 
depărtări, pînă cînd acest pămînt să-şi strîngă toate sevele şi să 
le ridice în ţeava subţire a altui crin de tăria parfumurilor sale.“ 

Eminescu este, aşa după cum au afirmat marii săi exegeţi, cel 
mai mare poet romantic de la sfirşitul secolului al XIX-lea şi un 
precursor al poeziei moderne. 

Izvoarele operei eminesciene sint: mitologia, filozofia, istorii; 
folclorul şi poezia europeană. 

Temele şi motivele sînt diverse: natura şi iubirea, cosmosul, 
timpul, viața şi moartea. 

n viziune romantică, lumea este percepută de poet ca unitate 
a contrariilor, desfăşurîndu-se pe spaţii şi dimensiuni grandioase. 

Procedeul specific de construcţie este antiteza. Derivind din 
aceasta, ideile, motivele şi sentimentele vor căpăta totdeauna 
pulsaţii excepţionale. 

BIBLIOGRAFIE: 
G. Călinescu, Viaţa lui Mihai Eminescu, Buc., Ed. Eminescu, 1975. 

EPIGONII 


(concepţia despre poezie) 

Eminescu îşi exprimă ideile despre poezie într-o diversitate de 
metafore din mai multe poezii: Glossă, Odă (în metru antic), 
Criticilor mei, Eu nu cred nici în lehova, Icoană şi privaz, Epigonii 
şi altele. 

Publicată în „Convorbiri literare“, în 1870, această poezie îi 
surprinde pe contemporani prin noutatea ideilor, a expresiei metafo- 
rice şi prin ineditul concepţiei despre artă. 

Punînd în antiteză trecutul de mărire cu prezentul decăzut, 
Eminescu înalţă un omagiu marilor înaintaşi evocaţi în metafora 
„Zilelor de-aur a scripturilor române“, cei care au creat o limbă „ca 
un fagure de miere.“ 

ufleţiţi de idealul dragostei de ţară, înaintaşii au contribuit, 
prin creaţiile lor, la zidirea pentru eternitate a ţării, a limbii şi a 
neamului; în timp ce epigonii, contemporani cu poetul: „Simţiri reci, 
harfe zdrobite,/ Mici de zile, mari de patimi, inimi bătrîne, urîte,/ 
Măşti rizînde, puse bine pe-un caracter inimic;“ se complac în 
mocirla mediocrităţii. 

Creatorii de prestigiu din trecut sînt evocaţi fie printr-o singură 
sintagmă, un paralelism: „Ciuchindel gură de aur“, fie prin mai 
multe strofe, ca în cazul lui Alecsandri, „acel rege al poeziei“ ce 
„deşteaptă-n sînul nostru dorul ţării cei străbune,“ şi „revocă-n 
dulci icoane a istoriei minune.“ 


Epitetul este folosit cu o artă inegalabilă pentru a defini lipsa 
de valoare şi de idealuri a epigonilor: „Simţiri reci, harfe zdrobite, 
inimi bătrîne, urîte, măşti rizînde, caracter inimic.“ 

În raport cu virtuțile înaintaşilor „Sinte firi vizionare“ ce-au creat 
„O altă lume pe-astă lume de noroi“, epigonii sînt, în scară 
antitetică, la poli opuşi, incapabili să transfigureze realitatea, să 
proiecteze, „peste ţărîna cea grea“, imaginile ideale ale frumosului. 

Poezia, definită metaforic, este, în viziunea lui Eminescu, 
„Voluptos joc cu icoane şi cu glasuri tremurate,/ Strai de purpură 
şi aur peste ţărina cea grea.“ 

Ea poate fi realizată numai atunci cînd raţiunea şi sentimentul 
fuzionează, ca la marii înaintaşi: „Şi de-aceea spusa voastră era 

sîntă şi frumoasă,/ Căci de minţi era gîndită, căci din inimi era 
scoasă.“ 

Epigonii - o adevărată artă poetică - exprimă concepţia 
înălţătoare a poetului conform căreia arta este menită să reflecte 
aspiraţiile de frumos şi de perfecţiune ale întregii umanităţi. 

BIBLIOGRAFIE: 
M. Eminescu: Epigonii, în vol. Poezii, Ed. Minerva, Buc., 1982. 


MEDITAȚIA ISTORICO-FILOZOFICĂ 
ŞI SATIRA SOCIALĂ 


În viziune romantică, Eminescu proiectează ample desfăşurări 
ale materiei cosmice şi ale devenirii omului în imensitatea timpului 
şi spaţiului. Meditaţia filozofică defrişează adîncurile neantului, 
surprinzînd imagini ale genezei, din vremuri mitologice, secvenţe ale 
neîncetatei evoluţii, determinate de procesul imperceptibil dar 
continuu al mişcării, şi chiar dispariţia definitivă, cînd: „Timpul 
mort şi-ntinde trupul şi devine vecinicie.“ 

O dominantă a poeziei social-istorice este patriotismul. De aici 
şi larga difuziune a satirei din scrisori. 


SCRISOAREA I 


Una din coordonatele tematice este, ca şi în poemul „Luceafă- 
rul“, soarta omului de geniu de pe pămînt, aici a savantului 
astronom. El urmăreşte descifrarea enigmelor cosmice într-o lume 
zbuciumată perpetuu de pofte meschine. 

Portretul savantului este reliefat în scară antitetică, prin juxtapu- 
nerea hiperbolei cu litota. Insignifiant, sub aspect fizic, el surprinde 
prin titanismul spiritului, impunîndu-se prin forța incomensurabilă 
a minţii, comparabil cu zeul Atlas, ce uimeşte, la rîndu-i, prin 
colosala forţă fizică: 


„lar colo bătrinul dascăl cu-a lui haină ruptă-n coate,/ Într-un 
calcul fără capăt, tot socoate şi socoate./ Şi de frig la piept şi- 
ncheie tremurînd halatul vechi;/ Îşi înfundă gîtu-n guler şi bumbacul 
în urechi;/ Uscăţiv aşa cum este, gîrbovit şi de nimic,/ Universul 
fără margini e în degetul lui mic,/ Căci sub fruntea-i viitorul şi 

trecutul se încheagă,/ Noaptea-adîncă-a veciniciei el în şiruri o 
dezleagă;/ Precum Atlas în vechime sprijinea cerul pe umăr,| Aşa 
el sprijină lumea şi vecia într-un număr.“ 


In antiteză cu geniul, ce trudeşte pentru a descătuşa lumea de 
neştiinţă, societatea rămîne imună, indiferentă. Printr-o serie de 
repetiţii anlitetice, luăm însă act de patimile sale fără margini: 


„Vezi pe-un rege ce-mpinzeşte globu-n planuri pe un veac,/ Cînd 
la ziua cea de mine abia cuget-un sărac.../(...). Unul caută-n 
oglindă de-şi buclează al său păr,/ Altul caută în lume şi în 
vreme adevăr (...) lară altu-mparte lumea de pe scîndura tărăbii,/ 
Socotind cît aur marea poartă-n negrele-i corăbii“. 


Indiferent de zbaterea individuală, de aura căpătată întîmplă- 
tor de unii, de averea acumulată de alţii, de suferinţa şi durerile 
îndurate de cei mai oropsiţi în scara vieţii, ființa umană, în 
totalitatea sa, rămîne de-a pururi guvemată de aceleaşi legi 
implacabile: 


„Deşi trepte osebite le-au ieşit din uma sorţii,/ Deopotrivă-i 
stăpineşte raza ta şi geniu! morţii.“ 

Folosind multiple surse de inspiraţie, de la credințele şi folclorul 
autohton, pînă la Biblie, Rig-Veda, Edda scandinavă, cunoscuta 
teorie Kant-Laplace şi chiar teorii mai vechi existente în vestitele 
suluri caldeene, poetul exprimă metaforic propria sa viziune despre 
geneza (facerea lumii) şi stingerea sa (apocalipsul). 

In sinteza eminesciană, metafora şi epitetul se integrează în 
şirul cugetărilor filozofice. Izvorul, cauza unică a genezei este 
mişcarea: 

„Dar deodat-un punct se mişcă...Cel dintii şi singur. Iată-l/ Cum 
din haos face mumă, iară el devine Tatăl.../Punctu-acela de 
mişcare, mult mai slab ca boaba spumii,/ E stăpinul fără margini 
peste marginile lumii.“ 


Sfirşitul ciclului cosmogonic este realizat în linii generale cu 
aceleaşi mijloace de dispunere a elementelor lexicale în poziţii 
antitetice. Metafora diminuează proporţiile către cotele negative 
absolute. Oamenii devin: „Muşti de-o zi pe-o lume mică de se 
măsură cu cotul“. 


Formele materiei cosmice sînt supuse morţii ca şi fiinţa umană, 
îndată ce au scăpat din „frînele luminii“: 

„Cum planeţii toţi îngheaţă şi s-asvirl rebeli în spaţ/ Ei, din 
frînele luminii şi ai soarelui scăpaţi;/ lar catapeteazma lumii în 
adînc s-au înegrit,/ Ca şi frunzele de toamnă toate stelele-au pierit;/ 
Timpul mort şi-ntinde trupul şi devine vecinicie“. 

Liniile misterioase ale peisajului cosmic, alături de fascinantele 
forme de sinteză, fac din acest poem cea mai desăvîrşită replică 
poetică (artistică) la o teză filozofică. 

BIBLIOGRAFIE: 
M. Eminescu, Scrisoarea I, în vol. Poezii, Ed.Minerva, Buc., 1982. 


SCRISOAREA III 


Dacă în „Scrisoarea I“ a fost evocată, în parte, condiţia 
savantului în societate, aici geniul este domnitorul, ajuns la conduce- 
rea ţării şi avînd ca obiective esenţiale apărarea fiinţei naţionale şi 
a gliei strămoşeşti. 

Antiteza funcţionează pe coordonatele trecut-prezent.În timp ce 
trecutul, întreaga istorie naţională, reprezintă modelul ideal, 
prezentul a devenit nevolnic, politicienii vremii „Numai banul îl 
vînează şi cîştigul fără muncă.“ $ 

Structura epică a poemului este amplă. In primul episod sînt 
patru tablouri: 

- Visul tînărului sultan otoman, interpretat ca un semn profetic 
de întemeiere, prin dragostea sa lumească, a unui imperiu pentru 
etemitate. 

- Dialogul dintre Domnitorul Mircea cel Bătrîn - prototip al 
conducătorului modest şi genial şi sultanul Baiazid - mostră a 
cotropitorului infatuat. 

- Evocarea descriptivă a celebrei bătălii de la Rovine, încheia- 
tă cu zdrobitoarea victorie a armiei române, 

- Momentul odihnei oştirii biruitoare cînd natura însăşi participă 
afectiv la victoria poporului român. 4 

Episodul al doilea este, în întregime, o satiră violentă la adresa 
prezentului decăzut. 

Scrisoarea III excelează prin concizie şi frumuseţe. 

Trecînd peste metafora-parabolă din primul tablou, peste 
confruntarea dintre sublimul domn „atît de simplu după vorbă, 
după port“ şi trufaşul cuceritor ce-şi imagina să treacă „falnic, 
tără păs“, peste popoarele creştine şi „din pristolul de la Roma să 
dau calului ovăz“, ne situăm în amplitudinea celui de al treilea 
tablou. Aici ni se dezvăluie adevărul axiomatic că dragostea faţă 
de ţară este mai puternică decît orice armată: 


„Eu? Imi apăr sărăcia şi nevoile şi neamul.../ Şi de-aceea tot 
ce mişcă-n ţara asta, rîul, ramul,/ Mi-e prieten numai mie, iară ţie 
duşman este,/ Duşmănit vei fi de toate, făr-a prinde chiar de veste/ 
N-avem oşti, dară iubirea de moşie e un zid,/ Care nu se-nfiorează 
de-a ta faimă, Baiazid!“ 

Pronumele personal eu are în context o valoare cumulativă iar 
antinomia prieten-duşman relevă dimensiunile prăpastiei existente 
între poporul acestei ţări şi invadator: „Tot ce mişcă-n ţara asta (...) 
Mi-e prieten numai mie, iară ţie duşman este.“ 

Oştirea română îl izbeşte pe năvălitor asemenea forţelor naturii 
dezlănţuite, încît armata duşmană are senzaţia că se află cuprinsă 
de o forță apocaliptică: 

„Şi ca nouri de aramă şi ca ropotul de grindeni,/ Orizontu- 
ntunecîndu-l vin săgeți de pretutindeni,/ Vijiind ca vijelia şi ca 
plesnetul de ploaie.../ Urlă cîmpul şi de tropot şi de strigăt de 
bătaie./ În zadar striga-mpăratul ca şi leul în turbare,/ Umbra morţii 
se întinde tot mai mare şi mai mare;/ În zadar flamura verde o 
ridică înspre oaste,/ Căci cuprinsă-i de pieire şi în faţă şi în 
coaste,/ Căci se clatină rărite şiruri. lungi de bătălie;/ Cad asabii 
ca şi pilcuri risipite pe cîmpie,/ În genunchi cădeau pedeştrii, colo 
caii se răstoarmnă,/ Cînd săgețile în valuri, care şueră, se toarnă/ 
Şi, lovind în faţă-n spate, ca şi crivățul şi gerul,/ Pe pămînt lor li 
se pare că se năruie tot cerul...“ 

Se poate observa, în întregul fragment, dinamica repetițiilor şi 
a comparaţiilor care, alături de alte procedee stilistice ca onomato- 
peea dau întregii mişcări tumultul vizual şi auditiv. Verbele la 
prezent, pentru a reliefa forţa de şoc a armatei române şi, la trecut; 
pentru cea  duşmană, crează o adevărată ruptură în cîmpul 
vizual. În timp ce armata duşmană este observată într-un cadru 

static, ca şi paralizată, armata română, comparată permanent cu 
forţele naturii, pare un adevărat uragan al forţelor vii încleştate în 
luptă. 

Silueta voievodului român se profilează hiperbolic prin interme- 
diul metaforei şi al repetiţiei, dînd întregului dimensiuni epopeice: 


„Mircea însuşi mînă-n luptă vijelia-ngrozitoare,/ Care vine, 
vine, vine, calcă totul în picioare.“ 

În dispunerea antitetică de pe cîmpul de luptă, observăm că 
pretenţiile insolente, iniţiale, ale invadatorului sînt într-o contradicţie 
vădită cu acţiunile proprii şi ale armatei sale. Dacă anterior 
folosea cu aroganță epitete depreciative ca ciot şi bătrîn pentru a-l 
impresiona pe domnitorul român: 


„Cum? cînd lumea mi-e deschisă, a privi gîndeşti că pot/ Ca 
întreg Aliotmanul să se-mpiedice de-un ciot?/ O, tu nici visezi, 
bătrine, câţi în cale mi s-au pus!/ Toată floarea cea- vestită a 
întregului Apus.“ 

Metafora ia acum proporţii hiperbolice, sugerînd panica şi groaza 
oştirii duşmane în frunte cu înfumuratul sultan: 

„În zadar striga-mpăratul ca şi leul în turbare,/ Umbra morţii se 
întinde tot mai mare şi mai mare.“ 


În aceeaşi ordine de idei, comparaţia „e ca pleava vînturată“, 
dezvăluie superticialitatea şi slăbiciunea armatei otomane, atît de 
lăudate, apriori, de propriul său comandant, în timp ce metafora: 
„Acea grindin-oţelită înspre Dunăre o mînă“, sugerează forţa 
nimicitoare a oştirii române pentru care „iubirea de moşie e un zid.“ 

În episodul al doilea, prin abundența epitetului depreciativ, mai 
ales, poetul critică fără cruţare moravurile civice şi politice ale 
contemporanilor săi: demagogia, şarlatanismul politic, pierderea 
sentimentului patriotic, necinstea, minciuna: 

„Vezi colo pe uriciunea fără suflet, fără cuget,/ Cu privirea- 
mpăroşată şi la fălci umflat şi buget,/ Negru, cocoşat şi lacom, un 
izvor de şiretlicuri,/ La tovarăşii săi spune veninoasele-i nimicuri.“ 

După cum lesne se poate constata, epitetul depreciativ are o 


funcţie definitorie în conturarea portretului caricatural al contempo- 
ranilor decăzuţi, demascînd goliciunea morală şi marasmul viciilor: 

„Ne-aţi venit apoi, drept minte o sticluţă de pomadă,/ Cu 
monoclu-n ochi, drept armă beţişor de promenadă,/ Veştejiţi fără 
de vreme, dar cu creieri de copil,/ Drept ştiinţ-avînd în minte vreun 
vals de Bal-Mabil.“ 


Violenţa de limbaj derivă, nu numai din epitetele depreciative 
şi comparaţiile, uneori paralelisme cu aceeaşi substanţă depreciati- 
vă ca şi a epitetelor, ci şi din dinamica verbelor de mişcare, folosite 
tocmai pentru a divulga rapacitatea propriilor săi contemporani, ce 
se pretind: „Patrioţii! Virtuoşii, ctitorii de aşezăminte“, dar unde, în 
realitate şi prin contrast, „spumegă desfriul în mişcări şi în 
cuvinte.“ 

În final, printr-o inocaţie, adresată tot unei personalităţi a 
trecutului, demnă de încredere, poetul vede singura alternativă de 
salvare a ţării, de eradicare şi asanare a răului, de purificare a 
neamului: 


„Cum nu vii tu, Ţepeş Doamne, ca punînd mîna pe ei,/ Să-i 
împarţi în două cete: în zmintiţi şi în mişei,/ Şi în două temniţi 
large cu de-a sila să-i aduni,/ Să dai foc la puşcărie şi la casa de 
nebuni!“ 


Elogiul, adus cu atîta patos înaintaşilor eroi, al căror simbol este 
întruchipat de viteazul domnitor Mircea cel Bătrin, precum şi 
nemiloasa veştejire a atitudinii contemporanilor decăzuţi fac din 
„Scrisoarea lil“ una din marile capodopere ale poeziei noastre 
patriotice, o adevărată simfonie a momentelor de glorie din istoria 
neamului nostru. 

BIBLIOGRAFIE: 
M. Eminescu, Scrisoarea II. in Poezii, Ed. Minerva, Buc.,1982. 


LUCEAFĂRUL 


În manuscrisul 2275, fila 56, din Biblioteca Academiei, Emines- 
cu face următoarea precizare: „In descrierea unui voiaj în ţările 
române, germanul K, povesteşte legenda luceatărului. Mi s-a părut 
că soarta luceatărului din poveste seamănă mult cu soarta geniului 
de pe pămînt şi i-am dat acest înţeles alegoric: dacă geniul nu 
cunoaşte nici moarte şi numele lui scapă de noaptea uitării, pe de 

altă parte aici pe pămînt nici e capabil a ferici pe cineva, nici 
capabil de-a fi fericit. El n-are moarte, dar n-are nici noroc.“ 

In basmul fantastic al lui Kunisch ni se dezvăluie povestea unei 
prea frumoase fete de împărat, pe care tatăl său, pentru a o 
ascunde de privirile muritorilor de rînd, o izolează într-un palat cu 
grădină de aur, unde este zărită, întîmplător, de un zmeu. 
Indrăgostit fulgerător de ea, zmeul se metamorfozează luînd chipul 
unui tînăr frumos, intră la ea în odaie, de două ori, rugînd-o să-l 
urmeze în ocean sau pe cer. Fata îi pretinde să devină muritor. În 
timp ce zmeul, ajuns la Dumnezeu, îi cere să-l dezlege de nemurire, 
acesta i-o arată, din înalt, cum fugea c-un fecior de împărat de care 
se îndrăgostise. Zmeul se înfurie, coboară pe pămînt şi se 
răzbună, dărîmînd peste ea o stîncă. 

Inspirîndu-se din acest basm şi păstrîndu-i, în mare măsură, 
schema epică, Eminescu realizează un poem _lirico-filozofic, 
pornind de la o fantastică poveste de iubire şi ajungînd, în plan 
alegoric, la drama omului de geniu de pe pămînt. 

Structura poemului este antitetică, altemînd, pe de o parte, 
planul cosmic cu cel terestru iar, pe de altă parte, umanul cu 
fantasticul. 

Prin profunzimea ideilor, particularităţile stilului şi viziunea 
romantică, legătura poemului cu izvorul său folcloric se pierde 
definitiv. 

Hyperion - simbol al superiorității geniului - se îndrăgosteşte 
de o pămînteancă şi este gata să renunţe la nemurire pentru a-şi 
potoli setea de cunoaştere-iubire. În lumea pămînteană, mărginită 
şi meschină, tentativa lui devine zadamică. Luată cu asalt de un 
uşuratic pămîntean, fata se îndrăgosteşte subit şi fuge cu el în 
lume, lăsîndu-l pentru totdeauna nefericit şi neînțeles pe Hyperion, 
care va sfida însă, cu detaşare şi mîndrie, nimicnicia umană. 

Poemul este construit pe principiul antitezei şi alegoriei.. Are 98 
de strofe a cîte patru catrene de 8-7 silabe în ritm iambic. Se pot 
distinge, în ceea ce ţine de schema epică, patru tablouri: 

- Povestea fantastică de iubire dintre două fiinţe din lumi 
diferite (celestă şi terestră). 

- Începutul idilei dintre cele două fiinţe (Cătălina şi Luceafă- 
rul). : 

- Călătoria cosmică a luceafărului şi dialogul cu Demiurgul. 

- Aspecte ale fericirii omului de rînd ca efect al iubirii (Cătălina 
şi Cătălin), în contrast cu spiritul superior care rămîne veşnic 
neînțeles şi nefericit în lumea pămînteană meschină şi mărginită. 

Prin proiecția metaforei şi simbolului, prin noile dimensiuni ale 
personificării, sînt transpuse în sfera poeziei idei şi adevăruri 
despre condiţia şi drama geniului în lumea comună şi etern 
indiferentă faţă de aspiraţiile spre absolut ale acestuia. 

Poemul păstrează urmele schemei epice ale basmului fantastic, 
cules de Kunisch, fiind, atît în sincronie, cît şi în diacronie cu acesta. 

În diacronie cu frumoasa fată de împărat din basmul Fata din 
grădina de aur, care nu simţea nici un fel de atracţie faţă de zmeu, 
Cătălina, cu intensitatea sincerităţii şi a pasiunii, date de primele 
momente ale izbucnirii sentimentului iubirii, îl invocă pe luceafăr: 


„Cobori în jos, luceafăr blînd,/ Alunecînd pe-o rază,/ Pătrunde-n 
casă şi în gînd/ Şi viaţa-mi luminează!“ 

Dacă zmeul se adresa din proprie iniţiativă fetei de împărat, 
sub impulsul instinctului şi orgoliului, Hyperion ni se înfăţişează 
într-o ipostază unică. La chemarea fiinţei iubite, el este pătruns 
pînă dincolo de marginile închipuirii de fiorul sublim al iubirii şi, 
în acelaşi timp, de dorinţa nestăvilită de cunoaştere a acestui 
miracol: 


„EI asculta tremurător,/ Se aprindea mai tare/ Şi s-arunca 
fulgerător,/ Se cufunda în mare./ Şi apa unde-au fost căzut/ In 
cercuri se roteşte,/ Şi din adînc necunoscut/ Un mîndru tînăr creşte.“ 


EI îi cere fiinţei iubite să-l urmeze pentru totdeauna, asigurîndu-i 
un loc distinct în lumea care-i aparţine: 


„O, vin”! odorul meu nespus,/ Şi lumea ta o lasă;/ Eu sunt 
luceafărul de sus,/ Iar tu să-mi fii mireasă/ O, vin’, în părul tău 
bălai/ S-anin cununi de stele,/ Pe-a mele ceruri să răsari/ Mai 
mândră decît ele.“ 


Fiinţă terestră, mărginită, Cătălina, nu dispune de resurse 
pentru a se putea ridica pînă la înălţimea unde se afla luceafărul. 
Spaima de necunoscut, incapacitatea de a-şi depăşi propria condiţie, 
o determină să renunţe cu uşurinţă: 

„- O, eşti frumos, cum numa-n vis/ Un înger se arată,/ Dară pe 
calea ce-ai deschis/ N-oi merge niciodată;/ Străin la vorbă şi la 
port,/ Luceşti fără de viaţă,/ Căci eu sunt vie, tu eşti mort, $: 
ochiul tău mă-ngheaţă.“ 

Prin introducerea unor concepte filozofice schopenhauriene, 
poemul capătă adincimi în abstractizare şi accentul cade acum, nu 
pe idila dintre cei doi, ci pe meditaţia asupra destinului omului de 
geniu. 

În aspiraţia spre împlinire, spre înalt şi -absolut, caracteristică 
spiritelor superioare, luceafărul se disociază net de zmeul din 
poveste. Dacă acesta se adresează ziditorului fără să aibă 
conştiinţa sacrificiului: „vreau să fiu vremelnic şi slab ca ea,“ 
Hyperion, mistuit de flacăra iubirii, îşi susţine setea de cunoaştere 
şi materialitate cu sinceritate şi patos: 


„O, cere-mi, Doamne, orice preţ, Dar dă-mi o altă soarte,/ 
Căci tu izvor eşti de vieţi/ Şi dătător de moarte./ Reia-mi al 
nemuririi nimb/ Şi focul din privire,/ Şi pentru toate dă-mi în 
schimb/ O oră de iubire...“ 


În totală diacronie cu sursa de inspiraţie, apare aspectul banal 
al idilei dintre Cătălina şi pajul Cătălin, o ripostă alegorică 
împotriva mărginirii şi a egoismului ce guvernează lumea inferioa- 
ră: 

„Ea-l asculta pe copilaş/ Uimită şi distrasă,/ Şi ruşinos şi 
drăgălaş,/ Mai nu vrea, mai se lasă,/ Şi-i zise-ncet: „- Incă de 
mic/ Te cunoşteam pe tine,/ Şi guraliv şi de nimic,/ Te-ai potrivi cu 
mine...“ 

În şirul disocierilor se poate situa şi călătoria cosmică a 
luceafărului, căci poetul are o viziune ştiinţifică asupra mecanicii 
cereşti, a legilor şi alcătuirii universului. În timp ce povestitorul 
popular se mărgineşte la formula afirmativă cu privire la străbate- 
rea spaţiilor infinite, poetul realizează o metaforă unică în întreaga 
literatură universală, o imagine cvatridimensională, confirmată, la 
peste un secol distanţă, odată cu zborurile cosmice: 


„Porni luceafărul. Creşteau/ În cer a lui aripe,/ Şi căi de mii de 
ani treceau/ În tot atîtea clipe./ Un cer de stele dedesupt,/ Deasupra-i 

cer de stele-/ Părea un fulger ne-ntrerupt/ Rătăcitor prin ele.“ 


Atitudinea luceafărului, din final, este măsura mesajului şi 
semnificației alegorice pe care a urmărit-o poetul. Dacă zmeul s-a 
dovedit elementar şi răzbunător, asemenea oricărei fiinţe inferioa- 
re, dominată de instinct; spiritul superior se află într-o opoziţie 
ireconciliabilă cu asemenea forme de manifestare. Opţiunea fetei de 
împărat, de a se alătura fiinţei iubite, sub imboldul propriilor 
sentimente, este pedepsită de zmeu cu moartea. La antipod cu 
acesta, chiar dacă va rămîne nefericit, într-o lume care a pierdut 
simţul valorilor, el nu poate provoca, în mod deliberat, suferinţa 
altora. Puterea lui de sacrificiu, de renunțare, plină de măreție, în 
contrast cu răbufnirile telurice ale lumii mărunte, este tocmai 
trăsătura definitorie, esenţială a geniului, a spiritului superior. Aşa 
se explică detaşarea mîndră faţă de trădarea Cătălinei: 


„- Ce-ţi pasă ţie, chip de lut,/ Dac-oi fi eu sau altul?/ Trăind în 
cercul vostru strîmt/ Norocul vă petrece,/ Ci eu în lumea mea mă 
simt/ Nemuritor şi rece.“ 


Particularităţile stilistice ale poemului se pot expune succint: 

- Puritatea limbajului, rezultată din preponderența absolută a 
cuvintelor de origine latină; 

- Limpezime clasică în expresie; 

- Muzicalitate obţinută prin efectele eufonice ale cuvintelor în 
cadrul fiecărei unităţi sintactice; 

- Exprimarea atoristică (majoritatea unităţilor sintactice au 
căpătat, prin condensare şi incizie, caracter de sentinţe, de maxime 
şi precepte morale). 

Atingînd perfecțiunea sub raportul ideilor, al semnificaţiilor şi al 
rostirii poetice, „Luceafărul“ este capodopera cu cea mai largă şi 
cu cea mai profundă infuziune în întreaga noastră cultură naţiona- 
lă, cu rezonanţe apoteotice la nivelul poeziei universale. 


BIBLIOGRAFIE: 
M. Eminescu. Luceafărul, în vol. Poezii. Ed. Minerva, Buc.,1982. 


IUBIREA ŞI NATURA 


Dragostea şi natura sînt teme permanente ale poeziei. La Emines- 
cu, poet romantic prin excelenţă, natura se dimensionează asimpto- 
tic pe traiectorii terestre şi cosmice. Fuziunea om-natură, pare să 
fie unul din conceptele filozofiei populare ce l-a atras şi pe Emines- ` 
cu. Omul - ca fiinţă trecătoare - poate căpăta, în înfrățire cu 
natura, o dimensiune nemuritoare. Natura nu rămîne numai un cadru 
fizic, ea devine şi o stare de suflet. Atunci cînd este pe măsura 
aspirațiilor de fericire, natura ni se înfăţişează feerică, încîntătoare 
şi, dimpotrivă, sumbră, apăsătoare, cînd iubirea pare să se 
destrame. 


„Dorinţa“ 


Este evocată o poveste de dragoste ideală care se consumă 
într-o armonie deplină cu natura: 


„Vino-n codru la izvorul/ Care tremură pe prund,/ Unde prispa 
cea de brazde/ Crengi plecate o ascund./ Vom visa un vis ferice,/ 
Îngîna-ne-vor c-un cînt/ Singuratice izvoare,/ Blînda batere de vînt;/ 
Adormind de armonia/ Codrului bătut de gînduri,/ Flori de tei 
deasupra noastră/ Or să cadă rînduri-rînduri.“ 


Poezia se structurează într-o succesiune de cinci tablouri: 
chemarea în codru a fiinţei iubite, momentele aşteptării şi apoi cele 
ale împlinirii, gesturile de iubire şi visul feeric în mijlocul naturii. 
Surprinde, sub aspect compozițional, naturaleţea şi limpezimea 
exprimării. In cadrul repetiţiilor, verbul dă mişcării un colorit 
diferențiat: 

„Şi în braţele-mi întinse/ Să alergi, pe piept să-mi cazi,/ Să-ţi 
desprind din creştet vălul,/ Să-l ridic de pe obraz.“ 

Natura, în întregul ei, ia parte afectivă, meditativă la idila dintre 
cele două fiinţe umane. 

Poezia este realizată în ritm trohaic şi în măsura de 7-8 silabe 
specifică doinei populare. 

Datorită unei singure perechi de rime (versul doi cu patru), 
receptarea se face în distihuri de 15 silabe (versurile unu cu doi şi 
trei cu patru), pierzîndu-se astfel tonalitatea poeziei populare. 

„Sara pe deal“ 


Este poezia iubirii imaginate, dorite şi visate, o idilă şi un pastel. 
Manifestărilor naturii îi corespund simţămintele erotice. Imaginea 
şi sentimentele îndrăgostiţilor apar, de fiecare dată, în consonanţă 
deplină cu natura: 


„Luna pe cer trece - aşa sfîntă şi clară,/ Ochii tăi mari caută-n 
frunza cea rară, Stelele nasc umezi pe bolta senină,/ Pieptul de 
dor, fruntea de gînduri ţi-e plină. ... Şi osteniţi oameni cu coasa-n 
spinare/ Vin de la cîmp, toaca răsună mai tare,/ Clopotul vechi 
împle cu glasul lui sara,/ Sufletul meu arde-n iubire ca para.“ 

Ca procedee stilistice, în evocarea înserării şi a „nopţii bogate“, 
se remarcă cu precădere repetiţia şi epitetul. 

În prima strofă citată, repetițiile sînt introduse cu verbe care, 
prin semnificaţia semantică din context, devin antonimice: trece, 
caută, nasc. 

În concepţia poetului, iubirea angelică, pură, ajunsă la intensi- 
tate maximă numai datorită întilnirii şi apropierii fiinţelor îndră- 
gostite, a căror mişcare sufletească intră în vibraţie cu întreaga 
natură, constituie măsura absolută a existenţei ce poate da vieţii 
farmecul şi forţa dăinuirii: 

„Lîngă salcîm sta-vom noi noaptea întreagă:/ Ore întregi spune- 
ți-voi cît îmi eşti dragă!/ Ne-om răzima capetele-unul de altul/ Şi 
surizînd vom adormi sub înaltul,/ Vechiul salcîm. - Astfel de noapte 
bogată/ Cine pe ea n-ar da viaţa lui toată?“ 

Tonalitatea şi armonia muzicală generală este asigurată, în 
edificiul prozodic, de construcţia combinată a versurilor lungi de 12 
silabe în ritmuri dispuse astfel: coriamb, dublu dactil, troheu. 


„Lacul“ 


Ca şi în poezia „Sara pe deal“ sentimentul predominant este 
iubirea visată, dorită de îndrăgostit. Într-o atmosferă încărcată 
de farmecul naturii, de măreţia codrului, „Lîngă lacul cel albastru/ 
Încărcat cu flori de nufăr“, tînărul îndrăgostit îşi imaginează 
minunea şi fericirea clipelor următoare cînd iubita va apare: 


„Şi eu trec de-a lung de maluri,/ Parc-ascult şi parc-aştept/ Ea 

din trestii să răsară/ Şi să-mi cadă lin pe piept, ...Să plutim 
cuprinşi de farmec/ Sub lumina blîndei lune -/ Vîntutn trestii lin 
foşnească,/ Unduioasa apă sune!“ 


Spre deosebire de finalul din „Sara pe deal“ - expresie a fericirii 
supreme, cel din poezia „Lacul“ este al decepţiei totale, provocat de 
neîmplinirea dorinţei: 


„Dar nu vine... Singuratic/ În zadar suspin şi sufăr/ Lîngă lacul 
cel albastru/ Încărcat cu flori de nufăr.“ 


„Floare albastră“ 


Dintre poeziile închinate iubirii şi naturii, Floare albastră se 
deosebeşte de celelalte, într-o anumită măsură, dat fiind exprima- 
rea sentimentului erotic, şi prin intermediul simbolismului fonetic. 

“ În viziune romantică dar pe spaţii terestre este invocată fiinţa 
iubită: 

„- Hai în codru cu verdeaţă,/ Und-izvoare pling în vale,/ Stînca 
stă să se prăvale/ În prăpastia măreaţă. 

Acolo-n ochi de pădure,/ Lîngă trestia cea lină/ Şi sub bolta 
cea senină/ Vom şedea în foi de mure. 

Şi mi-i spune-atunci poveşti/ Şi minciuni cu-a ta guriță,/ Eu pe- 
un fir de romaniţă/ Voi cerca de mă iubeşti.“ 

În antiteză cu speranţa luminoasă de a se afla cu fiinţa iubită 
în lumea fascinantă a codrului, se exprimă regretul după iubirea 
ideală pierdută: 

„Şi te-ai dus dulce minune./ Ş-a murit iubirea noastră -/ Floare 
albastră! Floare albastră!/ Totuşi este trist în lume!“ 


Folosind mijloace stilistice diferite ca verbele la timpul viitor: 
vom şedea; vei cerca; ne-om da sărutări, se sugerează, de fapt, 
incertitudinea iăbirii, speranţa într-o posibilă împlinire viitoare - 
element caracteristic eroticii eminesciene. 

Prin schimbarea valorii stilistice şi gramaticale a unor cuvinte, 
poetul realizează efecte fonetice şi imagistice deosebit de sugestive. 
În acest sens, cuvîntul dulce în ipostaza de epitet: „dulce floare“; 
„dulce minune“ sau în aceea de determinant într-o comparaţie: dulci 
ca florile ascunse, crează o imagine inedită, reverberind puritatea 

şi gingăşia fiinţei iubite. 

Se remarcă, de asemenea, valoarea de superlativ-absolut a 
adverbului totuşi din versul: „Totuşi este trist în lume!“ 

Cugetarea filozofică, decepţia ce izvorăşte din această 
afirmaţie capătă o semnificaţie axiomatică: viaţa fără iubire 
înseamnă tristeţe. 

Se poate observa, în urma parcurgerii succinte a acestor poezii, 
că natura şi iubirea constituie o temă indestructibilă în lirica 
eminesciană şi o particularitate a concepţiei erotice a poetului. 

$ În mitul romantic (la Novalis), Floare albastră se metamorfozează luînd 
chipul fiinţei iubite. 


BIBLIOGRAFIE: 


M. Eminescu: Dorinţa, Sara pe deal, Lacul, Floare albastră, Şi 
dacă... în vol. Poezii, Ed. Minerva, Buc., 1982. 


GLOSSA 


Această adevărată bijuterie lirică îşi are punctul de pornire în 
filozofia lui Schopenhauer. Prin intermediul verbelor la prezentul 
etern sînt enunțate numeroase maxime şi satirizate, aparent la modul 
impersonal, aspecte din mediul social corupt, patimile oarbe ale 
multora dintre oameni, alături de îndemnul stoic la indiferenţă şi 
pasivitate adresat, în exclusivitate, celui înţelept: 


„Vreme trece, vreme vine,/ Toate-s vechi şi nouă toate./ Ce e 
rău şi ce e bine/ Tu te-ntreabă şi socoate./ Nu spera şi nu ai 
teamă,/ Ce e val ca valul trece;/ De te-ndeamnă, de te cheamă,/ Tu 
rămii la toate rece.“ 


O caracteristică esenţială a Glossei o constituie şi faptul că 
fiecare din strofele sale se dezvoltă pe baza uneia din maximele 
enunțate în strofa iniţială, aşa cum se va putea observa din strofa 
următoare, luată ca exemplu: 


„Privitor ca la teatru/ Tu în lume să te-nchipui;/ Joace unul şi pe 
patru,/ Totuşi tu ghici-vei chipu-i,/ Şi de plînge, de se ceartă,/ Tu 
în colţ petreci în tine/ Şi-nţelegi din a lor ceartă/ Ce e rău şi ce e 
bine.“ 

BIBLIOGRAFIE: 
M. Eminescu, Poezii (Glossa), Ed. Minerva, Buc., 1977. 

FOLCLORUL - IZVOR DE INSPIRAȚIE 


Fascinaţia exercitată de obiceiurile şi tradiţiile poporului asupra 
lui Eminescu, încă de pe vremea cînd fugea cu trupeie de teatru de 
la gimnaziul din Cernăuţi şi colinda prin ţară, culegînd proverbe, 
poezii, basme, cîntece epice, a rămas constantă. El a susţinut şi a 
demonstrat inegalabila valoare şi frumuseţea estetică a tezaurului 
nostru de cultură populară, din care s-a inspirat, cu convingerea că 
orice creaţii de valoare: „nu se pot întemeia decît pe graiul viu al 
poporului nostru propriu, pe tradiţiile, obiceiurile şi istoria lui, pe 
geniul lui.“ (M. Eminescu). 

Folclorul - ca sursă de inspiraţie în opera poetului nostru 
naţional - poate fi clasificat în două categorii distincte: 

- Opere ce păstrează, în planul formei, ideii, temei, motivului, 
tonalităţii sau expresiei, unele contingenţe şi asemănări cu lirica 
populară (Revedere, La mijloc de codru, Ce te legeni) etc. 

- Opere ale căror idei sau motive s-au topit definitiv în noua 
structură, căpătînd expresia inconfundabilă a creaţiei eminesciene 
(Luceafărul, Călin - file de poveste). 

BIBLIOGRAFIE: 


Al. Andrei, Interferenţa dintre literatura populară şi literatura cultă, Buc., S.L. 
RELIEF ROMANESC, 1979. 


PROZA EMINESCIANĂ 


Cele mai cunoscute opere în proză ale poetului nostru naţional 
sînt nuvelele: Sărmanul Dionis, Cezara şi romanul Geniu pustiu 
(neterminat). 

Sărmanul Dionis este o nuvelă fantastică, „un lanţ de viziuni“, 
după cum a afirmat G. Călinescu, sub care se ascunde „un simbol, 
nerezolvabil, confuz.“ 

Acţiunea nuvelei se modulează pe un motiv filozofic, provocat 
de citirea cărţii lui Zoroastru. 

Pe cînd tînărul Dionis încerca să descifreze semnele ei cabalis- 
tice, se produce o misterioasă ieşire din timp. Dionis este proiectat 
într-un trecut îndepărtat, în epoca lui Alexandru cel Bun, cu aproape 
cinci secole în urmă, devenind aici călugărul Dan, elev al 

vestitului dascăl Ruben. Acesta stăpîneşte tainele şi misterele 
„ştiinţelor“ cabalistice şi-l îndeamnă pe Dan să persiste pe calea 
revelaţiilor. 

Împreună cu iubita sa, Maria, călugărul Dan va efectua o 
călătorie în lună. 

Trezit din vis, tînărul îndrăgostit, Dionis-Dan, are sentimentul 
unei fericiri nemărginite, descoperind-o alături pe fiinţa iubită. 

Enigma nuvelei rămîne însă nedezlegată, căci sensurile şi 
semnificațiile sale nu pot fi delimitate. S-ar părea că avem un 
exemplu de dedublare a fiinţei umane, desăvîrşită pe fondul unei 
frînturi dintr-un vis sau ni se insuflă iluzia că Dan trăieşte 
anticipativ una din existenţele sale viitoare. 

Se remarcă ingeniozitatea imagistică şi pendularea desăvîrşită 
între fantastic şi real. 

Fantasticul la Eminescu se realizează, fie pe baza unor mutații 
în timp şi spaţiu, fie printr-o condensare, o suprapunere insesizabilă 
de planuri, unde structurile fictive funcţionează după criterii şi legi 
specitice. 

Pe de altă parte, imposibilitatea distingerii, la nivelul filonului 
epic, a limitelor de contur dintre aceste planuri, precum şi aceeaşi 
imposibilitate de depistare a unei linii de excludere dintre cele două 
ipostaze ale personajului Dan-Dionis, demonstrează superioritatea 
artei, a prozei fantastice eminesciene. 

Nuvela impresionează şi prin caracterul ei vizionar, prin 
uimitoarele dimensiuni imagistice şi filozotice. 

BIBLIOGRAFIE: 
M. Eminescu. Sărmanul Dionis. în vol., Proză literară. Ed. Minerva. Buc., 1975. 


EMINESCU - POET NAŢIONAL 
ŞI UNIVERSAL 


Poezia lui Eminescu a dat o altă muzicalitate limbii noastre şi, 
dincolo de zborul gândului său atît de temerar, de puterea de a 
forma ideile în „şiruri clare“, şi-n imagini originale, se reflectă 
capacitatea de a sintetiza substanţa specifică întregii culturi şi a o 
proiecta în spaţiile impersonale ale artei. 

Viziunea cosmică a poetului se defineşte prin grandoare dar şi 

prin forţa de intuiţie a unei realităţi, a mecanicii cereşti, pe care o 
exprimă într-o formulă poetică unică: „Un cer de stele dedesupt,/ 
Deasupra-i cer de stele-/ Părea un fulger ne-ntrerupt/ Rătăcitor 
prin ele“ (Luceafărul). 

Imaginile astrale sînt atît de numeroase şi de surprinzătoare prin 
conturul şi luminile lor, încît ne vom opri, la întîmplare, numai la 
cîteva dintre acestea, pentru a sugera înălţimea la care se situează 
poetul. În poemul „Memento mori“ o imagine cosmică se desem- 
nează printr-o suprapunere cu un fenomen fizic, cînd luna „palid 
soare,/ Vrăji aduce peste lume printr-a stelelor ninsoare.“ 

Hyperion, în zborul său spre Demiurg, ajunge la un punct, unde 
elementele de comparaţie dispar: „Căci unde-ajunge nu-i hotar,/ 
Nici ochi spre a cunoaşte,/ Şi vremea-ncearcă în zadar/ Din goluri 
a se naşte.“ 

Categoria filozofică de spaţiu şi cea de timp pare să nu mai 
poată fi aplicată în acest punct al spaţiului. 

De cele mai multe ori, metafora apare la Eminescu pe baze 
contrastive, sub raportul logicii elementare, asigurînd prin aceasta 
elementul de surpriză dar şi imagini peisagistice inegalabile. În 
poezia „Crăiasa din poveşti“, pe marginea lacului „pe care norii/ Au 
urzit o umbră fină,/ Ruptă de mişcări de valuri/ Ca de bulgări de 
lumină...“, metafora bulgări de lumină, ca şi cea din Scrisoarea III: 
„Pulbere de diamante cade fină ca o bură,/ Scînteind plutea prin 
aer şi pe toate din natură,“ conţin în ele şi componente ale 
epitetului oximoron. Uneori metafora este ţesută într-o cugetare, fie 
filozofică, fie de natură erotică, dar distingîndu-se de fiecare dată 
printr-o nuanţă, printr-o culoare, printr-o sonoritate cu totul inedită. 
lată o metaforă din lirica intimă: „Dă-mi-i mie ochii negri... nu 
privi cu ei în laturi,/ Căci de noaptea lor cea dulce vecinic n-o să 
mă mai saturi.“ 

O imagine în dimensiuni antitetice, pe relaţia om-cosmos, din 
Scrisoarea I, creionează întregul mozaic al societăţii, insignifiant 
în pulsaţiile infinitului: „Muşti de-o zi pe-o lume mică de se 
măsură cu cotul,/ În acea nemărginire ne-nvîrtim uitînd cu totul/ 
Cum că lumea asta-ntreagă e o clipă suspendată,/ cnda 
şi-nainte-i întuneric se arată.“ 

Cultura de o vastitate covîrşitoare îi dă posibilitatea să abordeze 

teme dintre cele mai controversate de-a lungul mileniilor. Geneza 
universului este reflectată printr-o metaforă, ea însăşi enigmatică: 
„Dar deodat-un punct se mişcă... cel întîi şi singur. Iată-l/ Cum din 
chaos face mumă, iară el devine Tatăl.../ Punctu-acela de mişcare, 
mult mai slab ca boaba spumii,/ E stăpînul fără margini peste 
marginile lumii...“ (Scrisoarea I). 

Pînă la Eminescu limba română n-a sunat niciodată atît de 
armonios, niciodată iubirea de moşie, mîndria de a fi român şi 
patriotismul poporului n-au respirat atît de puternic dintr-o poezie: 
„Impărați pe care lumea nu putea să-i mai încapă/ Au venit şi-n 
ţara noastră de-au cerut pămînt şi apă.../ Şi nu voi ca să mă laud, 
nici că voi să te-nspăimint,/ Cum veniră, se făcură toţi o apă ş- 
un pămînt.“ 

Stilist de mare anvergură, Eminescu a făcut din cele mai simple 
procedee, ca repetiţia, unităţi lingvistice cu rezonanţe memorabile: 
„Adormind de armonia/ Codrului bătut de gînduri,/ Flori de tei de- 
asupra noastră/ Ori să cadă rînduri-rînduri.“ (Dorinţa). 

Aceste unităţi simple, încărcate însă, în context, de o substan- 
tă poetică inefabilă, sînt întilnite adesea în opera poetului dar, de 
fiecare dată, cu alte vibrații: „Dar un vînt de biruinţă se porneşte 
îndelung/ Şi loveşte rînduri, rînduri în frunzişul sunător.“ 

Eminescu se înscrie în universal, nu numai prin tematica închina- 
tă, în general, omului ca fiinţă cosmică, ci şi prin înălţimea 
estetică atinsă în fiecare din atitudinile sale lirice fundamentale, 
cuprinse în circumvoluţiile de la meditaţia filozofică pînă la cea 
erotică: „Ce e poezia?... Voluptos joc cu icoane şi cu glasuri 
tremurate,/ Strai de purpură şi aur peste ţărîna cea grea.“ (Epigo- 


nii). 
Cu toate că ne aflăm în faţa unei definiţii, rezultată dintr-o 
meditaţie rece, distanţată, metafora intensifică sentimentul 


participativ, apropiind cugetarea de sentimentele general-umane ca 
şi în cîmpul erotic, unde fiecare poate să trăiască, pe fondul 
eminescian, propria sa fericire sau tragedie erotică: „Adormi-vom, 
troieni-va/ Teiul floarea-i peste noi/ Şi prin somn auzi-vom bucium/ 
De la stinele de oi“. (Povestea codrului). 

Prin valoarea ei intrinsecă, opera lui Eminescu - supranumit 
Luceafărul poeziei româneşti şi poet nepereche - străbate timpul şi 

spaţiul cu aceeaşi titanică forţă cu care a fost proiectată pe 
firmamentul culturii româneşti şi absorbită în universalitate. 

Poezia lui Eminescu a exercitat un adevărat impact asupra 
contemporanilor săi şi, în mod perpetuu, reprezintă reperul valorii 
estetice. Distingîndu-se prin înălţimea gîndirii filozofice, frumuseţea 
expresiei, muzicalitatea versului şi noutatea metaforei, Eminescu s-a 
ridicat la apogeul creaţiei. El a dat expresie ideală spiritualităţii 
româneşti, fiind primul poet, geniul care a sincronizat fondul nostru 
autohton de cultură, cu formele modeme ale poeziei şi culturii 
europene. În universul poeziei eminesciene, pulsează o lume de 
imagini şi armonii muzicale, încărcate de o vibraţie inconfundabilă. 
Prin această trăsătură de unicitate, poetul se situează în rîndurile 
marilor spirite ale culturii universale, alături de Dante, Goethe, 
Shelley, Shakespeare, Alfred de Musset, Lenau, Byron, Victor Hu go. 

Prin monumentala operă a lui Eminescu, spiritualitatea româ- 
nească, limba română sînt proiectate în universalitate pe traiectoria 
eternității. 

BIBLIOGRAFIE: 


Zoe Dumitrescu-Buşulenga. Eminescu - Cultură şi civilizaţie, Buc., Ed. Eminescu, 
1976. 


IMAGINEA PATRIEI ÎN POEZIA 
LUI MIHAI EMINESCU 


Urmărind dimensiunile şi semnificaţia poeziei eminesciene, 
precum şi tulburătoarea frumuseţe a formei artistice prin care ea a 
fost săvîrşită, exegeţii caută să descopere, nu numai sensurile în 
variabilitatea lor infinită, ci şi cauzele şi implicaţiile acestui 
miracol. Căci, deşi opera publicată de poetul nostru naţional poate 
fi cuprinsă, fără dificultăţi, în cîteva volume, ceea ce s-a scris şi 
se va scrie, necontenit, despre lirica eminesciană, va căpăta, fără 
îndoială, proporţii de nebănuit. 

Mihai Eminescu îşi exprima, în 1870, la vîrsta de douăzeci de 
ani, concepţia despre poezie în metafore ce vestesc imaginaţia 
proteică, afirmînd că poezia este „voluptos joc cu icoane.../ Strai 
de purpură şi aur peste ţărîna cea grea.“ 

In configuraţia universului poetic eminescian, distingem existenţa 
unui raport structural între patrie şi natura ei specifică. Din acest 

motiv, în plan figurativ, elementele componente, prin care se 
profilează chipul patriei, apar într- o viziune indestructibilă în 
întreaga sa operă. 

În mare parte, natura patriei, codrul şi izvoarele reprezintă, în 
chip simbolic, patria. „Eminescu - spune Ramiro Ortiz - este cel mai 
sincer şi mai autohton interpret al peisajului românesc.“ 

Deşi la vîrsta marilor avînturi, poetul este absorbit cu totul de 
dragostea de patrie. Astfel, imaginea ei devine tot mai mult o 
proiecţie a sentimentelor de înstrăinare: „Cînd tot se-nveseleşie, 
cînd toţi aici se-ncîntă,/ Cînd toţi îşi au plăcerea şi zile fără nori/ 
Un suflet numai plînge, în doru-i se avîntă/ L-a patriei dulci plaiuri, 
la cîmpii-i rizători./ 

Aş vrea să văd acuma natala mea vilcioară/ Scăldată în 
cristaiul pîriului de-argint,/ Să văd ce eu atîta iubeam odinioară:/ 
A codrului tenebră, poetic labirint; * 

Cu toate că poezia se află sub vădita influenţă a puternicului 
filon popular şi a doinei de înstrăinare cu deosebire, are totuşi o 
factură particulară şi o vibraţie incandescentă, Iubirea de patrie 
răzbate printr-o suită de imagini luminoase. Speranța de a se 
regăsi din nou în „natala vîlcioară/ Scăidată în piziui de-argint“, 
se propagă ca un ecou ai adîncului fior de dragoste faţă de locurile 
natale. 

Poezia „Din străinătate“ este, pe de o parte, expresia trăirilor 
intense caracteristice vîrstei adolescentine şi împrejurărilor excepţio- 
nale jar, pe de alta, apare ca un reflex al proiecției individuale în 
fiinţa eternă a patriei. 

Dacă în poezia din această etapă apar şi unele imagini, ca 
urmare a influențelor exercitate în epocă de generaţia paşoptistă şi 
chiar de modelele platoniciene, impresionează totuşi patina 
distinctă a propriei personalităţi. Poetul defrişează, pe ogoarele 
poeziei, „large uliţi“, îndreptăţind consideraţiile de mai tirziu. 
Dintre acestea multe au devenit celebre. Edificatoare, în acest sens, 


1 Ramiro Ortiz, M. Eminescu. Poezii, Firenze, 1950, G.S. Sansoni editore. 
Introducere la acest volum: Eminescu, poetul român al pădurii şi 
izvoarelor. 


este aprecierea lui G. Călinescu. Prin ea se confirmă valoarea 
inegalabilă a „Luceafărului“ poeziei româneşti. 

„Astfel se stinse în al optulea lustru de viaţă cel mai mare poet 
pe care l-a ivit şi-l va ivi vreodată, poate, pămîntul românesc. Ape 
vor seca în albie, şi peste locul îngropării sale va răsări pădure 
sau cetate, şi .cîte o stea va veşteji pe cer în depărtări, pînă cînd 
acest pămînt să-şi strîngă toate sevele şi să le ridice în ţeava 
subţire a altui crin de tăria parfumurilor sale“? 

Acest succint detaliu de portret literar dăltuieşte definitiv 
personalitatea prometeică a poetului. 

Urmărind această traiectorie distinctă a operei eminesciene, 
constatăm că patria apare, în structura fictivă a poeziei, ca locul 
unic spre care fiinţa poetului tinde cu toate fibrele sale. In această 
perspectivă, patria devine o permanenţă, nu prin locul pe care-l 
ocupă în tematica poeziilor, ci prin intensitatea cu care este simțită 
şi se propagă dragostea de ţară. Semnificative, din acest punct de 
vedere, sînt versurile din atît de cunoscuta „Scrisoarea Il.“ 

Dragostea de patrie este cauza datorită căreia se pun în mişcare 
toate energiile atunci cînd fiinţa ei se află în primejdie: „lar la poala 
lui cea verde mii de capete pletoase,/ Mii de coifuri lucitoare ies din 
umbra-ntunecoasă;/ Călăreţii împlu cîmpul şi roiesc după un 
semn/ Şi în caii lor sălbatici bat cu scările de lemn,/ Pe copită iau 
în fugă faţa negrului pămînt,/Lănci scînteie lungi în soare, arcuri 
se întind în vînt,/ Şi ca nouri de aramă şi ca ropotul de grindeni,/ 
Orizontu-ntunecîndu-l, vin săgeți de pretutindeni,/ Vîjtind ca vijelia 
şi ca plesnetul de ploaie.../ Urlă cîmpul şi de tropot şi de strigăt de 
bătaie./ În zadar striga-mpăratul ca şi leul în turbare,/ Umbra morţii 
se întinde tot mai mare şi mai mare; 

Este concludent faptul că furtuna dezlănţuită de fiii patriei, 
apărătorii ei în momentele de cumpănă, este rezultatui nedezmin- 
tit al legăturii lor indestructibile cu ţara. Acest raport a fost 
exprimat de Eminescu în adevăratele sale coordonate. „Opera lui a 
pătruns în conştiinţa specificităţii noastre naţionale, devenind un 


? G. Călinescu, Viaţa lui Mihai Eminescu, Buc., Editura Eminescu, 1975, 
p. 317. 

factor activ al determinărilor româneşti istorice şi spirituale*, 
spune Zoe Dumitrescu-Buşulenga. Şi această conştiinţă a specifici- 
lăţii s-a exprimat totdeauna în patriotismul poporului nostru, în 
dirzenia şi eroismul cu care s-a ridicat la luptă pentru apărarea 
pămîntului strămoșesc. 

Evocind virtuțile sirâbunilor, poetul a vibrat ca nimeni altul 
simțind, în adîncurile ființei sale, răsuneteie şi ecourile marilor 
fapte vitejeşti săvirşite de strămoşi. „Poezia lui Eminescu devine 
o parte integrantă a sufletului lor, şi el trăieşte de acum înainte în 
viaţa poporului său,“ 

Aşa cum rezultă din versurile citate, poezia sa exprimă într- 
adevăr sufietul poporului, al acelor oameni care şi-au apărat de- 
alungul veacurilor, „sărăcia şi nevoile şi neamul.“ 

Imaginea patriei surprinde uneori prin imensitatea peisajului. 
Poetul asociază victoria, obținută în lupta de apărare a patriei, cu 
triumful resimţit de spaţiul universal, de întreaga natură: „Pe cînd 
oastea se aşază, iată soarele apune,/ Voind creştetele nalte ale ţării 
să-ncunune/ Cu un nimb de biruinţă; fulger lung încremenit/ 
Mărgineşte munţii negri în întregul asfinţii,/ Pîn'ce izvorăsc din 
veacuri stele una cîte una/ Şi din neguri, dintre codri, tremurînd s- 
arată luna.“ 

În procesul mutaţiilor ce au loc necontenit în viziunea poetului, 
patria se conturează, adesea, într-un proces de osmoză cu tot ceea 
ce o defineşte în esenţa sa. Aşa se face că prin tonul protestatar, 
poetul ia atitudine împotriva unor specimene decăzute tocmai pentru 
a apăra acele componente ale întregului ce dau configuraţia eternă 
patriei: „Dar lăsaţi măcar sirămoşii ca să doarmă-n colb de 
cronici./ Din trecutul de mărire v-ar privi cel mult ironici.“ 

„Eminescu este un adevărat exponent al întregii istorii *româ- 
neşii, simțite şi gindite ca de un contemporan al fiecărei trepte, al 


* Zoe Dumitrescu-Buşulenga, Eminescu, Cultură şi creaţie, Buc., Ed. 
Eminescu, 1976, p. 299. 

* T. Maiorescu, Eminescu şi poeziile lui, Convorbiri literare, XXIII, 1889, 
Nr.8. 


fiecărei etape.“ Adresat contemporanilor decăzuți, cărora nu le 
recunoaşte dreptul de a se integra în ierarhia tradițiilor seculare, 
protestul concentrează întreaga virtute a celui ce gîndeşte şi simte 
semnificaţia fiecărei etape ca un contemporan care, din dragoste 
faţă de patrie, se siluează pe poziția de apărător a tot ceea ce au 
săvîrşit strămoşii în „trecutul de mărire“. 

Nu poate fi concepută o poezie în ul cărei vuiet să se simtă 
mai profund dragostea de ţară ca în aceea a poetului nostru 
naţional. Condensind într-o formă de rezonanţă unică patriotismul 
poporului român, poetul sugerează substanţa unităţii şi forţei sale: 
„N-avem oşti, dară iubirea de moşie e un zid/ Care nu se-nfiorează 
de-a ta faimă, Baiazid!“ 

Revenind la perioada de început a liricii eminesciene, observăm 
că patria constituie unul din obiectivele ficţiunii poetice căci, aşa 
după cum au subliniat numeroşi exegeţi, Eminescu a creat simbolul 
spaţiului românesc: „Pămîntul acesta în care voievod, oştire, codru, 
rîu, ram, sînt un singur suflet, un tot nebiruit“.S 

Desigur, există o netă diferenţiere între atitudinea participativă 
a întregului popor şi sentimentele ce dau expresie unor concepte 
individuale. În primul caz, metafora este ideală, în timp ce, în al 
doilea, mărturisirea, cu accente de nostalgie, dezvăluie coordonateie 
durerii resimţite de poet în momentele înstrăinării şi îndepărtării 
de ţară: „Da, Da! Aş fi ferice de-aş fi încă o dată/ În patria-mi 
iubită, în locul meu natal,/ Să pot binezice cu mintea-nflăcărată/ 
Visările juniei, visări de-un ideal.“ 

Dimensionată în imaginar, iubirea de patrie dă orizont aparte 
aspirațiilor tînărului poet. În năzuinţa de a se revedea pe ale patriei 
„dulci plaiuri“, sufletul îi este inundat, la frageda vîrstă de şapte- 
sprezece ani, de tiorii inexorabilei dispariţii şi ai aspiraţiei de 
identificare cu patria: „Chiar moartea, ce răspînde teroare-n 
omenire, / Prin vinele vibrinde gheţoasele-i fiori,/ Acolo m-ar 
adoarme în dulce liniştire,/ În visuri fericite m-ar duce către nori.“ 

Ceea ce concentrează aceste versuri este tocmai viziunea 


5 Zoe Dumitrescu-Buşulenga. Op. cit. p.14 
* D. Caracostea, Studii eminesciene, Buc., Ed. Minerva, 1975, p. 138 

anutetică a coordonatelor pămînt - cer, încît invocaţia prezumtivă, 
„In visuri fericite m-ar duce către nori“, are, în fond, o puternică 
semnificație atectivă. Se observă aici şi reminiscenţe ale mitologiei 
dacice, în primul rînd, seninătatea în faţa morţii. De altfel, aşa cum 
afirmă Zoe Dumitrescu-Buşulenga, „Din mitul originar al vîrstei 
dacice rămîne, printre secole şi milenii asigurind un principiu de 
continuitate viziunii totale eminesciene“. 

In concepţia poetului, patria nu poate fi simbolizată prin 
elemente efemere. Permanenţa sa este dată de tot ceea ce are mai 
durabil. Poetul făureşte cu ajutorul epitetelor omante o imagine 
mirifică a patriei, exprimîndu-şi, în acelaşi timp, nu numai dragostea 
şi dorul de ţară, ci şi admiraţia față de bogăţiile şi frumuseţile-i 
fără de asemănare: „N-oi uita vreodată, dulce Bucovină,/ Geniu- 
ți romantic, munţii în lumină,/ Văile în flori,/ Rîuri resăltînde 
printre stince nante,/ Apele hucinde-n dalbe diamante/ Peste cîmpii-n 
zori.“ 

Concentrarea lirică, atunci cînd are ca nucleu tematic dragostea 
de patrie, capătă acorduri grave de simfonie. Poetul surprinde 
contrastul dintre propria stare nefericită, provocată de înstrăinare 
şi imaginea luminoasă a patriei: „Astfel, totdeauna cînd gîndesc la 
tine,/ Sufletul mi-apasă nouri de suspine,/ Bucovina mea!“ 

Cînd tematica se schimbă şi sufletul poetului nu mai este 
inundat de dragostea de ţară, ritmul şi tonul declamativ se spulberă 
dintr-odată, în timp ce imaginaţia poetului prinde aripi de neînchi- 
puit, asemenea lui Hyperion: „Pomi Iuceatărul. Creşteau/ În cer a 
lui aripe,/ Şi căi de mii de ani trecenu/ În tot atitea clipe.“ 

Ne vom trezi astfel, dintr-o dată, în faţa miracolului numit 
Eminescu, despre a cărui poezie Titu Maiorescu va spune, în 1889, 
că „deschide aşa de des orizontul tără margini al gîndirii ome- 
neşti.“* 

Trebuie remarcat faptul că ideeu de patrie se asociază cu 


? Zoe Dumitrescu-Buşulenga. Op. cit., p. 14. 
ê Titu Maiorescu, Critice. Buc., E.P.L. 1966, p. 465. 

elementele specifice care dau ţării configurație unică, iar conştiinţa 
identităţii cu patria se reflectă, în universul imaginar, ca o revelaţie 
a celor mai sublime idealuri. Aşa se face că, unind într-o simbioză 
desăvîrşită patosul personal cu ecourile din veac ale celui colectiv, 
poetul dă expresie unor tulburătoare sentimente patriotice: „Ce-i 
doresc eu ţie, dulce Românie,/ Ţara mea de glorii, ţara mea de dor?/ 

Viaţă în vecie, glorii, bucurie,/ Arme cu tărie, suflet românesc, / 
Vis de vitejie, fală şi mîndrie,/ Dulce Românie, asta i-o doresc!“ 

Virtuţile inegalabile ale acestor versuri izvorăsc din substanţa 
gîndirii poetice şi a sentimentelor nutrite de poet faţă de ţară. 
Surprinde pe de-o parte, fiorul sincerităţii iar, pe de alta, măreţia 
închipuirii, încrederea în durata eternă a ţării. 

Aspiraţiile individuale definesc, în esenţă, pe cele generale. 
Nutrind ţării sale „viaţă în vecie, glorii, bucurie“, poetul subsumea- 
ză raportul dintre posibilitate şi realitate, sugerînd o singură 
alternativă: existenţa patriei în eternitate. 

Împlinirea acestui ideal, visat de multe generaţii, echivalează, în 
viziunea eminesciană, cu efectul prometeic de descătuşare, căci 
„Eminescu proiecta rădăcinile timpului istoric (care coincide cu 
timpul neamului) departe în planul eternității“? 

De aceea aspiraţiile se suprapun sau coexistă în planuri paralele. 
Totodată, ca o consecinţă firească, se înalţă credinţa nestrămu- 
tată în unitatea şi unirea tuturor românilor: „Fiii tăi trăiască numai 
în frăţie/ Ca a nopții stele, ca a zilei zori“, ceea ce reprezintă una 
dintre condiţiile esenţiale ale dăinuirii neamului. 

Analizînd structura poeziei eminesciene, constatăm că, în 
trecerea de la o temă la alta, elementele, prin intermediul cărora 
este simbolizată patria, devin - aşa cu afirmă VI. Streinu - 
„metafore ale eternității“. Mutaţiile acestea sînt posibile deoarece 
poetul, folosind în structuri variate aceste elemente, reuşeşte să 
dezvăluie, atît particularităţile proprii în peisajul specific al patriei, 
cît şi esenţa lor durativă în coordonatele cosmice: „- Codrule cu 
rîuri line,/ Vreme trece, vreme vine,/ Ti din tînăr precum eşti/ Tot 
mereu întinereşti/ - Cc mi-i vremea, cînd de veacuri/ Stele-mi 


* Zoe Dumitrescu-Buşulenga. Op. cit., p. 17. 

scînteie pe lacuri,/ Că de-i vremea rea sau bună,/ Vîntu-mi bate, 


frunza-mi sună;“ 

„Şi ni se pare - spune Zoe Dumitrescu-Buşulenga - că în 
motivul codrului, de pildă, şi în metamorfozele lui succesive 
transpare şi semnificaţia ruperii, adică a căderii dintr-o unitate 
originară, şi semnificaţia reîntregirii posibile în acea ordine a 
unităţii.“!0 

Pe de altă parte, semnificația dialogului dintre poet şi codru este 
adesea neglijată, cu toate că se desprinde cu limpezime faptul că, 
dincolo de aspectul particular, poetul îşi exprimă sentimentele faţă 
de ţară prin intermediul codrului. Căci, în adîncurile subconştien- 
tului, dorul şi dragostea de patrie se reflectă în manifestările şi 
atitudinea faţă de tot ceea ce o poate sugera sau reprezenta. 

Increderea în continuitatea şi eternitatea patriei nu apare ca un 

reflex al năzuinţei spre existenţa ideală, ci mai degrabă ca rezultat 
al înţelegerii procesului de osmoză dintre natura patriei şi fiii ei. În 
perimetrul acestor interferenţe, se disting adesea note specifice. 
Poetul pare a fi răscolit în permanenţă de vuietul etern al patriotis- 
mului ce străbate necontenit către noi din timpurile cele mai vechi, 
realizind o indivizibilă punte de legătură între prezent, trecut şi 
viitor: 
„Impărați pe care lumea nu putea să-i mai încapă/ Au venit şi-n 
țara noastră de-au cerut pămînt şi apă -/ Şi nu voi ca să mă laud, 
nici că voi să te-nspăimînt,/ Cum veniră, se făcură toţi o apă şi- 
un pămînt“. 

Este de la sine înţeles că numai adevărații urmaşi ai traco- 
geților şi daco-romanilor, sfidători de moarte şi încrîncenaţi în 
iubirea de glie, au putut înfrunta cu atîta mîndrie şi eroism pe toţi 
aceia „pe care lumea nu putea să-i mai încapă“. 

In faţa unor asemenea dovezi de eroism, poetul a trăit satisfacția 
marilor împliniri. Şi, de aici, izvorul nesecat al încrederii sale, de 
aici, forţa şi respiraţia nemărginită a versurilor sale, căci, undeva, 
într-un anumit punct, ele compactează cu tot ceea ce reprezintă 
chintesenţa poporului nostru, cu tot ceea ce simbolizează pămîntul 


2 Zoe Dumitrescu-Buşulenga. Op. cit., p. 9. 

patriei şi valorile făurite de popor. 

În urma succintelor considerente, apare deosebit de concludentă 
diferenţierea conceptuală în ceea ce priveşte evocarea patriei. 
Astfel, dacă vom compara, de pildă, „Scrisoarea III“, cu „Ce-ţi 
doresc eu ţie, dulce Românie“, vom constata că, deşi a doua poezie 
este cu mult anterioară primei, poetul realizează, în două alterna- 
tive, metafora luminoasă prin care se defineşte chipul patriei. Dacă 
în „Scrisoarea III“, sînt preamărite faptele de vitejie şi patriotismul 
poporului român; în „Ce-ţi doresc eu ţie, dulce Românie“, se 
proiectează o strălucitoare profeție: „Ce-ţi doresc eu ţie, dulce 
Românie,/ La trecutu-ţi mare, mare viitor!“ 

Deşi aparent evocaţia retorică este simplă, încărcătura 
semantică, adusă de previziunea comparativă, pune în prim plan 
o realitate revelatoare, condensînd esenţialul într-o imagine unică 
şi repetabilă în cele două etape distincte: trecut şi viitor. O 
asemenea sinteză este posibilă căci, „în fiecare vers al lui e ceva 
care trece dincolo de marginile expresiei.“ 

Ducînd mai departe semnificaţia metaforei putem desprinde şi 
alte sensuri şi anume: un popor cu un trecut eroic şi glorios este pe 
deplin îndreptăţit să aspire, cu neclintire, şi la un asemenea viitor: 
„Spună lumii large steaguri tricolore,/ Spună ce-i poporul mare, 
românesc,/ Cînd s-aprinde sacru candida-i vîlvoare.“ 

Mărturie a dragostei poetului faţă de patrie şi, mai ales, a 
încrederii sale în permanenţa şi eternitatea ei sînt imaginile ce 
izbucnesc în viziune romantică: „Fiarbă vinu-n cupe, spumege 
pocalul,/ Dacă fiii-ţi mîndri aste le nutresc:/ Căci rămîne stînca 
deşi moare valul.“ 

Prin această metaforă, viitorul patriei este conturat cu temerita- 
te. Identificarea patriei cu stînca ce sugerează încremenirea eternă 
şi nepăsarea în faţa năpustirilor necontenite ale valurilor, dă 
adevărata măsură a vizionarismului eminescian. 

Prin aceste imagini, se insuflă încrederea că, din confruntările 
inerente la care va fi supusă, în viltoarea vremurilor, ţara se va 
înălța mereu pînă în pragul erei cînd ea însăşi va purta în omenire 


11 D, Caracostea, op. cit., p. 144. 

cea mai sublimă solie: „Îngerul iubirii, îngerul de pace,/ Pe altarul 
Vestei tainic surizînd,/ Ce pe Marte-n glorii să orbească-l face,/ 
Cînd cu lampa-i zboară lumea luminînd.“ 

Iată, foarte pe scurt, una din semnificațiile marilor dimensiuni 
întrupate şi proiectate de poezia eminesciană, poezie ce sugerează 
prin coordonatele sale esenţiale, eternitatea patriei. 

Pe nesimţite, odată cu adîncimile de structuri stilistice şi 
metaforice, pe care le capătă versul eminescian, luăm act şi de 
noile modalităţi de exprimare a sentimentelor şi idealurilor 
patriotice. De acum vor dispare definitiv accentele patetice. Arhitec- 
tonica se impune cu desăvirşire. Imaginea patriei va răzbate ca un 
ecou al identităţii sale materiale şi spirituale cu tot ceea ce 
simbolizează ţara, ca un rezultat al sentimentelor de certitudine şi 
dăinuire. 

S-ar părea că acest procedeu aduce o varietate în unitate, dar în 
realitate, reprezintă un salt calitativ şi un nou concept de reflectare 
a propriilor sentimente. Patria, care l-a plămădit şi l-a făcut să 
simtă, ca pe nimeni altul, adevăratul miracol al acestui pămînt, al 
codrilor, apelor şi izvoarelor: „Fiind băiet păduri cutreieram/ Şi mă 
culcam ades lîngă izvor,/ lar braţul drept sub cap eu mi-l puneam, / 
S-aud cum apa sună-ncetişor:/ Un freamăt lin trecea din ram în 
ram/ Şi un miros venea adormitor,/ Astfel ades eu nopţi întregi am 
mas,/ Blind înginat de-al valurilor glas.“ 

Patria va fi tot mai riguros prezentă în universul gîndirii şi 
simţirii poetului, cu cît, metaforic, pare să fie mai ascunsă. Ea se 
identifică cu „tot ce mişcă-n ţara asta, riul, ramul“... fiind întruchi- 
pată în „oameni ce vin de la cîmp, osteniţi, cu coasa-n spinare“, în 
„buciumul ce sună cu jale.“ 

În structura lirică eminesciană este cuprinsă atît „lumea cea 
aievea“, cît şi „lumea cea gîndită“. În acest acord, motivaţia 
lăuntrică inundă şi absoarbe, înălţindu-se, din adîncuri, metaforele 
prin care se conturează profilul etern al ţării. Nu odată, la modul 
figurativ, codrul reprezintă patria: „-Codrule, codruţule,/ Ce mai 
faci, drăguţule,/ Că de cînd nu ne-am văzut/ Multă vreme au 
trecut/ Şi de cînd m-am depărtat,/ Multă lume am îmblat.“ 

Tonalitatea sufletească de esenţă ireductibilă ne dezvăluie 
proporţia sentimentelor de dragoste față de ţară chiar dacă, în 

cadrul dialogului, apar numai anumite elemente configurative ale 
spaţiului patriei: „Şi abia plecă bătrînul... Ce mai freamăt, ce mai 
zbucium!/ Codrul clocoti de zgomot şi de arme şi de bucium.“ 

În adîncurile conştiinţei poetului, patria se identifică, în chip 
simbolic, cu „tot ce mişcă-n ţara asta“. 

Codrul, element specific, chintesenţă a purității şi frumuseţii, 
simbol al permanenţei, trebuie luat în consideraţie şi din alt punct 
de vedere. Şi anume, fără să neglijăm faptul că meditaţia 
poetului asupra existenţei şi a destinului individual capătă noi 
semnificaţii şi orizonturi, adîncind, în ultimă instanţă, ideea de 
permanenţă. Această coordonată a poeziei eminesciene se 
amplifică şi se prelungeşte sugerînd înălțimile conştiinţei indivi- 
duale de apartenenţă la acest tot, care se cheamă - patrie şi în 
osmoză cu care se asigură propria sa eternitate: „Mai am un singur 
dor:/ În liniştea serii/ Să mă lăsaţi să mor/ La marginea mării;/ 
Să-mi fie somnul lin/ Şi codrul aproape...“ 

Ajuns la această treaptă de înţelegere a existenţei, poetul nu 
mai este speriat de moartea timpului: „Cum că lumea asta-ntreagă 
e o clipă suspendată,/ Că-ndărătu-i şi-nainte-i întuneric se arată.“ 

Constatăm astfel, în urma succintului demers că patria se 
integrează organic în sistemul gîndirii şi simţirii poetului, că ea 
apare ca o componentă fundamentală, indispensabilă în tematica 
şi în constelația imaginarului eminescian. În această perspectivă, 
patria însăşi va prelua creaţia şi amintirea perenă a poetului şi o va 
purta spre eternitate. 

ION CREANGĂ 


Scriitorul s-a născut la 10 iunie 1839, în satul Humuleşti din 
apropierea vestitei cetăţi a Neamţului, sat răzăşesc, aşezat pe 
malurile Ozanei „cea frumos curgătoare şi limpede ca cristalul“. 

Urmează cursurile şcolii primare abia înfiinţate şi în Humuleşti 
din iniţiativa preotului loan. La îndemnurile bunicului David 
Creangă trece la şcoala din Broşteni, ajungînd apoi la Tîrgu Neamţ 
şi la şcoala de Catiheţi din Fălticeni. Din dorinţa aprigă a mamei 
sale, Smaranda Creangă, frecventează seminarul preoţesc de la 
Socola, după care va fi numit diacon. Se înscrie însă la cursul de 
Institutori condus de Titu Maiorescu, devenind învăţător. In 
această calitate, îl cunoaşte în 1875, pe Eminescu, pe atunci, 
inspector şcolar pentru judeţele Iaşi şi Vaslui - cu care va lega una 
din cele mai mari şi adevărate prietenii cunoscute în istoria noastră 
literară. 

Eminescu descoperă geniul lui Creangă, îl introduce la Junimea 
şi-l stimulează să-şi scrie şi să-şi publice opera. 

Intr-un timp, relativ scurt, între anii 1881-1882, poveştile, 
povestirile, inclusiv primele trei părţi din „Amintiri din, copilărie“ 
văd lumina tiparului. 

Celebrul autor, al uneia din cele mai încîntătoare opere din 
literatura universală, închinate copilăriei, se stinge din viaţă în 
acelaşi an cu marele şi inegalabilul său prieten - Eminescu, la 31 
decembrie 1889. 

Între anii 1890-1892, apare opera sa integrală, în două volume, 
cu o prefață semnată de istoricul A. D. Xenopol. 


AMINTIRI DIN COPILĂRIE 


Primele trei părţi din opera de căpătii a marelui humuleştean 
apar între anii 1881-1882, în timp ce partea a IV-a şi ultima va 
vedea lumina tiparului, postum, în 1892, 

„Amintiri din copilărie“ este o operă pătrunsă de fiorul 
dragostei pentru satul natal - patriarhal, pentru tot ce reprezintă 
valorile trecutului. 

Privit retrospectiv, cu ochii omului matur, ajuns în jurul vîrstei 

de cincizeci de ani, şi cu cei ai copilului, fără să se poată realiza 
distincţia între cele două atitudini contemplative, satul natal al lui 
Creangă, al lui Nică a lui Ştefan a Petrei, capătă aura de legendă, 
devenind incomparabil şi inconfundabil: Humuleşti era un „sat vechi 
răzăşesc, întemeiat în toată puterea cuvîntului; cu gospodari tot 
unul şi unul, cu flăcăi voinici şi fete mîndre, care ştiau a învirti şi 
hora, dar şi suveica, de vuia satul de vatale în toate părţile, cu 
biserică frumoasă şi nişte preoţi şi dascăli şi poporeni ca aceia, de 
făceau mare cinste satului lor.“ 

După cum a sesizat G. Călinescu, prin atmosferă şi prin ceea 
ce are comun virsta de aur a fiinţei umane de pretutindeni, în 
„Amintiri din copilărie“ este evocată „copilăria copilului univer- 
sal“, simţămînt şi adevăr accentuat de însuşi autorul: „Aşa eram eu 
la vîrsta cea fericită şi aşa cred că au fost toţi copiii, de cînd îi 
lumea asta şi pămîntul, măcar să zică cine ce-a zice.“ 

Copilăria ideală, retrăită retrospectiv, inundă acum sufletul 
autorului cu amintiri despre tot ceea ce a fost, odată, într-un trecut 
ireversibil, atît de miraculos şi de fantastic. Uimirea, regretul şi 
nostalgia sînt cu atît mai puternice cu cît ele - acele minunăţii ale 
trecutului, ale copilăriei - au dispărut pentru totdeauna: „Stau 
cîteodată şi-mi aduc aminte ce vremi şi ce oameni mai erau în 
părţile noastre pe cînd începusem şi eu drăgăliţă-Doamne, a mă 
rădica băieţaş la casa părinţilor mei, în satul Humuleşti din tîrg, 
drept peste apa Neamţului; sat mare şi vesel, împărţit în trei părţi, 
care se ţin tot de una: Vatra satului, Delenii şi Bejenii“. 

Sentimentul predominant în Amintiri este regretul că satul 
patriarhal, cu frumuseţile şi valorile sale tradiţionale, au dispărut 
odată cu copilăria. De aceea locuri, oameni, întîmplări, circum- 
scrise acelui timp, sînt de neînlocuit. Autorul a păstrat undeva, într- 
un ungher al sufletului şi al minţii, o imagine, un detaliu despre 
fiecare, individualizindu-le. Mama sa, Smaranda Creangă, apare ca 
un personaj cu aură de basm, o fiinţă cu puteri supranaturale care 
„era vestită pentru năzdrăvăniile sale“ şi „cu adevărat că ştia a 
face multe şi mari minunăţii: alunga norii cei negri de pe deasupra 
satului nostru şi abătea grindina în alte părţi; înfigea toporul în 
pămînt afară, dinaintea uşii; închega apa numai cu două picioare 
te vacă, de se încrucea lumea de mirare; bătea pămîntul sau 

păretele sau vrun lemn, de care mă păleam la cap, la mînă sau la 
picior, zicînd: Na, Na! şi îndată-mi trecea durerea“. 

Smaranda Creangă era, mai presus de toate, o fiinţă receptivă 
la nou, ce urmărea cu tenacitate să-și vadă copilul înălţat prin 
intermediul! ştiinţei de carte: „Mama însă era în stare să toarcă-n 
furcă, şi Să învăţ mai departe“, în contrast desăvirşit cu tatăl, 
Ştefan a Petrei, om practic, care nu punea nici un preţ pe învăţătu- 
ră: „Din partea tatei, care ades îmi zicea în bătaie de joc: Logotete 
brinză-n cui, lapte acru-n călămări, chiu şi vai prin buzunări, 
puteam să rămîn cum era mai bine: Nic-a lui Ştefan a Petrei, om 
de treabă şi gospodar în Humulești: Vorba ceea: Decit codaş la 
oraş,/ Mai bine-n satul tău fruntaş“. 

Arta lui Creangă este desăvirşită şi sub aspectul portretizării. 
Chiar dacă cele mai multe dintre personaje apar episodic, detaliul 
sau unghiul, din care este revăzut de autor, îl fixează în memoria 
şi în imaginaţia cititorului, fiindcă acest unghi sau detaliu este 
totdeauna, unul esenţial şi semnificativ: „Odată venise lui Oşlobanu 
rîndul să cumpere lemne; şi aşa, cu toată cărpănoşia lui, iese cîne- 
cîneşte în medean, aproape de gazda noastră, şi găseşte un ţăran 
de la Sasca, pare-mi-se, ori de la Baia, cu un car încărcat cu lobde 
de fag. 

- Cît cei pe car, bade? zise Oşlobanu, căruia nu-i era a cumpăra 
lemne cum nu mi-e mie acum a mă face popă. 

- Trei husăşi, dascăle. 

- Ce spui, bădişorule, pentru un braţ de lemne? Da” că le duc 
în spate pe toate odată pîn-acasă. 

- Dacă le-i duce, dascăle, ţi le dau degeaba. 

- Zău, nu suguieşti, bade? 

- Nici o şugă, dascăle, să vedem cum le-i duce, şi halal să-ţi 
fie! 

Oşlobanu ie atunci lemnele din carul omului cîte unul-unul şi le 
reazemă în picioare lingă braţu-i, după aceea descinge brîul de pe 
lîngă sine şi le împrejură legîndu-le frumuşel, să nu se hrentuias- 
că; apoi, săltindu-le şi abrucîndu-le cam anevoie le umflă-n spate 
şi la gazdă cu dinsele. Un băicţan nebunatic de-alăturea, văzînd 
asta, zise cu glas mare: 

- Dascăle-Trascăle, be, he, he, dracul să te ie!“ 

Se poate constata că marea artă a lui Creangă în individuali- 
zarea personajelor, în afara mijloacelor stilistice, specifice, rezidă, 
în mare măsură, în capacitatea sa de a sugera, pornind de la o 
anumită manifestare, de la o trăsătură distinctă de caracter şi, 
adesea, de la una fizică. De cele mai multe ori portretul este foarte 
sumar şi, cu toate acestea, memorabil, de neuitat. Aşa, de pildă, 
portretul primului său dascăl! de la şcoala din Humulești, bădiţa 
Vasile, luat la oaste cu arcanul, este realizat numai printr-o compara- 
ție şi un epitet trial: „Şi părintele loan umbla acum cu pletele-n vînt 
să găsească alt dascăl dar n-a mai găsit un bădiţa Vasile, 
cuminte, harnic şi ruşinos ca o fată mare“. 

Celălalt dascăl, venit să-l înlocuiască pe bădiţa Vasile, este 
realizat antitetic, fiindcă acesta se află situat la polul negativ, în 
ceea ce ţine de însuşirile dăscăleşti. Folosind, de data aceasta, un 
eufemism, un epitet depreciativ şi un verb cu rezonanţă onomatope- 
ică, ne pune în față un portret pe care-l receptăm, atît vizual, cît 
şi auditiv: „dascălul lordache, firnfitul, clămpănea de bătrin ce 
era; ş-apoi mai avea şi darul supiului“. 

Una din formele de finețe, de stîrnire a umorului o descoperim 
la Creangă în construcţia frazei, unde introduce adesea propoziţii 
cu conţinut ce deviază de la sensul direct al comunicării. Despre 
un alt personaj, înrudit cu dascălul Iordache, în ceea ce ţine de 
darul beţiei, ne dezvăluie într-o formă indirectă dar, din această 
pricină, pătrunsă de umor, slăbiciunea esenţială a personajului: 
Popa Buligă, aflat în vizită la Pavel ciubotarul, unde petreceau 
tinerii catiheţi, aflaţi în gazdă, pretinde, la un moment dat, că 
trebuie să plece de urgenţă. Cînd vede însă ce pune gazda pe 
masă, „Sfinţia sa nemaipunîndu-se de pricină, încrucişează mîinile, 
după obiceiu, îşi drege glasul şi spune cu smerenie: Binecuvîntea- 
ză, Doamne, mîncarea şi băuturiea robilor tăi, amin. După aceea 
ridică un pahar, zicînd: „Mă închin, băieţi, la faţa voastră cu 
sănătate, ca lu un codru verde! Cînd ne-a fi mai rău, tot aşa să ne 
fie! Şi dă paharul de duşcă; apoi încă vreo două-trei, şi peste 
acelea alte cîteva“. 

Stilul oral direct face ca naraţiunea să aibă în permanenţă un 
ritm alert, dinamic. Creangă îl are totdeauna în faţă pe ascultător, 
nu pe cititor. Din această cauză, formele de adresare directă au 

rolul de a realiza, cu uşurinţă, armonios şi unitar, trecerea de la o 
întîmplare la alta, aparent fără o legătură logică între ele: „Şi, 
după cum am cinstea să vă spun; „Ei, ei! ce-i de tăcut, loane?*; 
„Căci trebuie să vă spun...*; „Ş-apoi gîndiţi că Trăznea citea 
întrebarea şi răspunsul, fiecare pe rînd...“ „vă puteţi imagina ce 
vra să zică a te scălda în Bistriţă“ etc. 

Metodele înapoiate, scolastice, de repetare mecanică şi inutilă 
a cunoştinţelor, „cumplit meşteşug de timpenie“, sînt relevate cu 
vervă şi umor. Trăznea, învăţind după gramatica lui Măcărescu 
şi repetînd pînă la epuizare: „Mi-ţi-i, ni-vi-li, me-te-îl-o, ne-ve-i-le, 
me-te-il-o, ne-ve-i-le, mi-ţi-i, ni-vi-li“, îl face pe autor să afirme, în 
concluzie, că „turbare de cap şi trintură de limbă ca la aceşti 
nefericiţi dascăli, nu mi s-a mai dat a vedé; cumplit meşteşug de 
timpenie, Doamne fereşte!“ 

Aceeaşi cauză are şi alte efecte. 

Davidică, un frumos flăcău dintr-un sat de munte, „n-a avut 
parte să se preoțească. A murit, sărmanul, înainte de vreme, înecat 
cu pronumele conjunctive, peritu-le-ar fi numele să le peară că au 
mincat juvaer de flăcău.“ 

Riîsul este provocat şi de construcţia contrastivă a frazelor. De 
multe ori, ceea ce afirmà într-o unitate narativă se neagă în alta, 
folosindu-se cel mai adesea elemente de substanţă paremiologică: 
„ŞI să nu credeţi că nu m-am ţinut de cuvînt, de joi pînă mai 
apoi, pentru că aşa am fost eu răbdător şi statornic la vorbă în 
felul meu; şi nu mă laud, că lauda-i faţă; prin somn nu ceream de 
mincare; dacă mă sculam, nu mai aşteptam să-mi dea alţii; şi cînd 
era de făcut ceva treabă, o cam răream de pe-acasă“. 

In cele mai multe dintre situaţii, elementele paremiologice sînt 
unităţi care-şi păstrează, atit lorma, cît şi substanţa, ele fiind 
introduse de autor cu un deosebit simţ al artei și al măsurii pentru 
a eticheta, în scara dintre parucular şi general, numeroasele aspecte 
şi întîmplări evocate: „Ursul nu joaca de bună voie“; „Tot păţitu-i 
priceput“; „De unde nu-i, de-acolo nu se varsă”; „Ce ţi-e scris în 
frunte ţi-i pus“; „Ei, apoi! unde-o plezneşte mama şi unde crapă!“ 
ş.a.m.d. 

Fraza lui Creangă este muzicală şi, în acelaşi timp, încărcată 
de autentic, datorită introducerii a numeroase exclamaţii şi interjec- 

ţii. „Ei, ei! pe bădița Vasile l-am perdut“; „Ha,ha! bine v-au făcut, 
pughibale spurcate ce sunteţi!“ „Eu atunci, haţ! de sumanul moşnea- 
gului, să-mi plătească pasărea“; „Şi zvîrr! cu pravila cea mare 
după călugări“. 

După definiţia lui Tudor Vianu, lon Creangă este „unic prin 
geniul lui oral... prin acea viziune a conştiinţei artistice“.! 

Sub imperiul acestei înălțări estetice atinse de Creangă, 
capodopera sa „Amintiri din copilărie“, rămîne unică, atît sub 
aspectul limbajului, al umorului, cît şi al forţei de sugerare şi de 
reflectare a universului specific vîrstei de aur. 

BIBLIOGRAFIE: 


Zoe Dumitrescu-Buşulenga, Ion Creangă, Buc.. E.P.L.. 1963. 


POVESTEA LUI HARAP-ALB 


Basmul lui lon Creangă este, aşa după cum s-a mai spus, un 
mic roman de aventuri, deşi, în linii generale, respectă schema 
arhetipală a basmului fantastic popular. Iată, înainte de orice alte 
considerente, schema cu omisiunile şi inversiunile respective operate 
de autor, în funcţie de propria sa viziune, fapt care-i asigură, nu 
numai dinamism, ci şi originalitate distinctă: 


I Lipsa (cerința). 


II. Inzestrarea (obținerea calului năzdrăvan la sfatul Sfintei 
Duminici). 
III. Deplasarea spaţială (între două împărăţii). 
IV. Probele curajului (împăratul îşi testează fiii). 
V. Interdicția (împăratul dă anumite sfaturi). 
VI. Vicleşugul (spinul). 
VII. Incălcarea (Harap-Alb uită, încalcă sfaturile tatălui). 
VIII. Prejudicierea (Spînul se substituie fiului de împărat). 
IX. Punerea la încercări grele. 
X. A doua funcție a donatorului (Harap-Alb este sfătuit din 
nou). 
XI. A treia funcție a donatorului (furnicile, albinele şi acele 


! Vianu T., Arta prozatorilor români, Buc., Ed. Eminescu, 1973, p.113. 

nămetenii ale pămîntului: Flămînzilă, Setilă, Păsări- 
Lăţi-Lungilă îl ajută pe Harap-Alb). 


XIL Soluţia (Harap-Alb se întoarce victorios): 
XIII. Demascarea (Spinului). 
XIV. Lupta (între rãufăcãtor şi erou). 
XV, Victoria (Răutăcătorul este pedepsit). 
XVI. Remedierea (eroul este recunoscut). 
XVII. Căsătoria (eroul se căsătoreşte şi se instalează împă- 
fat) + 


Să recapitulăm, pe scurt, această schemă: 

Verde-împărat i: cere fratelui său, aflat la cealaltă margine de 
lume, să-i trimită pe cel mai destoinic dintre nepoți spre a-i 
succeda la tron. Împăratul, pentru a-l depista, el însuşi, pe cel mai 
capabil, îi supune pe fiii săi la probele puterii. Izbuteşte numai fiul 
cel mai mic fiindcă, el, la sfatul Sfintei Duminici, îşi alesese calul 
năzdrăvan din herghelia tatălui său. In drumul către împărăţia 
unchiului, Harap-Alb, încalcă însă sfaturile primite de la tatăl său 
şi, astfel, ajunge sluga spînului. Cu gîndul să-i răpună capul, 
Spinul îi cere apoi lui Harap-Alb să-i aducă sălăţi din Grădina 
Ursului monstruos; pielea cerbului vrăjit împodobit cu pietre 
scumpe, cerb solomonit a ucide numai cu privirea şi, în sfârşit, pe 
fata împăratului Roş. Ajutat din nou cu sfaturi de Sfînta Duminică 
şi direct de furnici, albine, Strimbă Lemne, Starmă Piatră, Ochilă, 
Setilă,  Flăminzilă,  Păsări-Lăţi-Lungilă,  izbuteşte în toate 
încercările şi, în cele din urmă, se întoarce la curtea unchiului său 
cu fata împăratului Roş, care-l înfruntă direct pe Spin: 


„- Lipseşte dinaintea mea, Spînule! Doar n-am venit pentru tine, 
ş-am venit pentru Harap-Alb, căci el este adevăratul nepot al 
împăratului Verde“. 


Simţindu-se demascat, Spînul se năpusteşte şi-i taie capul lui 
Harap-Alb, zicînd: 


„= Na! aşa trebuie să păţească cine calcă jurămîntul!“ 

Dar calul lui Harap-Alb îndată se repede şi el la Spîn zicînd: 

„= Pîn-aici Spinule! Şi odată mi ţi-l înşfăcă cu dinţii de cap, 
zboară cu dînsul în înaltul cerului şi apoi, dindu-i drumul de-acolo, 


sc lace Spinul pînă jos praf şi pulbere“. 

Fata împăratului Roş, folosind apa vie şi apa moartă, îl învie pe 
Harap-Alb: 

„- Ei, da” din greu mai adormisem! zice acesta suspinînd“. 


Şi apoi, „îngenunchind amîndoi înaintea împăratului Verde, îşi 
jură credinţă unul altuia, primind binecuvîntarea de la dînsul şi 
împărăţia totodată“. 

Comparind schema basmului, condensată numai la şaptesprezece 
funcţii din cele treizeci şi una ale arhetipului şi analizindu-l în raport 
cu basmul popular, vom descoperi că autorul a realizat, în contrast 
integrator cu basmul popular, cîteva inovaţii semnificative şi 
definitorii. Astfel, dacă în planul simbolic al basmului fantastic 
popular, se petrec numai evenimente de natură fantastică, în basmul 
lui Creangă, acest plan va căpăta aspecte şi semnificaţii calitativ 
noi, menţinîndu-se, aşa după cum se poate constata, schema tipică, 
stereotipă şi, în general, ceea ce este specific acestui tip de 
naraţiune. a) Ca o trăsătură distinctă, la Creangă, elementele 
fantastice apar în simbioză cu cele reale. De fapt, realul devine 
predominant în contactul cu fantasticul, asigurînd astfel naraţunii o 
dinamică surprinzătoare şi un pitoresc neaşteptat. În realitate, 
inovațiile lui Creangă au, în structura basmului, un efect umoristic. 
Povestirea capătă dintr-o dată o puternică individualitate, 
personajele o puternică substanţă de umanizare şi, de aici, 
posibilitatea decantării umorului, ca element compatibil cu structura 
personajelor şi a semniticaţiilor implicate de dubla lor ipostază: 
personaje fantastice dar cu înfăţişare şi manitestări de natură 
reală: 

„Şi cum ajung, o dată intră buluc în ogradă, tusşese Harap-Alb 
înainte şi ceilalţi în urmă, care de care mai chipos şi mai îmbrăcat, 
de se tîriiau aţele şi curgeau oghielele după dînşii, parcă era oastea 
lui Papuc Hogea-Hogegarul. Şi atunci Harap-Alb se înfăţişează 
înaintea împăratului Roş, spunîndu-i de unde, cum, cine şi pentru 
ce anume au venit. Împăratului i-a fost de-a mirarea văzînd că 
nişte golani au asemenea îndrăzneală, de vin « + ncruşinare să-i 
ceară tata, fie din partea oricui ar ti.“ 


b) Spre deosebire de structura basmului fantastic popular, unde 

fantasticul îşi menţine nealterată substanța, vom observa, la 
Creangă, cîteva mutații în urma cărora realul invadează zonele 
rezervate fantasticului. Această inovaţie are valoare de unicat în 
întreaga literatură dedicată genului. În felul acesta, Creangă a 
insuflat eroilor supranaturali „o viaţă curat omenească“ aşa cum - 
de altfel - afirmă Garabet Ibrăileanu. Suferind această transmutare, 
eroii lui Creangă, deşi aparţin planului simbolic şi, în linii esenţiale 
au o identitate şi o fizionomie fantastică, ei se comportă asemenea 
oricărui pămîntean dar, mai cu seamă, aevea oricărui locuitor din 
Humuleşti, fiind, în cele din urmă, nu numai umanizaţi dar şi 
individualizaţi: 

„Gerilă, văzînd că toţi îi stau împotrivă, se mînie atunci şi 
unde nu trînteşte o brumă pe păreţi, de trei palme de groasă, de 
au început a clânţăni şi ceilalţi de frig, de sărea cămeşa de pe 
dînşii. 

- Na! încaltea v-am tăcut şi eu pe obraz. De-acum înainte, 
spuneţi ce vă place, că nu mi-o fi ciudă, zise Gerilă, rîzînd cu 
hohot.“ 

c) Se poate observa, din analiza comparativă, nu numai a 
întregului, ci şi a oricăruia dintre fragmente că „Povestea lui 
Harap-Alb“ se distinge, în primul rînd, faţă de oricare basm 
fantastic popular, tocmai prin capacitatea genială a autorului de a 
absorbi adevăruri universal valabile, din viaţa, obiceiurile ŞI 
tradiţiile poporului şi de a le turna în noi tipare, în structuri stilistice 
inegalabile: 


„- Ce tel de vorbă-i asta, tată?! zise fiu-său ruşinat;, la d-ta 
urşii se cheamă găini? Ba, ia acum cred eu frăţîne-meu, că aşa 
urs oştirea întreagă este în stare să o zdrumice... Încă mă mir cum 
am scăpat cu viaţă; lehamite şi de împărăție şi de tot, că doar, 
slavă Domnului, am ce mînca la casa dumitale.“ 

Analizînd fragmentul de mai sus, putem constata, în afară de 
fluiditatea şi pitorescul stilului oral direct, că opera lui Creangă se 
individualizează prin abundența detaliilor, prin relevarea, cu 
mijloace stilistice dintre cele mai surprinzătoare, a aspectelor 
particulare. În această manieră forţa colosală a ursului este 
sugerată cu ajutorul adverbului de mod atît de obişnuit, „aşa“, avînd 

aici valoare de superlativ absolut, „aşa urs oştirea întreagă este în 
stare să o zdrumice“.: Forţa de sugestie a arhaismului „zdrumice“ 
este, de asemenea, atît de natură auditivă cît şi olfactivă. Ursul ar 
avea, în expresia hiperbolică a fiului de împărat, în primul rînd, 
forţa de a-i distruge prin sfişiere, prin rupere, prin zdrumicare şi 
abia, după aceea, eventual gustul de a-i înfuleca. Totodată, 
comparaţiile devin, la Creangă de neconfundat prin contrastul 
neaşteptat dintre obiectele comparate, al căror element de referinţă 
este luat, totdeauna, din mediul sătesc: „Ce fel 'de vorbă-i asta, 
tată?...la d-ta urşii sînt găini?“. 

Arta povestirii rezultă şi din surprinderea cadrului general, a 
mişcării personajelor, a stărilor sufleteşti individuale. Pentru a-şi 
acoperi, într-un fel, ruşinea, fiul craiului dă întîmplării cu ursul o 
tentă de-a dreptul fantastică: „Incă mă mir cum am scăpat cu 
viață?“ 

Autoîntrebarea capătă astfel o proiecție mai largă. Insinuînd că 
ar fi putut să aibă loc o asemenea catastrofă, fiul se demască şi 
mai cumplit şi, din această cauză, umorul se degajă implicit, dat 
fiind faptul că discuţia se poartă între împăratul, ca persoană ce 
cunoaşte nemijlocit adevărul, el însuşi fiind, în travesti, ursul, şi fiul 
încolţit, constrîns de împrejurări să încerce o scăpare, printr-o 
exaltare exacerbată a minciunii. 

Repetiţia „lehamite şi de împărăție şi de tof“, cu sens absolut, 
în contrast cu concluzia introdusă printr-o interjecţie exclamativă: 
„Slavă Domnului; am ce mînca la casa d-tale“, îngroaşă, în 
realitate tenta de ironie, dezvăluind laşitatea fiului de împărat, 
caracterul său nevolnic, lipsa oricăror însuşiri şi aptitudini. 


d) Umorul, spre deosebire de existenţa lui episodică în basmul 
fantastic popular, capătă la Creangă caracter universal. El 
izvorăşte totdeauna din contrastul de situaţii, din disproporțiile 
hiperbolice existente între realităţi şi aspirații, din împletirea 
armonioasă a stilului oral-direct cu zicerile paremiologice adecvate, 
ad-hoc, situaţiilor care se ivesc: 

„- Măi, nu cumva să vă împingă Mititelu? să intraţi înaintea 
mea unde ne-a duce omul ţapului celui roş, că nu mai ajungeţi să 
vedeţi ziua de miine. Doar unu-i împăratul Roş... Numai de nu i-ar 
mai muri mulţi înainte! să trăiască trei zile cu cea de-alaltăieri!“ 


101 


În afară de folosirea directă a unui epitet depreciativ, stilul se 
caracterizează, în acest fragment, printr-o fină imprecaţie eufemisti- 
că, specifică gîndirii şi expresiei populare. 

Fără îndoială, sursele umorului sînt diferite. O modalitate cu 
desăvirşire originală, remarcată de numeroşi exegeţi ai marelui 
humuleştean, este şi aceea de folosire ingenioasă a tezaurului 
paremiologic naţional pentru a dezvălui, metaforic, realităţile vieţii 
sociale, unele limite şi deficienţe ale fiinţei umane. Să urmărim 
cîteva exemple edificatoare: 

Vrând să stigmatizeze lipsa de curaj a fiilor săi, mai mari, 
împăratul se exprimă aluziv cu ajutorul proverbelor şi zicătorilor 
populare: 


„Cum văd eu, frate-meu se poate culca pe o ureche din partea 
voastră: la sfîntul Aşteaptă s-a împlinit dorinţa lui. Halal nepoți ce 
are! vorba ceea: 

La plăcinte înainte / Şi la război înapoi“. 


Încercînd, în altă împrejurare, să tempereze entuziasmul fiului 
mai mic, fiindcă insista să-i dea calul său din tinereţe, craiul i-a 
zis: 


„~ Hei, hei, dragul tatei, cu vorba aceasta mi-ai adus aminte de 
cîntecul cela: 
Voinic tînăr, cal bătrîn,/ Greu se-ngăduie la drum!“ 


Spiînul, în dorinţa de a le convinge pe fiicele împăratului Verde 
că se înşeală apreciindu-l pe Harap-Alb, zice cu viclenia lui 
obişnuită: 


„- Hei, dragele mele vere, d-voastră încă nu ştiţi ce-i pe lume. 
Dacă dobitoacele n-ar fi fost înfrînate, de demult ar fi sfăşiet pe 
om. Şi trebuie să ştiţi că şi între oameni cea mai mare parte sunt 
dobitoace care trebuiesc ţinuţi din frîu, dacă ţi-i voie să faci treabă 
cu dînşii. 

Ei apoi... zi că nu-i lumea de-apoi! Să te ferească Dumnezeu 
cînd prinde mămăliga coajă... Vorba ceea: 

Dă-mi Doamne, ce n-am avut,/ Să mă mir ce m-a găsit!“ 


Fetele de împărat l-au şters însă pe Spîn din inima lor „pentru 
că bunătatea nu are de-a face cu răutatea. Vorba ceea: 

Viţa de vie, tot în vie,/ Iară viţa-de-boz, tot în rogoz.“ 


Sau atunci cînd, eufemistic, reliefează adevărul universal că 
fiecare om are şi ceva bun dar şi ceva rău: 


„Tot omul are un dar şi-un amar...“ 


e) Spre deosebire de stilul oral al basmului fantastic popular, 
definit prin concizie, la Creangă, stilul oral-direct suferă transfor- 
mări. Sînt folosite procedee specifice de ornamentaţie. Apare astfel 
o încărcătură stilistică realizată cu ajutorul tropilor, a figurilor de 
stil, a expresiilor populare, a proverbelor şi zicătorilor, ceea ce 
asigură o savoare, o plasticitate şi o frumuseţe sonică specifică: 


„Ochilă vedea toate cele ca dracul, şi numai îngheţai ce da 
dintr-însul: 

Că e laie,/ Că-i bălaie;/ Că e ciută,/ Că-i cornută. 

Mă rog, nebunii de-a lui, cîte-n lună şi în stele, de-ţi venea să 
fugi de ele. Sau să rizi ca un nebun, credeţi-mă ce vă spun!“ 

Urmărind să obţină o anumită muzicalitate şi, mai ales, un 
ritm hazliu, în caracterizarea lui Ochilă, frazele apar dispuse ca 
nişte versuri populare cu rimă împerecheată şi număr egal de 
picioare. 

f) Spre deosebire de basmul! fantastic popular, unde povestitorul 
nu are în vedere trăsăturile definitorii ale personajelor, ci numai 
funcţiile lor din cadrul schemei arhetipale, în basmul lui Creangă, 
se pune un accent deosebit pe dezvăluirea fondului sufletesc al 
personajelor, apropiind, din acest punct de vedere, basmul fantastic 
cult de alte specii literare şi, în primul rând, de roman. Un exemplu 
concludent îl constituie felul în care vorbeşte şi se comportă spinul, 
disimulînd şi ascunzîndu-şi, în mod deliberat, adevăratele intenţii. 

„- Ei, da'ce răcoare-i aici! Chima răului pe malul pirăului! Imi 
vine să nu mai ies afară. Dumnezeu să uşureze păcatele celui cu 
fîntîna, că bun lucru a mai făcut. Pe arşiţele ieste, o răcoreală ca 
asta mult plăteşte! 

Mai şede el acolo puţin şi apoi iese afară, zicînd: 

- Doamne, stăpine, nu ştii cît mă simţesc de uşor: parcă îmi 
vine să zbor, nu altăceva! la viră-te şi d-ta oleacă, să vezi cum 
ai să te răcoreşti; aşa are să-ţi vie de îndămină după asta, de are 

să ţi se pară că eşti uşor cum îi pana...“ 

Constatăm astfel că dialogul şi detaliile produc o „ruptură“, 
între planul simbolic şi cel real, compactindu-le într-un anume sens. 
Astfel, personajele şi acţiunile din planul fantastic sînt umanizate, 
„coborîte într-un plan de existenţă reală, care poate fi localizat 
geogratic şi istoric“, întocmai ca într-un roman: 

„Harap-Alb, fiindcă eşti aşa de bun, de ţi-a fost milă de viaţa 
noastră, cînd treceam pe pod, şi nu ne-ai stricat veselia, vreu să-ţi 
fac şi eu un bine: na-ţi aripa asta, şi cînd îi ave vreodată nevoie de 
mine, să dai toc aripei, şi atunci eu împreună cu tot neamul meu 
avem să-ţi venim în ajutor.“ 

8) Constatăm, aşadar, că, deşi Creangă porneşte de la schema, 
de la arhetipul şi motivele cunoscute ale basmului fantastic popular, 
realizează o operă nouă, sub aspect calitativ, deoarece introduce 
elemente novatoare. Datorită inovaţiilor basmul se transformă 
substanţial din punct de vedere estetic, devenind, în realitate, o 
operă individuală şi originală. Creangă are forţa epică de 
“generalizare şi abstractizare încît devine, prin opera sa, exponentul 
“genial al poporului, exprimînd, în esenţă, factura sa psihică dar 
individualizîndu-se, în acelaşi timp, prin modul de selecţie şi de 
reflectare a realităţii. 

h) Urmărind în concluzie, decodarea mesajului, se poate arăta 
că basmul lui Creangă se sfirşeşte în spiritul basmului fantastic 
popular unde, în conformitate cu convingerile fundamentale ale 
poporului, binele triumfă în mod inevitabil în confruntarea cu răul. 
Harap-Alb, asemenea lui Făt-Frumos, este un personaj simbol. El 
reprezintă forţele binelui şi ale dreptăţii şi, indiferent de natura şi 
proporţiile ostilităţilor şi pericolelor prin care trece, va ieşi biruitor. 
Triumful lui semnifică triumful luminii asupra întunericului, 
triumful binelui asupra răului, triumful dreptăţii asupra strîmbătă- 
ţii, semnifică încrederea nestrămutată a omului din toate timpurile, 
a poporului în posibilitatea tăuririi unei lumi a binelui şi a dreptăţii 
pe pămînt. 

BIBLIOGRAFIE: 
G. Călinescu, Estetica basmului. E.S.P.L.A., Buc., 1956. 
I.Creangă. Poveşti, Amintiri. Ed. Minerva, Buc.. 1965. 

I. L. CARAGIALE (1852-1912) 


I.L.Caragiale este descendentul unei familii de precursori ai 
teatrului românesc. Unchii săi: Costachi şi Iorgu Caragiale au fost 
actori, autori dramatici şi conducători de trupe de teatru. 

Prin opera sa, Caragiale este unul din cei mai populari autori din 
literatura noastră. A publicat mai multe comedii, o dramă, nuvele, 
momente şi schiţe: O noapte furtunoasă -1879; Conu Leonida faţă 
cu reacţiunea -1880; O scrisoare pierdută -1884; D-ale 'carnavalu- 
lui -1885; drama Năpasta -1890; (O făclie de paşti -1889; În vreme 
de război -1898; Două loturi -1898-1899; La hanul lui Mînjoală - 
1898 -nuvele) momente şi schiţe, în volum, 1901, intitulat Momente 
şi altele. 

Clasic al literaturii române şi universale, Caragiale constituie un 
model perpetuu atît în comedie, cît şi în proză. 


O SCRISOARE PIERDUTĂ 


(Individul şi societatea în varietatea faţetelor comicului) 


Capodopera comediei româneşti şi una din capodoperele univer- 
sale este o comedie de moravuri, a cărei acţiune se defăşoară în 
timpul alegerilor de deputaţi, într-un oraş, capitală de judeţ. 

Conflictul ia naştere între Nae Caţavencu, aflat în fruntea unui 
grup independent şi mai marii judeţului: Zaharia Trahanache. - 
preşedintele local al partidului aflat la putere şi Ştefan Tipătescu - 
prefectul judeţului. 

Situaţia îi devine favorabilă lui Caţavencu. El sustrage de la 
Cetăţeanul turmentat o scrisoare compromiţătoare, adresată de 
Tipătescu, amantei sale, Zoe Trahanache, soţia prezidentului. 

În posesia unui asemenea document, Caţavencu se şi vede 
învingător, considerîndu-se chiar invulnerabil. Şantajul îi dă forţă 
şi aroganță. El îi ameninţă pe cei trei că, dacă nu-i vor susține 
candidatura, va publica scrisoarea în ziarul, Răcnetul Carpaţilor. 

Cei trei acţionează însă divergent la amenințările lui Caţaven- 
cu: Zoe Trahanache intră în panică şi, în disperare, îi promite că-l 
va alege; Tipătescu se înfurie şi ar fi în stare să-l împuşte pe 
„mizerabil“; în timp ce Zaharia Trahanache, soţul încornorat, 

consideră scrisoarea o plastografie şi se pregăteşte să-i dea 
„Stimabilului“ Caţavencu o contralovitură. 

În timpul şedinţei pentru desemnarea candidatului, cînd Caţaven- 
cu jubila, sigur pe situaţie, se produce o răstumare cu totul 
neaşteptată, o adevărată lovitură de teatru. De la Bucureşti, prin 
telegrat, se ordonă să fie ales un necunoscut din afara judeţului: 
Agamiţă Dandanache. 

Se produce un adevărat scandal. Oamenii poliţaiului, Ghiţă 
Pristanda, trec la acţiune pentru a pune în aplicare planul prefectului 
de a-l „umfla“ pe Caţavencu. În aceste împrejurări, dom Nae îşi 
pierde pălăria în căptuşeala căreia avea ascunsă scrisoarea. 
- Situaţia intră într-o tumură inversă. Pe cît de arogant şi de 
intransigent fusese Caţavencu, pe atit de servil şi umil devine acum 
cînd nu mai are nici o acoperire. Ingenuncheză în faţa rivalilor şi, 
pentru a le reintră în graţii, acceptă să conducă, personal, 
festivitățile de sărbătorire a lui Agamiţă Dandanache, ales în 
„unanimitate“. 

După cum se ştie, sursele comicului în comedia lui Caragiale, 
au fost amplu cercetate şi clasificate. Cele de mai largă substanţă 
sînt: comicul de situaţii, comicul de nume, şi comicul de limbaj. 

Pretextul care declanşează conflictul, determină de altfel, şi 
răstumarea de situaţii. Asttel, scrisoarea de amor compromiţătoare, 
cade în mîinile lui Caţavencu şi situaţia pare acum explozivă. Zoe 
îi cere amantului să acţioneze, s-o salveze. Conflictul ia amploare 
şi din linii colaterale. Membrii de bază ai partidului, se tem de 
trădare şi intră în alertă (Farfuridi şi Brînzovenescu). 

Cînd totul pare rezolvat, în urma hotăririi unilaterale, luată de 
Zoe, de a-i asigura candidatura lui Caţavencu, situaţia se răstoarnă 
din nou prin apariţia iui Dandanache. 

În suita comicului de situaţii asistăm la răstumări şi reveniri 
imprevizibile. Cetăţeanul turmentat regăseşte scrisoarea şi o 
înapoiază andrisantului. Caţavencu, la un pas de triumf, se prăbu- 
şeşte definitiv după pierderea scrisorii, fiind acum la cheremul 
rivalilor săi; grupul Trahanache, Tipătescu, Zoe, pus în derută, 
controlează din nou, cu dezinvoltură, situaţia, nu fără o undă de 
amărăciune - din partea Zoei - după a cărei opinie, Caţavencu era 
onest, în raport cu noul ales, ce excelează prin ticăloşie. 

Personajele se caracterizează prin acţiune, manifestări şi limbaj. 
Ele sînt realizate tipologic, la un asemenea nivel, încît „fac concu- 
renţă stării civile“ (Ibrăileanu). 

Caţavencu, al cărui nume derivă din  caţa-caţa, este tipul 
demagogului politic; Tipătescu de la tipa-tipa, este amorezul şi 
politicianul abil; Dandanache, prin similitudine cu dandana este tipul 
prostului ticălos; Trahanache, ticăitul, tipul politicianului machiave- 
lic, sub masca mişcării greoaie, în gîndire şi acţiune, „ai puţintică 
răbdare“, ascunde o şiretenie de temut. Avînd nevoie de tînărul 
prefect pentru a stăpîni şi controla situaţia în judeţ, îl declară 
prieten. Scrisoarea acestuia către soţia sa o consideră plastografie, 
în timp ce pe Caţavencu îl torpilează cu o poliţă falsificată. 

Personajele comediei trăiesc intens, nu numai prin modul de 
acţiune, ci şi prin limbaj. Mentalitatea, nivelul de cultură şi civiliza- 
ție, diferitele tare de caracter, pot fi stabilite la personajele lui 
Caragiale şi în raport de nivelul de exprimare. Caţavencu, de 
exemplu, îşi ascunde vidul de principii şi orizont politic sub o ploaie 
de cuvinte şi fraze contradictorii sau comparații antitetice gratuite, 
ce dau, inerent, naştere comicului: „Fraţilor! (toţi se-ntore şi-l 
ascultă) După lupte seculare, care au durat aproape treizeci de ani, 
iată visul nostru realizat! Ce eram acum câtva timp înainte de 
Crimeea? Am luptat şi am progresat: ieri obscuritate, azi lumină! 
ieri bigotismul, azi liberpansisismul! ieri întristarea, azi veselia!... 
lată avantajele progresului! lată binefacerile unui sistem constitu- 
tional!“ 

Comicul este predominant sub toate aspectele, atît sub raportul 
răsturnării succesive de situații, cît şi prin limbajul, ideile şi 
acțiunile personajelor. Poliţaiul Ghiţă Pristanda, tipul omului 
slugarnic, a ajuns la anumite automatisme, în dorința de a-i fi pe 
plac stăpînului. Din aceste formule şablon, apar unele asociații 
comice, cum ar fi „curat murdar“ sau „curat constituțional.“ 

In cazul altui personaj, care construieşte corect fraze, din punct 
de vedere sintactic, avocatul Farfuridi, comicul rezultă din contra- 
dicția absolută dintre termeni: „ori să se revizuiască, primesc! dar 
atunci să nu se schimbe nimica; ori să nu se revizuiască, primesc! 
dar atunci să se schimbe pe ici pe colo, şi anume în punctele... 
esenţiale...“ 


În esenţă, fiecare personaj se individualizează, nu numai prin 
acţiune şi nume propriu, ci şi prin limbaj mai ales. Uneori, cu ticuri 
sau automatisme, alteori, în limitele normalului, limbajul se află 
totuşi într-un raport indestructibil cu starea socială a protagoniştilor, 
de unde derivă, în permanenţă, o puternică atmosferă de trăire şi 
autenticitate. 

După cum a apreciat G. Călinescu „adevărurile spuse de 
“Caragiale rămîn eterne şi suave, în timp ce umorul său e inefabil“. 


BIBLIOGRAFIE: 
I.L.Caragiale. Teatru, O scrisoare pierdută, Ed. Albatros, Buc., 1972. 


ÎN VREME DE RĂZBOI 
(De la realism la psihologism) 


Nuvela psihologică „În vreme de război“ se înscrie, ca şi drama 
„Năpasta“, în partea tragică a operei lui Caragiale, spre deosebire 
de cea comică, predominantă. 

Autorul urmăreşte în această nuvelă un caz patologic. 

„Există o tară ereditară în familia în care un frate înnebuneşte, 
iar altul se face tîlhar ca popă şi delapidator ca ofiţer“, spune G. 
Călinescu, referindu-se la cei doi protagonişti. 

Popa Iancu din Podeni, fratele mai mic al cîrciumarului Stavra- 
che, devine căpetenia unei temute bande de tîlhari, în timpul 
războiului din 1877-1878, sporindu-şi vertiginos averea. 

Cînd simte că cercul bănuielilor începe să se strîngă în jurul 
său, popa lancu Georgescu aleargă la fratele lui mai mare, la 
„nenea Stavrache“ să-i ceară ajutor: 

„~ Ce e, mă? 

- Am venit la d-ta ca la un duhovnic... N-aude nimeni? 

- Aş, cine s-auzâ?“ 

Aflînd adevărul şi intuind pericolul, Stavrache îl sfătuieşte să 
plece pe front ca să-şi piardă urma. Averea lui rămîne astfel în 
grija cîrciumarului, care, nu peste mult timp, primeşte vestea căderii 
fratelui său la datorie. Aviditatea sa înnăscută este acum 
stîrnită. Speranţa, că fratele său, crezut mort în război, nu se va 
mai întoarce, pentru a nu i se descoperi crimele săvirşite, se aprinde 

definitiv în sufletul lui. 

Teama de a nu pierde averea, căzută ca din cer, începe să-l 
tortureze şi ea sporeşte treptat chiar şi după consultarea unui avocat, 
care conchide impasibil: 

„- Numai unul singur pe lume te-ar putea călca... 

- Cine? întrebă D-1 Stavrache. 

- Popa. 

- Aş, nu mă mai poate călca, săracul.“ 

Procesul alienării psihice este urmărit de autor în toate iposta- 
zele. 

Cu timpul teama se transformă în obsesie şi cîrciumarul începe 
să aibă halucinaţii. Năluca popei apare tot mai des şi uneori îl 
întreabă cu surprindere: „Gîndeai c-am murit, neică?“ 

Deznodămîntul este tragic. Fiindcă a golit caseria regimentului, 
Iancu Georgescu, ajuns ofiţer, se întoarce într-o noapte viforoasă 
pentru a-i cere fratelui nişte bani. 

În momentul reîntîlnirii, Stavrache confundă planul real cu cel 
al halucinaţiilor. Încordarea atinge acum punctul maxim de intensi- 
tate şi cîrciumarul înnebuneşte, aruncîndu-se asupra fratelui: 

„= Săi că mă omoară! (strigă disperat Iancu Georgescu la 
prietenul cu care venise). 

- Mă strînge de git! vrea să mă muşte! 

- Ce-i de făcut? 

- N-am noroc!“ 

În cele din urmă, imobilizat de cei doi, cîrciumarul Stavrache 
cîntă popeşte. 

Arta lui Caragiale în realizarea tipologică a personajelor este 
apreciată unanim. Individul acţionează, în întreaga sferă a 
existenţei sale, în funcţie de trăsătura sa predominantă. Chiar şi 
natura se subordonează stărilor sufleteşti ale personajelor, iar 
dialogul, totdeauna succint şi expresiv, le nuanţează. 

Manifestările psihologice ale cîrciumarului Stavrache oscilează 
la început între realitate şi vis. Halucinaţiile apar aproape firesc, ca 
urmare a stării de nesiguranţă şi încordare, pe fondul dorinţei 
absolute de a stăpini şi averea fratelui. Cu toate acestea tragicul se 
instalează numai la punctul de intensitate maximă, cînd se produce 
ruptura şi mintea cîrciumarului este inundată de flăcările nebuniei. 


109 


= 


Opera lui I.L.Caragiale a atins valoarea artistică universală prin 
ridicarea unor realități din specificul nostru național la nivel de 
generalizare şi, în acelaşi timp, cu semnificaţii eterne pentru întreaga 
omenire. 

BIBLIOGRAFIE: 
I.L.Caragiale. Nuvele, "(În vreme de război), Ed. Minerva, Buc., 1976. 


IOAN SLAVICI (1848-1925) 


Născut la Şiria, lîngă Arad, Slavici îşi începe studiile universi- 
tare la Budapesta şi, apoi, ajunge la Viena, unde va fi preşedintele 
Societăţii Studenţilor Români, „România jună“: La Viena îl 
cunoaşte pe Eminescu, cu care devine prieten pe viaţă. 

Revenit în ţară, funcţionează ca profesor la Liceul Matei 
Basarab, redactor la ziarul „Timpul“, alături de Eminescu şi 
Caragiale. . 

În 1882, este ales membru corespondent al Academiei, iar în 
1884, scoate la Sibiu, ziarul „Tribuna“. 

Publică numeroase opere, printre care se detaşează romanul 
„Mara“ şi, în special, nuvelele (şase volume) şi chiar o capodoperă 
a geniului: 


MOARA CU NOROC 
(Legea morală în conflict cu legile sociale) 


Abordînd o temă socială, nuvela se caracterizează, în primul 
rînd, prin realism şi obiectivitate. Cele două caractere puternice care 
se confruntă, Ghiţă şi Lică Sămădăul sînt diametral opuse. 
Porcarul Lică este un tilhar de drumul mare. El îşi impune cu 
cruzime voinţa, în timp ce Ghiţă, om cinstit, venit la Moara cu 
noroc cu gîndul ca să scape de sărăcie, va deveni, treptat, un 
specimen dezumanizat, orbit de patima banului din momentul 
intrării în cîrdăşie cu Lică. 

Primele observaţii cu privire la persoana vestitului Lică sînt 
sesizate de Ana. Acestea apar, mai întîi, sub aspect fizic: 

1. La sosirea Sămădăului, Ana este izbită de înfăţişarea 
oarecum stranie, ieşită din comun a acestuia: „Ea rămase privind 
ca un copil uimit la călăreţul ce stătea ca un stilp de piatră 
înaintea ei.“ Se poate observa'că atracţia nelămurită şi surprinză- 
toare, din prima clipă, are la bază un puternic contrast. Lică se 
arată - spre deosebire de Ghiţă omul paşnic, ca un bărbat cu o 
ținută demonică, sfidător al convenienţelor. Atunci cînd mama 
Anei întreabă din simplă curiozitate: „Cine a fost ăsta?“ Ghiţă 
răspunse răspicat, neavînd altă soluţie: „Lică Sămădăul!“ „Lică 
Sămădăul? strigă Ana. Şi cîte rele nu mai zice lumea despre 

dînsul!“ 

Această afirmaţie include nu numai deruta, ci şi unele accente 
de înfiorare şi surpriză, o încercare de ripostă. În realitate, Ana ar 
fi vrut să spună că este nedrept să pui pe seama unui asemenea 
om nişte fapte atît de urîte. Ceea ce adaugă la sfîrşit constituie o 
încercare de diminuare sau de acoperire a scăpărilor anterioare. 

„- Nu-i vorba - adaose Ana - e oarecum fioros la faţă.“ 


2. Se constată o diminuare treptată a sentimentelor Anei faţă 
de Ghiţă. Ana, care altădată se arunca răsfăţată asupra lui, 
învăluindu-l cu afecţiune şi dragoste, ripostează acum cu indignare 
faţă de unele manifestări banale ale soţului. „- Ghiţă! eu nu ştiu 
cum te-ai făcut tu de o bucată de vreme: vezi că-mi vine rău cînd 
văd copilul pe cîne, şi parcă în ciuda mea îl ţii mereu.“ 


3. Datorită contrastelor ce apar vădit între Ghiţă şi Lică; 
primul tot mai şovăitor şi mai nehotărit, iar al doilea neclintit şi 
imperturbabil, se adîncesc şi animozităţile dintre soţi. În acest 
climat, însăşi Ana va suferi transformări de natură să contrasteze 
cu ceea ce fusese anterior. Acum se află între doi bărbaţi tempera- 
mental diferiţi. Ghiţă se dovedeşte slab şi fricos, în timp ce Lică 
apare ca intransigent şi curajos. Din aceste motive, dislocarea se 
produce în mentalitatea şi în sufletul ei pe nesimţite. Ghiţă, 
tovarăşul de viaţă şi tatăl celor doi copii, a pătruns într-un 
angrenaj din care nu mai este capabil să se smulgă. Încercările lui 
sînt numai reflexe ale unei conştiinţe în continuă prăbuşire: 

„- Lică, grăi cîrciumarul, nu crede că poţi să mă ţii de frică. 
Dacă eşti om cu minte caută să te pui la înţelegere cu mine.“ 

4. Raționamentul lui Ghiţă ne dezvăluie, în realitate, aviditatea 
de care este ros pe dinăuntru. Aşa se face că el trece, mai apoi cu 
uşurinţă la hotărîri surprinzătoare: „Am să mă pun frumos pe 
lîngă dînsul ca să-mi plătească.“ În această fază, intuim deja 
stadiul de decădere morală pînă la care a ajuns cîrciumarul. 

5. Deşi Ana observă transformările survenite în comportamentul 
soţului, nu este capabilă să ia o hotărire salvatoare şi nici nu 
intuieşte adevărata lui prăbuşire. Ea rămîne, pur şi simplu, 
surprinsă cînd Ghiţă îi propune să plece de la „Moara cu noroc“. 
„-Ce zici tu! n-ar fi bine să plecăm noi la Sf. Dimitrie de aici? 

- Pentru ce? întrebă nevasta uimită. - Nu ţi se urăşte ţie în 
singurătatea asta? - Mie? nu! - Nu ţi-e frică? - De ce?“ 

Aşadar constatăm că schimbările survenite în comportamentul 
soţului, neliniştea manifestată în anumite momente, chiar încercă- 
rile de a găsi o ieşire nu au ecou în inima Anei şi nu sînt de natură 
s-o smulgă din acest adevărat „cerc vicios“. 

6. Urmărind cu mai multă atenţie manifestările Anei, obser- 
văm că ei i-au scăpat, cu desăvirşire, sensurile şi natura implica- 
țiilor morale în care se împotmolise de-a binelea soţul ei. Aşa se 
face că proaspătul cîrciumar se molipseşte vertiginos în noul mediu 
social şi se rostogoleşte, succesiv, pe scara neomeniei, pînă la 
dezumanizare. În ziua cînd Lică i-a trimis şase grăsuni de furat, 
„Ghiţă a stătut mult la luptă cu sine: dar în cele din urmă tot i-a 
primit“. Astfel, pofta lui de cîştig capătă proporţii. De acum, 
şansele de salvare sînt aproape imposibile. Setea de înavuţire devine 
componenta predominantă a eului său „Se gindea la cîşiigul pe 
care l-ar putea face în tovărăşia lui Lică, vedea banii grămadă 
înaintea sa şi i se împăienjeneau parcă ochii: de dragul acestui 
cîştig ar fi fost gata să-şi pună pe un an, doi capul în primejdie.“ 

7. Contrastul între Ana cea gingaşă şi iubitoare, cum fusese 
înainte de a deveni cîrciumăreasă şi Ana, în noua postură, implica- 
tă de mutaţiile survenite, devine de-a dreptul izbitor, Nici atunci 
cînd are certitudinea că Ghiţă se află definitiv sub influența 
nefastă a Sămădăului, Ana nu adoptă o poziţie categorică: „Fă 
cum ştii, dar eu îţi spun că nu mă iasă inima să nu-ţi spun... că 
nu e bine să te dai prea departe cu el.“ 

După cum se poate observa, Ana nu optează pentru o ruptură 
definitivă. Diferenţa dintre ceea ce spune şi ceea ce gîndeşte este 
favorabilă tergiversării. Se pare că în sufletul ei există în această 
etapă, o contradicţie între grija de a nu-i lăsa pe Ghiţă să se 
prăbuşească şi curiozitatea de care era torturată, de a se apropia şi 
de-al cunoaşte pe Lică. De aceea protestul şi intervenţiile ei sînt, în 
realitate, fără eficienţă. Ea îl avertizează în mod formal pe Ghiţă 
că „nu e bine să meargă prea departe.“ 


8. Un contrast de proporții dramatice se manifestă între fondui 
de omenie, ce mai pulsează încă în inima lui Ghiţă şi setea de 

înavuţire care-i bintuia sufletul. Atunci cînd reizbucnesc urme de 
omenie în conştiinţa cîrciumarului, el are momente de sincere 
remuşcări şi adevărate procese de conştiinţă: „Sărmanilor mei 
copii (...), voi nu mai aveţi, cum avuseră părinţii voştri, un tată 
om cinstit“... 

9. Pe măsură ce se succed evenimentele constatăm că procesul 
de dislocare a creat nenumărate breşe, nu numai în conştiinţa lui 
Ghiţă, ci şi în sufletul Anei. De aceea, cei doi soţi vor contrasta tot 
mai mult cu ceea ce ei fuseseră anterior. Astfel, dacă, la început, 
Ana „îşi calcă pe inimă şi se dă la joc“, nu se sfieşte şi nu ezită, 
mai apoi, la distanţă de numai cîteva ore, să-şi dezvăluie brusc 
atracţia neostoită faţă de Lică Sămădăul, spunîndu-i cu accente 
pătimaşe: „Tu eşti om mă Lică, iar Ghiţă nu e decît o muiere 
îmbrăcată în haine bărbăteşti.“ Pasiunea ascunsă un timp, se 
declanşează acum cu violenţă, încît Ana îşi pierde cumpătul. Ea 
nu-l uită numai pe Ghiţă, ci şi pe copii: „- Dacă te duci şi te duci, 
ia-mă şi pe mine; nu vreau să-l mai văd“, îi spune ea Sămădău- 
lui, într-un moment în care patima, atîta timp stăvilită, ajunge 
aproape la paroxism. 


10. Conirastele se conturează între personaje ca urmare a 
influențelor din noul mediu social, şi au o cauză unică. Ele se 
declanşează sub înrîurirea nefastă a Sămădăului. Ghiţă este orbit 
de perspectiva îmbogăţirii, iar Ana nu a putut rezista atracției 
irezistibile exercitate asupra ei de un om cu înfăţişare stranie şi 
comportare diabolică. 


11. Urmărind evoluţia celor trei personaje (Ghiţă, Lică şi Ana) 
de la punctul de întîlnire şi pînă la explozia finală, observăm” un 
fapt ieşit din comun. Contrastele, între ceea ce au fost Ghiţă şi Ana 
şi ceea ce au devenit în timp, sînt atît de neaşteptate încît au spart 
tiparele obişnuitului, declanşind adevărate crize. Pe de altă parte, 
tuturor celor trei le-a lipsit ceea ce era esenţial pentru menţinerea 
echilibrului: „simțul măsurii.“ Deşi un adevărat „Voutrin al 
literaturii noastre“), nici măcar Lică Sămădăul nu mai ştie unde 


: Pompiliu Marcea, Joan Slavici, E.D.P., Buc., 1968, p.290 

şi cînd să se oprească. Din această cauză dezastrul dezlănţuit 
devine inevitabil chiar şi pentru el. 

12. În final, manifestările personajelor iau proporții ireconci- 
liabile. Ghiţă o înjunghie pe Ana sub impulsul geloziei. Din ordinul 
Sămădăului, care s-a văzut trădat şi demascat, Ghiţă este 
împuşcat în ceafă. Pentru a nu cădea viu în mîna jandarmilor, 
temutul şef de porcari preferă să-şi zdrobească ţeasta de trunchiul 
unui copac. 

Luînd act de acest deznodămînt, înţelegem mai profund sensul 
moralizator al mesajului, care reprezintă, în realitate, concepţia 
autorului: „Dacă e vorba, nu bogăţia, ci liniştea colibei tale te face 
fericit“. 

BIBLIOGRAFIE: 
loan Slavici, Nuvele, Buc., Ed. Minerva, 1971. 


MARA 
(romanul unor personaje feminine cu energii ieşite din comun) 


Dintre romanele lui Slavici, Mara este o capodoperă, un roman 
de dragoste dar şi un document social şi etnogràfic încărcat de 
poezie, ce surprinde, cu realism, aspecte semnificative din perioada 
de ascensiune economică viguroasă a oraşelor de pe valea 
Mureşului şi din cîmpia, Aradului. 

Persida, fiica precupeţei Mara, întoarsă de la pension, uimeşte 
întregul tîrg prin distincţie şi frumuseţe. Mara năzuieşte, bazîndu-se 
pe averea agonisită, s-o mărite cu unul din reprezentanţii tinerei 
intelectualităţi teologice. Criza erotică a Persidei (se îndrăgosteşte 
subit de Naţi, fiul cam netot al măcelarului Hubăr) îi răstoarnă 
planul. 7 wy 
Analiza psihologică a personajelor, motivația mabilurilor, ce le 
pun în mişcare, se face cu finețe şi măiestrie, încît romanul respiră 
o puternică senzație de viață şi adevăr: x 

„Fii, Trică, băiet cuminte“ - îl avertizează Mara pe fiul ei cînd 
constată că ar putea face un pas greşit pentru viaţă. „Fata e bună, 
frumoasă şi cu avere, intri în casă bună şi, dacă eşti om, faci ce 
vrei cu ea.“ r ? i 

Mara este un spirit practic. Ştie să acționeze şi să adopte, după 

necesităţi, soluţiile cele mai utile. Cînd află că frivola nevastă a 
patronului îi asaltează băiatul, îl sfătuieşte să fie cît.mai înţelept: 

„Nu este singura mamă care-şi mărită fata după băiatul ce-i 
place. Ţine-o cu vorba pînă ce nu-ţi dă fata ş-o să ai soacra care 
se teme de tine şi nu ţi se urcă-n cap.“ k 

Conflictul surd dintre etnii se manifestă cu aspecte de intoleran- 
tă şi între familiile celor doi tineri căsătoriți -Naţi şi Persida. 
Diferenţele de concepte religioase, ce păreau ireconciliabile, dispar 
însă în faţa purității, gingăşiei şi frumuseţii. De dragul copilului 
copiilor lor, părinţii trec peste toate obstacolele şi împăcarea se 
realizează. 

Zgâîrcenia Marei este efectul dragostei sale înverşunate faţă de 
copii şi nu poate fi pusă, sub nici-o formă, pe acelaşi plan cu 
avariţia. Un sentiment atît de nobil, ca dragostea faţă de copii, 
justifică asemenea manifestări. 

Mara şi Persida sînt personajele cele mai izbutite, posesoare ale 
unor energii ieşite din comun, cu mişcări sufleteşti deosebit de 
complicate şi nuanţate. Ele au un numitor comun şi se poate deduce 
cu uşurinţă că ereditatea îşi spune cuvîntul. Persida este o Mara în 
devenire, cum, de altfel, şi beţivanul şi risipitorul Naţi va deveni un 
Hubăr. 

Valoarea operei lui Slavici a fost apreciată cu un acut simţ al 
obiectivităţii de însuşi poetul nostru naţional care spunea: „Fiecare 
din chipurile care trăiesc şi se mişcă în nuvelele sale e nu numai 
copiat de pe ulițele împodobite cu arbori ale satului, nu seamănă 
numai exterior cu ţăranul român în port şi în vorbă, ci au fondul 
sufletesc al poporului, gîndesc şi simt ca el.“ (Timpul 1881). 

BIBLIOGRAFIE: 
Pompiliu Marcea, Joan Slavici, E.D.P.. Buc., 1968. 
Ioan Slavici, Mara, Ed. Albatros, Buc., 1972. 

BARBU ŞTEFĂNESCU DELAVRANCEA 
(1858-1918) 


(Moştenirea istorică şi sacrificiul eroic) 


A debutat în anul 1885 cu volumul de nuvele „Sultănica“ dar se 
va impune în acest gen cu „Hagi-Tudose“. 

În 1909, vede lumina rampei drama în patru acte „Apus de 
Soare“, prima piesă dintr-o trilogie cu acelaşi titlu, urmată de 
„Vitorul“ şi „Luceafărul“. Cele trei drame evocă momente din 
timpul domniilor lui Ştefan cel Mare, Ștefăniță Vodă şi Petru 
Rareş. 

Acţiunea dramei Apus de Soare se situează în anul 1504, 
ultimul an de cîrmuire al domnitorului supranumit Soarele Moldovei. 

Drama are un dublu conflict: unul intern, psihologic, conflictul 
din conştiinţa şi sufletul lui Ştefan, dintre Ştefan ca om şi Ştefan ca 
domn. Bătrîn şi bolnav îşi presimte sfîrşitul dar, ca domn, are o 
înaltă datorie faţă de ţară şi el năzuieşte să aşeze pe tron un 
urmaş demn, capabil să asigure, în continuare, neatîrnarea şi 
propăşirea (ării. 

Conflictul extern îl intensifică pe cel intern. Boierii complotişti, 
în frunte cu pahamicul Ulea, i se opun lui Ştefan, urzind să ridice 
în scaunul ţării pe un adept de-al lor. 

În aceste împrejurări, o rană mai veche de la picior recidivează 
şi singura salvare este operaţia. Ştefan o suportă cu bărbăţie dar 
este obligat să stea țintuit la pat, fiindcă orice mişcare îi periclita 
viaţa. 
Aflînd aceasta, complotiştii trec imediat la acţiune şi, cu mare 
alai, pornesc spre palat să-l înscăuneze pe Ștefăniță. 

Cu toate că ştie ce-l aşteaptă, Ştefan nu ezită nici o clipă. Se 
ridică de pe patul de suferinţă şi cu paloşul în mînă iese înaintea 
complotiştilor. 

Personaj monumental, de proporţii romantice, Ştefan cel Mare 
impresionează prin voinţa şi hotărîrea de nestrămutat. ÎI izbeşte cu 
paloşul pe Ulea retezîndu-i capul, dar, se pare, că acesta murise, în 
picioare, de spaimă, chiar înainte de a-l atinge paioşul, atît era de 

temut Voievodul. 

În fața mulţimii, Vulturul Moldovei pune mantia domnească pe 
umerii fiului său, Bogdan, pe care-l consideră a fi cel mai vrednic 
urmaş. 

Eroul excepţional, Ştefan, se suprapune, ca personaj literar, 
personajului istoric real. Discursul său din momentul înscăunării 
lui Bogdan, probează, mai presus de toate, dragostea sa neţărmuri- 
tă taţă de patrie: 

„Ţineţi minte cuvintele lui Ştefan, care v-a fost baci pînă la 
adinci bătrîneţe... că Moldova n-a fost a strămoşilor mei, n-a fost 
a mea şi nu e a voastră, ci a urmaşilor voştri ş-a urmaşilor urmaşi- 
lor voştri, în veacul vecilor... 

Extenuat, după înfăptuirea acestui act eroic, prin care se asigura 
continuitatea ţării, Ştefan se prăbuşeşte, mort, la picioarele noului 
domnitor. El a murit ca omi, dar va trăi veşnic în conştiinţa 
neamului şi a poporului pentru măreţele sale izbînzi şi înfăptuiri, 
pentru patriotismul său înflăcărat, pentru spiritul de sacrificiu 
manifestat pînă în ultima clipă de viaţă. 


BIBLIOGRAFIE: 


Barbu Ştefănescu Delavrancea. Apus. de Soare. în vol., Teatru, Editura Minerva, 
Buc., 1975. 

GEORGE COŞBUC (1866-1918) 


(evocator al orizontului vieţii ţărăneşti) 


Volumele de poezii: Balade şi idile (1893); Fire de tort (1896); 
Ziarul unui pierde vară (1902); Cîntece de vitejie (1904). 


NUNTA ZAMFIREI 


Balada „Nunta Zamfirei“, una din capodoperele operei poetice 
coşbuciene, apare în anul 1889 în revista „Tribuna“ din Sibiu şi face 
parte dintr-o proiectată epopee închinată vieţii satului. 

Se poate afirma că această baladă este o transfigurare, pe fond 
de basm, a ceremonialului nunţilor ţărăneşti năsăudene. 

Zamfira, frumoasa fată a celui mai bogat dintre împărații lumii, 
îşi alege dintre peţitori pe „cel mai drag“,un tînăr prinţ, Viorel, 
venit „dintr-un afund de răsărit.“ 

Căsătoria celor doi tineri marchează un eveniment excepţional. 
De aceea, vestea unirii lor zboară „ca vîntul“ în cele patru margini 
de pămînt şi oaspeţi de toate rangurile, în frunte cu împărați şi 
împărătese, pornesc cu alai spre casa miresei. 

Imaginile fantastice, de basm, alături de cele reale, sînt obţinute 
de poet prin hiperbolizare. Senzaţia de fabulos apare ca urmare a 
dilatării proporţiilor: 

„lar la ospăț un rîu de vin!/ Mai un hotar tot a fost plin/ De 
mese, şi tot oaspeţi rari,/ Alăturea cu ghinărari/ De neam străin./ 
A fost atita chiu şi cînt/ Cum nu s-a pomenit cuvînt!/ Şi soarele 
mirat sta-n loc,/ Că l-a ajuns şi-acest noroc,/ Să vadă el atîta joc,/ 
Pe-acest pămînt!“ 

Personificarea soarelui este o modalitate specifică basmului 
fantastic popular. Omul din popor îşi exprimă dorinţa de a avea 
alături, în asemenea momente cruciale ale vieţii, tot ce poate fi mai 
reprezentativ şi mai sublim în natură: soarele şi luna. În Călin (File 
din poveste), tradiţia se confirmă: 


„Socrul roagă-n capul mesei să poftească să se pună/ Nunul 

mare, mîndrul soare şi pe nună, mîndra lună.“ 


Între cele două opere există însă, din acest punct de vedere, o 
diferență de planuri. În balada lui Coşbuc, nunul este un personaj 
real, un pămintean, în timp ce soarele, personificat, participă, doar 
afectiv, la acest eveniment unic, după cum s-a putut observa din 
versurile citate. 

Granița realului este depăşită şi trecerea în zona fantasticului 
se obţine, ca şi la Alecsandri, în „Vîntul de la miazăzi“, prin 
apariţia unor personaje tipice basmelor fantastice: 


„Ba Peneş-impărai, văzind/ Pe Barbă-Cot, piticul, stînd/ Pe-un 
gard de-alături privitor,/ L-a pus la joc/ -Şi-ntre popor/ Sărea 
piticu-ntr-un picior/ De nu-şi da rînd!“ 


Prezenţa piticului Barbă-Cot, printre celelalte personaje fantasti- 
ce, are o dublă semnificaţie: să accentueze atmosfera insolită, 
fantastică şi să creeze momente comice, de destindere şi -desfătare, 
să predispună la veselie şi voie bună pentru ca nuntaşii să țină 
minte evenimentul cît mai mult cu putință. „Şi se chefuiră şi se 
veseliră de o ţinură minte cît trăiră.“ (Tinerețe fără bătrâneţe şi 
viaţă fără de moarte). 

Hora este surprinsă sub aspectul său tradiţional, ca o formă de 
manifestare populară de larg răsunet: 


„Şi-n vremea cît s-au cununat,/ S-a-ntins poporul adunat/ Să 
joace-n drum după tilinci:/ Feciori la zece fete cinci,/ Cu zdrăngă- 
neii la opinci,/ Ca-n port de sat./ Trei „paşi la stînga linişor/ Şi alţi 
trei paşi la dreapta lor;/ Se prind de miini şi se desprind,/ Se-adună 
cerc şi iar se-ntind,/ Şi bat pămîntul tropotind,/ În tact uşor.“ 


Sesizăm o sincronie perfectă între cadenţa versurilor, linia 
muzicală şi aspectul coregrafic. 

Personajele fantastice, cu excepţia lui Barbă-Cot, sînt fără 
fizionomie. Împărații, sosiți din cele patru margini de pămînt şi 
amestecați printre nuntaşi, nu au nimic fantastic în afară de nume, 
prin intermediul căruia ei aparțin altei lumi. Atunci cînd aceștia fac 
HE gest sau cînd vorbesc, se suprapun cu desăvîrşire personajelor 
reale: 

„Şi vesel Mugur-împărat/ Ca cel dintii s-a ridicat/ Şi cu paharul 
plin în mîini,/ Precum e felul din bătrini/ La orice chef între 
români,/ El a-nchinat./ Şi-a zis: - Cît mac e prin livezi,/ Atîţia ani la 
miri urez!/ Şi-un prinţ la anul blînd şi mic,/ Să crească mare şi 
voinic-/ lar noi să mai jucăm un pic/ Şi la botez!“ 

Comparaţia de substanţă florală şi de ordin cantitativ, „cît mac 
e prin livezi“, ne trece, de asemenea, prin dimensiunile sale absolute, 
în zona fantastic ului. 


O SCRISOARE DE LA MUSELIM-SELO 


Poezia se costituie ca un înalt omagiu adus ostaşului român - 
erou al Războiului de Independenţă din 1877. 

Procedeul poetic uimeşte prin simplitate: o scrisoare a soldatului 
Ion - nume simbolic, adresată mamei sale. În această misivă ni se 
înfăţişează sintetic ravagiile războiului, proporţiile jertfei de sînge 
plătite de popor: 

„Apoi să ştii c-a fost război/ Şi moarte-aici, nu şagă;/ 

Cădeau pe dealuri, dintre noi;/ Ca frunza, mamă dragă./ Şi-acolo-n 
deal, cum fulgera,/ Un plumb simţii că vine/ Şi n-avu loc, cît larg 
era,/ Deciît în piept la mine“. 

Deşi a fost rănit de moarte, gîndurile soldatului, sublime prin 
puritatea sentimentelor care le poartă, se îndreaptă cu duioşie către 
cei dragi, alternînd însă cu sentimentul de mîndrie că a participat 
efectiv la înfringerea definitivă a duşmanului: 

„ Şi i-am făcut, măicuţă, vînt,/ L-am scos de tot din ţară,/ 
Măcar stătea pe sub pămînt/ Şi nu ieşea pe-afară“. 

Dorinţa vie de a-şi relua îndeletnicirile, atît de îndrăgite, 
sugerează optimismul şi dragostea de viaţă caracteristice omului 
din popor chiar şi în împrejurările cele mai vitrege: 

„Să-mi văd, o, dare-ar Sfîntul,/ Cum cade iarba-n calea mea/ 
Şi-mi bate-n plete vîmul!“ 

Cititorul situst, de-a lungul receptării scrisorii, pe aceeaşi undă 
de aspiroj au soldatul rănit, este şocat de răsturnarea imprevizibi- 

lă din final, care vine după anunţul fremătător de dragoste şi 
speranţă: 

„Dar uite, nu e nu ştiu cît/ O lună chinuită/ Şi-o să te strîng de 
după git,/ Măicuţa mea iubită...“ 

Deznodămîntul, prin această răstumare de planuri, capătă 
dimensiuni inconfundabile: 

„Aşa mi-a spus Ion să-ţi scriu,/ lubească-ţi-l pămîntul/ Şi-am 
tot lăsat pînă-a fost viu,/ Şi-mi ţin acum cuvîntul,/ Să te mîngiie 
Dumnezeu,/ C-aşa e la bătaie -/ Şi-am scris această carte eu,/ 
Căprarul Nicolae“. 

Limbajul poetic, procedeele stilistice sînt în sincronie deplină cu 
simplitatea întregului demers poetic. Comparaţiile, de exemplu, 
surprind prin acurateţea şi plasticitatea lor: 

„(Cădeau pe dealuri, dintre noi,/ Ca frunza, mamă dragă“. 

Momentul tragic: rănirea mortală a soldatului este punctat 
printr-o comparaţie cu sens cantitativ - spaţial: 


„Şi-acolo-n deal, cum fulgera,/ Un plumb simţii că vine/ Şi n- 
avu loc, cît larg era,/ Decit în piept la mine“. 


Glorificînd spiritul de jertfă al acelora care au zidit independen- 
ţa, poezia se înscrie în cartea de aur a literaturii noastre de evocare 
a trecutului vitejesc de luptă pentru independenţă. 


BIBLIOGRAFIE: 


George Coşbuc, Poezii. Ed. Albatros, Buc., 1976. 

OCTAVIAN GOGA (1881-1938) 


(poetul pătimirii noastre) 


Volume: Poezii (1905); Ne cheamă pămîntul (1909); Din umbra 
zidurilor (1913); Cîntece fără ţară (1916). 

Poetul Octavian Goga a fost supranumit cîntăreţ al năzuinţelor 
poporului căci, în opera sa, se simte un putemic suflu mesianic, o 
nestăvilită dorinţă de. eliberare naţională a românilor asupriţi din 
Transilvania. In multe din paginile sale, natura însăşi, personificată, 
trăieşte drama poporului subjugat: „La noi sînt codri verzi de brad/ 
Şi cîmpuri de mătasă,/ La noi atîția fluturi sînt,/ Şi-atita jale-n 
casă./ Privighetori din alte ţări/ Vin doina să ne-asculte;/ La noi 
sînt cîntece şi flori/ Şi lacrimi multe - multe...“(Noi). 


RUGĂCIUNE 


Cu această poezie se deschide primul volum publicat de Goga 
în 1905, avînd o semnificaţie de ordin programatic, întrucît ea 
exprimă crezul literar al poetului. 

Ca exponent, ca „glas de trîmbiţă“ al celor mulţi şi umiliţi, 
poetul aspiră să descifreze tainele firii, să pătrundă misterele 
unor sentimente şi atitudini umane cum ar fi ura şi iubirea, astfel 
încît să poată deveni sprijinul de nădejde al celor oropsiţi: 

„În veci spre cei rămaşi în urmă,/ Tu, Doamne, văzul meu 
îndreaptă.“ 

Limbajul artistic se defineşte, nu numai prin compunerea 
metaforică, ci şi prin lexicul de substanţă biblică, prin natura 
inedită a invocaţiei: 

„Dezleagă minţii mele taina/ Şi legea farmecelor firii,/ Sădeşte- 
n braţul meu de-a pururi/ Tăria urii şi-a iubirii./ Dă-mi cîntecul şi 
dă-mi lumina/ Şi zvonul firii-ndrăgostite,/ Dă-i raza. soarelui de 
vară/ Ploapei mele ostenite.“ 


În concepţia lui Octavian Goga poezia trebuie să fie ca un 
torent care se năpusteşie peste zăgazuri. În glasul şi în zbuciumul 

ei să ascultăm şi să auzim „cîntarea pătimirii noastre.“ 

Romantismul poeziei lui Goga apare cu pregnanţă chiar şi în 
Rugăciune, cu tot substratul ei programatic. Poetul tinde cu 
înflăcărare spre absolut, năzuind să cuprindă şi să exprime, în 
versurile sale, aspiraţiile şi durerile întregii lumi: 

„Alungă patimile mele/ Pe veci strigarea lor o frînge,/ Şi de 
durerea altor inimi/ Învaţă-mă pe mine a plinge./ Nu rostul meu, 
de-a pururi pradă/ Ursitei maştere şi rele,/ Ci jalea unei lumi, 
părinte,/ Să plîngă-n lacrimile mele.“ 


OLTUL 


Poezie patriotică prin excelenţă, ea impresionează prin mesajul, 
prin chemarea la luptă şi la redeşteptare naţională a tuturor 
românilor. Oltul, rîul legendar, apare în invocaţia poetului asemenea 
lui Făt-Frumos din basme, ca singurul erou capabil să salveze 
împărăţiile de la pieire. De această dată, Oltul este personificat în 
ipostază de haiduc: 

„Demult, în vremi mai mari la suflet,/ Erai şi tu haiduc, 
moşnege,/ Cînd domni vicleni jurau pe spadă/ Să sfarme sfînta 
noastră lege;/ Tu frate plînsetelor noastre/ Şi răzvrătirii noastre 
frate,/ Urlai tăriilor amarul/ Mîniei tale înfricoşate.“ 


În planul simbolic, Oltul semnifică fiinţa noastră naţională iar, 
pe de altă parte, el este martorul permanenţei şi vechimii noastre, 
al durerii şi al valului de deznădejde care a cuprins poporul odată 
cu subjugarea sa: 


„Neputincios pari şi tu astăzi-/ Te-a-ncins cu lanţuri împăratul./ 
Ca unda ta strivită gemem/ Şi noi tovarăşii tăi buni.“ 


În final, invocaţia are inflexiunile unei dezamăgiri, ale „visului 
neîmplinit“, dar şi pe cele ale imprecaţiei şi blestemului împotriva 
asupritorului, determinăte de aparenta zădămicie a luptei de 
eliberare naţională. În numele întregului popor, Oltul primeşte o 
misiune testamentară şi, în cazul unui eşec al luptei de eliberare, lui 
îi revine datoria de a ne răzbuna în faţa cotropitorilor: 

„Dar de ne-am prăpădi cu toţii,/ Tu, Oltule, să ne răzbuni!/ 
Să verşi păgîn potop de apă/ Pe şesul holdelor de aur;/ Să piară 
glia care poartă/ Înstrăinatul nost'tezaur;/ Țărîna trupurilor noastre/ 
S-o scurmi de unde ne-ngropară/ Şi să-ţi aduni apele toate -/ Să 
ne mutăm în altă ţară!“ 


BIBLIOGRAFIE: 


Octavian Goga, Poezii, Ed. Albatros, Buc.. 1976. 


TUDOR ARGHEZI (1880-1967) 


(oscilaţia între certitudine şi incertitudine) 


Poetul „cuvintelor potrivite“ se situează în imediata vecinătate 
a lui Eminescu în ceea ce priveşte contribuţia sa la „creşterea limbii 
româneşti“. 

Inovația poetică argheziană cunoaşte o arie lingvistică dintre 
cele mai întinse dar şi cu numeroase aspecte paradoxale. Dacă, la 
prima vedere, s-ar părea că verbul său dezorganizează, constatăm 
că, de fapt, el este liantul poeziei sale. Cuvintele şi expresiile uzate 
au căpătat, în opera lui, o nouă strălucire, prin folosirea unor 
procedee stilistice insolite: împerecherea unor substantive concrete 
cu atribute abstracte: „ţăndări de curcubee“; „scamă de zare“ sau 
- substantive abstracte cu atribute concrete: „zări de smoală“; 
„suflete de molecule“. A dat noi dimensiuni unor tropi şi unor figuri 
de stil cunoscute, făurind şi altele noi, cum ar fi: anominaţia 
(reluarea cuvintelor din aceeaşi familie) „L-a împietrit pietrarul“; 
inversiunea: „Ciocoiul fură lumea şi lumea pe ciocoi“; comparaţia: 
„Un mugure de foc ca un altoi“. Úr 

A publicat numeroase volume, printre care: Cuvinte potrivite 
(1927); Flori de mucigai (1931); Ce-ai cu mine vîntule? (1937); 
Cîntare omului (1956); Silabe (1965); Ritmuri (1966); Noaptea 
(1967); Călătorie în vis - postum (1973). 

Tablete: Icoane de lemn (1929); Bilete de papagal (1946); Cu 
bastonul prin Bucureşti, (1962). 

Romane: Ochii Maicii Domnului (1934), Cimitirul Buna Vestire 
(1936); Lina (1942). i 

Lirica argheziană se particularizează prin introducerea în poezie 
a marilor întrebări cu privire la existența umană (Psalmii), 
întrebări cu puternic substrat filozofic şi moral. De asemenea prin 
ineditul poeziei de dragoste şi a celei cu tematică socială. 


TESTAMENT 


Apare în fruntea volumului de debut din 1927, intitulat „Cuvinte 
potrivite“ şi exprimă poziţia programatică, „arta poetică“ a lui 
Tudor Arghezi. 

Poezia surprinde, în primul rînd, sub raport lexical. Imaginile sînt 
foarte concrete. Este relevată valoarea muncii creatoare, truda 
investită pentru modelarea cuvintelor spre a le da forţă să exprime, 
cît mai concis şi mai plastic, ideile. 

Pornind de la graiul „cu îndemnuri“ pentru vite, Arghezi ajunge 
la poezie, la limbajul cizelat, ca expresie inefabilă a spiritului 
elevat. 


„Ca să schimbăm acum întîia oară,/Sapa-n condei şi brazda-n 
călimară,/ Bătrinii-au adunat, printre plăvani;/ Sudoarea muncii 
sutelor de ani;/ Din graiul lor cu-ndemnuri pentru vite/ Eu am ivit 
cuvinte potrivite.“ 


Din poezie se desprind mai multe idei programatice: 


- Cartea este menită să reflecte idealurile şi aspiraţiile celor 
mulţi, ale poporului şi să devină unul din bunurile sale cele mai de 
preţ: „E-ndreptăţirea ramurei- obscure/ leşită la lumină din pădure/ 
Şi dînd în vîrf, ca un ciorchin de negi,/ Rodul durerii de vecii 
întregi.“ 


- Poezia este forma artistică de reflectare şi de răzbunare a 
realităţii. Ea poate da cuvintelor o nouă substanţă semantică: 
„Din bube, mucegaiuri şi noroi/ Iscat-am frumuseți şi preţuri noi.“ 

-Prin intermediul poeziei, urîtul poate deveni frumos, aşa cum şi 
frumosul poate izvori din urit: „Le-am prefăcut în versuri şi-n 
icoane/ Făcui din zdrenţe muguri şi coroane.“ 


- Poezia este atît har-inspiraţie, cît şi meşteşug: „Slova de foc şi 
slova tăurită/ Împerecheată-n carte se mărită,/ Ca fierul cald 
îmbrăţişat în cleşte.“ 


Îmbinările neaşteptate de cuvinte dau poeziei o încărcătură 
tulburătoare. Epitetul, comparaţia, metafora au, la Arghezi, altă 
coloratură, stidînd convenienţele: „Am luat ocara, şi torcînd uşure/ 
Am pus-o cînd să-mbie, cînd să-njure./ Am luat cenuşa morţilor 
din vatră/ Şi am făcut-o Dumnezeu de piatră.“ 

Comparaţia „ca un ciorchin de negi“, în care se include şi un 
epitet, rezultă, din îmbinarea stranie a cuvintelor - ciorchin şi negi, 
de unde şi forța imagistică atât de revelatoare. Epitetul oximoron: 

„ca fierul cald îmbrăţişat în cleşte“, ca şi cel ornant: „slova de foc 
şi slova făurită “ au la Arghezi o rezonanţă estetică unică. 

Poezia „Testament“ se impune, atit în ceea ce ţine de inovaţia 
lingvistică, de limbajul poetic, cît şi în ceea ce exprimă estetica 
literară argheziană. 


BELŞUG 


Apare ca şi „Testament“ în volumul de debut menţionat şi este, 
în esenţă, un elogiu adus ţăranului român, truditor devotat al 
pămîntului: „EI, singuratic, duce către cer brazda pomită-n ţară 
de la vatră.“ 

Autenticitatea imaginii, senzaţia de participare nemijlocită la 
munca îndirjită a ţăranului este amplificată şi de introducerea 
gradată şi variată a diferitelor procedee stilistice. 

Enumeraţia, una din cele mai simple figuri de stil, este folosită 
de poet pentru a sugera, atît dăruirea şi încrîncenarea ţăranului în 
munca pe ogor, cît şi sentimentul de preţuire absolută a produselor 
muncii sale: „Grîu, păpuşoi, secară, mei şi orz,/ Nici o sămînţă 
n-are să se piardă.“ 

“Capacitatea de concentrare, de condensare a expresiei, caracteris- 
tică lui Arghezi, se poate proba şi în cazul poeziei „Belşug“. 
Efortul, uneori epuizant, pe care-l depun vitele trăgînd plugul, este 
sugerat prin metafora „împiedicaţi în fier“, alături de comparaţiile: 
„Par, el de bronz şi vitele-i de piatră“, ce vin să întărească ideea 
de trudă. 

Durata muncii ţăranului, cuprinsă totdeauna între zorii zilei şi 
amurgul serii este relevată printr-o metonimie: „Ager oţelul rupe de 
la fund/ Pămîntul greu, muncit cu duşmănie/ Şi cu nădejde, pînă 
ce, rotund,/ Luna-şi aşează ciobul pe moşie.“ 

În finalul poeziei se simte parcă integrarea organică a ţăranului 
în pulsaţia universală: „E o tăcere de-nceput de leat“ şi Dumnezeu, 
însuşi, în sensul de intim, apropiat, familiar, păşeşte alături, 
binecuvîntînd astfel munca sfîntă a ţăranului, truda lui eroică: „Tu 
nu-ţi întorci privirile-napoi,/ Căci Dumnezeu, păşind apropiat,/ li 
vezi lăsată umbra printre boi.“ 

Grupul statuar, ca imagine peisagistă-simbol, realizat din 

comparaţiile amintite anterior: „Par, el de bronz şi vitele-i de 
piatră“, capătă în contextul poeziei, accente şi chiar implicaţii 
filozofice mai adînci cu privire la dragostea şi prețuirea ţăranului 
faţă de vitele şi uneltele sale de muncă, subliniind, în acelaşi timp, 
şi ideea de durată eternă a muncii ţăranului pe pămînt. 


CEL CE GÎNDEŞTE SINGUR 


Apare în ciclul „Cîntare omului“ (1956) ca un înălţător omagiu 
adus minţii omului, temerităţii sale, iscusinţei cu care a acţionat de- 
a lungul vremurilor, născocind treptat, de la cele mai simple unelte 
pînă la cele mai complexe aparate, cu care asaltează universul, 
fiind acum capabil „omenirea în cîteva secunde,/ S-o-ntinerească 
nouă pe veci ori s-o scufunde.“ 

Printr-un procedeu stilistic dintre cele mai uzitate, enumeraţia, 
poetul evocă realizările inimaginabile ale omului, sugerînd astfel 
întreaga sa măreție: „Că omul zămisleşte puterea din poveşti./ Se 
face depărtarea mai scurtă decit pasul,/ La mii de paşi s-aude şi se 
cunoaşte glasul./ Vorbeşti cu fundul lumii la tine din odaie,/ 
Secunda-ntrece veacul şi timpul se-nconvoaie./ (...) Şi, în sfîrşit 
urmaşul lui Prometeu, el, omul,/ A prins şi taina mare, a tainelor, 
atomul.“ 


NEHOTĂRÎRE 


Face parte din volumul „Cuvinte potrivite“ şi se caracterizează 
prin marile întrebări ridicate asupra universului şi destinului fiinţei 
umane. Ideea filozofică pe care se axează a fi sau a nu fi, depăși- 
tă de orgoliul caracteristic fiinţelor cutezătoare, de a descifra 
tainele şi enigmele firii ca şi în „Psalmi“, se distinge aspiraţia, 
dorinţa poetului de a cuceri necunoscutul, în timp ce-l bîntuie 
nesiguranța, îndoiala: „Cîrpi-voi pe-ntuneric mantaua vieţii mele./ 
Drept mulţumire şti-voi că cerurile reci/ Vor strecura prin găuri 
lumina unei stele," 

In cele din urmă poetul renunţă la cunoaşterea raţională, 
adoptînd-o pe cea simpatetică de trăire nemijlocită cu tainele 
universului. 

Limbajul se distinge datorită forței expresive pe care o capătă 
cuvintele prin asociere: „Să bat noroiul vremii;“ „îmi umileşte cîrja 
şi-mi înconvoaie crinii;* în timp ce verbul materializează ideea: „Şi 
inima urmează s-atîrne ca un lacăt;“ „deschide-mi-te suflet, prin 
şapte ochi de flaut.“ 

Arghezi se apropie de concepţia filozofică a lui Blaise Pascal 
din atorismul: „Omul nu-i decît o trestie, cel mai slab din natură, 
dar este o trestie ginditoare“, aşa cum o dovedesc întrebările 
retorice din final: „De ce nu pot să nu ştiu, de ce nu pot să n-aud/ 
In ce stă rostul zilei şi preţul de-a ţi-o trece? Deschide-mi-te, suflet, 
prin şapte ochi de flaut,/ Şi cîntecul şi viaţa şi moartea să le-nece“. 

In lirica argheziună transpare factura spirituală a poporului. 
Poezia sa se impune, atît datorită limbajului inedit, cît şi cutezanţei 
meditative. In ordinea tematică de idei şi motive, Arghezi se înscrie 
ascendent în tradiţii poeziei noastre, fiind totodată, pe măsura 
saltului calitativ realizat, o expresie modemă a geniului nostru 
naţional. 

Prin universul ei atît de bogat şi de diversificat, prin valorile ei 
etice şi estetice, poezia argheziană a pătruns şi în tezaurul literaturii 
universale. 


BIBLIOGRAFIE: 
Tudor Arghezi. Poezii. Ed. Minerva. Buc.. 1971. 

LUCIAN BLAGA (1895-1961) 


(interferența dintre poezie şi filozofie) 


Poet, dramaturg, filozof şi eseist. T 
Volume: Poemele luminii (1919), Paşii profetului (1921); În marea 
trecere (1924); Laudă somnului (1929); La cumpăna apelor (1933); 
La curţile dorului (1938); Nebănuitele trepte (1943); 

Dintre piesele de teatru menţionăm: Zamolxe (1921); Meşterul 
Manole (1927); Avram lancu (1934); Anton Pann (1945). 

Studii de filozofie şi eseuri: Trilogia cunoaşterii, Trilogia 
culturii; Trilogia valorilor. 

Poezia „EU NU STRIVESC COROLA DE MINUNI A LUMII“ 
deschide primul său volum de poezii şi exprimă, ca şi la alţi mari 
poeţi, crezul sáu literar, constituindu-se într-o adevărată artă 
poetică. 

Sub influenţa propriului său sistem filozofic, Blaga consideră 
că poezia este un mijloc de cunoaştre specific, pe care el îl 
valorifică în mod diferențiat, în raport cu alţii, în scopul de a 
potenţa misterele vieţii, tainele lumii: 


„Eu nu strivesc corola de minuni a lumii,/şi nu ucid/ cu mintea 
tainele, ce le-ntilnesc/ în calea mea/ în flori, în ochi, pe buze ori 
morminte./ Lumina altora/ sugrumă vraja nepătrunsului ascuns/n 
adincimi de întuneric,/dar eu,/ eu cu lumina mea sporesc a lumii 
taină-/ Şi-ntocmai cum cu razele ei albe luna/ nu micşorează,/ci 
tremurătoare/ măreşte şi mai tare taina nopţii/ aşa îmbogăţesc şi 
eu/ întunecata zare/ cu largi fiori de stînt mister/ şi tot ce-i ne-nţeles/ 
se schimbă-n ne-nţelesuri şi mai mari/ sub ochii mei/ căci eu 
iubesc/ şi flori şi ochi şi buze şi morminte.“ 


În concepţia poetului, ideile corespund cu cele ale filozofului din 
„Cunoaşterea luciferică“ (1933) şi cu acelea din „Trilogia culturii“, 
unde Blaga se referă la dualitatea cunoaşterii. În această viziune 
numai cunoaşterea poetică (luciterică) poate asigura potenţarea 
misterului, în contrast cu cea logică (paradisiacă), suspectată de 
distrugerea lui prin luciditate excesivă. 

Diferenţa dintre cele două forme de investigare a realităţii este 

sesizată, în poezie, prin antiteza dintre termeni. Aceştia îl pun pe 
poet în opoziţie cu toţi ceilalţi: Eu nu strivesc... Lumina altora 
sugrumă...“ 

Aşa deci crezul poetic, pe care-l propagă Blaga, este acela că 
nu cunoaşterea raţională poate produce revelaţia, ci aceea luciferi- 
că, prin imagini metaforice, care poate da naştere emoţiei şi 
sentimentelor. 


GORUNUL 


Este o elegie pe tema morţii. 

Ca şi în balada populară, „Mioriţa“, unde ciobanul nu este 
îngrozit în faţa morţii prezumtive, poetul se distinge printr-o 
seninătate absolută. 

Aflat într-un moment de relaxare, poetul este tulburat de 
presentimentul morţii şi constrins să mediteze asupra destinului său 
implacabil. El încearcă să descopere care ar putea fi locul său într- 
o perspectivă cosmică. Gindul i se opreşte însă la copacul sub care 
se află şi este surprins de relaţia ce s-ar putea stabili, inevitabil, 
între el şi gorun: „O, cine ştie? - Poate că/din trunchiul tău îmi vor 
ciopli/ nu peste mult sicriul.“ 

Ideea de moarte este evocată aici printr-o metonimie, accentuată 
apoi de o întiorare metafizică, deoarece poetul simte sau aude cum 
sicriul creşte în trunchiul gorunului:,„Şi mut/ ascult cum creşte-n 
trupul tău sicriul,/ Sicriul meu.“ 

Prin enumeraţie sînt accentuati anumiţi termeni şi esenţializate 
ideile ce derivă din aceştia: Şi mut/ ascult...*; „şi liniştea ce voi 
gusta...“; „Şi-n zvonuri dulci...“ 

Sensul fundamental al poeziei este acela că viaţa nu poate fi 
altceva decit o „mare trecere“, pe care poetul filozof o aşteaptă cu 
seninătate. 

VARĂ 


Deşi nu este un pastel în accepțiunea clasică a noţiunii, din 
poezia Vară se desprinde o imagine a anotimpului, caracteristic, atât 
prin întinderea lanurilor, cît şi prin căidura copleşitoare:,„Dogoare,/ 
Pămîntu-ntreg e numai lan de grîu/ şi cîntec de lăcuste.“ 

Imaginea peisagistă a cîmpului se impune prin percepţia la nivel 
senzorial a proceselor care se produc în arşiţa ucigătoare cînd 
„Spicele îşi ţin la sîn grăunţele iar timpul îşi întinde leneş clipele.“ 

Comparaţia: „ca nişte lungi picioare de păianjen“, ca şi 
personificarea de proporţii hiperbolice: „În soare spicele îşi ţin la sîn 
grăunţele/ ca nişte prunci ce sug“, au în context rolul de a impune 
imaginea peisagistă ca atare, odată cu percepţia valorilor pe care 
le semnifică. 


BIBLIOGRAFIE: 


Lucian Blaga. Opere. vol.i (poezii). Ed. Albatros, Buc., 1972, 


ION BARBU (1895-1961) 


(poet al orizontului balcanic) 


Poemul După melci, inspirat din vatra folclorică românească 
se remarcă iniţial prin tenta umoristică: 


„.«Pranci de treabă,/Scunzi, peltici,/ ... Ţînci ursuzi,/ Desculţi şi 
uzi/ Fetişcane/ Cozi plăvane/ Inşfăcate-n largi zăvelci/ O pomeau 
în turmă bleagă/ Să culeagă/ Ierburi noi, crăiţe, melci...“ 


Odată cu imprevizibila schimbare a anotimpului, atmosfera 
capătă culorile fantasticului straniu. Întunericul animat ia forma 
unor căpcăuni care „cască/Buze sarbede de iască.“ 

Dezlănţuirea forţelor naturii este realizată, atit prin dinamismul 
versului scurt, cît şi prin epitetul ornant: 


„Toată noaptea viscoli.../Încă bine n-ajunsesem/Că pormi, 
duium, să vie/ O vitorniţă tîrzie/ De păresimi./ Vîntura, stîrnind 
gîlceavă,/ Albă pleavă;/Şi cădeau şi mărunţei/Bod de mei.../Nin- 
gea bine, cu temei,/In bordei/ Foc vîrtos mînca năpraznic/ Retevei.“ 

Primejdia abătută pe neaşteptate asupra fiinţei atît de plăpînde 
a melcului, accentuează starea sufletească de derută a copilului. 

Cu speranţa salvării în suflet, în zorii cu „ un pic de soare,“ 
copilul aleargă să regăsească mica vietate. Deznodămîntul este 
dramatic. Gerul năprasnic l-a încremenit definitiv, arătînd acum ca 
„O nuia.../Limbă vînătă sucită“ ce-l „ţinea în zgărzi de ger.“ 

Intîmplarea are şi un anumit tîlc filozofic. Încercarea de a depăşi 
limitele datului natural se sfirşeşte totdeauna tragic. 


RIGA CRYPTO ŞI LAPONA ENIGEL 


După cum se ştie, poemul este considerat, prin comparaţie cu 
Eminescu, un luceafăr întors, pornind de la poziţiile contrastive ale 
personajelor din cele două opere. În poemul lui Ion Barbu, fiinţa 
masculină, aparţinînd unei lumi inferioare, regnului vegetal, regele 
ciupearcă se îndrăgosteşte de o fiinţă feminină, lapona Enigel - 
simbol al superiorității şi al luminii şi o invocă să-l urmeze în 
lumea lui tainică, aflată în umezeala şi în întunecoasa umbră a 

pădurii. Îndrăgostită, la rîndul ei de soare, lapona îl refuză, 
exprimîndu-şi aversiunea faţă de lumea lui: „Eu de umbră mult 
mă tem.“ 


Tentativa regelui ciupearcă de a încălca legile datului său 
natural, sub imperiul iubirii, va avea consecinţe tragice. 
Nesăbuinţa de a o urma în lumea ei pe fiinţa iubită, îi este 
fatală: „Că-i greu mult soare să îndure/ Ciupearcă crudă de 
pădure,/ Că sufletul nu e fintînă,/ Decât la om fiară bătrână. “ 


Alegoria este simbolică întocmai ca şi la Eminescu. Riga 
Crypto, stăpîn în lumea vegetală, trăieşte ca şi Hiperion drama 
singurătăţii, se îndrăgosteşte de o ființă ce aparţine altei lumi 
şi aspiră la fericire. Povestea acestei iubiri este de natură 
fantastică, aflîndu-se pe acelaşi plan cu iubirea dintre Cătălina şi 
Hiperion, numai că deznodămîntul este în totală diacronie. În 
timp ce Cătălina, sclavă a iubirii efemere, fuge în lume cu pajul 
Cătălin, izbutind temporar în aspiraţia sa spre fericire; Craiul 
Crypto plăteşte cu viaţa nesăbuința sa, încercarea de a evada din 
condiţia predestinată: 


„Dar soarele aprins inel,/ Se oglindi adînc în el;/ De zece ori 
fără sfială,/ Se oglindi în pielea-i cheală: 


Şi sucul dulce înăcreşte!/ Ascunsa-i inimă plezneşte. “ 


În diacronie cu poemul Luceafărul, se simte, aici, şi o 
anumită tentă de ironie faţă de manifestările nesăbuite ale regelui 
crupearcă, de-a păşi, sub impulsul nemăsurat al iubirii, alături de 
fiinţa iubită, într-o lume total ostilă. 


BIBLIOGRAFIE: 


Ion Barbu, Poezii, Proză, Publicistică, Ed. Minerva, Buc., 1987. 


MIHAIL SADOVEANU (1880-1961) 


(elogiul lumii arhaice) 


Este unul dintre marii noştri scriitori naţionali care ne-a lăsat o 
operă impresionantă ca valoare şi întindere. Menţionăm cîteva 
dintre capodopere: Ţara de dincolo de negură (1926); Împărăţia 
apelor (1928); Hanu-Ancuţei (1928); Zodia Cancerului sau Vremea 
Ducăi- Vodă (1929), Baltagul (1930); Trilogia Fraţii Jderi: Voll, 
Ucenicia lui lonuţ (1935); Vol.I, Izvorul Alb (1936), Vol.III, 
Oamenii Măriei sale (1942). 


HANU-ANCUŢEI 


Această operă este o suită de povestiri în ramă, multe dintre 
ele descinzind parcă dintr-o perspectivă mitologică şi avînd la 
bază motivul vinului şi al viței de vie. 

Încă de la deschiderea volumului, aflăm că, într-un moment de 
răscruce pentru destinele lumii, mereu nestatomică şi în viltoare, 
viţa de vie este un element de referinţă care exprimă, parabolic, 
coexistenţa ciclurilor de decădere şi de compensație: 


„(...) moş Leonte, cercetînd în cartea lui de zodii şi tălmăcind 
semnele lui Iraclie-împărat, a dovedit cum că acele paseri cu 
penele ca bruma s-au rădicat rătăcite din ostroavele de la marginea 
lumii şi arată veste de război între împărați şi belşug la viţa de 
vie. 

Apoi într-adevăr, împăratul Alb şi-a ridicat muscalii lui împo- 
triva limbilor păgîne şi, ca să se împlinească zodiile, a dăruit 
Dumnezeu rod în podgoriile din [ara de jos de nu mai aveau vierii 
unde să puie mustul.“ 

Motivul vinului asigură un anumit echilibru între legendă şi 
realitate, o unitate de natură psihologică între povestitori şi 
ascultători: 

„Ş-atuncia a fost la Hanu-Ancuţei vremea petrecerilor şi a 
poveştilor. Taberele de cară nu mai istoveau, lăutarii cîntau fără 
oprire. Cînd cădeau unii doboriţi de trudă şi de vin, se ridicau alţii 

de prin cotloanele hanului. 
Ş-atitea oale au tărămat băutorii de s-au crucit doi ani muierile 
care se duceau la tîrg la Roman.“ 


În general, cele nouă povestiri: Iapa lui Vodă; Haralambie; 
Balaurul;F întîna dintre plopi;Cealaltă Ancuţă; Judeţ al sărmani- 
lor; Negustor lipscan; Orb sărac; Istorisirea Zahariei F întînaru, 
sînt evocări ale unor întîmplări dramatice, date la iveală numai sub 
imperiul vinului, ca în cazul ciobanului Constandin Moţoc: 


„Dar pot spune că, bînd vin cu o asemenea oală, nu-mi mai pot 
aduce decit cu greu aminte de-o întîmplare ca aceea.“ Contrar 
acestei afirmaţii ce-ar putea însemna un posibil fenomen de 
amnezie: „-Ce-am vrut-eu să spun? se întrebă el, zimbind din 
depărtare şi singurătate.“ Ezitarea nu pare să fie decit expresia 
umilă şi sinceră a unui om care nu şi-a mai încercat niciodată 
pînă atunci harul povestirii,.căci ascultindu-l pe acela care fusese 
„virit într-un gard cu gitu strîns între nuiele“, unde l-au mai rupt 
cîinii de pe lături şi l-a muşcat gerul bobotezei înspre ziuă, iar apoi 
băgat cu picioarele „în lăptocul morii, ca să simţească zimţii 
gheții şi să nu mai îndrăznească a sui ameninţare împotriva unui 
obraz boieresc“; descoperim, în spusele sale, cruzimile unui trecut 
dar şi vocaţia naraţiunii pe care nu şi-o bănuia. (Judeţ al sărmani- 
lor). 

Multe dintre povestiri se înscriu în aceeaşi linie dramatică, de 
dezvăluire a unor întîmplări crîncene care au lăsat urme adinci pe 
trupul sau în inimile oamenilor. 

Din povestea călugărului Gherman, aflăm că Vodă însuşi, 
disperat de puterea şi împotrivirea haiducului Haralambie, este 
nevoit să-l pună pe Gheorghe Leonardi, singurul viteaz, dar frate 
cu haiducul, să-l readucă la tăcere pe crîncenul răzvrătit. 

Cu toate că slujitorul domnesc arăta „mare scîrbă pentru 
răutăţile frăţîne-su“, nu poate primi propunerea decît cu deznă- 
dejde şi, numai după ce îşi îndeplineşte misiunea, îşi descarcă 
sufletul, „grăind cu lacrimi:* 


„-Maăria ta, am plinit porunca! Dar te rog să mă laşi slobod la 
pămîntul meu şi la linişte - căci am vărsat sîngele părinţilor mei, 

care curge şi-n vinele mele...“(Haralambie). 


Un putemic accent romantic se desprinde şi din povestirea 
„Fîntîna dintre plopi.“ 

Comisul Ioniță i se adresează noului venit, căpitanul Neculai 
Isac, cu surprindere şi nostalgie: 


„Am bătut drumurile şi ne-am prăduit tinereţile! De cînd ne- 
am despărţit însă, văd că ai pierdut o lumină.“ 

Aflăm că tînărul de altădată a fost victima unei exaltări 
erotice. Fulgerat de nurii ţigăncuşei Marga, ce rosteşte cu glas 
sălbatic: „am să te aştept şi am să mor lîngă fîntînă dacă nu 
vii,“ se trezeşte încolţit de ţigani, căci, din dragoste, din dorinţa de 
a sta cît mai mult lîngă el, ţigăncuşa îi dezvăluie prea tîrziu 
adevărul. El a plătit tribut cu „o lumină“, în timp ce Marga a fost 
„Sstropşită“, pentru trădare, cu jungherele şi „prăpăstuită“ în 
fîntînă. 

Ascultindu-i pe povestitori, ei înşişi eroii unor întîmplări 
crîncene sau numai martori oculari, constatăm că, deşi iau parte la 
ritualul degustării vinului din ulcele noi de pămînt, cu anumită 
osîrdie, lor nu li se întunecă niciodată ingenuitatea. Concomitent cu 
propria desfătare, cu plăcerea de a depăna şi a asculta întîmplări 
deosebite din veac, se oglindeşte şi puritatea lor sufletească: 


„- Cum s-a apropiat un nou oaspete de hanu Ancuţei - spune cu 
mare fală Comisul Ioniţă - cu i-am închinat oala cu vin şi i-am 
pottit sănătate. 

- Oameni buni, zise boierul acela (însuşi Domnitorul), tare mă 
bucur că văd chef şi voie bună în ţara Moldovei.“ (Iapa lui 
Vodă). 

Cînd comesenii află de la jupîn Damian că nemţii consumă o 
băutură, „un fel de leşie amară“(bere), trăiesc un sentiment de 
inegalabilă uimire şi mîndrie: 

„= Aşa? se veseli comisul. Şi nu ştiu ce-i vinul? 

- Or fi stiind; dar eu vin ca la noi n-am mai văzut şi i-am dus 
dorul. 

- (...)Pui în ţiglă n-ai văzut? 

- Nu prea. 

- Nici miel fript tîlhăreşte şi tăvălit în mojdei? 

- Asta nu. 

- Nici sarmale? 

- Nici sarmale, nici borş. Nici crap la proţap. 

- Doamne, fereşte şi apără! se cruci moş Leonte. 

Apoi atuncea, urmă căpitanul Isac, dacă nu au toate acestea 
nici nu-mi pasă! să rămiie cu trenul lor şi noi cu ţara Moldovei.“ 
(Negustor lipscan). 

Fiecare povestire din Hanu-Ancuţei este o pledoarie pentru 
triumful binelui şi dreptăţii; pentru biruinţa cumpătării şi raţiunii, 
pentru respingerea oricăror forme de manifestări primitive, 
improprii pentru adevărata ţinută şi conduită umană. 


BALTAGUL 


Romanul îşi are punctul de plecare în balada populară „Mioriţa“ 
după cum a afirmat însuşi Călinescu sau, probabil, în mitul lui 
„Osiris“, după opinia mai recentă a criticului Al.Paleologu. 

Ca roman al transhumanţei, Baltagul evocă o lume de dimen- 
siuni mioritice, cu adinci semnificaţii în scara istorică. Această 
lume descinde din mit şi legendă căci viaţa oamenilor pare să 
curgă pe aceleaşi făgaşuri de la începutul lumii. Aici oierii se 
orientează după anotimpuri şi după rotirea astrelor. Primăvara 
începe ceremonialul ducerii turmelor la munte pentru păşune şi 
toamna are loc cel de întoarcere „la iernatic“. Iarna este anotimpul 
descătuşărilor şi al petrecerilor. Cîrciumile sînt pline, cumetriile şi 
nunțile se întîlnesc la tot pasul. Muntenii, oierii, îşi descarcă în 
aceste momente prinosul de dragoste de viaţă şi de dragoste de 
libertate. 

Acţiunea romanului este simplă: 

Vitoria Lipan, soţie de oier din munţii Tarcăului, considerînd 
că soțul ei, Nechifor Lipan, plecat la Dorna să cumpere şi să 
vîndă oi, nu s-a mai întors, depăşind limitele de timp peste orice 
aşteptări şi presimţind că i s-a întîmplat ceva rău, se hotărăşte să 
plece în căutarea lui, împreună cu fiul ei, Gheorghiţă. 

Vitoria reface, cu agerime şi spontaneitate, întregul itinerar 
parcurs de Nechifor. Pornind de la Dorna şi mergînd, din han în han, 
pe urmele turmelor, asemenea unui specialist în criminologie, ea 
izbuteşte să adune date, să confrunte deductiv faptele şi întîmplă- 
rile ca să ajungă ulterior la concluzii definitive şi irevocabile, 
identificîndu-i pe cei doi criminali: Calistrat Bogza şi Ilie Cuţui şi 
descoperind într-o rîpă, dintre Suha şi Sabasa, osemintele soţului. 

Vitoria Lipan este tipul reprezentativ al femeii românce de la 
munte, păstrătoare neabătută a tradiţiilor şi obiceiurilor pămîntu- 
lui, însufleţită de dragoste pentru adevăr şi dreptate. Ea surprinde 
prin abilitate şi inteligenţă. Este capabilă să ia pe umerii săi o 
povară de care autorităţile par a fi depăşite şi, în scurt timp, să-i 
pună pe criminali în derută, în situaţia de a se autodemasca. 
Întrebările formulate şi adresate cu atita tîlc, cu atîta răbdare şi 
stăpînire de sine de către Vitoria, la praznic, principalului vinovat, 
Calistrat Bogza, au darul de a-i provoca acestuia un adevărat şoc 
psihologic: „Bogza, simțindu-se privit, bău pe nerăsuflate un 
pahar de vin, şi încă unul. După aceea, fără să ştie cum, luă 
deodată o hotărîre năpraznică. Muierea-i muiere şi bărbatu-i 
bărbat. El era un bărbat, de care încă nu-şi bătuse joc nimeni în 
viaţa lui. E 

-Dă baltagul, vorbi el, încă stăpinit, întinzînd mîna îndărăt 
către Gheorghiţă. 

-Mai stai puţintel, îl opri femeia, ca să încheiem praznicul după 
cuviinţă. Ce te uiţi, Gheorghiţă, aşa la baltag? întrebă ea după 
aceea, rizind; este scris ceva pe el? 

-Ascultă femeie - mormăi cu mînie Bogza - de ce tot mă fierbi 
şi mă înţepi atit? Ai ceva de spus; spune! 

-Nu te supăra domnu Calistrat, eu întreb pe băiat dacă nu 
ceteşte ceva pe baltag. 

-Destul! răcni gospodarul bătînd cu pumnul în masă şi înăl- 
țindu-se de la locul lui. 

Tacîmurile se învălmăşiră, mesenii se ridicară spăriaţi. Ceea 
ce făcea nu era bine, căci era la un praznic. Bogza avea întrucitva 
dreptate. 

-Destul! răcnea omul, destul! 

Glasul îi răguşi dintr-o dată. 

-Destul!Pentru o faptă, este numai o plată. Chiar dacă aş fi eu, 
mi-oi primi osînda de la cine se cuvine. Dar nu sînt eu. Ce ai cu 
mine? 

-Eu? n-am nimic! se apără munteanca, uimită mai presus de 
orice de o întrebare ca aceea. 

-Cum n-ai? mugi Calistrat, împrăştiind cu dosul miinilor 
talgerele şi paharele. Dar cu cine vorbeşti tu aşa, muiere? Dar ce? 
Ai trăit cu mine, ca să ai asupra mea vrun drept? 

-Gheorghiță - vorbi cu mirare femeia - mi se pare că pe baltag 
e scris sînge şi acesta-i omul care a lovit pe tată-tău.“ 


Din tradiţie şi datini se întemeiază condiţia morală a oamenilor. 
Vitoria Lipan este un apărător neştirbit a] legilor nescrise şi al 
obiceiurilor pămîntului. Ea se comportă cu cinste şi demnitate chiar 
şi în clipa cînd îl are în faţă pe ucigaşul soţului, poruncind lui 
Gheorghiţă să lovească, nu pentru a ucide, ci pentru a asigura 
liniştea celui mort care, după rinduială, îşi aştepta răzbunarea. Pe 
ucigaşi îi dă pe mina legii, iar ea se întoarce hotărită să ducă 
singură mai departe ceea ce înfăptuise alături de Nechifor Lipan, 
să păstreze neîntinate şi nezdruncinate datinile şi obiceiurile 
moştenite din străbuni, după cum Vitoria îi mărturiseşte lui 
Gheorghiţă: „...Apoi ne ducem dincolo de Jijia ca să vorbim cu 
baciul Alexa şi să ne alcătuim cu el pentru întoarcerea oilor către 
munţi, unde avem tocmite păşunile de vară. La patruzeci de zile 
vom fi aici şi vom ruga pe domnu Toma şi pe părintele să ne-ajute 
a împlini datina de patruzeci de zile. Atuncea vom face praznic mai 
bun, cu carne de miel de la turma cea nouă. Om aduce atuncea de 
la mănăstirea Văratecului şi pe soru-ta Minodora, ca să cunoască 
mormîntul. Ş-apoi după aceea ne vom întoarce iar la Măgura, ca 
să luăm de coadă toate cîte am lăsat. lar pe soră-ta să ştii că 
nici cu-n chip nu mă pot învoi s-o dau după feciorul acela nalt şi 
cu nasul mare al dăscăliței lui Topor.“ 

FRAŢII JDERI 


Trilogia „Fraţii Jderi“ este un roman fluviu, monumental, o 
evocare epopeică a Moldovei sub conducerea lui Ştefan cel Mare. 

Primul volum, Ucenicia lui lonuţ, este axat pe formarea oameni- 
lor măriei sale, a acelor viteji în stare să apere ţara în orice 
împrejurare. În centrul acţiunii se află Ionuț, jderul cel mic, 
însărcinat de domnitor să-l slujească pe Alexandru, fiul său cel 
mai mare. El se remarcă prin temeritate, fiind gata în orice clipă 
să întreprindă orice acţiune, stidînd orice pericol. 

În peregrinările prin Ţara de sus, fiul domnitorului se îndrăgos- 
teşte de domniţa Nasta, care, între timp, este luată în robie de 
tătari. Ionuţ pleacă în căutarea ei, hotărît s-o readucă în ţară. 
Află în cele din urmă, că, în disperare, jupîniţa s-a aruncat în mare 
ca să scape de robie. 

Ni se înfăţişează şi alte personaje devotate trup şi suflet 
domniei, cum sînt feciorii starostelui vînătorilor, Onofrei şi 
Samoilă, voinici care izbesc în duşmani cu proţapurile şi drugii de 
la căruţă mai cu spor decît cu armele. 

Conducerea lui Ştefan cel Mare este o adevărată binefacere 
pentru ţară. Cîrmuind cu pricepere şi străşnicie, Ştefan a asigurat 
nu numai belşugul ci şi ordinea şi siguranţa pe drumurile ţării. 
Vodă însuşi îi iubeşte şi-i apreciază pe voinici şi în ei îşi pune 
nădejdea pentru războaiele de neatîrnare plănuite. 

În al doilea volum, /zvorul Alb, accentul cade pe pregătirile 
făcute, cu chibzuinţă, de domnitor din timp de pace pentru întimpi- 
narea primejdiilor care piîndeau ţara. 

Caracterul aventuros se mai regăseşte şi aici. Cînd jupîniţa 
Maruşca, fiica naturală a domnitorului, este furată şi dusă în 
Polonia de un boier, jderii, ştiind că aceasta era iubită de fratele 
lor, comisul Simion, se hotărăsc să întreprindă o acţiune fulger 
pentru descoperirea şi readucerea ei în ţară. 

Travestiţi în negustori de vite, ei ajung în Polonia salvînd-o pe 
jupîniţă, după care asistăm la căsătoria celor doi, moment de 
evocare a ceremonialului tradiţional al nunţii, ca etapă decisivă şi 
definitorie în viaţa oamenilor. 

Ştefan însuşi, aflat în epoca de glorie, se căsătoreşte cu o 

descendentă din familiile împăraţilor bizantini, Maria de Mangop. 

Cel de-al treilea volum, Oamenii Măriei sale, reflectă, în prim 
plan, marea bătălie de la Podul Înalt din 1475 încheiată cu 
zdrobitoarea biruinţă a lui Ştefan cel Mare, a Moldovei asupra 
turcilor năvălitori. Sprijinindu-se pe popor, domnitorul, strateg, şi 
oştean iscusit, a făcut posibilă o asemenea victorie, în faţa unui 
duşman copleşitor ca număr şi înzestrare tehnică. Oamenii Măriei 
sale s-au acoperit de glorie. Cei mai mulţi dintre ei au rămas pe 
cîmpul de luptă, plătind izbînda cu tributul de sînge. Printre aceştia 
s-au aflat şi comisul Manole Păr-Negru, tatăl jderilor, comisul 
Simion şi starostele vînătorilor, Căliman. 

De moartea vitejilor este lovit însuşi domnitorul. El îi venerează 
cu pioşenie chiar pe cîmpul de luptă dar, conştient, de menirea sa 
şi a ţării sale, aici la porţile creştinătăţii, este hotărît să-şi 
continue opera fără şovăire, să-şi întărească ţara şi să lupte mai 
departe pentru neatîmare, pentru apărarea valorilor creştinătăţii. 

Arta sadoveniană în evocarea epopeică a lui Ştefan cel Mare 
este unică sub aspectul concordanţei dintre realitatea istorică şi 
ficţiunea literară. Portretul viteazului şi inegalabilului domnitor stă 
în paralel cu cel al cronicarului dar însufleţit şi autentic în contextul 
vieţii tremătătoare: 


„Se vorbeşte prin sate despre Măria sa că-i om nu prea mare de 
Stat, însă groaznic cînd îşi încruntă sprînceana. lar cînd vine la o 
stîntă mănăstire, n-are de ce se uita groaznic... cînd vine la o 
sfîntă mănăstire, măria sa trebuie să se uite blajin în jurul său. 
Vede ici un prunc, vede colo o nevastă. Al cui e pruncul acesta? A 
cui e nevasta asta?“ 


Un episod semnificativ pentru devotamentul şi dragostea oameni- 
lor Măriei sale îl constituie şi momentul căderii bătrînului staroste 
Căliman, „străpuns de patru suliţi.“ Acesta nu regretă nimic, 
rămîne de granit şi cu o singură năzuință: să se împlinească 
pentru el datina. 


„Bătrînul fusese lovit de fier la grumaz şi vărsase sînge din 
rana largă, dar tot mai sufla şi a deschis ochii asupra feciorului său. 
-Tu eşti, Onofrei? 

-Eu sînt, tătucă. 
-Adă-ţi aminte de cele rînduite. 

. A k é 
-Da, tătucă, n-om mai avea în ce da orz cailor. 


Din acest roman epopeic se degajă personalitatea monumentală 
a domnitorului ca vajnic păstrător şi apărător al valorilor 
străbune, ca exponent al eroismului şi al dragostei faţă de ţară. 

Reflectînd cu obiectivitate evenimentele dramatice din trecut, 
cruzimile şi răbutnirile violente ale luptei pentru existenţă, 
Sadoveanu face, în acelaşi timp, elogiul vieţii patriarhale, preamă- 
rind valorile perene ce au dăinuit de-a lungul timpului şi au făcut 
să triumfe, totdeauna, binele şi dreptatea. 

LIVIU REBREANU (1885-1944) 


(întemeietorul romanului monumental) 


A publicat numeroase volume dintre care menţionăm: Frămin- 
tări (1912), Golanii (1916), Răfuiala (1919) - nuvele; Jon (1920). 
Răscoala (1932) - romane sociale; Pădurea spînzuraţilor (1922). 
Adam şi Eva (1925), Ciuleandra (1927) - romane psihologice; Plicul 
(1923), Apostolii (1926) - piese de teatru. 


ION 


Romanul „lon“ este o realizare epocală prin construcţia sa 
arhitectonică şi valoarea estetică. 

Ion, fiul lui Alexandru Pop-Glanetaşu, unul dintre cei mai săraci 
tineri din satul Pripas, de lîngă Armadia din cîmpia Transilvaniei, 
este robit de glasul pămîntului. Cu toate c-o iubea pe Florica, fiica 
văduvei lui Maxim Oprea, cea mai frumoasă fată din sat, el 
renunţă la dragoste, în schimbul pămîntului şi începe s-o curteze 
pe Ana, uriîţica, dar bogata fiică a lui Vasile Baciu. Il are ca 
adversar pe George Bulbuc, fiul celuilalt bogătan din sat, pe care 
însă îl îndepărtează cu uşurinţă, fiindcă Ana îl preferă. 

Conştient că Vasile Baciu n-o să i-o dea de bunăvoie pe Ana, 
întru-cît îl voia ca ginere pe George Bulbuc, Ion este hotărît să-l 
silească. Astfel, în scurt timp, după ce se convinge că Ana a 
rămas însărcinată, întrerupe brusc orice legătură cu ea, aşteptind 
cu nerăbdare deznodămintul. 

Atita timp cît Vasile Baciu crede că transformările fiziologice 
ale Anei sînt urmare a relaţiilor sale cu George Bulbuc, el nu se 
impacientează. După ce află că autorul este sărăntocul de Ion, 
se întoarce acasă şi o stilceşte în bătaie pe „rapandulă“. Furia lui 
pare demenţială, căci rămîne surd, atît la rugăminţile Anei: „- 
lartă-mă tată!... Nu mă omori , tată!“, cît şi la intervenţiile 
sătenilor în frunte ce învățătorul Herdelea. 

În cele din urmă Ana este salvată de cîrciumarul Avrum care, 
mai curajos, a sărit gardul şi l-a domolit pe bătăuş. 

Sătenii se obişnuiesc însă cu bătăile şi ţipetele Anei care 

răzbat aproape zilnic peste sat. Cel mai nepăsător pare să fie însă 
chiar lon. Cînd Ghighi şi Laura, fiicele învățătorului Herdelea, de 
mila Anei, interviii pe lîngă el, le răspunde cu un zîmbet răută- 
cios: 

„-Lasă că bine-i face! Lasă s-o bată că i se cuvine.“ 

Datorită intervenţiei sătenilor, în frunte cu învățătorul 
Herdelea, conflictul dintre lon şi Vasile Baciu pare să se ameliore- 
ze. Socrul consimte, în sfîrşit, să-i dea ginerelui o parte din zestre, 
dar numai după nuntă. 

Ana care suferise şi îndurase atît, „ numai şi numai pentru că l-a 
-iubit pe Ion mai adînc decît orice pe lume“, trăieşte acum momente 
de descătuşare şi fericire. Curînd, însă, va descoperi adevărata 
zădărnicie a visurilor şi speranţelor sale, înţelegînd, în sfîrşit, că 
lon n-a iubit-o niciodată, Această amară revelaţie o va avea Ana 
în urma cîtorva întîmplări: nunta lui George Bulbuc cînd îl va 
surprinde pe Ion „cu ochii înfipţi ca nişte lipitori în Florica“; după 
nunta lor, cînd Baciu refuză să-i dea averea promisă şi acum o 
stilceşte Ion în bătaie, ca altă dată tatăl său; apoi fiind gonită de 
Baciu şi încercînd să se întoarcă la Ion, acesta „scoţind cuțitul din 
şerpar îi strigă: -Fugi, fleandură, fugi de aici că uite acu te trimit 
pe lumea cealaltă! Şi să nu te mai prind prin ograda mea că te 
spintec!...Hoaţă!“ 

Calvarul Anei creşte de-acum înainte. Hulită şi bruftuluită din 
toate părţile, ajunsă la disperare şi deznădejde ea se spînzură. 

Ion intră în panică, sugrumat de teama de a nu pierde pămîntu- 
rile. Îşi pune loată nădejdea în Petrişor şi, părîndu-i-se că mama 
sa, Zenobia, nu-l îngrijește cum trebuie, „îi pune mîna în păr şi 
începe să-i care la pumni cu sete.“ Chiar şi tatăl său, Glanetaşu, 
ce sărise în apărarea Zenobiei, primeşte în învălmăşeală „cîteva 
ghionturi.“ 

Cu toate aceste impedimente, lon va avea şi va cunoaşte satisfac- 
ţia deplină, după moartea copilului, cînd află că tatăl devine, de 
drept, moștenitorul fiului. Acum în sufletul lui se produce o răstur- 
nare spectaculoasă. Patima pentru pămînt se stinge şi izbucneşte 
cea a dragostei. Cum altă dată se zbătuse să-i smulgă lui Vasile 
Baciu pămînturile, aşa năzuia de-acum să i-o smulgă lui George 

pe Florica: „- Să ştiu bine că fac moarte de om şi tot a mea ai să 
fii!“ îi declară el, fără şovăire. 

Deznodămiîntul este tragic, căci, într-adevăr, moarte de om s-a 
făcut dar lon a fost cel care a căzut sub loviturile de sapă ale lui 
George. 

Medicul legist, sosit lu faţa locului, exclamă cu indiferenţă şi 
profesionalism: „A fost un om de oţel. Putea să trăiască o sută de 
ani.“ 

Arta prozatorului se impune. Dacă lon, mînat de setea oarbă 
pentru pămînt, foloseşte disirmularea, ca reflex primar al instinctului 
de viclenie, prefăcîndu-se îndrăgostit de Ana ca să poată acapara 
pămînturile socrului, învățătorul Herdelea şi preotul Belciug 
folosesc disimularea cu un anumit grad de rafinament. Învățătorul, 
dependent, în fond, de autorităţile ungare, este silit adesea să se 
umilească, să renunţe la multe din preceptele sale de viaţă, 
arborate, uneori, cu emfază. Aşa se explică faptul că pensionarea 
sa din oficiu este declarată, cu dezinvoltură, un act pentru merite 
deosebite; căsătoria Laurei cu George Pintea - o situaţie, de 
compromis, acceptată mai ales din considerente materiale - este 
proclamată ca un mare noroc pentru Laura, iar înfrîngerea lui Titu, 
în ciocnirea cu viaţa, socotită un adevărat succes. Disimulînd, în 
postura de părinte spiritual, preotul Belciug, profită de nepriceperea 
şi naivitatea lui Vasile Baciu şi a lui Ion, determinîndu-i să lase în 
scris toată averea lor, după moarte, bisericii. 

Aspecte ale disimulării descoperim aproape în toate zonele vieţii 
sociale: în lupta pentru ocuparea unui loc în Dietă, în comportarea 
unor tinere fete şi a familiilor, ce rivnesc realizarea unor partide cît 
mai bune, în manifestările cîrciumarului Avrum şi în cele ale Rozei 
Lang. 

Rebreanu stăpiîneşte cu măiestrie mijloacele de realizare 
artistică, folosind cele mai adecvate cuvinte şi expresii pentru a 
ajunge în forma care să „exprime exact“ o realitate imaginată: 


} „La marginea satului (Pripas) te întîmpină din stînga o cruce 
strimbă pe care e răstignit un Hristos cu faţa spălăcită de ploi şi 
cu o cununiţă de foi veştede agăţată de picior. Suflă o adiere 
uşoară şi Hristos îşi tremură jalnic trupul de tinichea ruginită pe 

lemnul mâncat de carii şi înnegrit de vremuri.“ 


Prin acest succint fragment, tăiat în culori sumbre şi prin 
intermediul unor epitete: cruce sirîmbă; faţă spălăcită, foi 
veştede; tinichea ruginită, este sugerată cu sobrietate imaginea 
dezolantă a satului. 

Forţa expresivă a razelor, luate chiar separat, asigură puternica 
respiraţie epică a romanului. 


PĂDUREA SPÎNZURAŢILOR 


Primul roman psihologic din iiteratura noastră este inspirat dintr- 
o întîmplare reală. Emil Rebreanu, fratele scriitorului, a fost 
spînzurat în primul război mondial, de armata austro-ungară, pentru 
tentativa de dezertare la români. 

Romanul este precedat ca tematică de nuvelele: Hora morţii; 
Catastrofa; Itig Ștrul Dezertorul. 

Apostol Bologa, un tînăr din Parva, de lîngă Năsăud, însufleţit 
de avînturi romantice, se înrolează voluntar pe front, în timpul 
primului război mondial, pentru a-i dovedi logodnicei sale, Marta, 
că şi el este capabil să rivalizeze cu ulanii maghiari, după care 
aleasa inimii sale se dădea în vînt. 

Pe frontul din Galiţia, el se acoperă de bravură, fiind decorat 
şi avansat la gradul de locotenent. Este cooptat apoi la Curtea 
marţială, unde îl condamnă, cu toată convingerea, la moarte, prin 
spînzurătoare, pe sublocotenentul ceh, Svoboda. 

După execuţie, află de la noul comandant de companie, 
căpitanul Klapka, motivele pentru care Svoboda încercase să 
dezerteze. Din acest moment începe să aibă mustrări de conştiin- 
tă. Încercarea de a găsi noi argumente şi justificări îi sporeşte 
neliniştea şi obsesia vinovăţiei devine chinuitoare. 

Aflînd apoi că regimentul său va fi trimis pe frontul românesc, 
se hotărăşte să dezerteze, este însă rănit şi internat în spital. 
Îndrăgostit de unguroaica Iona, fiica groparului Vidor, în casa 
căruia este încartiruit, Bologa rupe, în timpul concediului de 
convalescenţă, logodna cu Marta. 

La scurt timp după reîntoarcerea la unitate, este chemat din nou 

la Curtea marţială. Acum urma să fie judecaţi nişte ţărani, 
consideraţi spioni fiindcă se duceau să-şi muncească ogoarele, 
peste liniile interzise convenţional de armata austro-ungară. Bologa 
nu mai poate suporta gîndul de a fi complice la condamnarea unor 
oameni nevinovaţi şi se hotărăşte să dezerteze. Este prins, 
condamnat şi spinzurat. 

Analiza psihologică este realizată cu desăvirşită artă, contu- 
rindu-se veridic trăirile şi mişcările sufleteşti ale personajului. 
Starea de incertitudine, care pune stăpinire pe Bologa, se accentuea- 
ză cu fiecare încercare de a găsi noi argumente pentru a proba 
vinovăția lui Svoboda şi, implicit, pentru justificarea hotăririi sale. 
Susţinînd că Svoboda „n-a vrut să răspundă la întrebările 
preşedintelui“ şi că i-a privit pe toţi „ sfidător pe rînd, cu un fel 
de dispreţ falnic “...că „sentinţa de moarte a primit-o zîmbitor cu 
nişte ochi“...dovedeşte imposibilitatea disculpării, căci nu pentru 
asemenea atitudine poate fi condamnat un om. Conştiinţa lui Bologa 
intră în derută din clipa cînd îşi dă seama, deduce, din spusele lui 
Klapka, adevărul: că a condamnat un om nevinovat. 

Expresivitatea stilistică este accentuată adesea de plasarea 
epitetelor şi comparaţiilor care dau forţă şi coloratură distinctă: 


„Sub cerul cenuşiu de toamnă, ca un clopot uriaş de sticlă 
aburită spiînzurătoarea nouă şi sfidătoare, înfiptă la marginea 
satului, întindea braţul cu ştreangul spre cîmpia neagră, înţepată 
ici, colo, cu arbori arămii.*“ 

Comparaţia: „ca un clopot uriaş de sticlă aburită...“ şi epitetele: 
cenușiu; uriaş; aburită; sfidătoare; înfiptă dau fragmentului o 
puternică notă de obiectivitate. 

În întregul său, romanul este şi un protest împotriva războiului, 
a alterării spiritului uman, căci a ucide fără discernămînt, numai 
din dorinţa de a stăpini, nu înseamnă altceva decît o formă de 
abdicare de la entitatea umană.” 

RĂSCOALA 


Romanul este, într-un anumit plan, o continuare a lui „Ion“. Prin 
personajul Titu Herdelea, care pleacă la Bucureşti în dorinţa de a-şi 
valorifica talentul literar, să nu uităm că la trecerea graniţei, 
preotul Belciug îi ura: „Să ajungi cît Coşbuc de mare!“ vom 
pătrunde, treptat, în cele mai diverse medii social-politice din ţară. 
Intrînd în contact cu deputatul Gogu Ionescu, fratele Nadinei Iuga 
şi cumnatul Laurei Pintea, Titu Herdelea îl va cunoaşte pe tînărul 
Grigore Iuga, boier cu vederi liberale şi va vizita moşia tatălui său, 
Miron Iuga, din Amara, jud. Argeş - centrul tuturor evenimentelor. 
Aici, Titu află că pămînturile ţăranilor „nu prea sînt“. Cum era şi 
firesc, în aceste împrejurări, îl cunoaşte şi pe bătrînul boier Miron 
Iuga, de pronunţată concepţie conservatoare, boier ce se bucură de 
prestigiu în faţa ţăranilor, mai ales fiindcă nu accepta moda, larg 
răspîndită, de administrare a moşiilor prin intermediul arendaşilor. 

Duhul răscoalei pătrunde pe nesimţite, în sat, purtat şi transmis, 
într-un climat misterios, de nişte călăreţi pe cai albi. Peste tot se 
afirmă că aceştia erau trimişii regelui cu poruncă pentru ţărani să 
purceadă la împărţirea moşiilor boiereşti şi, pretinzînd că, din 
acest motiv , el se află sechestrat. 

Ín această atmosferă de îndemnuri nedefinite şi de incertitudine, 
focurile răscoalei se întind cuprinzînd treptat întreaga ţară. Sînt 
pirjolite şi localităţile învecinate cu Amara, unde arendaşii, 
caracterizați de rapacitate, ca Rogojinaru şi Platamonu, sînt alungaţi 
cu furie de ţărani. Amara rămîne însă ca o cetate inespugnabilă 
în mijlocul pirjolului. Ţăranii de aici nu au cutezanţa să-l înfrunte 
pe Miron Iuga. Atmosfera este însă apăsătoare şi nemulţumirile 
sporesc treptat: sătenii. se agită împotriva arestării nedrepte a 
învățătorului Dragoş; pentru că Nadina Iuga intenţiona să-şi 
vindă moşia Babaroaga, ocolindu-i tocmai pe ei; Chirilă Păun 
năzuieşte să se răzbune pe Aristide, odrasla arendaşului Platamo- 
nu, care i-a necinstit fiica; Ignat Cercel se revoltă împotriva 
perceptorului ce-i luase porcul pentru neplata dărilor. 

Sînt şi unele semne şi manifestări, un adevărat preludiu al 
furtunii: 

Cînd Triton Guju bate coasa, într-un moment nepotrivit, Leonte 

Orbişor îl întreabă „fără mirare“, din uliţă: 


„- Baţi coasa, Trifoane, ori?... 

- O bat să fie bătută! zise Trifon fără să ridice capul. 
- Mi se pare că vrei să coseşti înainte de-a semăna? 
- Apoi dacă trebuie?...De!“ 


Frazele devin tot mai încărcate de sens. Pornind de la întîmplări 
izolate, individuale, sînt sugerate efectele prevestitoare ale exploziei. 

Intr-o dispută cu propriile sale animale de muncă, Marin Stan 
îşi descarcă astfel obida: 


„- Fir-aţi ai dracului de zăpăciţi, unde vă duceţi?... Hooo”...Ho! 
la seama că am să-ţi dau bătaie!...Hoo!...Ce, nu ţi-e bine? Te-ai 
boierit, ai?...Apoi stai, că-ţi dau eu! 

II plesni cu codiriştea biciului peste bot, întîi pe unul, apoi pe 
celălalt, scrişnind: 

- Să nu fii boier, că te-a luat dracul!“ 


Pînă în cele din urmă, de teama de a nu rămîne fără pămînt, 
fiind singurii din ţară care n-au împlinit porunca regelui, țăranii din 
Amara se hotărăsc să se înfăţişeze boierului Miron Iuga şi să-i 
aducă toate acestea la cunoştinţă. 

Bătrînul boier Miron Iuga, era el însuşi surprins că ţăranii „au 
ajuns să dărîme toate zăgazurile autorităţii şi, dintr-un sat 
organizat, să se transforme într-o turmă inconştientă, trasă şi 
împinsă de pofte primitive după bătaia vînturilor.“ 

Respectul, de care se bucura el în faţa tuturor ţăranilor, 
transpare din comportarea mulțimii. Aceasta „se îmbulzea şi se ferea 
să nu calce pe marginile cu firicele de iarbă. Ici, colo câte un glas 
dojenea: 


- Fereşte, măi creştine, nu strica iarba, că-i păcat de muncă!“ 


In confruntarea directă dintre bătrînul boier şi ţărani, echilibrul 
se năruie brusc, la cea mai firavă inadvertenţă, atunci cînd unul 
dintre ţărani, Trifon Guju se încumetă să-l înfrunte pe boier, 
încălcînd convenienţele şi ripostînd cu obrăznicie: 


„- Cucoane, s-au dus vremurile alea... Mata n-ai auzit porunca lui 
Vodă, ori nu vrei s-o asculţi?...“ 

Deznodămîntul înfruntării este tragic. El dovedeşte însă marea 
forţă imagistică a autorului în surprinderea pe viu a manifestărilor. 
Astfel, în vîrtejul incontestabil al evenimentelor, după ce boierul îşi 
descarcă puşca în Trifon Guju, o bită „cît un pumn de copil“ îl 
izbeşte în cap cu atita sete, că „se auzi împrejur un piriit.“ 

„= Cum îndrăzneşti, hoţule, să ridi...! începu Miron fără să 
mai poată sfirşi“, apoi „ se prăbuşi cu faţa-n jos, scormonind 
pămîntul şi mirosindu-i mai lacom ca totdeauna aroma dulce- 
amară, pentru ultima oară. Nimeni nu se mai sinchisea de dînsul. 
Ţăranii, îmbrincindu-se fără odihnă, treceau peste trupul lui, îl 
călcau în picioare, apăsîndu-l şi frămîntîndu-l cu pămîntul în care 
îşi înfipsese din viaţă toate rădăcinile.“ 

Arhitectonica de ansamblu a romanului este desăvirşită. 
Constatăm că fenomenul răscoalei este evocat într-o structură 
fictivă inedită, neatinsă, pînă în prezent, sub raport estetic şi 
tehnic. Represiunea însăşi se află sudată în nucleul narativ, 
evidenţiindu-se veridic panica celor ce se aflau la conducerea 
grupelor de şoc: prefectul Baloleanu sau maiorul Tănăsescu. Acesta 
din urmă manitestîndu-se precipitat înainte de orice contact cu 
răsculații: 

„- Trompet! De ce nu suni ticălosule?...Sună mereu trompet, să 
audă şi domnul prefect că aici nu mai e politică!...Hoţii vreu să 
ne bea sîngele, onorate domnule prefect!“ 


Cu aceeaşi artă şi obiectivitate este evocată şi panica din 
rîndurile răsculaților: pă 

„Ţăranii fugeau mîncînd pămîntul, îmbulzindu-se, strivindu-se, 
urlînd (...) ... în aceeaşi fugă dezmăţată, spre un adăpost împotriva 
morţii care le ţiuise tuturor în urechi...“ 


Se ştie că G. Călinescu a emis cea mai semnificativă metaforă 


cu privire la arta narativă a lui Liviu Rebreanu, arătînd că „frazele, 
considerate singure, sînt incolore ca apa de mare ţinută în! palmă, 
cîteva sute de pagini au tonalitatea neagră-verde şi urletul mării.“ 
Fără să minimalizăm această superbă apreciere, ţinem să 
subliniem că forţa expresivă a frazei lui Rebreanu este evidentă. 

Astfel nu numai pe spaţii mai largi se simte pulsaţia epică şi 
dramatismul trăirii personajelor, ci şi în cadrul unităţilor mai 
restrinse. În disputa acerbă dintre Ignat Cercel şi muierea sa, 
propoziţiile, frazele au parcă, o încărcătură magnetică: 

„- Măi muierea dracului, dar cum era să aduc eu cogemite 
porcul? În spate?... Că doar porcul nu merge ca omul sau ca boul, 
să-l mîi dinapoi!“ 

| După „ce izbuteşte să care acasă tot ce a putut, din hambarele 
şi grajdurile boiereşti, se iţeşte falnic către muiere-sa: 


»- Porumb ai, porci ţe-am adus, dar să nu mai cîrteşti acuma, 
că să ştii că mă pun cu parul pe spinarea ta, fire-ai să fii a 
dracului de muiere!“ 

La aceeaşi cotă a expresivităţii stilistice se găsesc, în general, 
propoziţiile şi frazele lui Liviu Rebreanu, avînd însă, de cele mai 
multe ori, o puternică rezonanţă pentru definirea unei componente 
de ordin general. Un exemplu revelator îl întîlnim în scurtul dialog 
dintre Titu Herdelea şi primarul Pravilă, cînd cel dintii, întrebă cu 
o urmă de nedumerire: 


»- Dar revoluţia asta ce-a fost primarule? Cum v-a venit să 
faceţi atîtea nelegiuiri, atitea stricăciuni şi răutate? 

- De, domnule, s-au iuţit oamenii şi au păcătuit fără dreptate! 
răspunse Pravilă amărit. Dar nici aşa cum s-au întors lucrurile 
parcă nu-i cu dreptate! Că prostimea-i prostime şi nu-i mirare să 
greşească, boierii însă sînt înţelepţi şi...“ 

Pe lîngă tematică, stilul operelor lui Rebreanu, deşi pare de o 
desăvîrşită simplitate, este de o nebănuită complexitate, ceea ce 
explică, de fapt, caracterul de monumentalitate al acestor romane. 

IDEEA DE ABSOLUT ÎN OPERA LUI 
CAMIL PETRESCU (1894-1957) 


În parte, primul său roman îşi are esenţa în propria experienţă 
trăită de autor pe front, în timpul primului război mondial. Acesta 
se compune din două părţi: un roman erotic, în partea I, iar în cea 
de a Il-a, un jurnal de război: „ULTIMA NOAPTE DE DRA- 
GOSTE, ÎNTIIA NOAPTE DE RAZBOI.“ 

Tînărul student Ştefan Gheorghidiu, aflat la vîrsta luminoaselor 
idealuri, aspiră spre absolutul în dragoste şi în scurt timp, se va 
căsători cu cea mai frumoasă dintre colegele sale, Ela, convins că 
ea întruchipează întru-totul idealul femeii desăvîrşite. În doi ani de 
studenţie şi de sărăcie, tinerii căsătoriţi se simt fericiţi împreună. 
Pe neaşteptate însă, Ştefan Gheorghidiu primeşte o uriaşă moşteni- 
re. Din acest moment, echilibrul căsniciei lor se spulberă. Ela se 
avîntă cu frenezie în viaţa mondenă, frecventînd cu pasiune oricare 
dintre formele de distracţie şi arătîndu-se brusc atrasă de elegantul 
dansator Grigoriade. A 

Subita transformare a Elei îl surprinde pe Gheorghidiu. În 
sufletul lui încolţeşte gelozia şi, de acum, va pendula chinuitor între 
sentimentul de certitudine şi incertitudine, va trăi veşnic cu speranţa 
că o probă certă despre vinovăția soţiei sale îi va aduce liniştea. 
Paradoxal însă, el ajunge la dovezi „certe“, atît despre vinovăția, 
cît şi despre nevinovăția Elei. În această stare se afla şi în seara 
zilei cînd trebuia să plece pe front. Toate resorturile structurii sale 
se încrîncenau să descopere adevărul. 

Constatăm astfel că romanul se structurează pe o idee, pe 
observaţia vieţii interioare a personajului. | 

Ajuns pe front, autorul consemnează realitatea prin ceea ce ţine 
de frică, panică, debandadă şi disperare în faţa morţii, asemenea 
lui Stendhal în „La chartreuse de Parme“: „Mă grăbesc spre 
magazia de armament să număr cartuşele, dar e de prisos căci 
debandada e din cale afară de mare. Impresia asta de improvizat îmi 
dă o nelinişte de panică.“ 

Imaginea de infern a războiului este surprinsă cu realism şi 

obiectivitate, atît vizual, cît şi acustic: ...„urechea înnebunită a 
oamenilor nu aude urletul obuzelor“, „vijiitura nepămînteană decît 
aproape, odată cu prima explozie, cea fuzantă la trei metri de 
pămînt - după care vine scurt, dar deosebit, a doua catastrofă, care 
ridică în văzduh o trîmbă de humă şi fum gros ca o fîntînă 
arteziană neagră.“ (capitolul: „Ne-a acoperit pămîntul lui Dumne- 
zeu“): 

Războiul la care Gheorghidiu participă din motive etice, are 
efecte purificatoare asupra conştiinţei sale. El constată că suferința 
sa din gelozie este derizorie pe lîngă tragedia celor de pe cîmpul de 
luptă. „Bucuriile şi minciunile (soţiei şi amantului) sînt puerile faţă 
de oamenii aceştia, dintre care unii vor muri peste zece, cincispre- 
zece minute, alţii mîine, poimiine, săptămîna viitoare.“ 

Din război, Gheorghidiu iese cu altă forţă morală. Acum are 
tăria să depăşească evenimentele şi starea de ambiguitate: „... Şi 
totuşi îmi trece prin minte, ca un nor de întrebare... Dar dacă nu e 
adevărat că mă înşeală?“ 

El poate acum să renunţe la tot trecutul, şi să-i acorde Elei 
libertatea. 

Sub raport stilistic romanul se remarcă prin concizia şi limpezi- 
mea exprimării, prin ineditul şi obiectivitatea amănuntului. 

Camil Petrescu, de altfel, este adeptul stilului „anticalofil.“ El 
consideră că „proprietatea termenilor“ este cea mai de seamă 
virtute stilistică. 

In acest sens, dezlănţuirea oarbă, apocaliptică de pe front este 
sugerată prin cîteva comparații care au proprietatea de a reface 
fictiv imaginea peisagistă a dezastrului: Obuzele „ridică în văzduh 
o trîmbă de humă şi de fum gros ca o fintînă arteziană neagră“, 
iar „ Exploziile, ca prăbugiri de locomotive înroşite una într-alta.“ 


În cel de-al doilea roman, PATUL LUI PROCUST, realizat 
printr-un procedeu narativ, derivat din Proust, Camil Petrescu dă 
naştere unei opere ca efect al „memoriei involuntare.“ 

Structura acestui roman este compusă din: trei scrisori ale 
doamnei T. către autor, jumalul lui Fred Vasilescu în care se includ 
şi scrisorile lui Ladima adresate Emiliei, un epilog tot al acestuia, 
precum şi un alt epilog şi notele de la subsol ce aparţin autorului. 

Aviatorul Fred Vasilescu dă întîmplător peste aceste scrisori în 
budoarul Eugeniei, actriţă de mîna a doua şi prostituată, iubita 
poetului şi ziaristului Ladima. 

În timp ce scrisorile sînt citite de cei doi: Fred Vasilescu şi 
Emilia, se conturează o realitate, un univers existenţial şi cîteva 
personaje distinct conturate. Poetul şi ziaristul George Demetru- 
Ladima, însufleţit de ideea de dreptate absolută, victimă a propriei 
sale intransigenţe morale (se sinucide cînd constată că idealul său 
de dreptate absolută s-a spulberat) este văzut într-o divergență de 
opinii, în raport cu nivelul şi ţinuta etică a comentatorilor. Emilia, 
cocota, de pildă, îl vede ca pe un bărbat fără şarm, „cam aiurea“; 
Nae Gheorghidiu şi Tănase Vasilescu, potenţaţi corupți, ca pe un 
„om de paie“. Unii îl consideră „poet de geniu“ iar alţii „dobitoc“. 
Fred Vasilescu, circumspect şi obiectiv, nu poate trece peste 
amănuntul că Ladima era, într-un anume sens, demodat dar, cu 
certitudine, o personalitate. 

Semnificaţia, cu trimitere la cele patru personaje: Ladima, 
Emilia, Fred Vasilescu şi doamna T., derivă din sensul mitului în 
care se spune că, în Atica, se află coliba unui tînăr ce-i găzduia 
pe călători dar îi scurta sau lungea pe măsura patului. sens 
alegoric, cei ce nu sînt capabili să se adapteze unei relaţii, sfîrşesc 
prin a fi înfrînţi, amputaţi. 


JOCUL IELELOR 


Atît în roman, cît şi în piesele de teatru, ideea de absolut este o 
temă cu arie generalizată la Camil Petrescu. 

Gelu Ruscanu, un tînăr Ziarist, aspiră ca şi Ladima la ideea de 
dreptate absolută în societate. Conflictul cu el însuşi, cu cei 
implicaţi în evenimente, într-un fel sau altul, capătă treptat, o 
încărcătură dramatică. 

Ruscanu deţine documente pentru a-l demasca pe ministrul Saru 
Sineşti, dar constată că acţiunea lui, întemeiată pe înalte principii 
morale, nu este luată în consideraţie, cu acelaşi simţ al probităţii, 
de toţi cei implicaţi, într-o măsură sau alta. Personaj romantic prin 
aspiraţiile sale nemărginite, Gelu Ruscanu exprimă, prin întraga sa 
conduită, o intransigenţă absolută. Nu-l poate clinti din hotărîrea 

sa nici fierbinţile rugăminţi ale femeii iubite - Maria Sineşti, nici 
faptul că, prin demersul respectiv urma să fie întinată şi memoria 
tatălui său, căci culpa lui Sineşti avusese ca substrat tocmai 
salvarea propriului său părinte. Cu toate acestea, Gelu Ruscanu nu 
are nici un fel de disponibilităţi pentru a înţelege esenţa faptelor, 
într-un anume fel, umană. El năzuieşte numai spre certitudine, 
indiferent de aria fluctuantă a sentimentelor: „Fără certitudine nu 
există adevăr şi nu există frumuseţe pe lume.“ 

Cum e şi firesc, un asemenea visător nu poate fi, pînă în cele 
din urmă, decit victima propriilor sale aspirații utopice, încît, 
moartea sa apare într-adevăr ca semnul superiorității sale unilatera- 
le, al singurătăţii omului ce nu poate concepe compromisul, ca pe 
unul din sinusurile existenţei. 

In concluzie se poate susţine că, în întraga sa operă Camil 
Petrescu introduce personajul problematizat, sfişiat de contradicții, 
acaparat de aspirații absolute şi, totdeauna, într-un impact ireconci- 
liabil cu realitatea brută. 

BIBLIOGRAFIE: 

ROMANUL UNEI FAMILII 
HANDICAPATE 


Hortensia Papadat Bengescu (1876-1955), realizează prin 
„CONCERT DIN MUZICA DE BACH“ o cronică de familie, 
asemănătoare cu antecedenta „Viaţa la ţară „a lui Duiliu Zamfi- 
rescu. Accentul cade însă pe latura psihologică şi autoarea are în 
obiectiv cazuri particulare şi personaje handicapate, situate la limita 
anormalităţii. Din aceste motive acţiunea este mai redusă, deşi 
curge pe două planuri paralele, intersectîndu-se adesea. 

În primul plan, Elena Drăgănescu, fiica moşierului Hallipa şi 
soţia unui bogat industriaş, nutreşte ambiția organizării unui concert 
de răsunet cu concursul celebrului pianist Marcian pentru a epata 
întreaga elită bucureşteană. Din motive tot mai diferite, concertul 
se amină mereu, pînă cînd se va muta, fortuit, din saloanele 
doamnei Drăgănescu, în biserica Amzei, unde se va afla şi 
catafalcul Siei, fiica lui Lică şi a bunei Lina, rezultată din concubi- 
najul lor de tinereţe şi moartă în urma unui avort nereușit, victimă 
a psihopatului Rim sau a celor doi degeneraţi gemeni Hallipa. 

În celălalt plan, asistăm la un scenariu iniţiat de făinăreasa, 
Ada Razu, devenită soţia prinţului Maxenţiu - bolnav de tubercu- 
loză. Fascinată de uşuraticul Lică Trubadurul - rudă mai îndepăr- 
tată a Elenei - urmăreşte să-l seducă dar şi să-l supună. Il 
angajează pentru a îngriji caii de rasă ai prinţului dar cu gînduri 
mult mai perverse. Sub raport psihologic, personajele sînt urmărite 
pe o axă variabilă, în impactul cu ele însele şi cu celelalte, 
dezvăluindu-ne, de sub aparenţe, adevărata lor identitate: Elena şi-l 
face amant pe Marcian, în timp ce Coca-AimE ia locul mamei sale, 
alături de doctorul Walter, iar Ada Razu nu ezită să-l introducă 
pe Lică în casă şi, ulterior, după moartea prinţului, să realizeze 
un nou mariaj cu el: 

„Văzîndu-i aşa de aproape, Maxenţiu avu un imbold să ridice 
mîna şi să lovească obrazul arămiu al femeii, obrazul proaspăt al 
haimanalei. 

Rezemă atunci pe lemnul rece, lucios al biroului, o palmă 
fierbinte care parcă se lipea, Lică se uita mereu la Maxcnţiu cu 

ochii strînşi, cel stîng mai mult. Nu-l sfida, dar îşi reamintea scena 
întâlnirii pe bulevard. Lui Maxenţiu i se păru că Lică gîndeşte: 

„lată-mă! Eu sînt locţiitorul, amantul, şi vin să mă aşez 
confortabil în culcuşul tău de cadavru viu, căruia îi vom face în 
curînd un sicriu.“ 

„Cine e nememicul ăsta şi ce voiţi aici?“ spuse în minte cu glas 
violent, Adei. 

- Ce doreşti, Ada? articulă cît mai moale ca să nu se zdruncine. 

Ada făcu scurt prezentarea. 

-Îmi pare bine, domnule! zise Maxenţiu cu precauţiune, întin- 
zîndu-i o mînă transparentă. 

„E dus pe copcă!“ gîndea Lică. 

Ada băgă de seamă ce rău arăta bărbată-său. 

„Ce Dumnezeu are!“ se întrebă. 

Dar n-avea timp de pierdut. Profită chiar de acea indispoziţie şi 

spuse dintr-o dată tot ce avea de spus, cu glasul ei strident, în fraze 
scurte şi repezi, ce se prindeau una într-alta ca inelele de oţel şi 
făceau un lanţ ce gîtuia pe Maxenţiu. 
„_ Minciunile, nepregătite dinainte şi pe care nu se sfia să le 
improvizeze în faţa lui Lică, se succedau precis. Lică le prindea 
din treacăt cu îndeminare pentru a fi puse la punct şi admira ca un 
cunoscător talentul cuconiţei.“ 

Sondajele psihologice sînt realizate cu profunzime din două 
direcţii convergente, aşa cum se poate observa din fragmentul citat. 
De cele mai multe ori personajul pare a fi dedublat, căci una 
gîndeşte şi alta atirmă: 

„Cine e nemernicul ăsta şi ce voiţi aici? spuse în minte, cu glas 
violent Maxenţiu, cînd îl vede pe Lică alături de Ada şi apoi, cu 
voce, întinzîndu-i mîna: - Îmi pare bine, domnule!“ 

Obiectivarea, ca şi la Balzac, rezultă şi din surprinderea cu 
acuratețe a tuturor inflexiunilor sufleteşti ale personajelor, ceea ce 
crează, în cele din urmă, o puternică impresie de trăire autentică, 
una din calităţile indispensabile, specifice romanului psihologic în 
general şi artei narative caracteristice Hortensiei Papadat-Bengescu. 


BIBLIOGRAFIE: 
Hortensia Papadat-Bengescu, Concert din muzică de Bach, Ed. Albatros, Buc., 1975 

E Sne 


GEORGE CĂLINESCU (1899-1965) 


Personalitate complexă a culturii noastre: poet, eseist, roman- 
cier, istoric literar. Este autorul monumentalei opere: „Istoria 
literaturii române de la origini pînă în prezent - 1941“ şi cel mai de 
seamă dintre exegeţii lui M. Eminescu prin elaborarea unor lucrări 
esenţiale: „Viaţa lui M. Eminescu - 1952“ şi „Opera lui M. Emines- 
cu“ - 1934-1936, 


ENIGMA OTILIEI 


(un roman în manieră balzaciană) 


Romanul este o adevărată frescă a societăţii româneşti- 
bucureştene de la începutul secolului XX. 

În centrul acţiunii se află o problemă cu multiple influenţe şi 
contradicții - moştenirea unui bătrîn foarte bogat, moş Costache 
Giurgiuveanu. Averea sa este urmărită cu nelinişte şi nerăbdare de 
Aglae Tulea - supranumită şi baba absolută, sora bătrînului avar, 
care năzuia să-şi căpătuiască astfel copiii. Apare însă un intrus, 
tînărul Stănică Raţiu, reprezentativ pentru tipul arivistului social. 
Diabolic şi subiil în tot ceea ce întreprinde, Stănică Raţiu se 
însoară cu Olimpia, fiica Aglaei Tulea, cu scopul ascuns de a putea 
pătrunde în casa lui Giurgiuveanu. 

Bătrînul avar amină de la o zi la alta înfierea fiicei sale 
naturale, Otilia Mărculescu, şi se complace în situaţia de a-l vedea 
pe moşierul Leonida Pascalopol în postura de al doilea tată, gata să 
susţină pecuniar toate capriciile Otiliei. 

Cînd moş Costache se îmbolnăveşte şi Aglae simte că i se 
apropie sfîrşitul, ea organizează o pază strictă pentru ca, urmaşul 
firesc al averii, Otilia, să nu poată sustrage nici un capăt de aţă. 
Adversarul real şi perfid nu este nici măcar bănuit, încît acesta, 

“Stănică Raţiu, sub pretextul că aduce un doctor, pătrunde în casă 
şi smulge de sub salteaua bolnavului sacul cu bani, provocîndu-i 
acestuia un şoc mortal de apoplexie. 

Deznodămîntul este imprevizibil prin tumura şi divergenţa 
evenimentelor, Otilia, deşi îl iubeşte pe Felix, se căsătoreşte cu 

Pascalopol şi pleacă în străinătate. Stănică Raţiu divorțează de 
Olimpia şi se lansează în politică. 

Galeria tipologică este destul de largă dacă ţinem seama de 
scara viciilor şi patimilor ce-i pîndesc pe cei mai mulţi dintre 
protagonişti. 

In galeria acestor personaje, de esenţă şi coloratură balzaciană, 
se impun cu precădere: 

- Moş Costache Giurgiuveanu, va pierde, sub impulsul unui acut 
sentiment de avariţie, ultima şansă de a-şi dovedi fondul de 
generozitate, în năzuinţa sa unică de a-i lăsa fiicei sale naturale, 
Otilia, întreaga avere, prin intermediul prietenului Leonida Pascalo- 
pol - singurul dintre cei din jurul său în care avea încredere; 

- Aglaea Tulea îl depăşeşte pe moş Costache în zgîrcenie şi 
rapacitate. Este primitivă şi aproape instinctuală în manifestări. Ea 
nutreşte o ură nemărginită împotriva Otiliei, considerînd-o ca 
principala piedică în acţiunea, în asaltul ei de a intra în posesia 
averii fratelui; 

- Stănică Raţiu, un ipocrit, ce descinde, într-o anumită direcţie, 
din recuzita lui Caragiale. Se individualizează, în scara arivistului 
social, fiindcă el nu urmăreşte altceva decît banii şi ar fi în stare 
să facă orice pentru ei. Aşa se explică uciderea cu sînge rece a 
bătrînului Giurgiuveanu în clipa cînd îi smulge sacul cu bani de sub 
saltea; 

- Felix Sima, tipul intelectualului pasionat de profesiunea sa, 
dornic să se afirme; 

- Moşierul Leonida Pascalopol, tipul omului rasat, distins, 
elegant şi delicat, superior prin educaţie şi simțul măsurii; 

- Otilia Mărculescu, fiica naturală a lui Giurgiuveanu, frumoa- 
să, sensibilă şi inteligentă. Ea reprezintă etemul enigmatic 
feminin. 

Construcţia epică a romanului se impune, în primul rînd, prin 
confruntarea scenică a personajelor, prin relevarea cu un acut simţ 
al obiectivităţii, a mişcărilor sufleteşti ale personajelor. Dinamica 
dialogului, în anumite etape, contribuie la dezvăluirea anticipativă 
a intenţiei personajelor: 


„- Otilio, scumpo, tă-mi plăcerea, tu nu vezi ce e pe noi? ce, 

tu crezi că noi nu ştim ce e durerea? parcă pe noi nu ne doare că 
moş Costache a mu... vreau să zic e bolnav? Da”lasă, bun e 
Dumnezeu, s-o alege într-un fel. Vino la masă, întremează-te!*“ 


Din propoziţia „s-o alege într-un fel“ trebuie să înţelegem exact 
ceea ce nu poate afirma direct Stănică Raţiu şi anume că, după 
părerea şi dorinţa lui, nici nu putea încăpea vorbă despre însănă- 
toşirea bătrînului. 

La rîndu-i, Otilia are o reacţie de antipatie organică faţa de un 
specimen ca Stănică Raţiu. Fa „făcu cu mîna un gest de apărare 
atit de sălbatic încît avocatul renunţă la rolul de conducător al 
fetei şi îndemnă pe Felix, nu fără ironie: 

r ; Spune-i dumneata, domnule, fă-o să-nţeleagă, ştiu că v-aveţi 
ine!“ 

Observaţia autorului cu privire la manifestările personajelor este 
totdeauna edificatoare şi adesea, deosebit de succintă. Cînd Aglae 
Tulea, ca unică moştenitoare ce se considera, se decide să treacă 
la măsuri drastice de pază pentru a împiedica orice fel de sustrageri 
din partea Otiliei, autorul consemnează lapidar: 

„Aglae luă o figură solemnă. 

| -Aici e casa fratelui meu şi eu sînt unica lui soră. Nimic nu se 
mişcă aici în casă şi nimeni nu s-atinge de nimic.“ 

„Roman de factură balzaciană, bine echilibrat compozițional, 
Enigma Otiliei se distinge prin suflul de adevăr şi de viaţă pe ca- 
re-l iau situîndu-se în rîndul capodoperelor din literatura 
noastră. 


BIBLIOGRAFIE: 
G. Călinescu, Enigma Otiliei, Ed. Minerva, Buc., 1976 

NOPŢILE CA MOTIV ÎN POEZIE 


Poetul nopţilor, Alexandru Macedonski (1854-1920), iniţiatorul 
curentului de la Literatorul şi primul teoretician al simbolismului de 
la noi (vezi Logica poeziei (1880) şi Poezia viitorului (1892), 
realizează o adevărată capodoperă în NOAPTEA DE DECEM- 
VRIE, integrată în volumul Flori sacre din 1912. 

Poezia îşi are sursa de inspiraţie într-o veche legendă orientală, 
pe care poetul o valorificase, anterior, în poemul în proză, intitulat: 
Meka şi Maka (1890): 

Un prinţ arab primeşte de la tatăl său îndemnul testamentar de 
a nu se abate nicioadată de la drumul cel drept, ceea ce devine, în 
poezie, simbolul aspiraţiei spre absolut, trăsătură specifică omului 
de geniu. Ca şi în poem, în antiteză cu spiritul cutezător - reprezen- 
tat de prinţ, apare cerşetorul - simbolul alegoric al muritorului de 
rînd, dispus la orice compromis în lupta pentru supravieţuire şi 
amăgitoarea fericire. 

Ţinta celor doi este cetatea sfîntă, dar strategia abordată îi 
situează, antitetic, la poli opuşi. În timp ce prinţul, aflat în fruntea 
unei caravane strălucitoare în aur şi bogăţie, sfidează imensa 
capcană a deşertului, pentru a nu se abate de la drumul cel drept: 
„Dar Meka e-n zarea de flăcări - departe -/ De ea o imensă pustie- 
1 desparte/ Şi pradă pustiei cîţi oameni nu cad?/ Pustia e-o mare 
aprinsă de Soare,/ Nici cîntec de paseri, nici pomi, nici izvoare-/ Şi 
dulce e viaţa în rozul Bagdad.“ 

Cerşetorul, deşi invitat, refuză să însoţească măreţul alai al 
prinţului cu toate că acesta „E tînăr, e farmec, e trăznet, e zeu“ şi 
apucă pe drumul cotit: „Şi pleacă drumeţul pe-un drum ce coteşte-/ 
Pocit, şchiop şi searbăd, abia se tîrăşte/ Şi drumu-ocoleşte mai mult 
- tot mai mult,/ Dar mica potecă sub pomi şerpuieşte,/ O tînără 
umbră de soare-l fereşte.“ 

Răpus de deşert, emirul are, în ultima clipă, viziunea Mekăi 
cereşti - semn al cutezanţei de a se dărui pînă la sacrificiul total 
idealului său absolut: „Ca gîndul aleargă spre alba-i nălucă,/ Spre 
poamele de-aur din visu-i ceresc...“. 

În contrast cu el, drumeţul pocit îşi atinge ţinta intrînd cu 

adevărat pe porţile Mekăi pămînteşti: „Şi vede pe-o iazmă că-i 
trece sub poartă.../ Pe cînd şovăieşte cămila ce-l poartă.../ Şi-n 
Meka străbate drumeţul pocit.“ 

Ca şi în Luceafărul lui Eminescu, prinţul este simbolul şi 
proiecția alegorică a creatorului, a geniului din toate timpurile, 
supus unui destin dramatic, unor impedimente imprevizibile în 
drumul şi în lupta sa pentru perfecţiune. El exprimă, după opinia 
lui Eugen Lovinescu, „tragedia idealului în veci neatins“, mereu în 
parea cu omul de rînd, adept al pasivităţii faţă de aspiraţiile 

i. 

În contingență cu Nopțile lui Alfred de Musset, poezia lui 
Macedonski se individualizează totuşi, noaptea în sine constituind 
doar motivul de exteriorizare a sentimentelor. În acelaşi timp, versul 
amfibrahic - dactilic asigură poeziei un ritm şi o melodie distinctă. 
Sub raport stilistic, versul lui Macedonski are o încărcătură 
imagistică şi o armonie irepetabilă. Epitetul trial sau plasticizant, 
de exemplu, asigură, nu numai conturarea distinctă a detaliilor, ci 
şi sporirea intensității imaginii: „Pocit, schiop şi searbăd, abia se 
tirăşte“, în timp ce,o tînără umbră de soare-l fereşte“, iar luna 
priveşte „cu ochi oţeiit.“ 

„raport cu epitetul, metafora se distinge prin forţa sa de 
pulsaţie comparativă: „Pustia e-o mare aprinsă de soare.“ 

Chiar şi repetiţia pare să aibă un efect de dinamită verbală: 
„E tînăr, e farmec, e trăznet, e zeu.“ 

Se poate observa că, sub pana inspirată a poetului, suferinţa, ca 
metodă şi ca mijloc de completare a frumosului, capătă un înalt 
grad de abstractizare şi impersonal. 

În Poema rondelurilor, Macedonski ni se dezvăluie ca un poet 
al vimirii şi extazului în faţa frumuseţii inefabile a naturii. Şlefuirea 
versului se face pînă la transformarea lui într-o adevărată bijuterie 
stilistică, odată cu introducerea unor noi motive în poezie: 

„De-al soarelui jar cotropit/ Pămîntul, sub vrajă, rămîne/ Şi orice 
femei se fac zine,/ Cu suflet din flăcări răpit-/ Căldură de aur 
topit“. (Rondelul de aur) 

BIBLIOGRAFIE: 
Alexandru Macedonski, Versuri, Ed. Minerva, Buc., 1975. 

SPECTACOLUL FLORAL 


Dimitrie Anghel (1872-1914) publică poezia ÎN GRĂDINĂ, în 
volumul cu acelaşi titlu, în anul 1904. 

Spre deosebire de poeţii simbolişti de la noi, sentimentul 
predominant al poetului are un unic motiv: starea de reverie 
provocată de farmecul inetabil al grădinii. Culoarea, sunetul şi 
parfumul florilor au darul de a-l transpune pe poet într-un alt 
univers: „Miresme dulci de flori mă-mbată şi mă alintă gînduri 
blînde.../ Ce iertător şi blind ţi-e gîndul, în preajma florilor 
plăpînde!/ Rîd în grădină flori de nalbă şi alte flori de mărgă- 
rint,/ De parcă-ar fi căzut pe straturi un stol de fluturi de argint.“ 

Dimitrie Anghel înâlţă un adevărat imn frumuseţii, gingăşiei 
şi purității florale. În imperiul acestei lumi, al acestui spectacol de 
muzică abia ritmată, de melodii încîntătoare dar nedesluşite, poetul 
se simte purtat pe aripile visului. Toate senzațiile se produc sub 
infuzia potopului de culori şi a miresmelor îmbătătoare, „norocul 
zilelor de vară.“ 

Deşi realizată sub influența curentului simbolist, poezia păstrea- 
ză, în mod vizibil, elemente specifice romantismului. Printre acestea 
se află şi personificarea: „Rîd în grădină flori de nalbă şi alte flori 
de mărgărint.“ 

Imaginea de basm, sugerată de epitetul „stol de fluturi de 
argint,“ aminteşte mai mult de fabulosul romantic ca şi respiraţia 
optirhistă a versului. 

Operînd însă cu unele elemente din recuzita şi tehnica simbolis- 
tă cum ar fi sugestia, poetul ajunge să recepteze pe cale olfactivă 
întregul spectacol floral emanat de grădină, adîncind astfel intensi- 
tatea sentimentului de trăire „aievea“ într-o lume miraculoasă unde 
culoarea, parfumul, puritatea, gingăşia şi muzica alcătuiesc un 
spectacol floral de dimensiuni inefabile. Prin aceste procedee, poezia 
„In grădină“ se înscrie totuşi în sfera liricii simboliste. 

BIBLIOGRAFIE: 
Dimitrie Anghel, Oglinda fermecată. Ed. Minerva, Buc., 1983. 

POEZIA EXPLORĂRILOR MARINE 


Ion Minulescu (1881-1944), spre deosebire de alţi simbolişti, se 
detaşează printr-o accentuată notă de retorism care încîntă şi 
cucereşte. În epocă, poezia lui Minulescu se bucura de un deosebit 
succes atunci cînd era recitată chiar de poet. 


ROMANŢA CELOR TREI CORĂBII este realizată cu 
elemente ale recuzitei simboliste şi altele preluate din cabala, în 
special numerele presupuse a avea o anumită semnificaţie, în cazul 
nostru: trei. 

Fascinaţia necunoscutului, dorinţa de a străbate imensitatea 
oceanului planetar este motivul esenţial al poeziei, încărcat, pe 
parcurs, cu diferite simboluri şi semnificaţii. Repetarea versului, 
„Porniră cele trei corăbii“ are ca efect fixarea ideii că, pe calea 
apelor nemărginite, destinul corăbiilor stă, în orice clipă, sub 
semnul imprevizibilului: 


„Porniră cele trei corăbii.../ Spre care țărm le-o duce vîntul?.../ 
Ce porturi tainice,/ Ascunse cercetătoarelor priviri,/ Le vor vedea 
sosind minate de dorul tristei pribegiri?.../ Ce valuri nemiloase,/ 
Mîine,/ Le vor deschide-n drum mormîntul?...* 


Unda de mister, de melancolie şi tristeţe şochează prin evocarea 
celor trei mausoleuri - simboluri ale dispariţiei definitive. Interferen- 
ţa de simboluri, aglomerarea lor, ţine, de altfel, de tehnica specifică 
acestui curent literar. Amintind de răstignirea lui Isus pe muntele 
Golgota - simbol al suferinţei şi, în paralel, cu simbolul idealului 
neîmplinit, reprezentat de albatrosul rănit, poetul sugerează, într-o 
imagine globală, atît frumuseţea şi atracţia inefabilă a depărtărilor 
marine, cît şi dramatismul ce-l rezervă, inerent, necunoscutul. 

În afara succesiunii simbolurilor, poezia se impune şi printr-o 
muzicalitate specifică, rezultată concomitent din sonoritatea rimelor 
şi a repetiţiilor: 

„Porniră cele trei corăbii.../ Şi-n urma lor rămase portul,/ Mai 
trist ca muntele Golgota/ însîngerat de-un asfinţit,/ Şi-n urma lor,/ 
Pe cheiul umed,/Un singur albatros rănit/Mai stă de pază,/ Ca 

Maria,/ Venită să-şi vegheze mortul!... 


Pentru a intra în linia şi cadenţa versului alb-modern, poetul 
foloseşte un procedeu simplu. Versurile iniţiale de 18 şi 17 silabe, 
dintr-o strofă cu rimă îmbrăţişată, corespunzătoare schemei 
clasice, au fost convertite în zece unităţi, numai în funcţie de 
cadenţa muzicală, cum se poate observa comparindu-le: 


„Porniră cele trei corăbii.. şi-n urma lor rămase portul, 
Mai trist ca muntele Golgota însîngerat de-un asfinţit, 
Şi-n urma lor, pe cheiul umed, un singur albatros rănit 
Mai stă de pază, ca Maria, venită să-şi vegheze mortull... 


« 


BIBLIOGRAFIE: 


lon Minulescu, Romanţe pentru mai tirziu, E.D.P., Buc., 1969. 


POEZIA ANOTIMPURILOR 
APOCALIPTICE 


George Bacovia (1881-1957), se situează în fruntea poeţilor 
noştri simbolişti. Cu toate că şi la el transpar influenţe ale simbolis- 
mului francez: Baudelaire, Veriaine, Lafargue, originalitatea creaţiei 
sale se impune cu distincţie. 

Poezia PLUMB este una dintre cele mai reprezentative pentru 
arta simbolistă bacoviană. Poetul operează cu elemente de determi- 
nare absolută. Pentru a sugera avatarurile izolării, alege ca simbol, 
în mod surprinzător, ciznitirul-moartea. Uzînd apoi de o tehnică 
simplă - repetiţia cuvîntului plumb, ca simbol al greutaţii veşnice 
a neantului, ne introduce într-un univers straniu: „Dormeau adînc 
sicriele de plumb/ Pe flori de plumb şi funerar veşmiînt -/ Stam 
singur în cavou şi era vînt.../ Şi scîrţiiau coroanele de plumb. 

Dormea întors amorul meu de plumb/ Pe flori de plumb, şi-am 
început să-l strig -/ Stam singur lîngă mort...şi era frig.../ Şi-i 
atîrnau aripele de plumb.“ 

În numai două strofe de cîte patru catrene, cu rimă îmbrăţişată 
şi ritm dominant iambic, în altemanţă cu peonul şi amfibrahul, 
Bacovia izbuteşte să sugereze impactul dintre sentimentul nemărgi- 

„nit al iubirii şi un adevăr absolut - moartea, unicul sens al destinului 
implacabil al ființei umane. 

Muzicalitatea poeziei este adecvată conţinutului. Tonul grav de 
elegie este dat de inflexiunile imprevizibile ale realităţii, surprinză- 
toare în încremenirea sa: „scîrţiiau coroanele de plumb...“ „şi era 
vînt... şi era frig.“ 

Poezia LACUSTRĂ se remarcă, în primul rînd, prin densitatea 
şi conglomerarea mai multor motive: al nopţii, al morţii, al ploii, al 
golului, al nevrozei şi al plinsului. 

Pornind de la un procedeu specific prozei fantastice, de trecere, 
printr-un rapt sau printr-un vis, într-o altă realitate, Bacovia invocă 
intrarea într-un alt spaţiu şi timp, din care el, ca om, pare să fie 
însă exclus; un spaţiu sau anotimp apocaliptic: „Şi parcă dorm pe 
scînduri ude,/ În spate mă izbeşte-un val -“. 

Dimensiunile spaţiului intinit, cele ale potopului de ape dezlăn- 
tuite sînt sugerate pe cale auditivă, căci, în acest nou univers, unde 
a fost propulsat poetul, sensibilitatea, simţurile sale au căpătat noi 
proporţii. El are acum capacitatea să audă „materia plîngînd“. 

Intr-o împrejurare atît de vitregă, de dezlănţuire parcă ireversi- 
bilă a forţelor naturii, poetul simte primejdia morţii, intrarea într-un 
„gol istoric“. z 

Simbolurile suferinței şi ale înfrîngerii sînt elocvent conturate în 
contextul general de apăsare şi claustrare exercitat de forțele 
incontrolabile ale naturii dezlănțuite, de invazia apelor ca element 
ce produce inevitabil dezagregarea: „De-atitea nopți aud plouînd,/ 
Aud materia plingind.../ Sunt singur şi mă duce-un gînd/ Spre 
locuinţele lacustre/ Un gol istoric se întinde,/ Pe-aceleaşi vremuri 
mă găsesc.../ Şi simt cum de atîta ploaie/ Piloții grei se prăbu- 


Sentimentul acut de întoarcere în timp, de însingurare, de 
dispariţie în marea revărsare cosmică devine predominant: „ Sunt 
singur şi mă duce-un gînd/ Spre locuinţele lacustre.“ 

Lirismul este marcat la Bacovia de o tristeţe ucigătoare, 
indiferent de leit-motivul şi imaginea-simbol, aşa cum este cazul în 
Plumb şi Lacustră. De altfel, prin această particularitate, se distinge 
întreaga geometrie şi compoziţie bacoviană. 

Muzicalitatea interioară gravă, aproape solemnă, dată şi de 
gerunziile: „plouînd“, „plîngînd“, „aşteptind“, face ca poezia 
„Lacustră“ să se situeze, în scara poeziei moderne, alături de 
acelea care au deschis, au defrişat drumuri noi în lirica noastră. 

BIBLIOGRAFIE: 
G.Bacovia, Plumb, Ed. Minerva, Buc., 1981. 

CARTEA OLTULUI 
de Geo Bogza 


Este o monografie-artistică a legendarului rîu, Oltul. T 
sa neîntreruptă de la izvor şi pînă la vărsarea în Dunăre eig 
văzută de autor ca o adevărată metamorfoză în şapte trepte: 
minerală, cînd izvorăşte din Hăşmaşul Mare; vegetală, pornirea 
spre miazăzi; împlinirii totale, străbaterea Transilvaniei spre apus; 
a marii istorii, străpungerea Carpaţilor; a _liniştitului amurg, 
traversarea cîmpiei şi întoarcerea în cosmos, vărsarea în ii 

Imaginea se impune prin metatore şi epitete dear i ră 
„uriaş rug universal“; „poem simfonic al pămîntului E a z 
simfonică a plutelor“; „oceanul de munţi ; „lumina rece a etern 

sud 

î ere surprind de asemenea prin reliefarea unor aspecte 
reale cu elemente de comparație de potențial cosmic hiperbolizat: 
„în acel loc pămîntul începe să se ridice deodată e cer, za 5 
vînătă suprafaţă oceanică prinsă de violenţa unui cic ip e 
poem simfonic al pămîntului e muntele Hăşmaşul Mare, iz mir 
deodată în plină cîmpie, categoric, masiv, dominînd nordul şi 
ata Sea 

SD adie peisagiste abundă prin conturarea unor aspecte e și 
particulare: „Chiar şi în miezul verii poate să plouă asupra ia 

şului Mare cu bulgări de ghiaţă, care-l acoperă cîte două zi să ee 
o sticloasă mantie polară. (De nisa vizuală percutantă a 

i epitet: „sticloasă mantie polară . p 
sep denogmici, într-un continuu proces de mint 
îi stîmeşte autorului, cînd curiozitatea, cînd e miine sa is 
mineri, un obicei secular, diferite locuri istorice cum ar fi: mormi ; 
tul lui Mircea la Cozia sau masa lui Mihai ş-a.m.d., toate 'sint 
evocate parcă pentru a demonstra procesul continuu de osmoză 
dintre trecut şi prezent. 
BIBLIOGRAFIE: 

MARIN PREDA: 
CEL MAI IUBIT DINTRE PĂMÎNTENI (1980) 


Este un roman total, sentimental şi politic, scris la persoana |. 
Acţiunea se petrece în „epoca ticăloşilor“, cînd individul uman era 
sacrificat fără discernămiînt în angrenajul odios al statului totalitar. 
Victor Petrini, cadru didactic la catedra de filozofie a universităţii 
clujene, este arestat abuziv, fiindcă anchetatorii au interpretat 
arbitrar sensul unui cuvint dintr-o scrisoare, ce-i fusese expediată 
din Paris de un fost coleg şi prieten: 

„Am citit, zic, nu văd nimic“. „Cum, se miră ofiţerul, dar scrie 
negru pe alb: aştept ordinele dumneavoastră“. „Nu ordinele, am zis, 
şi am început să rîd, ordonanţele... Tovarăşe colonel, să vă explic. 
Cînd eram studenţi a venit odată o echipă de estradă din Bucureşti 
la noi în oraş şi am fost şi eu cu acest Justin să vedem spectacolul. 
Era foarte reuşit şi am rîs de ne-am prăpădit de o scenă cu un 
majur şi un soldat. Majurul îl beştelea şi soldatul stătea drepţi cu 
mîna la capelă şi repeta ca un papagal: să trăiţi, aştept ordonanţele 
dumneavoastră... Pe urmă, săptămîni în şir, eu şi cu Justin, cînd 
ne despărţeam nu mai ziceam la revedere, ci repetam şi moi ca nişte 
papagali chestia asta cretină: aştept ordonanţele dumneavoastră...“ 
„Asta e scrisoare cu cifru, strigă colonelul şi mă uitai la expresia, 
chipului său pe care apăruse o [iniştită convingere: „aştept 
ordinele dumneavoastră!“ 

Intemniţat, Victor Petrini va cunoaşte infernul închisorilor 
comuniste şi pe cel al muncii forţate, la canal şi într-o mină de 
plumb. La ieşirea din închisoare, fiind trimis „la munca de jos“, 
intră în contact cu diferite medii, la derătizarea oraşului, într-o 
uzină şi apoi într-un birou, reuşind să descopere peste tot tentacule- 
le totalitarismului. 

Speranţele lui Petrini se năruiesc şi în dragoste. Se căsătoreşte 
cu Matilda - femeie fatală. Arta portretizării feminine atinge 
culmile sublimului. Zonele sufleteşti ale acestei fiinţe sînt insondabi- 
le. Eå oscilează cu o incredibilă disponibilitate de resurse între 
afecțiunea totală şi răbutnirile telurice de ură distrugătoare. 

După despărţirea de Matilda, Victor Petrini o pia pe inte 
se tri ei 
i i ă pasiune care î uce la dezastru. Soțul acesteia, 
> nouă pasiune care îl va d eia 
atu î i în cabina teleferică. 
i an, i să într-o zi la munte in 
un dispoman, îl atacă intr-o Zi ÎN caoi e > 
ARANE, Petrini face o crimă involuntară, ajungînd din nou 
închisoare. e fă 
Asistăm astfel în acest roman, pe de O one alipi ~ 
fanatismului politic declanşat de ticăloşii e me A ge en 
i ri săvârşite iar, pe de altă. parte, 
demascarea crimelor săvirşi A en 
directă a modului de repercutare a traumelor essee ea f 
individului, constatăm degradarea în lanț a tuturor $ 
ajungîndu-se pînă la eşecul în iubire şi pini ec said 
i ta al fericirii prin iubire, al acestei 
Mitul acesta al fericirii prin 1 ; ” escri 
u i î şi xiste pe 
i iubirii aproape -a încetat şi nu va înceta să e€ 
aproapelui, n-a încet ste Į 
şi nu al iubirii : „axă incetat, 4 i. Si aa 
i ă moară adică $ enască perpe 
ă stru, să moară adică şi să T uu l 
pp A i îte de mine, vor mai fi urcate şi 
i î > ate şi coborite de mine, fi urca 
timp cît aceste trepte urcate ŞI € te man pini ză 
coborite de nenumărați alţii, această carte va mărturisi 
LS “ 
dacă iubire nu e, nimic nu e! 


ă iubi imi t“ are o 
Maxima din acest final, „dacă iubire nu A mii feri mpi 
i E EROE lra sirii : 
ificaţie şi i de mitul fericirii, a fenci ) 
semnificaţie şi dincolo mi ia î pa: Me 
fiindcă o societate, alcătuită pe structuri care iii 
umană, aşa cum a fost amputat Victor Petrini, deci căi a 
i H z pa n ppe 
zidită fără dragostea din care să se articuleze toate atri ; 


nu poate să dăinuie. 

_ MOTIVE ŞI IDEI TRADIŢIONALE 
IN OPERELE SCRIITORILOR NOŞTRI 


Aşa după cum se ştie, mitologia, istoria, folclorul, filozofia, 
natura, iubirea, viaţa şi moartea sînt marile teme ale poeziei din 
toate timpurile, numai modul de structurare şi conotaţie a motivelor, 
ideilor şi sentimentelor este deosebit de la o individualitate poetică 
la alta, de la o şcoală sau curent literar la altul, de unde derivă, în 
fond, şi valenţe afective distincte. Pe de altă parte, în succesiunea 
timpului, unele forme ajung să fie considerate învechite iar noile 
curente încep prin a detesta vechea recuzită, pledînd pentru ceea ce, 

în viziunea noii mişcări, se numeşte nou şi modern. 

Cu toate acestea orice şcoală literară nouă, orice curent 
modem, oricît de radical în concepţia estetică şi programatică, nu 
poate face, în totalitate, abstracţie de moştenirea literară, de valorile 
create de înaintaşi, de unde necontenita difuziune şi interferenţă de 
motive, teme şi idei, în operele literare situate între praguri distincte, 
sub raportul aderenţei la o formulă literară sau alta. 

Pornind de la considerentul că nu orice preluare de idei, teme 
sau motive este plagiat şi ţinînd seama de faptul că succesul artistic 
stîmeşte numeroşi aderenţi şi imitatori, este necesar să facem 
precizarea că avem în vedere preluarea creatoare de idei, teme şi 
motive, bogăţia de inventivitate, de reflectare inedită a unor aspecte 
încă neexplorate, de modificările formative de structură şi formă, 
puse în slujba artei, astfel încît să putem sugera legătura indisolu- 
bilă a literaturii contemporane, cu tradiţia, cu fondul şi valorile 
moştenite. 

De altfel, nu totdeauna cînd citim o poezie, putem intui mutaţia 
survenită ca urmare a preluării unei idei sau a unui motiv, dacă, 
în noile dimensiuni estetice, sensurile şi semnificaţiile se îndepărtea- 
ză pregnant. Această demonstraţie devine şi mai dificilă în cazul 
poeziei dat fiind că poetul nu aderă, asemenea, prozatorului la 
topica şi sintaxa obişnuită. El preferă tiparele condensate în 
metafore , apte de impulsuri conotative cît mai imprevizibile. Aşa se 
face că citind, de pildă, „Moartea căprioarei“ de Nicolae Labiş, nu 

facem, pe moment, nici un fel de asociere cu povestirea „În pădurea 
Petrişorului“ de Mihail Sadoveanu, de unde, se pare, că derivă 
ideea, tema şi motivul baladei, dacă nu cumva ambele s-au inspirat 
din poezia foarte veche a colindelor sau din „Oraţia de nuntă“, unde 
motivul vînătoarei căprioarei, ca expresie a frumuseţii şi purității, 
există din cele mai vechi timpuri. 

Revenind, trebuie să arătăm că deosebirile dintre cele două 
opere rămîn izbitoare, evidențiind în fond, două moduri distincte 
de a percepe şi a reflecta o realitate. 

În povestirea sadoveniană, accentul cade pe dramaticul sfîrşit al 
vietăţii ce simbolizează puritatea, blîndeţea, nevinovăția, moartea 
ei survenind ca urmare a unui capriciu, a plăcerii vinătorului de a 
folosi puşca; vinătoarea fiind, pentru cel ce-o practică, un divertis- 
ment: 

„(Capauca asta a mea, aşa cum o vezi, le ştie sama... Îţi aduce, 
cucoane Grigoriţă, capra la buza puştii... 

Boierul tînăr era cam neliniştit. Răsuflă adînc de două ori şi 
se duse după Vasile cu puşca pregătită.“ 

Rezonanţa acestui mod de asociere, în cuplu, pe drumurile de 
vînătoare răzbate şi în poezie: 3 

„Mă iau după tata la deal printre tîrşuri,/ Şi brazii mă zgiriie 
răi şi uscați./ Pornim amîndoi vînătoarea de capre,/ Vînătoarea 
foametei în munții Carpați.“ 

În baladă, motivul morţii căprioarei - frumoasa jertfă a pădurii 

- este asociat cu cel al dramei copilului - simbol la rîndu-i, al 
gingăşiei şi purității - solidarizat, din instinctul şi sentimentul 
natural al dreptăţii, cu vietatea pădurii, într-un moment de cumpă- 
nă a vieţii, cînd seceta pune sub semnul întrebării propria sa 
existenţă şi pe cea a familiei sale, fapt ce asigură, de astă dată, 
motivului vînătorii o nouă circumvoluţie afectivă, individualitate 
şi originalitate. Ca atare,cele două opere coexistă fără să se 
incomodeze căci schimbarea unghiului de percepţie a motivului 
comun şi încadrarea lui într-o structură, care-i asigură, nu numai o 
nouă sincronizare, ci şi o semnificaţie distinctă, conduce, în final, 
la dezvoltarea reacţiilor afective ale cititorului. 

Motivul stingerii căprioarei i 
i prioarei este surprins cu forțe sugesti 
diferențiate de cele două opere, unde se păstrează had ra pei 


identitatea ideii. „În pă i ice sia 
aati „In pădurea Petrişorului“, predomină afectivul 


„Ca şi cum i-ar fi venit o înfio i 
„„„mCa ş n iz rare de spaimă, căprioa 
ridică „ŞI intră iar în apă. Șchiopătînd uşor, numai în Pi pizda 
em i cu scurte, domoale, în susul pîriului. Mergea la deal şi 
p e singe se tot prelingeau î ici i stîng şi 
e raci de ee de prelingeau în lungul piciorului sting şi se 


e: Și 059 s0iei se e dia i) 
....... 
Sata oua 9. 8 SL a NIL malaria E aa în 
......... 


a ar avea un muget abia auzit, şi ochii îi luceau în cea din 
umină a malului. Aşa sta singură sj 
mestecenilor cu trunchiuri albe.“ AD Ta Ai dale 


P Spre deosebire, în baladă, implicarea directă a copilului şi 
ualitatea contrastivă de sentimente, tată-fiu, încarcă atmosfera ia 
o tensiune şi un sens etic de profunzime şi unicitate: 


El ar ge în genunchi/ Îşi ridicase capul, îl 
yi Sete: A prăvăli apoi stîmind pe apă/ Fu iuri 
ir mäărgele./ Impleticit m-am dus şi i-am închis/ Ochii ceara 
străjuiţi de coame,/ Şi-am tresărit tăcut şi alb cînd tata/ Mi 

şuerat cu bucurie: -Avem carne!“ i 


„N-oi uita vreodată dulce Bucovi iu-ți 
A i reodată, nă,/ Geniu-ţi romantic ii 
i lumină,/ Văile în flori,/ Rîuri resăltînde mă iboan ensada / 
pele lucinde-n dalbe diamante/ Peste cîmpii-n zori.“ 

Un detaliu original al ideii de patrie apare, în poezia centempora- 
nă, la Zaharia Stancu şi Nichita Stănescu, unde ni se oferă, ca în 
muzică, variaţiuni pe aceeaşi temă. 

Într-o suită de repetiţii, epitete şi comparații, adesea condensate 
în metafore, se succed imagini - simbol ale patriei, ce subsumează 
implicit sentimentul patriotic. În poezia „Patria“ de Zaharia Stancu, 
unul din elementele componente ale patriei este însuşi poetul 
metamorfozat, în plan imagistic şi în succesiunea virstelor, ca „O 
trestie“ în tinereţe, ca „un plop mai apoi“ şi „ajuns la bătrâneţe, 
stejar“, idee ce revine şi la Nichita Stănescu, în poezia cu acelaşi 
titlu, numai că aici, mişcarea şi imaginea propriei persoane se 
reduce la alte ipostaze: apariţia sentimentului iubirii, mersul grațios 
al adolescenţei şi primele semne ale bătrineţii: 


„Sentimentul soarelui răsărind/ împreună cu cea mai duioasă 
doină din fluier,/ copacul sub care m-am sărutat niai întîi, bolta, 
ciorchinele cu o mie de boabe, / surisul bărbătesc al tatălui meu,/ 
primul fir de păr alb,/ şi mersul grațios al adolescenţei, ale tale sînt, 
patrie, dintotdeauna...“ 


Motivul jertfei zidirii, din balada populară „Mănăstirea 
Argeşului“ apare în poezia contemporană, la Ştefan Augustin 
Doinaş, în balada „Mistreţul cu colţi de argint“. Deşi motivul se 
află încadrat într-o configuraţie diametral opusă, sensul fundamen- 
tal se păstrează. Cu toate că, la nivel alegoric, pare inexistentă 
orice filiaţie între cele două opere, în planul ideilor, mesajul poartă 
aceeaşi semnificaţie: capacitatea creatorului, a omului de geniu de 
a face chiar şi jertfa supremă pentru înfăptuirea idealului său. 

Remarcăm însă, nu numai aspecte sincronice pe traiectoria ideii 
de jertfă, ci şi altele în diacronie. Dacă, în balada populară, jertfa 
pentru înfăptuirea unei zidiri fără asemănare are ca urmare 
desăvirşirea acesteia, deci împlinirea aspiraţiei cu preţul jertfei; în 
„Mistreţul cu colţi de argint“, omul de geniu, creatorul, întruchipat 
alegoric, de prinţul din Levant, se jertfeşte pentru propriul său ideal 
înainte de a-şi putea vedea izbînda, apropiindu-se, sub acest unghi, 
de emirul din Bagdad a| lui Macedonski. 

Meşterul Manole piere datorită orgoliului manifestat de 
domnitor, de a evita apariţia altei zidiri care să rivalizeze peste timp 

E E E 


cu a sa: 


„Domnu-i asculta/ Şi pe ginduri sta./ Apoi poruncea/ Schelele să 
strice,/ Scări să le ridice,/ lar pe cei zidari,/ Zece meşteri mari,/ Să 
mi-i părăsească,/ Ca să putrezească/ Colo pe grindiş/ Sus pe 
coperiş.“ 

Prinţul din Levant cade în drumul, în tentativa de înfăptuire a 
idealului său, sfîrtecat de mistrețul cu colţi de argint, ce simbolizea- 
ză deopotrivă atît traiectoria spre țelul său absolut, cît şi prăbuşi- 
rea, adesea iminentă: 


„ Ce fiară ciudată mă umple de sînge,/ Oprind vînătoarea 
mistreţului meu?/ Ce pasăre neagră stă-n lună şi plînge,/ Ce 
veştedă frunză mă bate mereu?... 

-Stăpîne, mistrețul cu colţi de argint,/ chiar el te-a cuprins 
grohăind sub copaci,/ Ascultă cum latră copoii gonindu-l.../ Dar 
prinţul răspunse-ntorcîndu-se: -Taci,/ Mai bine ia cornul şi sună 
într-una,/Să suni pînă mor, către cerul senin,/ Atunci asfinţi după 
creştete luna/ şi cornul sună însă foarte puţin.“ 


Pe un motiv, preluat din mitologia antică, motiv valorificat, 
anterior, de Eschil şi Shelly, se bazează Al. Philippide în poemul 
său /zgonirea lui Prometeu. 

Inepuizabila semnificaţie a mituiui îi dă poetului posibilitatea să 
se oprească asupra dramaticei şi mereu controversatei relaţii dintre 
erou, dintre geniu şi omenirea de rînd. 

Eroul - simbol al cutezanţei - se pune în slujba omenirii pentru 
atingerea perfecțiunii şi obţinerea fericirii, furînd pentru ea focul, 
împotriva interdicţiei lui Zeus, dar se vede, în cele din urmă, 
împroşcat de nerecunoştinţa mulțimilor. 

Titanul are însă forța de a sfida ignoranţa oamenilor şi suficien- 
te resurse interioare pentru a-şi continua opera: 


„Mă-ntorc în nemurire/ Să-mi caut altă omenire-n loc;/ Să-i 
dau şi ei nemuritorul foc.“ 


In poezia, La stele, din ciclul Cîntare omului, mitul prometeic 
este evocat şi de T. Arghezi. 
Fiind înzestrat cu scînteia geniului, omul, asemenea lui Prome- 

teu, a adus focul pe pămînt. 
„Într-un avînt sălbatic te-ai dus pînă la stele/ Şi te-ai întors, 
aprinsă cu una dintre ele.“ 


Un alt mit, amintit anterior, mitul jertfei creatoare stă la baza 
uneia dintre cele mai moderne drame din istoria literaturii noastre, 
Meşterul Manole de Lucian Blaga. 

Realizată în spiritul curentului expresionist, la modă în Europa 
o: bună bucată de timp, drama se individualizează prin noile 
mutații şi semnificaţii pe care le va căpăta mitul. 

Meşterul Manole din drama lui Blaga, spre deosebire de omoni- 
mul său din balada populară, se răzvrăteşte împotriva propriilor 
sale fapte şi realizări. Ajuns pe culmile gloriei, odată cu terminarea 
monumentalei construcţii, el vrea să o dărîme şi să-şi elibereze 
soţia iubită, pe a cărei jertfă s-a înălțat construcţia. Surprinzător, 
împotriva lui sînt ceilalţi zidari. Ei simbolizează, în acest stadiu, 
mulţimea care nu vrea să ştie de autor căci, pentru ea, numai opera 
are valoare. 

Urmărind să punctăm succint această temă, ne-am oprit 
numai la cîteva dintre operele literare aflate, într-un fel sau altul în 
contaminaţie prin idee, temă sau motiv, cu convingerea că am 
izbutit să sugerăm ceea ce este esenţial - legătura indestructibilă 
dintre valorile perene create de înaintaşi şi curentele noi şi novatoare 
ce se dezvoltă, firesc, pe un filon de continuitate neîntreruptă. 

ASPECTE ALE SATULUI ROMÂNESC 
IN OPERELE STUDIATE 


Viaţa satului, sub diferitele ei aspecte şi semnificaţii, a constituit 
una din temele cele mai fascinante şi mai răspîndite în operele 
poeţilor şi scriitorilor noştri. Ei au evocat, cum e şi firesc, din 
unghiuri şi din perspective variabile, traiectoriile de lumini şi umbre 
fluctuațiile şi incertitudinile, care şi-au pus pecetea, de-a lungul 
timpului, pe destinul oamenilor de la sate. 

O imagine, ce iradiază parcă dintr-o lume de basm, este 
potenţată estetic de Eminescu în poezia Sara pe deal. Satul româ- 
nesc, cu trăsătura sa proprie, respirînd spiritualitatea autohtonă, 
într-un spaţiu istoric dat, capătă o dimensiune cosmică inconfunda- 
bilă: 

„Norii curg, raze-a lor şiruri despică,/ Streşine vechi casele-n 
lună ridică, / Scîrţiie-n vînt cumpăna de la fîntînă,/ Valea-i în fum, 
fluiere murmură-n stînă. 

Şi osteniţi oameni cu coasa-n spinare/ Vin de la cîmp, toaca 
răsună mai tare,/ Clopotul vechi împle cu glasul lui sara,/ Sufletul 
meu arde-n iubire ca para.“ 


În contrast cu această zonă luminoasă, ce prefigurează 
deopotrivă spaţiul sufletesc al oamenilor reîntorşi de la cîmp sau 
mistuiţi de focul iubirii, se situează imaginea satului din balada 
Zburătorul, de Ion Heliade Rădulescu. Aici, satul românesc, dintr- 
un trecut mai îndepărtat, se află predominat de prejudecăţi, de 
credinţa în mitul zburătorului, în existenţa unei forţe supranaturale 
care ar interveni în viaţa satului pentru a insufla în sufletul tinerelor 
fete sentimentul iubirii: 


„Tot zmeu a fost surato. Văzuşi împieliţatul!/ Că ţintă l-alde 
Floarea în clipă străbătu!/ Şi drept pe coş leicuţă! ce n-ai gîndi 
spurcatul!/ Închină-te, surato! Văzutu-l-ai şi tu?“ 

Imaginea satului patriarhal, esenţializată însă printr-o trăire şi 
o admiraţie nestăvilită faţă de valorile trecutului, o întîlnim şi în 
Amintiri din copilărie de lon Creangă, umbrită, parcă, de o undă 

de regret că acele valori au putut să dispară în valurile unei noi 
civilizaţii: 

„Stau cîteodată şi-mi aduc aminte ce vremi şi ce oameni mai 
erau în părţile noastre pe cînd începusem şi eu, drăgăliță - 
Doamne, a mă rădica băieţaş la casa părinţilor mei, în satul 
Humuleşti din tîrg drept peste apa Neamţului; sat mare şi vesel, 
împărţit în trei părţi, care se ţin tot de una: Vatra satului, Delenii 
şi Bejenii. i 

Şi-apoi Humuleştii, şi pe vremea aceea nu erau numai aşa, un sat 
de oameni fără căpătii, ci sat vechi răzăşesc, întemeiat în toată 
puterea cuvîntului; cu gospodari tot unul şi unul, cu flăcăi voinici 
şi fete mîndre, care ştiau a învirti şi hora, dar şi suveica, de vuia 
satul de vatale în toate părţile; cu biserică frumoasă şi nişte preoţi 
şi dascăli şi poporeni ca aceia de făceau mare cinste satului lor.“ 


Satul românesc, depozitar şi păstrător al obiceiurilor şi 
tradiţiilor, într-un suflu incandescent, într-o revărsare de energii, îl 
descoperim şi în cîteva secvenţe din balada Nunta Zamfirei de G. 
Coşbuc. 

Într-o atmosferă cu încărcătură fantastică de basm, tumultul 
vieţii oamenilor, bucuria şi sentimentele de afecţiune faţă de tinerii 
căsătoriţi sînt date, cu prilejul ceremonialului nunţii, de participarea 
unanimă la horă - dansul folcloric tradiţional al satului nostru: 

„Şi-n vremea cît s-au cununat/ S-a-ntins poporul adunat/ Să 
joace-n drum după tilinci:/ Feciori, la zece fete, cinci,/ Cu zdrîngă- 
neii la opinci/ Ca-n port de sat. 

Trei paşi la stînga linişor/ Şi alţi trei paşi la dreapta lor;/ Se 
prind de mîini şi se desprind,/ S-adună cerc şi iar se-ntind,/ Şi bat 
pămîntul tropotind/ În tact uşor.“ 

Dincolo de pitorescul său natural, de coloritul datinilor şi 
obiceiurilor, imaginea satului românesc, sub incizia unor percepții 
realiste, apare distorsionată într-o lumină crudă, dezvăluind 
dramaticul destin al oamenilor de la sate. 

În epoca fanariotă satul este puternic traumatizat. Arivismul 
social ia proporţii şi în acest spaţiu: 

„- Puţini bani, Neagule, foarte puţini, zise ciocoiul; eu credeam 

să-mi aduci trei mii pungi de bani? 

- E! e! cucoane Dinule, mulţumeşte-te şi pe atât. 

- Şi de ce aşa, cînd am fi putut strînge mai mult? 

- Dar bine, cucoane Dinule, de unde eram să aduc atiţia bani? 

- De la ţărani, nerodule! Să-i legi cot la cot şi să le prăjeşti 
piepturile pe lîngă foc şi vei vedea cum o să scoaţă la bani. 

Toate astea le-am făcut, ba încă şi mai mult: i-am spînzurat cu 
capul în jos, le-am bătut ţepuş de trestii pe sub unghii, le-am luat 
chiar vitele şi lucrurile din casă şi le-am vîndut, ce voieşti să mai 
fac?“ 


După asemenea incredibile brutalităţi, sîntem surprinşi de 
ingenuitatea substraturilor sufleteşti ale omului de la sate. El nu 
ripostează în acelaşi chip, atîta timp cît nu şi-a pierdut definitiv 
încrederea în autoritatea supremă, de la care aşteaptă împlinirea 
dreptăţii: 

„Era o privelişte jalnică pentru un om cu inimă a vedea pe 
nenorociţii ţărani în număr de patru-cinci sute, îmbrăcaţi în trenţe, 
desculți, veşteji la faţă şi cu ochii stinşi de sărăcie şi de alte 
suferinţe; ba încă unii dintrînşii purtau pe chipul lor chiar semnul 
torturilor abia cicatrizate, iar cei de tot schilodiţi erau transportaţi în . 
care cu boi. 

Ei intrară în Bucureşti pe la opt ore dimineaţă, tocmai pe cînd 
domnitorul se afla în Divan şi, ca să atragă mai mult atenţiunea 
publică, unul dintr-înşii făcu un sul de rogojină şi, dîndu-i foc la 
partea de sus, îl puse-n cap; apoi, scoţînd jalba din sîn, o puse în 
vîrful unui proţap lung şi intră în curtea domnească.“ 

(Capitolul: Cu rogojina aprinsă-n cap şi jalba-n proţap din 
romanul Ciocoii vechi şi noi de Nicolae Filimon.) 

Urmărind, în continuare, pe aceleaşi coordonate, aria de umilinţe 
şi de umiliţi ai satului, vom putea observa cum icoana unei lumi este 
prinsă în vîrtejul contruntărilor. Astfel, pe linia unui destin comun, 
în succesiunea generaţiilor, imaginea satului românesc, cuprins de 
flăcările răscoalei, în romanul Răscoala, de Liviu Rebreanu, este 
complet răsturnată în raport cu cea din Ciocoii vechi şi noi. Se pare 
că suferințele acumulate în timp au ajuns la limanul disperării, iar 

țăranul, atît de răbdător în faţa cruzimilor lui Dinu Păturică, a 
devenit acum, în izbucnirile sale, de o violenţă aproape sălbatică, 
asemenea lui Toader Strîmbu: 

„- Trebuie să beau sînge de ciocoi, altfel îmi ard bojogii! 

Se repezi cu toporul la ferestrele conacului. Geamurile şi 
cercevelele se risipiră ţăndări, pe rînd. Ceilalţi ţărani, molipsindu- 
se îndată de furia lui distrugătoare, se năpustiră şi ei, cu ce le 
cădea în mînă, să spargă şi să dărime ceva.“ 

Comparînd, în ultimă instanţă, acţiunile ţăranilor, evocate, prin 
propria viziune a autorilor celor două volume, constatăm că ele se 
află în opoziţie absolută, cu toate că au un mobil comun. La baza 
acţiunii declanşate de ţăranii din Ciocoii vechi şi noi stă încrederea 
că vodă le va face dreptate; în timp ce în romanul Răscoala, 
ţăranii asediază conacele şi intră pe moşii cu convingerea că 
însuşi vodă a dat această poruncă: 

„N-apucai bine să mă-nchin, că şi văzui venind pe uliţă doi 
călăreţi pe cai albi, de m-am mirat. Veneau din sus dinspre 
Lespezi. Mă dădui la marginea uliţei, dar numai ce mă pomenii 
că unul mă strigă şi zice: «Unde te duci, muiere?» Zic: «Numai 
colea la soacră-mea...» Şi celălalt zice: « Văd că eşti necăjită 
rău, dar n-ai grijă că noi aducem veste mare, că pe noi ne-a trimis 
vodă să dăm de ştire oamenilor că toate moşiile sînt ale lor de- 
aici înainte, şi să se apuce de îndătă să le împartă după dreptate, 
iar pe boieri şi arendaşi să-i alunge şi să le ardă conacele.»“ 

În romanul Răscoala asistăm, de altfel, la o mişcare de 
proporţii, care a cuprins, în aceeaşi undă, cu răbufniri haotice, toate 
satele absorbite de dorinţa ancestrală a ţăranului de a avea pămînt. 

Oscilînd ca-ntr-un joc al absurdului, această aspirație se 
concretizează aici într-o varietate de forme: 


„- Apoi, ce să zicem, dom colonel? Mata nu ştii că a venit 
revoluţia? zise Găligan cu mîndrie. 

- Eu văd c-a venit, dar nu ştiu ce are cu mine revoluţia, că eu... 

- Lasă că ştii matale prea bine! făcu celălalt ţăran mai aspru. 

Numai te prefaci a nu şti... Ş-apoi, ori ştii, ori nu ştii, nouă ne 
trebuie moşia, că tălică ai stăpînit-o destul şi ne-a venit rîndul şi 
nouă !“‘ 

Setea de pămînt dar la scară individuală se manifestă vibrant 
şi copleşitor şi în romanul Jon, intersectîndu-se, pe această orbită, 
cu romanul Răscoala. : 

Intregul angrenaj sufletesc al tînărului Ion este pus în mişcare 
de dorinţa de a avea pămînt. El intuieşte că ceă mai rapidă cale de 
a intra în posesia pămîntului rîvnit ar fi aceea de a se căsători cu 
o fată bogată. În acest caz, trebuia să înfrunte o mentalitate de 
nezdruncinat, proprie unei etape din viaţa satului, conform. căreia 
criteriul de alegere nu-l reprezenta valoarea individuală, ci averea. 
De aceea ajunge la concluzia că trebuie să-l silească pe socru. În 
aceste împrejurări, imaginea satului transilvănean, Pripas, de lîngă 
Armadia este surprinsă şi se conturează în contigenţă directă cu 
destinul tînărului Ion, încrîncenat în aspiraţia de a obţine pe orice 
cale pămîntul: 


„Din clipa cînd Vasile Baciu, în faţa peţitoarelor, îi făgăduise 
tot, Ion fu cuprins de o adevărată beţie de fericire şi de încredere. 
Era atît de plin de sine însuşi încît se gîndea numai la pămînturile 
lui, plănuia cum.să le muncească mai bine, cum să lăzuiască un 
petec de pădure şi habar nu mai avea de Vasile şi mai ales de Ana, 
parcă ea n-ar fi ţinut de zestre... Doar cînd îi pomenea numele 
cineva îşi aducea aminte că şi ea mai este pe lume şi se încrunta 
uşor.“ 


Sentimentul pătimaş de a avea pămînt, pătruns organic în fiinţa 
lui, merge pînă la ruperea sa de fiinţa iubită şi chiar pînă la 
răbufniri de revoltă împotriva tatălui său, vinovat de starea sa 
actuală de sărăcie: : 


„= De ce mi-ai mîncat şi mi-ai băut pămînturile, hodorogule? 

Glanetaşu, cu nişte ochi foarte trişti, răspunse jalnic: 

- Acu ce să-ţi mai fac, omule, şi ce să-ţi mai dau, dacă n-am? 
Sufletul din oase să ţi-l dau?... lacă, ţi-l dau!... 

Auzindu-l, lon răcni şi mai prociet: 

-Mai bine să nu mă fi făcut, decit să fiu de batjocura oameni- 
lor!“ 

În spațiul acesta al confruntărilor, cînd mai mocnite, cînd mai 
acerbe, pentru pămînt, se reverberează o imagine de neuitat a 
satului, o mărturie a dorului de viaţă care freamătă neostoit în 
sufletele celor tineri odată cu declanşarea horei satului: 


„De tropotele jucătorilor se hurducă pămîntul. Zecile de 
perechi bat someşana cu atita pasiune, că potcoavele flăcăilor 
scapără scîntei, poalele fetelor se bolbocesc, iar colbul de pe jos se 
înviltoreşte, se aşază în straturi groase pe feţele brăzdate de 
sudoare, luminate de oboseală şi de mulţumire. Cu cît Briceag 
înteţeşte cîntecul, cu atît flăcăii se îndirjesc, îşi înfloresc jocul, trec 
fetele pe sub mină, le dau drumul să se învîrtească singure, ţopăie 
pe loc ridicînd tălpile, îşi ciocnesc zgomotos călciîiele, îşi plesnesc 
tureacii cismelor cu palmele năduşite... Glasurile se îneacă în norul 
de praf ce-i îmbrăţişează pe toţi.“ 

Petrecerile de orice fel din viaţa satului reflectă o dimensiune 
a sufletului românesc, a orizontului de viaţă şi de năzuinţe. Nunta 
oierilor din romanul Baltagul de M. Sadoveanu, cu specificul în ceea 
ce ţine de datini şi ceremonial, surprinde prin explozia de,bucurie a 
nuntaşilor, prin ineditul atitudinilor: 


„Fugeau săniile cu nuntaşi pe apa Bistriţei. Mireasa şi druscele 
cu capetele înflorate; nevestele numai în catrinţă şi bondiţi. 
Bărbaţii împuşcau cu pistoalele asupra brazilor ca să sperie şi s- 
alunge mai degrabă iarna. Cum au văzut oameni străini pe drumul 
de sus, vorniceii au pus pinteni şi le-au ieşit înainte cu năframile de 
la urechile cailor fiifiind. Au întins plosca și- au ridicat pistoalele. 
Ori beau în cinstea feciorului de împărat 'şi a slăvitei doamne 
mirese, ori îi omoară acolo pe loc.“ 


Imaginea satului românesc, avînd în centrul efigiei sale chipul 
ţăranului, truditor din veac al pămîntului, dîrz şi neabătut, în ciuda 
tuturor vicisitudinilor, reprezentînd simbolic o adevărată matcă a 
regăsirii noastre de-a lungul istoriei, o sesizăm şi în poezia Belşug 
de Tudor Arghezi: 

„El singuratic duce către cer/ Brazda pornită-n ţară de la 
vatră,/ Cînd îi priveşti împiedicaţi în fier,/ Par, el de bronz, şi 
vitele-i de piatră.“ 

Într-o anumită similitudine cu imaginea satului din poezia 
Belşug stă şi aceea reflectată de Octavian Goga, prin conotaţia 
aluzivă a poeziei Noi. 

Satul românesc transilvănean, subjugat de imperiul austro-ungar, 
se defineşte printr-o explozie de frumuseţe şi puritate a naturii, într- 
un raport invers proporţional cu suferinţa poporului asuprit: 


: „La noi sunt codri verzi de brad/ Şi cîmpuri de mătasă;/ La noi 
atiţia fluturi sunt,/ Şi-atîta jale-n casă./ Privighetori din alte tări/ 
Vin doina să ne-asculte;/ La noi sunt cîntece şi flori/ Şi lacrimi 
multe, multe...“ i 


Reîntorcîndu-ne, de la metafora poetică, la naraţiunea epică, 
vom avea prilejul să remarcăm, în romanul Moromeţii de Marin 
Preda, apariţia unor fenomene care vin să uniformizeze şi să 
imobilizeze viaţa satului. 

Personajul principal al romanului, ţăranul Ilie Moromete, din 
Siliştea Gumeşti, un sat din cîmpia dunăreană, se angajează într-o 
adevărată insurecție politică, de subtilitate- şi ironie pentru a 
combate utopicele şi aberantele transformări, susţinute chiar şi de 
fiul său mai mic, Nicolae, devenit activist. 

Imaginea satului are acum un contur închistat iar Ilie Moromete 
nu se poate adapta noilor structuri, fiind legat cu fibre puternice de 
satul românesc tradiţional. În ipostaza permanentă de adversar al 
colectivizării pămîntului, Moromete are harul omului din popor de 
a spune adevărul, aparent, într-un fel iscoditor, ca şi cînd ar urmări 
să se lămurească, nu să demaşte.Una din primele întrebări puse 
fiului său, devenit activist, demonstrează inteligenţa nativă cu care 
era înzestrat şi, de aici, capacitatea de a demonstra, interogativ, 
totalitarismul formei de guvernămînt, susţinute de partidul unic: 

„- la să-mi spui dumneata mie aicea... cum poţi dumneata să 
guvernezi fără opoziţie? 

- Guvernez foarte bine, răspunse Nicolae, ce-mi trebuie mie 
opoziţie? 

- Adică da, conveni Moromete cu o voce micşorată Ca şi cînd 
la asta nu s-ar fi gîndit. Dar de-odată îşi reluă strigînd: Şi crezi 
dumneata că e bine aşa?! Crezi dumneata că numai dumneata ai 
dreptul să vorbeşti în numele țării şi ceilalţi să nu zică nimic?“ 

Moromete este reprezentantul tipic al ţăranului român legat cu 
trup şi suflet de petecul lui de pămînt, adversar neîmpăcat al noilor 
structuri. El ripostează, cu o anumită doză de umor, formelor 
nefaste de intruziune artificială a activistului de partid în viaţa 
ancestrală a satului. Cînd se trezeşte cu droaia de activişti la poartă 
care-i cer să iasă la secerat, susţinînd că se va scutura grîul şi-l 
vor aduna păsările cerului, Moromete răspunde, în felul său, 
aparent, binevoitor, tot printr-o întrebare: 

„- Ele nu trebuie să mănînce să trăiască şi ele, numai voi 
vreţi să trăiţi?“ 

Trece apoi la fondul problemei pentru a sublinia diferenţa dintre 
cele două categorii, a păsărilor şi a activiştilor: 

„Ele tot sînt bune la ceva, curăţă pămîntul de gîngănii, dar voi 
la ce sînteţi buni? Luaţi lefuri degeaba şi bateţi drumul pe la porţile 
oamenilor, păcat de încălţăminte. Şi în afară de toate astea, 
pămîntul e al nostru, aşa că mai duceţi-vă şi dracului pînă una 
alta, îl secerăm noi cînd credem noi de cuviinţă, după agronomia 
noastră proprie.“ 

Ilie Moromete reprezintă prima voce care a dat cea mai 
adecvată sentinţă despre inutilitatea activistului de partid la sate. 

Într-un dialog, ce se întrerupe şi se reia, în funcţie de evenimente 
şi împrejurări, Moromete face un adevărat rechizitoriu. pretinsei 
superiorităţi a socialismului, demascînd contradicţia dintre vorbă 
şi faptă: 

„- De la bogat ia tot, iar săracului nu-i dă nimic, zise el. 

- Asta ce mai e? zise băiatul. 

- Păi ăsta e socialismul vostru! Fiindcă noi ne ducem acum să 
secerăm, zise Moromete, dar nu mai e rodul muncii noastre al 
nostru, nici să zici că ni-l ia şi îl dă ăluia care n-are. Înţelegi 
dumneata?“ 

Pretinzînd că reprezintă un sistem superior şi înnoiesc satul. 
aducînd tractoare, reprezentanţii noilor autorităţi au luat măsura de 
exterminare a cailor pe motiv că nu mai sînt utili şi consumă mult. 
Urmărind astfel imaginea satului românesc, prins în capcana unor 
asemenea schimbări aberante, nu putem să nu sesizăm umorul 
crud al observaţiei: 


„Cînd s-a făcut colectivizarea totală au uitat să-l considere 
animal socialist şi atunci oamenii, din interzicerea cailor, au început 
să crească măgari. 

lată deci un progres vizibil de la cal la măgar.“ 


dn disputa, mereu mai acerbă, dintre Moromete şi fiul său 
activistul, acesta din urmă susţine lozinca distrugerii satului vechi 
pentru realizarea altuia nou. Moromete trage şi aici o concluzie care 
lasă să se subînţeleagă adevărul: 


„n Inţeleg să vii să-mi mai dai, nu să-mi iei. Eu nu zic să-mi 
dai, că nu sînt nebun să-ţi cer dacă nici tu n-ai de unde, dar 
măcar nu-mi lua. Dacă tu zici că ai în faţă un sat vechi şi vrei să 
faci unul nou, de ce...“ 


Sintetizind şi oprindu-ne numai asupra unora dintre exemplele 
apte şi expresive pentru a reliefa, în dimamica sa, imaginea satului, 
aşa cum apare ea în operele scriitorilor noştri, considerăm că 
această temă poate fi realizată în forme cît mai diferite. În acest 
sens, cea de faţă poate reprezenta una dintre ele. 

